
OSVRT NA KNJIGU 


U knjizi ,,Stanje hakikatskih ljudi, sa Allahom" hz. Pir Sejjid Ahmed Er-Rifa'i donosi 
četrdeset hadisa od Allahovog Poslanika Muhammeda s.a.v.s., sa senedima od Ehli bejta i Ehli 
Tesavvufa, i kroz njihovo nadahnuto tumačenje uvodi nas u Tajne Vjerovanja (iman), Ubjeđenja 
(ikan), Dobročinstva (ihsan) i Spoznaje (i'jan). 

Ovo su propisi Spoznaje (ma'rifeta) kroz propise učenja (ilm) i saznavanja (irfan), i stupanje 
na Stazu (tarikat) Učenjaka (alima) i Znalaca (arifa). 

Ovo je i knjiga Spoznaje Iskrene pokornosti (ibadet) i Istinske podčinjenosti (ubudijet), kroz 
Bojaznost i Pokoravanje (takva), Pouzdanje i Oslanjanje (tevekul), Suzdržavanje (ver'a) i Ustezanje 
(zuhd). 

Ovo je 1 knjiga Spoznaje Uzvišenog Allaha; Njegove Gospodstvenosti (rububijet) 
manifestovane kroz Stvaranje, Pokretanje i Upravljanje i Njegove Božanstvenosti (uluhijet) 
manifestovane kroz Esmate i Sifate. 

Ovo je i knjiga Spoznaje Njegove Jednoće (ehadijet), Njegovog Jedinstva (vahdanijet), 
Njegove Jedinstvenosti (ferdanijet); Njegove Samoopstojnosti (samedanijet) kroz Spoznaju 
Uzvišenog svijeta očitovanja Njegove moći (alemi džeberut); i Svijeta pojavnosti Njegove vlasti 
(alemi melekut). 

Izvorište te i takve Spoznaje (ma'rifet) jeste Srce (kalb) imenovano kao Pokajničko srce 
(kalbi munib), Zdravo srce (kalbi selim) i Ispravno srce (kalbi sahih), ustrajno u Spominjanju Njega 
(zikr). 

Danas kada je uvriježeno mišljenje da je dervišluk 1 rifailuk probadanje šiševima i sabljama 
pred masom svijeta, pa i TV-kamerama, ova knjiga dolazi kao spasonosni lijek iz takve bolesne 
zablude. 

O muslimani! O ljubitelji tarikata! O rifaije! O vi koji želite Spoznaju (ma'rifet), tražite je 
kao metod (tarikat) Sejjid Ahmed Rifaije i njegov put (suluk); spoznajte ga kroz njegovo 
djelovanje, rad 1 hizmet, jer je on u tome prednjačio. 

Svi oni koji zažele uvid u original arapskog teksta, rado ćemo original fotokopirati i uz naš 
trošak dostaviti. 


S poštovanjem, 


Hadim tarikata Rifai-Bedevi: 
Azmir Muftić 


Sa Imenom Allaha, Milostivog, Samilosnog 


Hvala Allahu, Gospodaru svjetova, Allahov Salat i Selam su na našem Sejjidu Muhammedu, 
njegovoj porodici, ashabima i sljedbenicima 


SENEDI ŠEJHA AHMEDA AHDARA, PRENOSIOCA KNJIGE 


Rekao je šejh Imam Sejjid Muhjuddin Ahmed Ahdar, Allah zadovoljan s njim i svim 
njegovim čistim precima: 

U tekiji u Ummi Ubejdi, godine 549. je čitana knjiga ,,Stanje hakikatskih ljudi sa 
Uzvišenim Allahom", tj. ova velika knjiga, izvanrednog sadržaja, koja se sastoji od četrdeset 
predavanja, održavanih svakog četvrtka, počevši od prvog četvrtka u mjesecu Redžebu te godine. 
Predavač je bio Stožer stožera, Sultan evlija i arifa, Oživljavatelj istine, Šerijata i Dina, Sejjid 
Ahmed Rifai, da je Allah zadovoljan s njim, i da okoristi nas i sve muslimane njegovim znanjima. 
Ova knjiga je ruh od Svetog ruha, hal od prisustva bliskosti Hala, ona upućuje na Tarikat, na 
pridržavanje Ugovora prisnosti, obavezuje na Ustrajnost, u Srcu budi želju za slijeđenjem puta 
Spašenih ljudi, i ja sam je čitao na četrdeset predavanja, nakon što me za to ovlastio moj sejjid i 
mevla, Sejjid Šemsuddin Ahmed el-Musta'džel Rufai u tekiji u Ummi Ubejdi. 

Također sam ovu knjigu slušao i od šejha Ebu Šudža'a b. Mundžiha Šafiija, koji ju je 
također obradio i sakupio njenu građu, koji je rekao: - Ovlašten sam za njeno čitanje nakon njenog 
zapisivanja, i odvajanja od ostalih dragulja koja smo čuli, te nakon što sam je rasporedio i dotjerao; 
od strane našeg Sejjida Muhjuddina Rifaija r.a. 

Za čitanje ove knjige me je ovlastio 1 šejh Afifuddin Ebu Talib Mukri Sufi, a on je rekao: - 
Ovlastio me je za njeno čitanje šejh Šerifuddin b. Abdussemi' Hašimi koji je rekao: - Ovlastio me je 
za njeno čitanje kadija, šejh, fakih, onaj koji ju je sakupio Ebu Šudža' b. Mundžih Šafii r.a." 

Putem šejha Afifuddina nam je došla i dozvola za čitanje knjige ,,El-burhan'ul-mu'ejjed" 
koju je on zapisao kao govor Sejjida Ahmeda Rifaije r.a. prenesen od učenjaka Šerifuddina b. 
Abdussemia' Hašimija r.a. 

Također nam je ovim putem došla dozvola za čitanje ,,El-Hikem'ur-rifaijje'"! od šejha 
Afifuddina, od šejha Šerifuddina, od njegovog oca Abdussemia' Hašimija Vasitija, od njenog autora 
Imama Sejjida Ahmeda Rifaije r.a. 

Imam Rifai je napisao mnogo knjiga, ali je dosta njih izgubljeno prilikom najezde Mongola i 
Tatara, a od knjiga koje mu se pripisuju su: 

-  Meani Bismillahir-rahmanir-rahim 

- — Tefsir sureti-l-kader 

- — Er-rivaje hasidi'š-šerif 

- Et-tarik ilallah 

-  Es-siratul mustekim 

-  El-behdže 

-  Rahiku'l-kevser 

-  En-nizam'ul-hass li ehl'il-ihtisas 

-  El-medžalis'ul-ahmedijje 

- — Kitab'ul-hikem 

-— Šerh'ut-tenbih 

- — Rabib er-Rifai — ili — El-misbah'ul-munir fi vird'is-sejjid er-Rifai el-kebir 

- — Es-sirr'ul-musavvun 

- — El-burhan'ul-muejjed 

- — Haletu ehli'l-hakika meallah 


U knjizi ,,Haletu ehli'l-hakika meallah'' (Stanje hakikatskih ljudi sa Uzvišenim Allahom) 
Sejjid Ahmed Rifar r.a. lično navodi senede direktno povezane sa Vjerovjesnikom s.a.v.s. u 
četrdeset hadisa, koje je obradio i tumačio u dersovima koji sadržavaju uputu u njegov Tarikat. 

A ovo je tekst te knjige koji nam je prenesen od naših šejhova r.a.: 


UVOD 
Sa Imenom Allaha, Milostivog, Samilosnog 


Rekao je naš Šejh i naš Sejjid Ahmed Rifai r.a.: 

Hvala Allahu hvalom kojom ćemo dostići do podizanja zastora (hidžaba) i kojom ćemo se 
ubrojati među miljenike (ahbabe). Svjedočimo da nema boga osim Allaha Jedinog koji nema 
sudruga i svjedočimo da je Muhammed s.a.v.s. Njegov rob i Njegov poslanik, Njegov miljenik i 
Njegov prisni prijatelj, Njegovo najbolje stvorenje, kojeg je Allah poslao kao Blještavo svjetlo, 
Jasni dokaz, Oštru sablju, i on dostavi Poslanicu, obavi Emanet, pojasni Sunnet, uspostavi Šerijat, 
posavjetova Ummet, robova Allahu dok mu ne dođe Uvjerenje, Allahov salavat je na njemu, na 
njegovoj Porodici i svim Ashabima. 

U rečenicama koje ćemo spomenuti je opisano stanje (hal) Hakikatskih ljudi (ehli hakikat) 
sa Uzvišenim Allahom, znajući da nema nikakvog kretanja niti moći bez Allaha; a cilj njihov je da 
se potčine nefsovi i da se okrenu Srca prema prisnosti s Njim. 


Prvi hadis 


KO ĆE OSJETITI SLAST IMANA? 


Pripovijedao nam je šejh, imam, i Pouzdani prenosilac, kadija Ali Ebu'l-Fadl Kari El-Vasiti u 
svojoj medresi u Vasitu, a njemu Ebu Ali el-Hasan b. Ali b. El-Muhezzeb, a njemu Ebu Bekr Ahmed 
b. Džafer el-Kati'i, a njemu Abdullah b. Ahmed b. Hanbel, a njemu njegov otac, a njemu Kutejbe b. 
Seid b. Lejs b. Sa'd, a njemu Ibnu'l-Hadi, a njemu Muhammed b. Ibrahim b. El-Hars, a njemu Amir 
b. Sad, a njemu el-Abbas b. Abdulmuttalib, da je čuo Allahovog Poslanika s.a.v.s. da je rekao: 


, OSJETIĆE SLAST IMANA ONAJ KO BUDE ZADOVOLJAN SA ALLAHOM KAO 
GOSPODAROM, SA ISLAMOM KAO VJEROM I SA MUHAMMEDOM KAO 
VJEROVJESNIKOM " 


Ova slast (zevk) rođena ovim zadovoljstvom (rida) je Spoznaja (marifet) Uzvišenog Allaha. 
A Spoznaja (marifet) je Svjetlost (nur) koju Uzvišeni Allah nastani u Srce (kalb) onoga koga voli 
od Svojih robova, i nema stvari veće 1 uzvišenije od te Svjetlosti. Suština spoznaje (hakikatul- 
marifet) je Život srca (hajatul-kalb) sa Onim koji oživljuje (Muhji). 

A ONAJ KOJI BIJAŠE MRTAV PA GA OŽIVJESMO"'" | još je rekao Uzvišeni: ,,DA 
OPOMENE ONOG KOJI JE ŽIV" | rekao je: ,I SIGURNO ĆEMO DATI DA PROŽIVI 
LIJEP ŽIVOT", i rekao je Uzvišeni 1 Slavljeni;: ,ODAZOVITE SE ALLAHU I POSLANIKU 
KADA VAS POZOVU ONOME ŠTO ĆE VAS OŽIVJETI." 

Pa ko umrtvi svog nefsa, udaljiće se od njega dunjaluk, a kome umre Srce odaljiće se od 
njega njegov Gospodar. 

Ibn Semak" je upitan: ,,Kada će rob znati da je dosegao Suštinu spoznaje?", pa on odgovori: 
, Kada bude gledao Hakka Okom shvatanja, čistog od svega osim Njega." 

Rečeno je da je Spoznaja (marifet) odsutnost viđenja nečega mimo Njega, sve dok kod 
čovjeka ono što je osim Allaha Uzvišenog ne postane manje i ništavnije od zrna gorušice. Uzvišeni 
je rekao: ,, RECI: ALLAH! A ZATIM IH OSTAVI." 

Onaj ko gleda u Allaha Uzvišenog ne gleda ni Ovaj niti Onaj svijet, a Svjetlost (nur) 
Arifovog srca (kalbul arif) je sjajnija od Sunca, i žešća od njega kada isijava svoje svjetlosne zrake. 

Srce Zaljubljenog je poput Sunca 

Što razbija tamu, kada izlazi; 

Danjsko sunce skriva se po noći, 

Sunce Srca nikad ne zalazi. 

Zunnun" je rekao: , Uzvišeni Hakk obasjava tajne (esrare) sa trajnom podrškom, kao što 
Sunce obasjava Zemlju sa svjetlosnim zrakama. Zbog toga morate pročišćavati Srce, jer je ono 
mjesto Njegovog pogleda (nazara) i boravišta Njegove tajne. Zaista, onaj koji spozna Allaha neće 
uzimati drugog Voljenog osim Njega." 


! Ahmed, Muslim 

? El-En'am, 122 

" Jasin, 70 

+ En-Nahl, 97 

S El-Enfal, 24 

$ Ebul-Abbas b. Es-Semak. Govorio je: ,,Zamisli, moj brate, da je čitav dunjaluk u tvojim rukama, pa pogledaj šta će ti 
ostati u rukama nakon smrti." Umro je u Kufi 283. h.g. 

' El-En'am, 91 

$ Ebul-Fajd Seuban b. Ibrahim, umro 245. h.g. 


U jednom haberu" se navodi: ,,Allah Uzvišeni je stvorio stvorenja u tmini, zatim je na 
njih bacio malo Svog svjetla, pa koga ge zahvatio tim Svjetlom, taj je upućen, a koga je 
izostavio, taj je u zabludi i stranputici.+!" To je Svjetlo koje izlazi iz Čadora dobročinstva i pada 
na srce, pa se njime osvijetli Unutrašnje srce (fuad), pa njegove zrake prodiru kroz zastore 
Džeberuta, te ga onda od Hakka ne zastire ni Džeberut, niti Melekut. Tada rob saburi u svim svojim 
djelima, riječima, pokretima 1 htijenjima, u svom životu i smrti okrenut prema Svjetlu. , ALLAH 
JE SVJETLO NEBESA I ZEMLJE... ALLAH UPUĆUJE PREMA SVOM SVJETLU KOGA 
HOĆE. 

Iako Ti sa mnom nisi, 

u sjećanju mome si; 

Tako Si sakriven od očiju, 

Srce vidi da Si tu. 


Spoznaja Uzvišenog Allaha 


Jahja b. Mu'az"? je rekao: ,,Spoznaja je blizina Srca Bliskom (El-Karib), kada Ruh posmatra 
Voljenog (El-Habib) i osamljivanje od svega sa Vladarem Koji se odaziva (El-Melikul-Mudžib)." 

Zunnun je o Spoznaji rekao: ,,To je oslobađanje Tajne od svakog htijenja, odbacivanje 
svojih navika, smirenje i pouzdanje u Allaha bez vezivanja (za stvorenja — 0.p.)." 

Neki su Spoznaju ovako opisali: ,,Njena manifestacija je ludilo, njena forma je neznanje, a 
suština zapanjenost." 

Arif, stoga, zbog znanja (ilm) o Allahu dž.š. zanemaruje sve uzroke, pa kada ga pogledaju 
drugi, smatraju da je glup, a on je trajno u polju Veličine, izgubljen među stvorenjima. Kada ga 
vide, proglase ga budalom, a on je u potpunosti utopljen u Ljubav (hubb) prema Veličanstvu 
Njegove uzvišenosti, zauzet od svega mimo Njega. A kada ,,otvore oči" vide da je Zaprepašten 
(mudhiš). Ne može niko da bude obaviješten o Spoznaji Uzvišenog Allaha osim sa Allahom, jer ona 
od Njega počinje i Njemu se vraća, tako da je Arif izgubljen pod isijavanjem Svjetlosti Hakka 
Uzvišenog, trajno je u Hakkovoj dolini bez želja i povoda. On (Arif) je živ, a mrtav; mrtav, a Živ; 
pokriven, a otkriven; otkriven, a pokriven. Vidjećeš ga Zaprepaštenog na vratima Njegovog 
naređenja (emr), ludo Zaljubljenog na poljani Njegovog dobročinstva (birr), Upućenog ljepotom 
Njegovog zastora (sitr), Istopljenog pred moći Njegove odredbe (hukm), trajno Živog na 
prostranstvu Njegove blagosti (lutf). Duše arifa su izgubile pred Njegovom vječnošću (beka) i 
upravom (sultan) svake moći u pokretu. Vidjećeš ih vječne po Njegovoj moći (kuvvet) i Njegovoj 
inicijativi (havl), kako su izgubili svoje postojanje (kevn) 1 svoje povode (esbab) pred Veličanstvom 
Njegovog uluhijjeta;? oni su kraljevi sa Njim, njihovo kraljevstvo je sa Njim, njihovo siromaštvo je 
sa Njim, i njihovo bogatstvo je sa Njim, njihova veličina je sa Njim, 1 njihova poniznost je sa Njim. 


? Pod haberom se u hadiskoj nauci smatra izreka Poslanika, nekog od ashaba ili tabiina, a neki smatraju da haber i hadis 
imaju isto značenje. 

0 Ahmed, el-Hakim 

U En-Nur, 35 

= Ebu Zekerijja Jahja b. Muaz b. Džafer el-Vaiz er-Razi, boravio je u Belhu, a zatim se vratio u Nisabur, gdje je i umro 
258. h.g. 

B Tevhid je jedan, ali su ga učenjaci, ulema, podijelili na tri stepena sa kojima možemo razumjeti La ilahe illallah. Prvi 
stepen tevhida, Tevhidi rububijet znači: vjerovanje da je Allah Gospodar svega, da drugog božanstva osim Njega 
nema, i da je On stvorio sve i pokrenuo sve, i da samo On upravlja svim. Drugi stepen tevhida, Tevhidi uluhijjet znači: 
vjerovanje da se samo Allahu može klanjati, moliti, Njega slaviti i hvaliti, da se samo On može obožavati i da se samo 
Njemu može molitvom obraćati. Treći stepen tevhida, Tevhidi esmaillah ve sifatillah znači: vjerovanje da je samo 
Allah opisan svojstvima potpunog savršenstva, svake čistoće i da je slobodan od svakog nedostatka i da samo On ima 
potpuno savršena imena. Kako god musliman — murid mora biti kategoričan u Tevhidu kroz ova tri stepena, tako isto 
mora biti kategoričan u negiranju svake vrste širka koja može nastati kao širk fir-rububije, širk fil-uluhije i širk fi 
esmaillah ve sifatillah. (Iz knjige ,,Tarikatski šehadet", Šejh Zakir Bektić) 


Stvarna spoznaja 


Prenosi se da je Allah Uzvišeni objavio Davudu a.s.: ,,O, Davude! Spoznaj Mene i 
spoznaćeš sebe!'', pa Davud razmisli 1 reče: ,,Ilahi! Tebe sam spoznao sa Tvojom jednošću 
(ferdanijet), moći (kudret) i vječnosti (beka'), a spoznao sam sebe sa nemoći ('adžz) i ništavnošću 
(fena)." On mu tada reče: ,,Sada si Me spoznao (El-ane 'arefteni)!" 

Prenosi se u haberu: ,,Da ste spoznali Allaha Istinskom spoznajom (hakka marifetihi), 
postigli bi ste znanje (ilm) nakon kojeg više nema neznanja, vašim dovama bi se planine 
pomjerale. Ali niko ne može postići Krajnju spoznaju Njega (munteha marifetihi), jer je Allah 
uzvišen od toga da Ga neko može u potpunosti spoznati.+'4 

Imam Džafer es-Sadik" a.s. je rekao: ,,Allaha ne poznaje Istinskom spoznajom onaj koji se 
od Njega okrene drugom. Spoznaja je let Srca pod Čador bliskosti i Prijateljske harmonije, brz 
prolazak kroz Zastore Njegove veličanstvenosti 1 moći. Ovo stanje (hal) se nalazi kod onoga kod 
koga su uši gluhe za neistine, oči slijepe za gledanja u požude, a jezik nijem za govor o 
besposlicama." 

Ebu Jezid Bistami " je upitan: ,,Da li vidiš stvorenja?", pa reče: ,, Vidim ih sa Njim.+ 

Muhammed b. Vasi'!! je upitan: ,,Da li si spoznao svog Gospodara?", pa on zašuti i nakon 
sahata reče: ,,Ko spozna Uzvišenog Allaha umanji mu se govor, oduži mu se zapanjenost, zanemari 
forme djela, zapanji se vezom sa Njim (iftisal), približen Njemu u svim stanjima, odsječen od hala, 
okrenut Vladaru hala (Velijjul-hal)." 

Stvari se vrednuju na osnovu njihovih suština (hakikat), a ne na osnovu osjetila (hiss) i formi 
(suret). 

Ebu Jezid Bistami je rekao: ,,Nema djelotvornu Spoznaju onaj koji je zadovoljan halom, a ne 
Davaocem hala (Velijjul-hal). Zaista, onaj koji spozna Allaha onemoća mu jezik i zapanji mu se 
razum. Arif, ako govori o svom halu, propada; a ako šuti, sagorijeva." 

Ebu Bekr el-Vasiti"? je rekao: ,,Spoznaja (marifet) ima dva vida: Spoznaja ubjeđenja (ikan) i 
Spoznaja vjerovanja (iman). Spoznaja vjerovanja je svjedočenje (šehadet) jezikom (lisan) Jedinstvo 
Vladara, Kojem se polažu računi, 1 istinska potvrda onoga što je u Kur'anu; a Spoznaja ubjeđenja je 
stalno posmatranje (mušaheda) svojom nutrinom (dženan) Jedinog, Kojem se polažu računi." 

Neke su sufije govorile: ,,Spoznaja (marifet) ima dva stupnja: prvi je da čovjek spozna da je 
blagodat (ni'met) od Uzvišenog Allaha, jer Allah dž.š. kaže: ,SVE ŠTO IMATE OD 
BLAGODATI VAM JE OD ALLAHA", pa on ustraje na zahvali Njemu, te time traži povećanje 
blagodati od Allaha, na osnovu Njegovih riječi: ,AKO BUDETE ZAHVALJIVALI, SIGURNO 
ĆEMO VAM POVEĆATI.!?" Drugi je viđenje Davatelja blagodati (El-Mun'im), bez da se okreće 
blagodati, pa mu se poveća žudnja za Davateljem i ustraje na Istinskoj spoznaji i Ljubavi prema 
Njemu. Zbog toga Uzvišeni kaže: ,O, VJEROVJESNIČE, DOVOLJAN TI JE ALLAH""!;_,A 
AKO SE ODMETNU, TI RECI: DOVOLJAN MI JE ALLAH!?? 

Zunnun je rekao: ,,Spoznaja (marifet) ima tri vida: prvi je Spoznaja jedinstva (tevhid), i to je 
za većinu vjernika. Drugi je Spoznaja dokaza (hudždžet) i objašnjenja (bejan), i to je za ulemu, 
govornike i mudrace. Treći je Spoznaja osobina osamljenosti (sifati ferdanijet), i to je za Allahove 
evlije i Njegove iskrene prijatelje (asfija'), kojima je Allah otkrio ono što nije nikome drugome, 
kojima je dao počasti, koje neće dobiti oni koji nisu dostojni toga. Njih je Allah odvojio od ostalih 


14 Tbn es-Seni (Kenz el-Ummal), ed-Dejlemi 

15 Ebu Abdullah Džafer es-Sadik b. Muhammed el-Bakir, umro u Medini 148. h.g. 

16 Ebu Jezid Tajfur b. Isa el-Bistami, umro 261. ili 234. h.g. 

"7 Muhammed b. Vasi' b. Džabir el-Ezdi, fakih i pobožnjak, pouzdani prenosilac hadisa 

!8 Ebu Bekr Muhammed b. Musa el-Vasiti, iz Fergana, prijateljevao je sa Džumejdom i en-Nurijem, živio u Mevru i 
umro u njemu 320. h.g. 

? En-Nahl, 53 

2" Ibrahim, 7 

7! El-Enfal, 64 

7 Et-Teube, 129 


stvorenja, odabrao ih je samo za Sebe i istakao ih za Sebe. Njihov život je rahmet, a smrt sreća. 
Blago li se njima." 

Drugi su rekli: ,,Spoznaja (marifet) ima dva vida: prvi je Spoznaja tevhida, a to je čvrsta 
potvrda Jednoće (vahdanijet) Jednog, Koji potčinjava (El-Vahid El-Kahhar). A drugi je dodatna 
Spoznaja, iznad ove spoznaje, a to je ona koju niko ne može postići." 

Ja kažem: Spoznaja (marifet) je kao drvo sa tri grane: Jedinstvo (tevhid), Osporavanje 
(tedžrid) i Osamljenost (tefrid). Jedinstvo je u značenju potvrde (ikrar), Osporavanje u značenju 
iskrenosti (ihlas), a Osamljenost u značenju posvećenosti Njemu u potpunosti (kulijj), u svakom 
halu. Prvi stepen spoznaje, Jedinstvo, je odricanje suparnika (Njemu); Osporavanje je odricanje 
uzroka; a Osamljenost dolazi u značenju povezanosti (ittisal), bez kretanja, bez materije 1 bez ,,bez". 
Do Spoznaje ima pet puteva (taraik): prvi — strahopoštovanje (hašjet) u tajnosti 1 javnosti; drugi — 
vezivanje (inkijad) za Njega u robovanju; treći — posvećenost (inkita') Njemu u potpunosti; četvrti — 
iskrenost (ihlas) Njemu u riječima, djelima i nijjetu; peti — samokontrola (murakaba) u svakoj misli 
i trenutku. 


Stanje voljenog 


Pripovijeda se da je Abdulbari rekao: ,Jednom sam izašao sa svojim bratom Zunnunom i 
tako naiđosmo na djecu koja su nekog gađali kamenjem. Brat ih upita: 

- Šta hoćete od njega? 

- On je luđak, i pored toga još tvrdi da vidi Uzvišenog Allaha — odgovoriše oni. 

Mi mu se približismo i zapazismo da je to jedan zgodan mladić, na kojem se vidio znak 
arifa. Mi ga poselamismo i rekosmo: 

- Ovi govore da ti tvrdiš da vidiš Allaha. 

- Gledaj ti svoja posla, bijedniče! Da Ga izgubim na tren oka, umro bih istog časa — 1 izreče 
stihove: 

Zadovoljstvo Voljenoga tražio je voljeni, 

Radi kušnje desio se susret zaljubljenih; 

Sad ga stalno primjećuje Vidom srca svoga, 

Srce spozna svoga Rabba, kad je vidjelo Ga; 

Sad voljeni uživa u blizini Voljenoga, 

On je njemu Dovoljan i ne traži drugoga. 


- Ja ga tad upitah: - Jesi li ti lud? 

- Kod stanovnika Zemlje jesam, a kod stanovnika Nebesa nisam. 
- Kakav ti je hal sa Gospodarom? 

- Otkako sam Ga upoznao, ne mogu se odvratiti od Njega. 

- Od kada si Ga spoznao? 

- Od onda kada je moje ime uvršteno u luđake (medžanin). 


Drugi hadis 


RAZBORIT I NESPOSOBAN 


Pripovijedao nam je šejh, imam, kadija Ebul-Fadl Ali Kari el-Vasiti u svojoj medresi u Vasitu, a 
njemu Ebu Fevaris Turad b. Muhammed b. Ali ez-Zejnebi, a njemu Ebu-l-Husejn Ali b. Muhammed, 
a njemu Ebu Ali el-Husejn b. Safvan, a njemu Ebu Bekr Abdullah b. Muhammed b. Ebu-d-dunja, a 
njemu El-Hejsem b. Havidže, a njemu Bekije b. El-Velid, a njemu Ebu Bekr b. Ebu Merjem, a njemu 
Hamza b. Džundub, a njemu Ebu Ja'la Šedad b. Evs da je Allahov Poslanik s.a.v.s. rekao: 


, RAZBORIT JE ONAJ KO PREZIRE SVOJ NEFS I RADI ZA ONO ŠTO JE NAKON 
SMRTI. A NESPOSOBAN JE ONAJ ČIJI NEFS SLIJEDI STRASTI, A NADA SE I 
POUZDAJE U ALLAHA. '? 


Postupanje na osnovu tajne ovog hadisa je Spoznaja. Da, Spoznaja (marifet) je od roba, a 
Razumijevanje spoznaje (tarif) je od Gospodara Uzvišenog. Spoznaja je najplemenitiji 1 najveći dar 
(hedija) kojeg On poklanja Svojim robovima. Kada Allah Uzvišeni hoće da izabere roba između 
Svojih robova i počasti ga nad ostalim Svojim stvorenjima, učini da u njegovoj Tajni (sirr) zasija 
Sunce Spoznaje, pogleda ga Okom počasti i milosti, otvori mu Vrata upute i počasti ga Opreznošću, 
probudi ga iz Sna nemarnih, podari mu milostivo Širenje prsa, otkloni od njega Smrt srca — sa 
razumijevanjem, otkloni od njega maštarenje, počasti ga stidom, strahom i uvjerenošću, otkloni od 
njega sumnju i drskost lažne sigurnosti. Kada se kod roba okupe ova svojstva, Srž njegova srca 
(fuad) se osvijetli Svjetlošću (nur), pa vidi ono što je iza Zastora Džeberuta; tada njega zažele 
Dženneti, od njega se ugase Plamenovi vatre. Kada bi Spoznaja bila uklesana na nečemu, svako ko 
bi pogledao u nju, umro bi od njene ljepote (husn) i divote (džema!l). Svako ima neki kapital, ali 
Spoznaja je kapital Mu'mina. 

Neki je čovjek rekao Zunnunu: ,,Ja te ne volim!%, a on mu uzvrati: ,,Ako si spoznao Allaha, 
On ti je dovoljan (da Ga voliš — o.p.). A ako Ga nisi spoznao, traži nekog ko Ga poznaje, pa da te 
uputi Njemu." 


Spoznaja je lijepo drvo 


Smatram da je Spoznaja (marifet) kao drvo kojeg kralj zasadi u svojoj bašči. Behar tog 
drveta je mirisan, plodne su njegove grane, ukusni su mu plodovi, neobični su mu listovi, visoko 
mu grane dosežu, čista je zemlja oko njega, slatka mu je voda, ugodan mu je miris, njegov vlasnik 
je brižan oko njega, jer je ono vrlo značajno, kod njega. On je sretan zbog ljepote njegovog behara, 
otklanja od njega nevolje i brani ga od belaja. Takav je slučaj i sa Drvetom spoznaje (Šedžeretul- 
marifet) kojeg Allah usadi u Bašču srca svog roba Mu'mina. Allah Uzvišeni na njega pazi Svojom 
plemenitošću, šalje nad njega svaki čas Oblake blagodati iz Riznica milosti, da na njega padaju 
Kapi počasti, udaraju Gromovi moći, i svijetle Munje htijenja, da ga očisti do naslaga Prašine 
viđenja svog robovanja, a zatim šalje Povjetarac majčinske brige i blagosti iza Zastora brižnosti, i 
time upotpuni Počast prijateljstva (vilajet) sa čuvanjem 1 odbranom. Arif stalno kruži sa svojom 
Tajnom pod njegovom sjenom, miriše njegov miris. Srpom odgoja odsijeca sa njega pokvarene 
plodove, otklanja od njeg' prljavštinu i nedaće. Kada se poveća stepen Arifove tajne pod njim, i 
oduži mu se lutanje oko njega, javi mu se želja da se nasladi njegovim plodovima, pa pruža Ruku 
čistoće, kida njegove plodove vrhovima Prstiju svetosti, zatim ih jede Ustima žudnje, dok ga ne 


2 Ahmed, Tirmizi, Ibn Madže 


zahvati Vatra prodiranja, pa udari Rukom veselja po Moru ljubavi, te popije iz njega gutljaj kojim 
se opije od svega mimo Hakka, i od kojeg se ne otrježnjava osim kada treba da se samokontroliše, 
zatim poleti Krilima težnje do onog do čega ne može doprijeti ni mašta stvorenja. 

Upitan je Vasiti: ,,Koja ti je hrana najdraža?", pa on odgovori: ,,Zalogaj spominjanja Allaha 
Uzvišenog, kojeg podigne Ruka uvjerenja sa Trpeze vječnosti, pri lijepom mišljenju (husni zann) o 
Allahu." 

En-Nesadž'' je rekao: 

- Većina stanovnika dunjaluka ode sa njega, a ne osjete ljepotu koja se od njih traži -, pa bi 
upitan: 

- A šta je to? -, i reče: 

- Radost spoznaje (marifet), Slatkoća blagodati (ni'met), Okus bliskosti (kurbet) i Prisnost 
zaljubljenosti (nehabbet)! 

Muhammed b. Vasi' je rekao: ,Onome koga je Allah uzdigao Marifetom, obaveza je da se 
ne ponižava radi drugoga. Onome koga je Allah zaštitio Velajetom, obaveza je da ustraje na tome. 
Onome koga je Allah počastio Sohbetom, obaveza je da se ne okreće drugome i da ne radi ono što 
mu naloži strast njegovog nefsa." 

Ebu Jezid Bistami je rekao: ,,U noći postoji piće za Srca arifa, pomoću kojega ona lete 
ljubavlju i žudnjom za Allahom — Njemu, a samo oni koji gledaju u Njega, a ne drugoga, uzimaju 
za sebe najbolji dio Dunjaluka 1 Ahireta." 

Ja smatram da je ovo piće Zbunjenost (tehajjur), i ono ima dva oblika: Zbunjenost 
otuđenosti i Zbunjenost oduševljenja. Zbunjenost otuđenosti je za progonjene (matrudin), a 
zbunjenost oduševljenja za arife, one koji čeznu. O Vodiču Zbunjenih, povećaj mi Zbunjenost. 


24 Ebul-Husejn Hajr en-Nessadž, porijeklom iz Surrmenrea, ali se nastanio u Bagdadu i dugo je živio. Kaže se da mu je 
ime bilo Muhammed b. Ismail, ali je prozvan Hajr en-Nessadž (prelac), jer je jednom pošao na hadždž, pa ga je neki 
čovjek uhvatio jer je bio crnac, pred Kufom i rekao: ,,Ti si sad moj rob i zoveš se Hajr", a on se (r.a.) nije opirao, a 
čovjek ga je iskorištavao za predenje vune. 

Treći hadis 


ISLAM I IMAN 


Pripovijedao nam je dobri rob, pouzdani prenosilac Ebu Muhammed b. Abdullah b. El-Husejn b. 
Ahmed b. Džafer, el-Amidi el-Vasiti — a njemu Ebu'l-Hasan Ali b. Muhammed b. Ali Katibu'l-vakf — 
a njemu Ebu'l-Hasan Muhammed b. Ali Er-Revasi — a njemu Ebu'l-Kasim Ubejdullah b. Temim, a 
njemu Ahmed b. Ibrahim El-Imam — a njemu Ali b. Harb b. Zejd b. El-Hubab, a njemu Ali b. 
Mes'ade el-Balhi, a njemu Katade, a njemu Enes b. Malik, da je Allahov Poslanik s.a.v.s. rekao: 


ISLAM JE SPOLJAŠNOST, IMAN JE U SRCU, A TAKVALUK JE OVDJE! ", TO JE 
REKAO TRIPUT I RUKOM POKAZAO NA SVOJA PRSA." 


Takvaluk koji se nastani u Srcu, pa njime zavlada Iman, je Ruh Spoznaje. 

Gospodo sufije! Uzvišeni Allah je svakoj Stvari (šej') dao mjeru, a svakoj Mjeri (kadr) 
granicu, svakoj Granici (hadd) uzrok, svakom Uzroku (sebeb) rok, svakom Roku (edže!l) knjigu, 
svakoj Knjizi (kitab) naredbu, svakoj Naredbi (emr) značenja, svakom Značenju (ma'na) čvrstinu, 
svakoj Čvrstini (sadk) istinu, svakoj Istini (hakk) suštinu, svakoj Suštini (hakikat) sljedbenika, 
svakom Sljedbeniku (eh!) oznaku. Po toj oznaci (alamet) se razlikuje onaj koji je u pravu od 
zabludjelog. Svakom Srcu koje On posadi na Ćilim ostvarenja spoznaje, stavi Znak spoznaje na lice 
te osobe, obznani se njen uticaj na njegovim kretnjama, djelima 1 riječima, kao što je rekao Allah 
Uzvišeni: ,POZNAĆEŠ IH PO ZNACIMA NA NJIMA", i Alejhisselam: ,,Ko zataji tajnu, 
Allah će mu obući njen ogrtač. Ako je dobra — dobar, a ako je loša — loš ogrtač.?" 


Salihini imaju najljepša lica 


Rečeno je Jahja b. Muazu: ,,Kako to da su arifi najljepših lica 1 najčasnijih od ostalih?", pa 
reče: ,,Zato što su se osamili sa Allahom u Prisnosti, približili se Allahu, samo Njemu okrenuti, 
pobjegli su Njemu ludo zaljubljeni, pa ih je Allah prekrio Svjetlom spoznaje, pa o Njemu pričaju, za 
Njega rade, od Njega traže, Njemu se nadaju. Oni su Allahova elita (havvas), predvodnici (sabikin). 
Trude se samo u pokornosti Allahu, bez interesa, savjetuju mase bez pohlepe, žude 1 vraćaju se 
Allahu Uzvišenom. Srca su im pred Njim bojažljiva, nefsovi su im potišteni, Srca su im poput Arša, 
umovi su im pokriveni, a ruhovi Jasinski (ervahuhum jasinijje). Svaki od njih ima Srce sačuvano od 
ljudskih smutnji; spominjanje Allaha, jer ga On čuva od zla došaptavanja, njegova Prsa su raširena, 
tijelo mu je odbačeno, a Srce mu je ranjeno, vrata Svijeta Melekuta su mu otvorena, Srce mu je 
poput svjetiljke, dijelovi tijela su mu gipki poput tkanine, jezik mu je zauzet učenjem Kur'ana, žute 
je boje zbog straha od rastanka, nefs mu je rastopljen služeći Milostivom, Srce mu blista Svjetlom 
imana. Nefs mu je zauzet sa traženjem, a Ruh sa blizinom Gospodara. Na jeziku mu je opisivanje 
Allahovog rububijeta, tijelo mu je u stalnom hizmetu, na nefsu su mu tragovi robovanja (ubudijeta), 
u Srcu prestiž Božanskog ferdanijeta, u njegovoj Tajni je oduševljenje Njegovim uluhijetom, u 
njegovom Ruhu je strastvena ljubav za Spoznajom (marifetom). Usne arifa se Njemu smiješe, oči 
njihove prema Njemu pristižu, Tajne njihove u Njega gledaju. Oni bacaju svoje grijehe u More 
pokajanja, odbacuju svoje pokornosti u More blagodati, svoje razume u More veličanstvenosti, 
svoje želje u More odabranosti, svoje težnje u More zaljubljenosti. Na Polju hizmeta Njemu se 


7 Ahmed, Sujuti (Džami' es-Sagir), Ed-durr el-mensur 
7 El-Bekare, 273 
77 Kurtubi: El-Džami' li ahkam el-Kur'an, Kešf el-hafa 

okreću, pod Sjenama Njegovih počasti uzdišu. Na Livadi Njegove milosti se napasaju i Mirise 
Njegovih blagodati udišu. Gledaju na Dunjaluk Okom pouke, na Ahiret Okom iščekivanja, na svoje 
nefsove Okom prezira, na svoju pokornost Okom izvinjenja i omalovaženja, na oprost Okom 
potrebnosti, na Spoznaju Okom obveseljenja, a na Spoznatog (El-Ma'ruf), Slavljen je On, Okom 
ponosa. Bacaju svoje nefsove u belaje, svoje Ruhove u Drugi svijet, svoja Srca u Tajnu molitvu 
(nedžva), a svoje Tajne Gospodaru. Svoje nefsove ostavljaju za Dunjaluk, svoje Ruhove za Ahiret, 
Svoja srca privikavaju na Sjećanje (zikra), a svoje Tajne na Ljubav prema Gospodaru. Njihova Srca 
su Rudnici veličine 1 ponosa, jezici Rudnici hvale i pohvale, Ruhovi su im Staništa čežnje i 
zaljubljenosti, nefsovi su im podčinjeni pod vlašću Uma ('akl) i Razuma (fetane). Najviše su 
usmjereni na razmišljanje i uzimanje pouka, najviše govore o Slavljenju i Pohvali, najviše su 
zaposleni pokornošću i hizmetom, a pogled im je usmjeren na prefinjenosti stvaranja Gospodara 
Veličanstvenosti. Nekog od takvih možeš vidjeti požutjelog zbog straha od rastanka, istopljenog 
tijela zbog dostojanstva Njegove Veličanstvenosti, dugog iščekivanja sa žudnjom na Susret sa Njim. 
Arif se uputio Odabranikovim s.a.v.s. putem, bacio je dunjaluk iza leđa, dao je strasti da okusi ukus 
strogosti, stoji na Nogama iskrene odanosti. 


Stanje voljenog sa svojim Sejjidom 


Njegov hal je na dunjaluku osamljenički, Srce mu je u njegovim grudima osamljeno, Tajna 
mu je u njemu osamljena, i neće se odmoriti do brige otuđenosti Osamljenosti (gurbet) dok ne 
stigne do Voljenog. Njegova je situacija čudna: Gospodar je njegov ljekar (tabib), govor mu je o 
Tajnoj spoznaji (vidždan), Srce mu je Ferdanijsko, njegov je um Rabbanijski, njegova je briga 
Samedijetska, život mu je Ruhanijetski, njegov rad je Nuranijski, a govor mu je Semavijski. Allah 
je učinio njegovo Srce mjestom Svoje Tajne i staništem Svog pogleda, ukrasio ga je draguljima 
Svog Rububijeta, uveo ga je u Kuću upravljanja i dao mu je dio Svoje vlasti. On kruži sa Srcem 
svog Srca (fuad) oko Njegove veličine, napasa se u Baščama Njegove svetosti, leti Krilima spoznaje 
pod Čadore Njegove svetosti, šeta se po Prostranstvima Njegove moći i Zastorima Njegove siline. 
Da Ga neznalica sa svojim stanjem vidi, umro bi prestravljen Spoznajom Njega istog časa. Oznaka 
Arifa na dunjaluku je da su mu belaji poput meda, a tuga sočna. Svako će na Ahiretu govoriti: ,,Moj 
nefs! Moj nefs!"', a on će govoriti: ,,Moj Gospodaru! Moj Gospodaru! Moja Željo! Moja Željo!" 

Arif ima četiri znaka: Ljubav prema Veličanstvenom, ostavljanje ,,puno-malo"', slijeđenje 
Objave i strah od Preobraženja. Pobožnjak (abid) se odlikuje podnošenjem teškoća; onaj koji se boji 
(haif) — bježanjem, zaljubljenik (muhibb) — suprotstavljanjem, a Arif — oduševljenjem. 

Četvrti hadis 


DVOLIČNJAK 


Pripovijedao nam je naš šejh, evlija, mutekijja, pouzdani, kadija Ebu'l-Fadl Ali Kari el-Vasiti el- 
Kureši u svojoj medresi u Vasitu, - a njemu Ebu Ali el-Hasan b. Ahmed b. el-Hasan, el-Hadad, - a 
njemu Ali Ebu Tahir el-Hasan b. El-Vezir Ebu Kasim Ali b. Sadeka b. Ali — a njemu Ebu el- 
Muttahir Sa'd b. Abdullah el-Asbahani — a njemu Ebu Nuajm Ahmed b. Abdullah b. Džafer b. Faris 
— a njemu Ebu Mesud Ahmed b. El-Furat — a njemu Ebu Davud el-Hudri — a njemu Ibn er-Rabi'— a 
njemu Nuajm b. Hanzala — a njemu Ammar b. Jasir r.a. da je Allahov Poslanik s.a.v.s. rekao: 


KO IMA DVA LICA NA DUNJALUKU, IMAĆE DVA JEZIKA U VATRI." 


Zbog toga su arifi usmjerili svoja lica ka suštini, samo prema Allahu Uzvišenom. Na osnovu 
ove Tajne im je naređeno da nikad ne sastave dva učitelja (ustaz). Ako nađu nekog ko je 
najpotpuniji i najbolji na Allahovom tariku, 1 ko je najispravniji u slijeđenju Allahovog Poslanika 
s.a.v.s., za muride je obavezno da se vežu za njega. Čak ako ima bilo ko kojeg ti smatraš da je šejh, 
treba da se i ti i tvoja djeca pridružite tom šejhu u Tarikatu. Ovo je najbolji način Spoznaje Allaha. 

Gospodo sufije! Znajte da arifa ima različitih vrsta, oprečnih pristupa, raznih stepeni, brojnih 
rodova, mnogobrojnih položaja. Neki su Ga spoznali po Moći (kadr), pa Ga se boje. Neki su Ga 
spoznali po Dobročinstvu (fadl), pa imaju najljepše mišljenje o Njemu. Neki su Ga spoznali po 
Nadzoru (murakaba), pa su usvojili iskrenost. Neki su Ga spoznali po Veličini (azamet), pa su 
usvojili strahopoštovanje. Neki su Ga spoznali po Dovoljnosti (kifajet), pa su pristupili ovisnosti o 
Njemu. Neki su Ga spoznali po Njegovoj osamljenosti (ferdanijet), pa su pristupili izboru (safvet), 
dok su Ga neki spoznali po Njemu, pa su pristupili Vusletu, jer su saznali da je strah povezan sa 
znanjem o Moći, da je duhovna sposobnost lijepog mišljenja povezana sa znanjem o Dobročinstvu, 
sposobnost iskrenosti sa znanjem o Nadzoru, sposobnost strahopoštovanja sa znanjem o Veličini, 
sposobnost ovisnosti sa znanjem o Dovoljnosti, sposobnost izbora (safvet) sa znanjem O 
Osamljenosti, a sposobnost Vusleta sa Znanjem (irfan) o Gospodaru Uzvišenom. 

Također, 1 stanovnici Nebesa se u svom robovanju dijele na stepene. Stepen nekih od njih je 
stid i neporočnost, nekih je bliskost 1 naklonost, nekih je viđenje dobročinstva, nekih nadziranje, 
nekih dostojanstvo, kao što kaže Uzvišeni Allah: ,SVAKO IMA ODREĐENI STEPEN.?? 

Većina onih koji su sposobni za Spoznaju poznaju Ga na osnovu predaje (haber) o Jedinstvu 
(tevhid), koju im je dostavio Iskreni i Pouzdani, naš Sejjid i Sejjid svjetova, Muhammed s.a.v.s., pa 
vjeruju svojim Srcima 1 trude se svojim tijelima; samo što su uprljali svoje nefsove grijesima i 
neposlušnošću 1 žive na Dunjaluku sa neznanjem i manjkavošću. Oni su u velikoj opasnosti, osim 
ako im se smiluje Najmilostiviji. 

Druga grupa koja je iznad njih, spoznaju ga na osnovu dokaza, i to su sljedbenici teorija, 
uma i razmišljanja. Oni upotpunjavaju svoje znanje o Jedinstvu na osnovu dokaza (delila), predaja 
(esera) i znakova (ajeta) Njegovog rububijeta; izvlače dokaze o Gajbu na osnovu Vanjskog svijeta, 
i na taj način kontrolišu ispravnost svog dokazivačkog postupka. Njihov način je dobar, osim što 
žive zakriveni od Allaha Uzvišenog viđenjem tih svojih dokaza. 

A Odabranici (havvas) među onima koji spoznaju su Ljudi uvjerenja (Ulul-jekin), oni su Ga 
spoznali sa Njim, Slavljenim. Oni su Učvršćeni sa svojom Spoznajom, njihove umove ne zanose 
dokazi i ne zamaraju se uzrocima. Njihov dokaz (deli!) je Resulullah s.a.v.s., a njihov vođa (imam) 
je Kur'an, i svoju Svjetlost (nur) oni nose pred sobom. 


7 Ebu Davud, El-Hajsemi, El-Tergib vet-terhib, Sujuti: El-džami' es-sagir 
7 Es-Safat, 164 


13 


Onaj koji Ga spoznaje putem predaje (haber) je poput Jusufove braće, jer su oni znali 
njegov lik, ali ga nisu prepoznali ni kada su ga vidjeli, stoga su se osramotili pred njim, jer 
REKLI SU: AKO JE UKRAO, PA I NJEGOV JE BRAT KRAO RANIJE." 

Onaj koji Ga spoznaje putem dokaza (deli!) je poput Jakuba, jer je on kada je saznao da se 
Jusuf vratio u život, to mu je povećalo tugu i plač, pa je podnosio razne vrste neprilika. Čak su mu i 
oči pobijelile od plača znajući da je Jusuf živ i žudeći za sastankom sa njim. Pa je rekao: , IDITE I 
RASPITAJTE SE O JUSUFU""! ; ,,JA, ZAISTA, OSJETIM NJEGOV MIRIS"? a oni koji ga 
nisu prepoznali ,REKOŠE: ALLAHA NAM, TI SI U SVOJOJ STAROJ ZABLUDI'" i 
NEPRESTANO SPOMINJEŠ JUSUFA."! 

A onaj koji Ga spoznaje sa Njim je poput Benjamina", koga je Jusuf uzeo za sebe i rekao 
mu: 

- Da li želiš da ostaneš sa mnom i mene posmatraš, ili ćeš se vratiti ocu? 

- Želim tebe posmatrati. — odgovori. 

- Ako mene želiš, onda se strpi na mojim iskušenjima. 

- Hoću, zbog tebe ću podnositi sve nevolje, zar nije za mene da ostanem s tobom 1 ne 
odvajam se od tebe. 

Tada je Jusuf u njegov tovar stavio svoj pehar i optužio ga za krađu. Zbog toga su ga 
Egipćani sramotili 1 prekoravali, a braća su ga vrijeđala. Uprkos svemu tome, on je ostao sretan i 
nasmijan u sebi, nije se bojao prijekora prekoritelja. 

Ovo je primjer čovjeka od Sljedbenika ubjeđenja (Ehli jekin), koji su Ga spoznali. 


Vrste ljudi 


Šejh Imam Hasan el-Basri?" (r.a.) je rekao: ,,Ljudi spoznaje (Ehli marifet) na dunjaluku se 
dijele na tri vrste: Čovjek koji se prihvati robovanja (ubudijet), čvrsto ga prigrli, i s njime se 
pomiješaju njegovo meso i krv. Njegovo Srce u robovanju nađe utočište, zna da je Allah Uzvišeni 
njegov Opskrbitelj i da mu je On dovoljan, istinitim drži Njegovo obećanje i ne brine se ni za šta od 
dunjalučkih poslova. Učinio je nebo svojim krovom, a zemlju posteljom, ne brine se hoće li 
osvanuti u lahkoći ili u teškoći i stalno robuje Allahu dok mu ne dođe Ubjeđenje (jekin). Ova vrsta 
ljudi je na dunjaluku poput crvenog dragulja. 

Drugi čovjek ne saburi kao prvi i traži mali zalogaj halala da bi njime održao kičmu 
uspravnom, ogrtač da bi njime pokrio svoju sramotu, kuću da bi u njoj živio, ženu da bi očuvao 
čednost, a pored toga on ima žestok strah od Allaha i ogromnu nadu. On je na dobrom putu (farik 
hasen). 

Treći čovjek ne vjeruje u Allahov govor, gradi visoke dvorce, vozi se prelijepim vozilima i 
drugi za njega rade. Takav na Ahiretu nema udjela, osim ako mu se ne smiluje Najmilostiviji." 


Vrste abidina 


Vidio sam u nekim predajama da je Isa sin Merjeme a.s. prošao pored skupine čija su tijela 
smršala, a boja promijenila, pa ih upita: 


2 Jusuf, 77 

$'! Jusuf, 87 

% Jusuf, 94 

33 Jusuf, 95 

34 Jusuf, 85 

% Benjamin je pravi brat Jusufa sina Jakuba a.s., a majka im je Rahil kći Labana, Jakubova daidžična, a ostala braća su 
mu bili samo po ocu. 

26 EI-Hasan b. Jesar el-Basri, Ebu Seid (21 — 110. h.g.) najbolji i najučeniji tabi'in, govorio je: ,,Najgori ljudi za mrtvaca 
su njegova rodbina koja ga oplakuje, a ne brine za vraćanje njegovih dugova." (Tabakat eš-Šar'ani 1,38). Imam 


Gazalija je rekao: ,,Hasan el-Basri je bio čovjek čiji je govor najviše ličio govoru vjerovjesnika." 


14 


- Šta vas je učinilo takvim, kakve vas vidim? 

- Strah od Vatre. — odgovoriše. 

- Prestrašeni ima pravo kod Allaha da mu pruži utočište. — reče Isa a.s. i produži dok ne dođe 
do skupine koja je bila još mršavija i gore boje, pa ih upita: 

- Šta je vas učinilo takvim? 

- Žudnja za Džennetima. 

- Imate pravo kod Allaha da vam dadne ono čemu se nadate. — reče 1 prođe dok ne naiđe do 
treće skupine čija su tijela bila najmršavija i čija se boja najviše promijenila, pa ih upita: 

- A šta je vas učinilo takvim, kakve vas vidim? 

- Ljubav prema Allahu (El-hubb lillah) i žudnja (ševk) za Njim. 

- Vi ste od Bliskih (Mukarrebin). — reče im Isa a.s. tri puta. 


Ljudi sposobnih za Spoznaju ima tri vrste: oni koji hodaju Stopalima ovisnosti 1 potrebnosti, 
oni koji hodaju Stopalima pouke i slomljenosti i oni koji hodaju Stopalima ponosa i obveseljenja. 
Uzvišeni Allah kaže: ,, A NEKI SU OD NJIH NASILNICI PREMA SEBL1I.+" 

Ljudi se prema vidu Spoznaje dijele na dva stepena. Oni koji su u Budnosti spoznaje, njima 
pripada prijateljski odgoj i njih očekuje počast. Drugi, koji su u Snu mrtvila, e njima pripada žestoki 
i strogi odgoj, jer oni smatraju da su u sigurnosti, osim ako im se ne smiluje Najmilostiviji. 

Slavljen je Onaj koji je od Svojih robova odabrao koga je htio, zatim im je dao poklone, a 
potom ih Zzovnuo Sebi, Svojom dobrotom, rekavši ,I POVRATITE SE SVOM 
GOSPODARU." Oni su Mu odgovorili i povratili se Njemu, i takvih je mnogo vrsta. Pokajnici 
(taibin) hodaju Nogama pokajanja, Stopalima stida. Isposnici (zahidin) hodaju Nogama 
pouzdavanja, Stopalima zadovoljstva. Bojažljivi (haifin) hodaju Nogama dostojanstva, Stopalima 
vjernosti. Zaljubljenici (muhibbin) hodaju Nogama žudnje, Stopalima čistoće. Arifi hodaju Nogama 
posmatranja, Stopalima fena'a. 

Spoznaja je hrana kojom Allah hrani koga hoće. Tako neki jedu da bi se osladili, neki da bi 
preživjeli, neki da bi se zadovoljili, a neki da bi se najeli. Ljudi se po pitanju Spoznaje dijele na 
staništa (menzil), pa je kod nekih stanište kao zaseok, kod nekih je kao selo, kod nekih kao grad, a 
kod nekih je velik kao čitav Dunjaluk i Ahiret. 

Prenosi se da je Vjerovjesnik s.a.v.s. rekao: ,Kada bude Kijametski dan, Glasnik će 
povikati: 'Izvedite iz Vatre svakog ko je rekao La ilahe illallah, a u Srcu mu je bilo Imana 
koliko zrno gorušice'"?, a rekao je i: ,Ihsan je da robuješ Allahu kao da Ga vidiš, jer ako ti 
Njega ne vidiš, On tebe vidi." Zar ovo nije Suština spoznaje (hakikatul-marifet)? 

Gospodar će reći Arifima: ,,Vi ste Moji istinski robovi. Odužila se vaša žudnja za Mnom i 
Moja žudnja za vama. Es-selamu alejkum, Moji robovi, evo Mene, vašeg Voljenog. Tako mi Moje 
veličine, Džennet sam stvorio samo radi vas, i danas ćete imati šta god želite!" 


Robovanje Allahu iz ljubavi prema Njemu 


Pripovijeda se da su Malik b. Dinar" i Sabit el-Benani" r.a. došli kod Rabije el-Basrije", pa 
ona reče Maliku: 

- Reci mi zbog čega robuješ svome Gospodaru? 

- Želim Džennete. — odgovori Malik. 

- A ti, mladiću? — upita ona Sabita. 


+ Fatir, 32 

8 Ez-Zumer, 54 

? Buhari, Muslim, Tirmizi 

2 Muslim, Tirmizi, Ebu Davud 

4 Malik b. Dinar, poznati prenosilac hadisa i pobožnjak, živio u Basri, umro 131. h.g. 

P Sabit b. Esed el-Benani, govorio je: , Pripadnici zikra sjednu da zikire i imaju grijeha koliko brda, pa kada ustanu 
nemaju niti jednog grijeha" (Tabakat eš-Ša'rani, 1'47) 

£ Ummul-Hajr Rabija b. Ismail el-Adevija, el-Basrija, umrla u Hududu 180. h.g. 

- Strahujem od Vatre. 

- Ti si, Malik, kao loš radnik, koji radi samo radi pohlepe, a ti, Sabite, kao loš rob koji radi 
bojeći se batina. 

- A ti, Rabija? — upitaše njih dvojica. 


- Ja robujem iz Ljubavi (hubb) prema Allahu Uzvišenom i žudnje (ševk) za Njim. 


Pripovijeda se da je Zunnun el-Misri (r.a.) jednog dana vazio ljudima, a oni su svi plakali, 


osim jednog mladića koji se smijao. On ga tada upita: - Šta je tebi, mladiću? — a ovaj u stihovima 
odgovori: 


Zbog straha od Vatre svi oni robuju 
I u spasu od nje vide veliku sreću. 

U Džennetskim baščama da stanuju, 
Pored Kevsera da se šeću. 

Vječnost i Džennet nisu za mene, 

Za svog Voljenog ne želim zamjene. 

Peti hadis 


POMOZI BRATU! 


Pripovijedao nam je naš dobri i pouzdani šejh, arif billah, kadija Ebu'l-Fadl Ali Kari el-Vasiti (r.a.) 
- a njemu kadija Ebu Bekr Muhammed b. Abdulbaki b. Muhammed el-Bezaz — a njemu Ebu Ishak 
Ibrahim b. Omer b. Ahmed el-Beremki — a njemu Ebu Muhammed b. Abdullah b. Muhammed el- 
Bezaz — a njemu Ebu Muslim Ibrahim b. Abdullah b. Muslim el-Basri — a njemu Ebu Abdullah el- 
Ensari — a njemu Humejd, - a njemu Enes r.a. da je Allahov Poslanik s.a.v.s. rekao: 


. POMOZI SVOM BRATU, BIO ON POTLAČENI ILI NASILNIK! ", PA ENES UPITA: 
POMOĆI ĆU MU AKO JE POTLAČENI, ALI KAKO ĆU MU POMOĆI AKO JE 
NASILNIK? ", ,SPRIJEČI GA DA ČINI NASILJE, TO JE TVOJA POMOĆ NJEMU." 


Ja kažem: ovo je što se tiče brata, a kako li je tek što se tiče samog sebe. Prestrašite vaše 
nefsove, zabranite im strasti i obuzdajte ih. 


Krila arifa 


Gospodo sufije! Arif ima četiri krila: strah (hauf), nadu (redža), ljubav (mehabbet) i žudnju 
(ševk). Krilo straha mu nije zbog toga da se odmori od bježanja, Krilom nade se ne odmara od 
traženja, Krilom ljubavi se ne odmara od zaprepaštenosti, a Krilom žudnje se ne odmara od 
ulaganja napora. Allah Uzvišeni ih je opisao Svojim riječima: , VIDJEĆEŠ IM OČI PUNE SUZA 
ZBOG ONOG ŠTO SU SPOZNALI OD ISTINE"? ; , NJIH TRGOVINA I PRODAJA NE 
ODVRAĆAJU OD SPOMINJANJA ALLAHA." 

To je stoga jer je Arif iskren prema Gospodaru, njegove riječi su se privikle na Sjećanje 
(zikra), njegov nefs je strpljiv u nevoljama, njegova Tajna je stalno u nečujnoj molitvi, njegovo 
razmišljanje je na najvećim horizontima. U jednom trenutku razmišlja o blagodatima svog 
Gospodara, a u drugom obilazi oko Čadora Njegove svetosti. Tada postaje od slobodnog — rob, a od 
roba — slobodan, od bogatog postaje siromah, a od siromaha — bogataš. Mijenja se uzduž i 
poprijeko, koliko se može riječima objasniti. On je i postojeći i poznat, velik 1 sretan, blizak i 
hvaljen, govori i šuti, osiguran je i prestrašen, prisutan i odsutan, plače i smije se. To je stoga što su 
njegov smijeh 1 sreća u njegovoj tuzi, njegova tuga u sreći, njegova veličina je pomiješana sa 
poniženošću, a poniženost s veličinom. Njegov strah je utopljen u nadanje, a nadanje u njegov strah, 
te mu strah ne prolazi sa nadom, niti nada prolazi sa strahom. On svojim nefsom živi sa ljudima, a 
svojim Srcem sa Uzvišenim Allahom, i njegov odnos sa ljudima ne nadvladava njegov odnos sa 
Allahom Uzvišenim. On je 1 velik i ponižen, bogat i siromašan. 

Tako je Ebu Jezid Bistami u svom Sašaptavanju (munadžatu) govorio: 

Bože! 'Sloboda je blizu!" — 

Kad god rekoh; 

Ponovo me vezaše 

I nove okove stekoh. 


Pri ovim riječima bi mu se oči napunile suzama. 


4 Buhari 
$ El-Maide, 83 
46 En-Nur, 37 

Znaj, da nije svaki onaj na kome se vide tragovi isposništva isposnik. Isto tako je i sa 
tragovima čežnje, budalaštine, ludosti, junaštva, nemarnosti... 

Svaki put kada Allah Uzvišeni pogleda u Srce nekog od Svojih robova Dobročinstvom i 
Milošću, strgne sa njega zastor nemarnosti i otkrije mu Prefinjenosti moći. Pri tome je neophodno 
da se dogodi jedna od tri mogućnosti: da postane mudrac (hakim) koji će sa Allahom Vezivati 
Njegova stvorenja, ili da mu zanijemi jezik 1 postane zaprepašten i zbunjen, ili da postane pokriven 
Njegovim zastorima, čuvan u Njegovom zagrljaju, da ga niko ne bi vidio, zbog silne ljubomore 
Njegove. Slavljen je Onaj koji je sakrio Ljude spoznaje od svih Svojih stvorenja, pokrio ih 
Ahiretskim zastorom od Sinova dunjaluka, a Dunjalučkim zastorom od Sinova ahireta. Ljudi 
spoznaje (Ehli marifet) su Allahovi dž.š. mladenci (arais) na Njegovoj zemlji. Allah je njihov 
mahrem"", i oni nemaju drugog mahrema do Njega, i njih je Allah ljubomorno sakrio samo za Sebe. 

Priča se da je Allah Uzvišeni objavio Davudu (a.s.): ,,O, Davude, Moje su evlije pod 
kubbetima i niko ih ne poznaje osim Mojih evlija. Blago li se Mojim evlijama, a blago li se i Mojim 
miljenicima." 

Kaže se, da kada bi se pojavila trunka Svjetlosti Vjerovjesnika s.a.v.s. (Nurun-nebijj), 
sagorjelo bi sve od Arša do zemaljskog tla. 


Znak Arifa 


Rabija je upitana šta je savršenstvo arifovog hala, pa odgovori: ,,Da sagori od ljubavi prema 
svom Gospodaru, da se zadovolji Darodavateljem (El-Mu'ti) mimo darova ('ata'), sa Davaocem 
bitka (El-Mukevvin) mimo bitka (kevn), utopljen u More zadovoljstva svojom Tajnom spoznajom 
(vidždan), Stabilnog srca (kalb sakin) sa Njim, da napusti svaki izbor za sebe, da ne brine kod 
problema i teškoća, zbog toga što vidi Njega, da zna da mu je Allah bliži od svega, da je On 
milostiviji od bilo koga, da je Silniji i Veći od bilo čega i da za sve, osim za Allaha, postoji 
zamjena." 

Za sve što sam izgubio 

Našao sam zamjenu; 

Samo za Voljenoga 

Ne postoji zamjena. 


Arif zna kako će razlikovati Nefsanska nadahnuća (havatir) od Ruhanijetskih; Dunjalučko 
htijenje (iradet) od Ahiretskog, Visoke težnje (himmet) od niskih. Ko je opskrbljen uspjehom u 
čuvanju granica iskrenosti i vjernosti robovanja i u očuvanju uslova robovanja, taj nalazi stazu do 
puta očuvanja upotpunjenja robovanja, zatim ustraje u spominjanju Njega; spominje Njegov zikr, 
zatim zahvaljuje Njemu 1 zahvaljuje na Zahvali, a zatim opstaje sa nefsom — bez nefsa, sa Ruhom — 
bez Ruha, sa tijelom — bez tijela. 


Srca su povezana sa Allahom 


Tako je Imam Ibn Abbas r.a. rekao: ,,Pripovijeda se da su Isa i Jahja a.s. jednom hodali po 
putu, pa se Jahja sudario sa nekom ženom, te mu Isa reče: 

- O, tetiću, danas si počinio veliki grijeh! 

- A šta to? — upita Jahja. 

- Sudario si se sa ženom. 

- Allaha mi, nisam to ni osjetio! 

- Subhanallah! Bio si sa mnom, a gdje su ti bili Srce i Ruh? 


4 Mahrem — onaj koji se zbog krvnog, tazbinskog ili srodstva po mlijeku ne smije, po Šerijatu, vjenčati za određenu 
osobu; zabranjeno ili sveto. 


18 


- Kod Allaha! — reče Jahja. — O, Isa, kada bi se moje Srce smirilo kod Džibrila, ili bilo koga, 
osim Allaha, makar za tren oka, pomislio bih da ne poznajem Allaha Istinskom spoznajom (Hakka 
marifetihi). 


Značenje Spoznaje 


Kaže se, da se Spoznaja (ma'rifet) sastoji od pet slova, pa kad neko u sebi nađe njihova 
značenja, neka zna da je od Ljudi spoznaje (Ehli marifet), tj. ako: 

Sa mim — meleke — vlada svojim nefsom, 

Sa 'ajn — 'abede — robuje Allahu Uzvišenom sa Iskrenom odanošću, 

Sa ra — regabe — čezne za Allahom u potpunosti, 

Safa — fevveda — prepusti sve svoje poslove Allahu, 

Sa ha — herebe — pobjegne od svega mimo Allaha, ka Allahu. 

Tako svaki Arif vlada svojim nefsom Snagom spoznaje Njegove veličine 1 siline, robuje 
svom Gospodaru Snagom spoznaje Njegovog rububijeta, čezne za Njim Snagom spoznaje Njegove 
dobrote i dobročinstva, prepusti svoje poslove Njemu Snagom spoznaje Njegove moći 1 bježi 
Njemu Snagom spoznaje Njegove vlasti i upravljanja. Takav je Arif. 

Šesti hadis 


ODAZIV NA DOVU 


Pripovijedao nam je Šerif Muhammed b. Abdussemi' el-Abbasi el-Hašimi el-Vasiti, a njemu el- 
Hadžib Ebu Šudža' Muhammed b. El-Husejn, a njemu en-Nekib Ebul-Fevaris Tarad b. Muhammed 
b. Ali ez-Zebibi el-Hašimi, a njemu Ebu Muhammed Abdullah b. Jahja b. Abduldžebbar es-Sukeri, a 
njemu Ebu Ali Ismail b. Muhammed es-Safar, a njemu Ebu Bekr Ahmed b. Mensur er-Rimadi, a 
njemu Abdurrezzak b. Hemam, a njemu Ma'mer, a njemu Zuhri, a njemu Ebu Ubejd mevla Ibu 
Ezher, a njemu Ebu Hurejre r.a. da je Allahov Poslanik s.a.v.s. rekao: 


, SVAKOM OD VAS ĆE SE ODAZIVATI NA DOVU, SVE DOK NE POŽURI I KAŽE: 
'MOLIO SAM, A NIJE MI SE ODAZVANO','? 


Ovdje se pod požurivanjem smatra preovladavanje okupiranosti ciljem nad njegovim 
Stvoriteljem, a to je nedostatak Spoznaje, jer Arifa nikad ništa neće zaokupiti od njegovog 
Gospodara. 

Sada ćemo spomenuti neke od halova arifa s namjerom da uzmemo bereketa sa njihovim 
spominjanjem. Allah Uzvišeni kaže: ,I SPOMENI U KNJIZI IBRAHIMA"? ; _ MI TI 
PRIPOVIJEDAMO ISTINITE VIJESTI O NJIMA=""" au jednom haberu se kaže: ,,Spominjite 
dobre Allahove robove, jer se pri njihovom spomenu spušta Milost.{"! Da nije ovoga, ne bi bilo 
poželjno da se zanimamo spomenom bilo koga drugog osim Allaha, a Allah Uzvišeni je sa nama, 
jer on kaže: ,,A ON JE S VAMA GDJE GOD VI BILI.""? 

Pripovijeda se da je Abdulvahid b. Zejd r.a. rekao: ,,Zaputio sam se jednom prema Bejt 
Makdisu"? i izgubih se. Tada mi priđe neka žena, pa je ja upitah: 

- E, jadnice, jesi li se i ti izgubila? — pa ona reče: 

- Kako će biti jadan onaj koji Ga je spoznao, i kako će biti izgubljen onaj koji Ga voli? — 
zatim reče: - Prihvati se za vrh mog štapa 1 hodaj ispred mene. 

Ja sam uhvatio njen štap i pošao ispred nje. Ne prođoh ni sedam koraka, kad se zatekoh u 
džamiji u Bejt Makdisu. Protrljah oči i rekoh: 

- Ovo mi se sigurno pričinilo! 

- Tvoj hod je hod isposnika, a moj hod je hod arifa. Isposnik pješači, a Arif leti, pa kako će 
pješak sustići letača? — reče mu ta žena i izgubi se, i ja je više nikad nisam vidio. 

Ebu Imran el-Vasiti je pričao: , Jednom sam putovao morem i zadesi me brodolom koji smo 
preživjeli samo ja i moja trudna žena. Ubrzo se moja žena porodi i zatraži vode, i ja podigoh glavu 
prema nebu. Tada vidjeh čovjeka koji sjedi u zraku, a u ruci mu čajnik do crvenog safira optočen 
zlatom, pa mi reče: - Drži! Ja ga tad upitah o tom njegovom stanju, a on odgovori: - Napustio sam 
svoje strasti, pa me je On na ovo mjesto uzdigao. 

Abdulvahid b. Zejd je pričao da je pitao Ebu Asima er-Reb'ija: ,,Šta si uradio kada te je 
tražio Hadždžadž?", a on reče: ,,Bio sam u svojoj kući kada su zastali ispred vrata da uđe njegov 
izaslanik. Ja sam se tad prestrašio i odjednom neka ruka me uze za ruku i povede korak ili dva. 
Tada pogledah i vidjeh da sam na brdu Ebu Kubejs." 


4 Buhari, Muslim 

9 Merjem, 41 

0 Jusuf, 3 

3! Gazali: Ihja 

% El-Hadid, 4 

9 Bejt Makdis — Kuds — Jerusalem 

Ko je pokoran Allahu, Allahu mu pokori sve ostalo 


Priča se da je Ibrahim b. Edhem"" rekao: , Jednom sam prolazio pored nekog pastira, pa ga 
upitah: 

- Imaš li šta da popijem, vode ili mlijeka? 

- A šta bi više volio? — upita on mene. 

- Vode — rekoh, a on udari štapom po tvrdom kamenu na kojem nije bilo pukotina. Tada iz 
njega poteče voda hladnija od leda i slađa od meda, i ja, čudeći se, popih te vode. 

- Ništa se ne čudi! Kada je rob pokoran Allahu, On mu pokori svaku stvar — odgovori 
pastir." 

Kod Rabije Basrijje je u kući bila obješena jedna korpa, 1 ona bi, kad god bi htjela jesti, 
udarila rukom u korpu i u njoj bi našla hrane koju god bi poželjela. 

Pričao je Šejh Hasan el-Basri r.a. da je Selman el-Farisi r.a. jednom, sa svojim gostom 
izašao iz Medaina 1 vidješe gazele kako trče po pustinji i ptice kako lete po zraku, pa Selman reče: 

- Neka mi dođu jedna debela gazela 1 debela ptica, došao mi je gost kojeg bih želio počastiti! 
— pa kad dođoše obadvoje čovjek reče: 

- Slavljen je Onaj koji ti je potčinio i ptice u zraku! 

- Zar se čudiš ovome? Jesi li vidio roba da je pokoran Allahu, a da ga je Allah iznevjerio? 

Abdulvahid b. Zejd je rekao: , Jednom smo ja i Ejjub es-Sahtijani"? hodali putem za Šam, te 
susretosmo jednog crnca koji je nosio tovar drva. Ja ga upitah: 

- Hej, crnac! Ko ti je gospodar? 

- Zar me zbog mog lika to pitaš? — uzvrati i podiže glavu prema nebu, te reče: 

- Gospodaru, pretvori ova drva u zlato! — te ona postadoše zlato. Tada upita: - Jeste li vidjeli 
ovo? 

- Jesmo! 

- O, Gospodaru, povrati ovo u drva! — pa se ona vratiše kakva su 1 bila, zatim reče: - Tražite 
šta hoćete, čudesa arifa ne nestaju! 

Ejjub je pričao: , Ostao sam posramljen pred robom i postiđen kako se nisam nikad ni pred 
kim postidio"', a ja sam rekao: 

- Imaš li šta da jedemo? — i on pokaza rukom, a ono ispred nas posuda sa medom koji je bio 
bjelji od snijega i mirisniji od miska, pa reče: 

- Jedite! Allaha mi, osim kojeg drugog boga nema, ovo nije iz trbuha pčela. 

Jedosmo i vidjesmo da nikad ništa slađe nismo jeli, i začudismo se. On reče: 

- Nije Arif onaj koji se čudi Njegovim znacima, jer onaj koji im se čudi je daleko od Allaha. 
Zaista, onaj koji Mu robuje tek nakon viđenja Njegovih znakova je džahil (ne poznaje) Allaha. 

Da se Allah smiluje tom crncu, kako ga je podučio o Allahu. 

A ja sam (Sejjid Ahmed Rifat) jednom bio na hadždžu i zanijjetio sam telbiju (odaziv), pa 
skinuh turban i oprah ga. Zatim sam ga prepolovio i obavio ga oko pasa, a drugim se zagrnuo, ako 
mi zatreba. Tada začuh unutarnji glas (hatif): 

- Pogledaj ispred sebe! — 1 ja pogledah i vidjeh da je čitava pustinja od srebra. Zatvorih oči i 
pođoh govoreći: - O, Allahu, utičem ti se od htijenja ičega osim Tebe! 

Pripovijeda se da je jedan od Arifa napustio obrede i sastavne dijelove hadždža u danima 
hadždža, a nakon toga obukao ihram i rekao: - Odazivam Ti se, Allahu, odazivam. 

- Hej ti, vrijeme hadždža i telbije je prošlo. — neko mu reče. 

- Odrekao sam se zavičaja (vatan) radi posjete Kući (El-Bejt), a sada sam se odrekao Kuće 
radi Vlasnika Kuće (Sahibul-bejt). 

- Prijatno neka je onome koji se odrekao svega, osim Njega. — bi mu rečeno. 

Priča se da je Herem b. Hajjan?" (r.a.) rekao: ,Hodao sam na obali Tigrisa, kada mi priđe 
jedan čovjek na kojem je bio znak arifa, pa ga poselamih i upitah: 


34 Ibrahim b. Edhem et-Temimi el-Belhi Ebu Ishak, preselio 161. h.g. 
5 Ejjub b. Kejsan es- Sahtijani el-Basri, Ebu Bekr (66-131. h.g.) 
5 Herem b. Hajjan el-Abdi el-Ezdi, vođa i osvajač, jedan od velikih isposnika. Umro nakon 26. h.g. 

- Kako si? Šta radiš? 

- SLAVA NAŠEM GOSPODARU, OBEĆANJE NAŠEG GOSPODARA SE ZAISTA 
OSTVARILO""", Hereme sine Hajjana, bavi se onim što te se tiče! — odgovori on. 

- Allah ti se smilovao, odakle znaš moje i ime mog oca, a do danas te nikad nisam vidio? 

- Zar ne znaš da se arifi međusobno prepoznaju po Svjetlosti spoznaje? — odgovori on, a ja 
se začudih njegovom govoru i zaprepastih se zbog njegovog dostojanstva." 

Zunnun r.a. je pričao: , Jednom prolazih pored nekog sela 1 čuh vrisku i galamu. Približih se 
i vidjeh da narod ismijava i ponižava nekog crnca, pa on podiže glavu prema meni i reče: 

- O, Zunnune, spoznaj Allahovu moć i nemoj isticati svoju zaslugu Allahu, jer voljeni to ne 
radi pred Voljenim. 

Ja upitah nekog o tom njegovom stanju i bi mi rečeno da je on luđak koji se ne druži sa 
ljudima i koji u četrdeset dana jede samo jednom, a on pogleda u nebo i reče: 

- O, krajnja težnjo arifa! Moja Spoznaja Tebe je Tvoj poklon, a moja zahvala Tebi je Tvoja 
zaštita." 


Allah je sa njima gdje god bili 


Također je rekao: ,,Dok sam jednom šetao obalom Nila vidjeh djevojku koja je hodala po 
Nilu, čiji su talasi bili uzburkani, i govoraše: 

- Allahu moj, vidiš li šta mi radiš? 

- Zar se žališ na Njega, a On je Gospodar dobročinitelja i zlikovaca? — upitah je ja. 

- O, Zunnune, ti si onaj koji se kada zahvaljuje, zahvaljuje Njemu, a kada se srdi, srdi na 
Njega! 

- O, djevojko! Odakle znaš moje ime, a nisi me ni vidjela? 

- Znam te po Svjetlosti spoznaje Silnoga (El-Džebbar). 

- Da li si potištena u osami? 

- Nisam, tako mi Onoga koji je osvijetlio moje Srce Spoznajom Njega. Nikad se moje Srce 
nije smirilo uz nekog mimo Njega. On je Prisni prijatelj (Muennis) dobročinitelja (ebrar) u 
njihovom osamljivanju i drug (sahib) izgubljenih u pustinjama." 

Pričao je djed mog oca Sabit el-Vasiti: , Jednom sam hodao u pustinji i naiđoh na beduina 
koji je osamljen sjedio, pa mu se približih i nazvah selam. On odgovori na selam i odbi da mu se 
obratim govoreći: 

- Zaokupih se spominjanjem Allaha (zikrullah), jer je spominjanje Allaha lijek za Srca 
(kulub). — a zatim reče: - Kako sin Ademov može odustati od spominjanja Njega i hizmeta Njemu, a 
smrt ga prati i Allah gleda u njega? 

Tada zaplaka, a zatim i ja sa njim, pa rekoh: 

- Zašto te vidim samog i usamljenog? 

- Kako ću biti sam, a Allah je sa mnom? Kako ću biti osamljen, a Allah je moj Prisni 
prijatelj? — reče, ustade i ubrzano pođe govoreći: - Gospodaru moj, većina Tvojih stvorenja su 
pokriveni od Tebe onim mimo Tebe, a Ti si Nadoknada svemu što prođe! O, Prijatelju svakog 
izgubljenog! O, Prisni druže svakog samca! O, Utočište svakog usamljenika! 

Ja pođoh za njim, a on se okrenu i priđe mi govoreći: 

- Vrati se, Allah ti oprostio, Onome koji je za tebe bolji od mene, 1 ne odvraćaj me od Onoga 
koji je za mene bolji od tebe. 

Zatim se udalji dok ne nestade sa mog vidika." 

Pripovijeda se da je Abdulvahid b. Zejd rekao: ,,Prolazih jednom pored nekog isposnika i 
upitah ga: 

- Od kada si na ovom mjestu? 

- Već dvadeset četiri godine — odgovori on. 


37 El-Isra, 108 

- Ko ti je sabesjednik? 

- Jedini Nepromjenjivi (El-Ferd es-Samed). 

- Od stvorenja? 

- Divljač. 

- Šta ti je hrana? 

- Spominjanje Allaha (zikrullah). 

- Od stvorenog? 

- Plodovi ovog drveća i zemaljsko rastinje. 

- Zar nikog nisi poželio? 

- Jesam. Onog kojeg vole Srca arifa. 

- Od stvorenja? 

- Kako će onaj koji žudi za Allahom poželjeti nekog drugog? 

- Zašto si se odvojio od stvorenja? 

- Jer su oni kradljivci umova i prekidaju Stazu upute. 

- Kada će rob prepoznati Stazu upute? 

- Kada pobjegne svome Gospodaru od svega mimo Njega, i odvrati se od svega mimo 
Njega, spominjanjem Njega. 

Herem b. Hajjan je rekao: ,, Vidjeh jednom Uvejsa b. Amira"? i poselamih ga. 

- Ve alejke's-selam, Hereme sine Hajjana, odgovori on. 

- Kako znaš moje i ime mog oca? 

- Moj Ruh je prepoznao tvoj po Svjetlosti spoznaje mog Gospodara. 

- Ja te volim radi Allaha! 

- Ne mislim da iko voli nekog drugog osim Allaha, pa kako će voljeti nekog drugog osim 
Allaha radi Njega? 

- Želim se družiti s tobom i biti tvoj prisan prijatelj! 

- Ne mislim da je Arif onaj koji se otuđi od Allaha da bi se sprijateljio s drugim. 

- Preporuči mi nešto! 

- Preporučujem ti Allaha Slavljenog. On je nadoknada za sve što te mimoiđe." 


Zunnun je rekao: ,,Dok sam hodao po jednoj od pustinja, naiđoh na čovjeka zaogrnutog u 
ogrtač od slame, pa mu nazvah selam i on mi uzvrati i upita: 

- Odakle si, momak? 

- Iz Egipta — odgovorih. 

- Gdje ideš? 

- Tražim prisnost sa Gospodarom. 

- Napusti Dunjaluk i Ahiret, tada će ti biti ispravno traženje! 

- Taj je govor tačan, ali mi ga potvrdi! 

- Zar sumnjaš u ono što smo ti rekli, a data nam je Spoznaja koja je bolja od onoga što 
govorimo. 

- Ne sumnjam, nego želim da mi podariš Svjetlost na Svjetlost. 

- O, Zunnune, pogledaj iznad sebe! — 1 ja pogledah i vidjeh Nebesa i Zemlju kao da su od 
zlata koje je svjetlucalo i blistalo. 

- Obori pogled! — 1 sve se vrati kakvo je i bilo. 

- Koji je put do ovog? — upitah. 

- Osami se sa Osamljenim (El-Ferd) ako si Mu rob!" 


Muhammed el-Mukaddesi je rekao: , Jednog sam dana u Šamu ušao u ludnicu i vidjeh 
mladića na čijem je vratu bio željezni okovratnik, na nogama okovi, opasanog lancima. Kada me je 
ugledao, reče: 


58 Uvejs b. Amir el-Karani iz plemena Kuren, jedan od poznatih isposnika, umro ili poginuo 37. h.g. 

- Muhammede, vidiš li šta mi je uradio? — i pokaza pogledom prema nebu, pa reče: - Ti ćeš 
biti moj poslanik Njemu da Mu kažeš: ,,Da si učinio sva Nebesa okovom za moj vrat, a sve Zemlje 
okovom za moje noge, ne bih se okrenuo od Tebe prema drugom ni za tren oka", zatim izreče 
stihove: 

Onaj što mu je navika bliskost 

Ne može podnijeti udaljenost, 

Zar može rastanak izdržati 

Zarobljenik Tvoje ljubavi, 

Jer i kad te oči ne vide 

Gleda Te Srce moje. 

Sedmi hadis 


TRI POHVALNE I TRI POKUĐENE STVARI 


Pripovijedao nam je naš šejh, imam, kadija Ebu'l-Fadl Ali Kari el-Vasiti el-Kurejši, a njemu Ebu 
Abdullah b. Ahmed b. Omer el-Hafiz, a njemu el-Husejn Muhammed b. Abdullah ed-Dekkak, a 
njemu Jahja b. Muhammed, a njemu Ishak b. Šahin, a njemu Halid b. Abdullah, a njemu Suhejil b. 
Ebu Salih, a njemu njegov otac, a njemu Ebu Hurejre r.a. da je Allahov Poslanik s.a.v.s. rekao: 


, UZVIŠENI ALLAH DŽ.Š. JE KOD VAS ZADOVOLJAN SA TRI STVARI, A PREZIRE 
TRI. ZADOVOLJAN JE DA MU ROBUJETE I NE PRIPISUJETE MU DRUGA NI U ČEMU, 
A DA SE SVI DRŽITE ALLAHOVOG UŽETA I DA SE SAVJETUJETE SA ONIMA KOJIMA 
JE ALLAH POVJERIO VAŠE POSLOVE. A PREZIRE KOD VAS 'REKLA-KAZALA', PUNO 
PITANJA I RASIPANJE IMETKA. '"? 


U ovom hadisu su sadržani precizni propisi spoznaje Allaha koja će zaokupiti Arifa od 
svega mimo Njega. Tražene tajne u njemu su te, da Odabranici prepuštaju izbor Uzvišenom Allahu. 

Gospodo sufije! Allah Uzvišeni ima robove koje je odabrao radi spoznaje Njega, probrao ih 
je radi ljubavi prema Njemu, izabrao ih je da se druže sa Njim, odlikovao ih je prisnošću s Njim, 
približio ih je da bi šaputali sa Njim, potakao ih je da Ga spominju, učinio je da govore Njegove 
mudrosti. Napojio ih je iz čaše Njegove ljubavi 1 podigao ih nad ostalim stvorenjima tako da ne žele 
zamjenu za Njega, niti zaštitnika mimo Njega, ni pomagača, ni pomoćnika ni zastupnika osim 
Njega. Oni su ispred drugih, ne zbog veličine imetka, već zbog ispravnosti svojih htijenja, zbog 
lijepog ubjeđenja sa preciznom suzdržljivošću, zbog usmjerenosti Srca prema Njemu, zbog 
pročišćenosti Tajne od svega mimo Hakka. Allah im je dao da okuse ukus Srži spoznaje Njega, 
spustio ih je u bašče Njegove svetosti. Oni ne odustaju od spominjanja Njega, ne zasićuju se 
Njegove dobrote, ne nalaze predaha kod drugog. Blago li se njima. Njih je mali broj, a čast im je 
velika. Sa njima Allah čuva Svoju ljubav, dok je ne dadne njima sličnim. Blago li se njima. Oni se 
odriču onoga za čim žude nemarni, skloni su onome od čega se gnušaju neznalice, čeznu Za onim 
od čega bježe zaboravni. Oni gledaju Očima srca kroz Zastore gajba. Njihovi ruhovi šetaju po 
Melekutu. Njihova težnja je u njihovoj Tajni, a njihova Tajna je kod njihovog Gospodara. Sa Njim 
oni slušaju, sa Njim gledaju, sa Njim je njihovo htijenje, sa Njim se pokreću. Njihova Srca sa 
ljubavlju teže Prisnosti. 

Ebu Jezid Bistami je rekao: ,,Ljudi zaziru od Iblisa, a on zazire od mene"', pa mu bi rečeno: 

- Kako to, kad je Odabraniku s.a.v.s. bila naređena opreznost od njega, u Allahovim 
riječima: , RECI: GOSPODARU, UTIČEM TI SE OD ŠEJTANSKIH PODBADANJA!+"" 

- To je zato jer je Allah Uzvišeni u ovom ajetu naredio traženje Njegove potpore i 
prepuštanje stvari Njemu. A između zaziranja od Iblisa i pouzdanja u Allahovu potporu postoji 
razlika, jer Uzvišeni kaže: ,NAD ROBOVIMA MOJIM TI NEĆEŠ IMATI VLAST." 

Zunnun je rekao: ,,Arif ima Vatru (nar) i Svjetlo (nur). Vatru straha i Svjetlo spoznaje. 
Njegova spoljašnost je sagorena Vatrom straha, a unutrašnjost osvijetljena Svjetlom spoznaje. 
Dunjaluk plače Okom prolaznosti za njim, a Ahiret mu se osmjehuje propisivanjem Vječnosti; pa 
kako se Šejtan može približiti njegovoj spoljašnosti ili unutrašnjosti, osim kao brza munja ili žestoki 
vjetar. Ako mu priđe prema oku, spržiće ga Vatra suze, ako mu priđe prema nefsu, spržiće ga Vatra 
hizmeta, ako mu priđe prema umu, spržiće ga Vatra razmišljanja, ako mu priđe prema Srcu, spržiće 


9 Malik, Ahmed, Sujuti, Muslim 
$0 E}-Mu'minun, 97 
1 El-Isra, 65 

ga Vatra žudnje 1 ljubavi, a ako mu priđe prema Tajni, spržiće ga Vatra bliskosti i posmatranja. U 
jednom trenutku se Arifovo srce sprži Vatrom straha, a u drugom se zaliječi Svjetlom spoznaje. 
Kada se pomiješa Vatra straha i Svjetlost spoznaje, puhne Vjetar blagosti izdvojen iz Vihora 
prisnosti i bliskosti, pa se ozari Čistoća Hakka na robu. Taj Vjetar poništi egoizam (enanijet), a 
ostavi Božanstvenost (uluhijet) kao što je bilo u Praiskonu (ezelu)." 

Ebu Sulejman je rekao: ,,Vrata Spoznaje se Arifu otvaraju i dok spava u krevetu, dok se 
drugima ne otvaraju ni u namazu." 

Ebu Jezid Bistami je rekao: ,,Najniži stepen Arifa je da hoda po vodi i leti po zraku, a najviši 
je da prolazi kroz Oba svijeta, a da se ne obazire na išta mimo Njega." 

Ebu Bekr el-Vasiti je rekao: ,,Arif prolazi sa svojim Voljenim četiri faze: Sreću spoznaje 
koja je pomiješana sa viđenjem Allahove pažnje, Slast hizmeta pomiješan sa spominjanjem 
Njegove milosti, Prisnost druženja pomiješan sa Slašću bliskosti, Strah od rastanka pomiješan sa 
ostvarenjem Savršenstva moći." 

Zunnun je rekao: , Arif je između dobročinstva 1 zikra. Od Allaha nikad neće nestati 
dobročinstva, a Arif se nikad neće zasititi spominjanja Njega." 

Upitan je neki od arifa za značenje ajeta: ,ON ZAISTA NASMIJAVA I 
RASPLAKUJE''"?, pa odgovori: ,, Nasmijava arife Radošću spoznaje Njega i rasplakuje ih Strahom 
rastanka. Umrtvljuje koga hoće Sabljom odvajanja, a oživljava koga hoće Rukom sastanka sa Njim, 
da bi stvorenja saznala da On radi šta hoće." 

Aiša r.a. je upitana: ,,Kako će mu'mini (arifi) polagati račun?", pa odgovori: ,,Arifi ne polažu 
račun, već bivaju prekoreni." 

Pripovijeda se da je Sulejman a.s. jednog dana pogledao na svoje kraljevstvo, pa Allah 
Uzvišeni naredi vjetru da mu otkrije stidno mjesto, pa on reče vjetru: 

- Vrati mi moju odjeću! 

- Vrati ti svoje Srce na njegovo mjesto! — odgovori mu vjetar. 

Blago li se Ljudima spoznaje. On je njih znao prije nego što su oni Njega spoznali, počastio 
ih je prije nego što su saznali za počast. Kod ovih ljudi su nefsovi Ruhanijetski, Srca su im 
Nebeska, težnjama njihovim je On zadovoljan. Njihova prsa su ožalošćena, srca su im prestrašena, a 
oči su im suzne. Oni su razmislili, pa su saznali, našli su i otišli, pa im se otvorila Svjetlost srca: 

Allah ima ljude za Sebe odabrane 

Taj odabir važi od prošlosti davne, 

Izabir je bio prije samog stvaranja 

Kod njih su polozi hikmeti bejana. 


2 En-Nedžm, 43 

Osmi hadis 


STID JE OD IMANA 


Pripovijedao nam je pouzdani i dobri šejh Ebu'l-Feth Muhammed b. Abdulbaki b. Ahmed b. 
Selman, a njemu Ebu Abdullah Malik b. Ahmed b. Ali el-Maliki, a njemu Ebu'l-Hasan Ahmed b. 
Muhammed b. Musa el-Kurejši, a njemu Ebu Ishak Ibrahim b. Abdussamed el-Hašimi, a njemu Ebu 
Mus'ab Ahmed b. Ebu Bekr ez-Zuhri, a njemu Malik, a njemu Ibn Šihab ez-Zuhri, a njemu Salim, a 
njemu njegov otac hadis: 


ALLAHOV POSLANIK S.A.V.S. JE PROLAZIO PORED ČOVJEKA KOJI JE SVOM 
BRATU VAZIO O STIDU, PA MU POSLANIK S.A.V.S. REČE: ,,STID JE OD IMANA! 


Stid koji obuhvata lice, pred ljudima, je primjer stida koji obuhvata Srce pred Uzvišenim 
Allahom. On je od vjerovanja u Allaha i predstavlja pristup arifa Allahu Slavljenom i Uzvišenom, 
koji je učinio njihova Srca torbom Njegovih tajni. Srca arifa su riznice Allahove na Njegovoj 
zemlji, kod njih je ostavio zaloge Svojih tajni (esrar), finoće Svoje mudrosti (hikmet), preciznosti 
Svoje ljubavi (mehabbet), svjetla Svog znanja (ilm), vođstvo u Spoznaji Njega (marifet). Njihov 
govor je otkrovenje (kešf) onoga što Srce posmatra, pojavljivanje Znanja tajne (sirr), objašnjenje 
postupanja razuma, on razlučuje Rastavljanje od Spajanja, objašnjava uzroke zauzetosti od Hakka i 
uzroke pozivanja Hakku. Ono što poziva stvorenom su dunjaluk, nefs i stvorenja, a ono što poziva 
Hakku su um (ak!), Uvjerenost (jekin) i Spoznaja (marifet). 

U predaji se kaže: ,,Ko je spoznao sebe, spoznao je svoga Gospodara.'"", što znači: Onaj 
ko spozna šta je za njega ili za njegovog nefsa, spoznao je šta je za njegovog Gospodara. Govor 
arifa se odvija na pet načina: sa Njim, za Njega, od Njega, Njemu i kod Njega, i u njihovom govoru 
nema: ,,ja'' (ene), ,, meni", ,,mi", ,,za mene" ili ,,sa mnom". Njihovi izrazi su ferdanijetski, pokreti su 
im sameđdanijetski, njihovo ponašanje je rabbanijsko, njihova volja je vahdanijetska. Njihove 
išarete razumije samo onaj čije je Srce zapaljeno, jer su u Srcu Riznice tajni, Biseri svetosti, Vihori 
svjetlosti, Mora ljubavi, Ključevi gajba, Doline čežnje i Vrtovi prisnosti. Tako kada Arif progovori 
Jezikom mudrosti, iz Izvora spoznaja sa išaretima, privuče njima Srca murida i onih koji čeznu. 

Jahja b. Muaz je rekao: ,,Srca su kao lonci, a jezici su njihove kutljače, tako da ti svaki jezik 
sipa ono što mu je u Srcu." 

Ebu Bekr el-Vasiti je upitan šta misli o govoru Ljudi spoznaje, pa reče: ,,Spoznaja je kao 
svjetiljka u lampi, a lampa je obješena u kući. Sve dok gori svjetiljka u kući, kuća je osvijetljena, a 
može se desiti da se otvore vrata i da svjetlost svjetiljke padne izvan kuće i nekoga osvijetli." 

Svjetlost govora sa jezika Ljudi spoznaje padaju na Srca posjednika svjetlosti (ehli nur) i 
njihove oči postanu plačne, a jezici počnu zikriti. Allah Uzvišeni kaže: ,A KADA ČUJU ONO 
ŠTO SE OBJAVLJUJE POSLANIKU, VIDIŠ KAKO IM SE OČI PUNE SUZAMA, 
ZNAJUĆI ISTINU. GOVORE: , GOSPODARU NAŠ, MI VJERUJEMO, PA NAS UPIŠI 
MEĐU SVJEDOKE:!+%$ 

Arifov nefs je kao kuća, Srce (kalb) mu je kao lampa, gorivo je ubjeđenje (jekin), maslinovo 
ulje je istinoljubivost (sidk), fitilj je iskrenost (ihlas), staklo je čistoća (safa) i zadovoljstvo (rida), a 
zakačka je razum (akl). Strah (hauf) je vatra u Svjetlosti, nada (redža") je svjetlost u Plamenu, a 
Spoznaja (irfan) je Svjetlost u Svjetlosti. Lampa je obješena na vratima dolafa, pa kada Arif otvori 
usta mudrostima koje su mu u Srcu, uskovitla se u dolafu njegovih usta Svjetlost iz njegovog Srca, 


$3 Malik, Ahmed, Buhari, Muslim 
$ Sujuti, El-havi bil-fetava, Kešful-hafa 
$ E1-Maide, 83 

pa njegove Svjetlosti padaju na Srca Ljudi svjetlosti, te se Svjetlost veže za Svjetlost. Neke riječi su 
svjetlije od dana, a neke su mračnije do noći. Govori Ljudi spoznaje su jedna od riznica Gospodara 
Slavljenog, njen rudnik su njihova Srca. Allah Uzvišeni im je naredio da iz nje dijele onima koji to 
zaslužuju, riječima: ,POZIVAJ NA PUT SVOG GOSPODARA MUDROŠĆU I LIJEPIM 
SAVJETOM I NA NAJLJEPŠI NAČIN SE SA NJIMA RASPRAVLJAJ.:9 

Jedan je od arifa upitan: - Šta je svjetlije od Sunca? 

- Spoznaja (marifet). — odgovori on. 

- Šta je korisnije od vode? 

- Govor Ljudi spoznaje (Kelam ehlil-marifet). 

- Šta je mirisnije od miska? 

- Arifovo vrijeme (vaktul-arif). 

- Šta je arifova preokupacija? 

- Gledanje u ishod Rububijjeta i znakove finoća Kudreta. 


Težnja salihina 


Ebu Seid el-Belhi"" je upitan zašto je govor Prvih generacija bio djelotvorniji od govora onih 
koji dođoše iza njih, pa reče: ,,Zato što su njihove težnje bili uzvisivanje Islama, spas duša, bratsko 
saosjećanje 1 zadovoljstvo Milostivog, a naše težnje su uzvisivanje nefsa, pohvale ljudi i blagostanje 
na dunjaluku." 

Kada se rob pokorava svome Gospodaru, On ga opskrbi gutljajem sa Izvora spoznaje i učini 
da na osnovu njega njegov jezik progovori. Ako napusti pokornost Njemu, On mu neće taj gutljaj 
oduzeti, već će ga ostaviti u njegovom srcu, ali sa njim njegov jezik neće govoriti i to će mu biti 
žalost i tuga i iskušenje u raznim oblicima. 

Neće se dva mu'mina sastati i spominjati Allaha, a da im Allah neće povećati Svjetlo 
spoznaje u njihovim Srcima prije nego se rastanu. Uzvišeni Allah je Ljude spoznaje izložio 
sudaranju valova mora Srčanih nadahnuća, oplemenio ih je Riznicama tajni i unutrašnjostima 
Znanja, kojima se broj ne može obuhvatiti, ne može se njihova podrška prekinuti, ne može se 
dosegnuti njihovo dno, a niti njihova čudesa izgubiti, sve dok ne zarone Svjetlošću spoznaje u 
Dubine unutrašnjosti, skrivenih išareta tih nauka u njihovim iskonskim značenjima. Tada će 
dosegnuti čudesne koristi, dodatne ljepote i suštine išareta kojima će sagorijevati Srca zaljubljenika 
(muhibbin) i privući ruhove murida. Ovo je jedna od Svjetlosti upute, kojom se rob upućuje na Put 
najbolje zaštite, ako od Hakka dobije podršku i uspjeh. 

Jahja b. Muaz je rekao: ,,Sreo sam mnogo vladara i vidio sam da su većina njih siromasi koji 
rove po tuđim kesama." 

Lejs el-Misri"" je imao brata u Aleksandriji, pa kad je ovaj došao kod njega, reče: 

- Usmjerio sam se prema svome Gospodaru. 

- A gdje su koristi tog tvog okretanja tvom Gospodaru? — upita ga Lejs, a on ušuti, pa mu 
Lejs reče: 

- Kada se rob okrene Allahu iskrenom odanošću, Allah ga potpomogne koristima koje 
ljudsko srce ne može zamisliti. 

Jednom je Jahja b. Muaz govorio na sijelu, pa jedan čovjek vrisnu i podera svoju odjeću. 
Kasnije je upitan: ,,Šta kažeš za ovoga?", pa reče: , Kada govor Ljudi spoznaje provrije iz izvora 
Tajne vahdanijeta, on udari u Srce spaljeno Vatrama žudnje i ljubavi, te se kod tog čovjeka ponište 
ljudske osobine." 


% En-Nahl, 125 

$ Ahmed b. Abdullah el-Belhi, umro 315. h.g. 

%8 Lejs b. Sa'd, Ebu Haris (94-175. h.g.) šejh Egipta u svoje vrijeme, apsolutni mudžtehid, osnivač fikhskog mezheba, 
ali su njegovi sljedbenici iščezli pred malikijskim i šafijskim mezhebom. 

Govor mutekija je na stepenu Objave (vahj). Tako je jedan od njih nešto govorio, pa bi 
upitan: ,,Ko ti je to rekao?", te on reče: ,,Pripovijedalo mi je moje Srce (kalb), a njemu moj Razum 
(fikr), a njemu moja Tajna (sirr), a njoj moj Gospodar (Rabb)." 

Dokaz ispravnosti mudrosti (hikmet) je samo njeno postojanje. Mudrost je izgubljena stvar 
murida, gdje god je nađe, on će je uzeti. Njega ne interesuje iz koje čaše je sipana, koji jezik ju je 
izrekao, od kakvog Srca je prenesena, na kojem je zidu napisana, niti da li ju je od kjafira čuo. 


Vrijednost Mudrosti 


Prenešene su riječi: ,,Ko želi da mu Allah dadne znanje (ilm) bez podučavanja i da ga 
uputi Sebi bez upućivanja (hidajet), neka bude ravnodušan (zahid) prema dunjaluku. 

Mudrost (hikmet) ima svoje ljude (eh!) i svoje vrijeme (zeman), a njeno vrijeme je prošlo, 
kao 1 većina njenih sljedbenika; dok je kod nas ostao samo trag ispravnog govora. Mi smo Allahovi 
i Njemu ćemo se vratiti. Tražite svjetiljke govora arifa prije nego što umru. Spoznajte počast 
mudrosti 1 savršenstvo njene koristi, jer je Lukman izabrao mudrost radi njene počasti. Ona je dokaz 
siddikina, razonoda mutekija, Firdevs arifa, miraz nebijja i resula, pa je tražite prije nego što 
nestane. 

Svjetiljke ljudima svugdje na zemlji 

Jesu učenjaci, čast im svaka. 

Znanje im blista u svakoj dolini 

Kao pun mjesec, kad nema oblaka. 


9 Gazali: Ihja, Kešful-hafa 

Deveti hadis 


NJIMA JE ALLAH LOŠA DJELA ZAMIJENIO DOBRIMA 


Pripovijedao nam je dobri i pouzdani rob, Ebu Galib Abdullah b. Mensur u džamiji u Vasitu i Ebu 
Abdullah Muhammed b. Ali b. El-Husejn es-Sulemi, a njima Ebul-Hasan b. Ebul Feth ed-Darir el- 
'Usmani, a njemu Omer b. Muhammed el-Mukri, a njemu Abdurrahman b. Ahmed b. El-Hadžadž, a 
njemu Ahmed b. Muhamed b. Ebur-Redža, a njemu Veki' b. El-Džerrah, a njemu el-A'meš, a njemu 
el-Ma'rur b. Suvejd, a njemu Ebu Zerr r.a. da je Allahov Poslanik s.a.v.s. rekao: 


, BIĆE DOVEDEN ČOVJEK NA KIJAMETSKOM DANU I BIĆE REČENO: 

- IZLOŽITE MU NJEGOVE MALE GRIJEHE, A SAKRIJTE MU VELIKE. 

- URADIO SI TO I TO, A TOG I TOG DANA SI URADIO TO I TO! — BIĆE MU 
REČENO, A ON ĆE POTVRĐIVATI I NEĆE NEGIRATI, ŽELEĆI DA MU NE DOĐU 
VELIKI GRIJESI. ALI, ALLAH NJEMU HOĆE DOBRO, PA ĆE REĆI: 

- STAVITE UMJESTO SVAKOG NEDJELA DOBRO DJELO! 

- ALI KOD MENE IMA GRIJEHA KOJE NISAM VIDIO OVDJE! — REĆI ĆE ČOVJEK 
IZ LAKOMOSTI.' 

Tada sam vidio, kaže Ebu Zerr, da se Poslanik s.a.v.s. nasmijao, pa su mu se ukazali 
kutnjaci, a zatim je proučio: 

NJIMA JE ALLAH LOŠA DJELA ZAMIJENIO DOBRIMA."" +! 


Gore navedena želja je jedna od Tajni ubjeđenja (esrarul-jekin) u Allaha i ona je stanje 
Njegove moći, koju on usađuje u Srca Ljudi spoznaje. Ovaj hadis ima uzvišenu važnost, pripovijeda 
o Božanskoj počasti putem jezičkih izraza. Tu važnost arifi znaju, a nemarni je odbacuju, i ona 
povećava strah od Allaha kod potpomognutih (muveffikin). 


Običaj arifa 


Gospodo sufije! Ko želi da govori jezikom Ljudi spoznaje mora da čuva pravila njihovog 
govora. Tako on neće otkrivati detalje onima koji nisu skloni Spoznaji, neće opterećivati murida 
preko njegovih mogućnosti 1 neće uskratiti svoj govor onima koji su skloni Spoznaji. Tako će on 
govoriti Ljudima spoznaje Jezikom spoznaje, sa Ljudima pročišćenosti Jezikom čistoće, sa Ljudima 
ljubavi Jezikom ljubavi, sa Ljudima zuhda jezikom zuhda, i sa svakom vrstom u skladu sa njihovim 
položajem i sklonostima, i u skladu sa njihovim razumijevanjem, jer je Uzvišeni Allah podario 
Arifu sve ove jezike. Naravno, svi oni se poništavaju pojavom Hakkove moći. Također, on ne smije 
pričati ono što razum slušaoca ne može podnijeti, jer bi u protivnom izazvao smutnju. To je zbog 
toga što su većina ljudi neznalice, zaokupljaju se Zahirskim naukama i znanjima, a zapostavljaju 
Znanje popravljanja svijesti, tako da ne podnose govor arifa. Njihove su riječi lahutske, njihovi 
išareti su sveti, njihovo izražavanje je ezelsko, pa stoga slušalac mora imati ezelsku svjetiljku, 
Svjetlo koje se ne gasi. Kaže se da je Jezik hala jasniji od Jezika govora, pa ko bude zadovoljan 
halom mimo Davaoca hala, postaće napušten od strane Davaoca hala, pokriven od Zul-dželala. Koja 
je Zapanjenost veća od arifove Zapanjenosti: ako govori o svom halu — propada, a ako šuti — 
sagorijeva. Kod koga se u Srcu pojavi Prisutnost (hadret), zanijemi mu jezik, a čije Srce izgubi 
Prisutnost, kod takvog se poveća govor. 


70 El-Furkan, 70 
7! Muslim, Tirmizi 

Zunnun je rekao: ,,Nikog nisam vidio da narodu priča sa nemarnošću, a da to nije bilo na 
grub način." 

Neki arifi su rekli: ,,Arifova šutnja je mudrost (hikmet), a njegov govor je blagodat (ni'met)." 

Kaže se da nema Istinsku spoznaju onaj koji Sinovima ahireta govori o Spoznaji, pa kako li 
je tek sa Sinovima dunjaluka? Ja nikad nisam ni sa kim progovorio, a da ga prvo nisam pozvao 
Allahu, a zatim mu se obratio. 

Onaj koji nema Slatkoće spoznaje (marifet), Viđenje milosti (minnet), Zahvalu na 
blagodatima (ni'met), Slasti bliskosti (kurbet), Straha od rastanka, Bliskosti druženja (sohbet), 
Iskrenosti u robovanju (ibadet) niti Radosti upute (hidajet), za njega nije da govori jezikom Ljudi 
spoznaje. A ako govori, neka ne opterećuje preko mogućnosti, ne odbacuje one koji su u potrebi, 
niti zanemaruje nemarne ljude. 

Pripovijeda se da je neki čovjek došao kod Arifa 1 rekao mu: ,,Reci mi nešto!", pa ovaj reče: 
Primjer tebe i mene je kao primjer čovjeka koji je upao u septičku jamu, a zatim otišao kod 
prodavača mirisa i pitao ga: 'Gdje ti je miris?', pa mu ovaj reče: 'Idi kupi sapun i operi sebe i odjeću, 
a zatim dođi da te namirišem!' Takav si i ti. Uprljao si svoj nefs nečistoćom grijeha, pa trebaš uzeti 
Sapun tuge, Zemlju kajanja i Vodu pokajanja 1 vraćanja, zatim očistiti svoju spoljašnost u Lavoru 
straha i nade od nečistoće griješenja i surovosti. Nakon toga otiđi u Kupatilo ravnodušnosti (zuhd) i 
poslušnosti (takvaluk) 1 operi svoj nefs Vodom iskrenosti i nepomućenosti. Tek onda dođi kod mene 
da te namirišem Mirisom spoznaje." 

Neko je rekao Arifu: ,,Ja sam spoznao vaš govor", a on odgovori: ,Govor nijemog poznaje 
samo njegova majka." 

Isa a.s. je rekao: ,,O, posjedniče mudrosti! Budi kao iskusan liječnik, jer se mudrost daje kao 
lijek tamo gdje koristi, a zabranjuje se tamo gdje šteti. Ne daji mudrost onome ko joj nije sklon, pa 
da budeš neznalica; niti je uskraćuj onome koji je zaslužuje, pa da budeš nasilnik. Nemoj svakome 
otkrivati svoju Tajnu pa da budeš osramoćen." 

Zunnun je rekao: ,,Vidio sam jednog crnog čovjeka kako tavafi oko Kjabe i govori: 'Ti! Ti! 
Ti!' (Ente! Ente! Ente!) i ništa više, pa ga upitah: 

- O, Allahov robe, šta hoćeš s tim? — pa on odgovori stihovima: 

Tajnu zaljubljenih nemoguće je objasniti, 

Nit' se može reći, niti opisati, 

Spram te Tajne, žestinu Vatre 

Lakše bi bilo podnijeti. 

Šta je u njoj, On će znati 

Svjetlo će Mu objasniti; 

Za Njim žudim, neću drugoga, 

O toj Tajni s Njim ću šaputati. 

Deseti hadis 


PRVI KOJI ĆE UĆI U DŽENNET 


Pripovijedao nam je šejh Ebu Talib Muhammed b. Ali, a njemu Ebul-Kasim Ali b. Ahmed er- 
Rezzaz, a njemu Ebul-Husejn Muhammed b. Mahlid 418. godine, a njemu Ebu Ali Ismail b. 
Muhammed es-Saffar, a njemu el-Hasan b. Arefe el-Abdi, a njemu Ebun-Nadr Hašim b. El-Kasim, a 
njemu Sulejman b. El-Mugire, a njemu Sabit en-Nebani, a njemu Enes b. Malik r.a. da je Poslanik 
S.a.V.s. rekao: 


KIJAMETSKOG DANA ĆU DOĆI ISPRED VRATA DŽENNETA I TRAŽIĆU DA SE 
OTVORE, PA ĆE ČUVAR REĆI: 'KO SI TI?', 'MUHAMMED', REĆI ĆU JA. 'NAREĐENO 
MI JE DA NIKOME NE OTVARAM PRIJE TEBE ', KAZAĆE ON." 


Posjednici znanja o Allahu znaju da se Džennet, koji je Kapija vječnog Božanskog dobra, ne 
otvara osim ako ga Muhammed s.a.v.s. ne otvori, jer on otvara svako i dunjalučko i ahiretsko dobro. 
Znanje o njegovom položaju je Tajna znanja o Allahu, pa ko hoće da mu se otvore vrata 
dunjalučkog i ahiretskog dobra, mora se objesiti za njegove s.a.v.s. skute, jer je i u najmanjim 
njihovim dijelovima Znanje spoznaje (ilmi marifet). 


Suština Znanja spoznaje 


Gospodo sufije! Znanje spoznaje je Znanje o Uzvišenom Allahu, jedna od Svjetlosti Zul- 
Dželala, jedno od najplemenitijih Svojstava. Njime je Allah počastio Srca pametnih, okitio ih je 
Svojom ljepotom i Veličinom Svoje moći. Tim Znanjem je On izdvojio ljude Njegovog prijateljstva 
i ljubavi 1 uzvisio ga je nad ostalim znanjima. Ali većina ljudi je naspram plemenitosti tog Znanja 
nemarna, ne poznaju njegove profinjenosti, naspram veličine njegove ozbiljnosti su zaboravni i od 
neshvatljivih Tajni njegovih značenja oni bježe, tako da ga dokučiti ne može niko osim 
Potpomognutih gospodara srca (erbabul-kulub). Ovo Znanje je osnova i temelj na kojem su 
izgrađena ostala znanja, sa njime se dostiže dobro Oba svijeta (hajrud-darejn) i silina Oba položaja 
('izzul-menzilejn), sa njim rob saznaje mahane svog nefsa, pažnju svog Gospodara, silinu Njegovog 
rububijeta i savršenstvo Njegovog kudreta. Sa njime robova Tajna leti Krilima spoznaje na 
Vjetrovima finoća moći, šeta se po Granicama veličine ('izzet), uživa u Vrtovima svetosti (kuds). 
Nijedno se drugo znanje ne može upotpuniti ako se ne pomiješa makar i sa malim njegovim 
dijelom, niti se djela kvare osim ako im bude nedostajalo to (ovo) Znanje. Kod njega će se smiriti 
samo Srca na koja je Allah pogledao Milošću 1 Blagošću, koja je namočio Kišom razumijevanja 
(fehm) i jasnosti (belaga), koja je zapuhnuo Vjetrovima uvjerenja (jekin) i inteligencije (fetane) i 
učinio ih mjestima uma ('akl) i pronicljivosti (firaset), očistio ih od prljavština neznanja (džehalet) i 
nemarnosti (gaflet), osvijetlio ih Svjetiljkama znanja ('ilm) i mudrosti (hikmet). 

Uzvišeni Allah kaže: ,ALLAH NA VISOKE STEPENE UZDIŽE ONE KOJI 
VJERUJU MEĐU VAMA I KOJIMA JE DATO ZNANJE."" Svaki Arif se boji Allaha i 
poslušan Mu je onoliko koliko je njegovo znanje o Allahu dž.š. Uzvišeni kaže: ,ALLAHA SE OD 
NJEGOVIH ROBOVA NAJVIŠE BOJE UČENI.!"! Arif sa Njegovim svjetlom prepoznaje 
Šejtanova podmetanja, brani se od griješenja i poniženja, sa njim se čuva od belaja svojih htijenja. 


7 Ahmed, Muslim 
13 El-Mudžadele, 11 
74 Fatir, 28 

Uzvišeni Allah kaže: , ONAJ KOME JE ALLAH RAŠIRIO PRSA PREMA ISLAMU JE SA 
SVJETLOM SVOGA GOSPODARA"; kaže: , KOME ALLAH NE DADNE SVJETLO, ON 
NEMA SVJETLA." 

U jednom haberu se kaže: ,, Znanje ima jedan sakriveni i čuvani oblik, kojeg znaju samo 
oni koji imaju Znanja o Allahu, a negiraju samo oni skloni obmani.+" 

Neki čovjek je došao Vjerovjesniku s.a.v.s. 1 pitao ga koje je najvrednije djelo, pa on 
odgovori: ,Znanje o Allahu." 


Najbolji rob 


Pripovijeda se da je Musa a.s. upitao: , Gospodaru! Koji je rob najbolji i najvećeg stepena 
kod Tebe?", pa dobi odgovor: ,,Onaj koji me najbolje poznaje!" 

Rekao je Imam Sejjid Ali b. Ebu Talib r.a., Allah mu lice učinio časnim: ,,Onaj koji najbolje 
poznaje Allaha najviše poštuje svetost (ta'zimen li hurmeti) La ilahe illallah." 

Ebu Derda r.a. je rekao: ,,Ko poveća Znanje o Allahu, poveća mu se bojazan." 


Prenosi se da je Uzvišeni Allah objavio Davudu a.s.: 

- O, Davude! Poduči se Korisnom znanju (ilm nafi')! 

- Allahu moj! Šta je Korisno znanje? — upita Davud. 

- Da spoznaš Moju veličanstvenost (dželalet), Moju veličinu ('azamet), Moj ponos (kibrija) i 
savršenstvo (kemal) Moje moći (kudret) nad svakom stvari. To je ono što će te približiti Meni, a Ja 
ne opravdavam neznanje kod onog ko Me susretne. 


Muhammed b. El-Fadl es-Samarkandi" je upitan: ,,Šta je Znanje o Allahu?", pa reče: ,,Da 
vidiš da je Njegova odredba (kada') među stvorenim neizbježna, da su šteta 1 korist, veličina ('izzet) 
1 poniženje (zillet) od Njega, da vidiš da tvoj nefs pripada Allahu, da su sve stvari u Njegovom 
stisku (kabd), da za sebe ne izabireš osim onog što ti je On izabrao i da iskreno radiš za Njega." 

Sine moj, trudi se da se podučiš Znanju tajne, jer je u njemu veći bereket nego što ti možeš 
zamisliti. Sine moj, ko nauči Znanje spoljašnosti bez Znanja tajne (batina) propasti će, a da neće ni 
osjetiti. Sine moj, ako hoćeš da te Allah počasti Znanjem tajne, moraš zamrziti dunjaluk. Spoznaj 
svetost (hurmet) Dobrih Allahovih robova (salihin), svoje poslove usaglasi sa smrću. Uzvišeni 
Allah kaže: ,I RECI: 'GOSPODARU, POVEĆAJ MI ZNANJE!'£?", 1 PODUČIO TE JE 
ONOME ŠTO NISI ZNAO"?! ,{ PODUČISMO GA ZNANJU OD NAS=??, s tim da je na 
drugom mjestu rekao: ,ONE KOJI SE RADI NAS BORE MI ĆEMO UPUTITI NAŠIM 
PUTEVIMA." 

Može se desiti da čovjek poznaje puno priča i predaja, ali nema pojma o Allahu, jer je 
Znanje spoznaje počast (fadl) od Allaha, koju On daje onome koga odabere od Svojih stvorenja i 
odlikuje ga druženjem (sohbet) sa Sobom. 

U jednom se haberu kaže: ,Znanja ima dvije vrste: znanje na jeziku i ono je Allahov 
dokaz protiv Njegovih robova i Znanje u Srcu koje je Najuzvišenije znanje. Rob se plaši 


Ga Ez-Zumer, 22 

76 En-Nur, 40 

7 El-Hafiz el-Munziri, el-Dejlemi, Gazali: Jhja 

18 Kešful-hafa 

P Porijeklom iz Belha, živio u Samarkandu i umro u njemu 319. h.g. 
80 Taha, 114 

ŠI En-Nisa, 113 

82 E|-Kehf, 65 

$% El-Ankebut, 69 

$4 B}-Hatib, Gazali: Ihja, Tirmizi 

Allaha jedino sa Njim. Alejhiselam kaže: ,,Onaj koji se od vas najviše plaši Allaha (hašjetillah), 
taj Ga najbolje od vas poznaje." 


Stepeni učenjaka 


Sufjan es-Sevri?" r.a. je rekao: ,Učenjaka ('ulema) ima tri vrste: onaj koji poznaje Allahove 
propise, a ne poznaje Allaha — on je učenjak pokvarenjak (fadžir) koji vrijedi samo za Vatre; onaj 
koji poznaje Allaha, ali ne poznaje Allahove propise — takav je manjkav (nakis); i onaj koji poznaje 
1 Allaha i Njegove propise — taj je Savršeni (kami!) učenjak." 

Neki od arifa je upitan: ,,Koji je Put spoznaje Allaha?%, pa reče: ,On se ne spoznaje sa 
stvarima, već se stvari spoznaju sa Njim", kao što je rekao Zunnun: ,,Spoznao sam Allaha sa 
Allahom (billah), a sve drugo mimo Allaha sam spoznao sa Allahovim svjetlom (bi nurillah)." 

Ibrahim a.s. je rekao: ,,Allahu moj, da nema Tebe, kako bih spoznao ko si Ti! 

Slično je bilo i sa Rabijom el-Adevijom kada je pitala Zunnuna kako je spoznao Allaha, pa 
on reče: ,,Opskrbio me je stidom (hija') i odjenuo me je nadziranjem (murakaba), te kada sam god 
zaželio počiniti neko nedjelo sjetio sam se Allahove veličanstvenosti pa sam Ga se postidio." 


Primjer Spoznaje 


Primjer Spoznaje je kao drvo na kojem ima šest grana, korijen mu je čvrsto usađen u Zemlju 
ubjeđenja (jekin) 1 vjerovanja (tasdik), a stablo mu stoji učvršćeno Imanom i Tevhidom. 

Prvi ogranak je strah (hauf) i nada (redža) sastavljeni u grani razmišljanja (fikr). 

Drugi je istinoljubivost (sidk) i odanost (vefa) sastavljeni u grani iskrenosti (ihlas). 

Treći je bojaznost (hašjet) i plakanje (buka"') sastavljeni u grani čuvanja (takva). 

Četvrti je skromnost (kanaat) i zadovoljstvo (rida) sastavljeni u grani oslanjanja (tevekkul). 

Peti je poštovanje (ta'zim) 1 stid (hija') sastavljeni u grani stabilnosti (sekinet). 

Šesti je ustrajnost (istikamet) i odanost (vefa) sastavljeni u grani zaljubljenosti (vedd) i 
ljubavi (mehabbet). 

Iz svake grane se dalje granaju bezbrojne vrste dobara, kao istinoljubivost u postupcima 
(muamelat), prisnost u druženju (sohbet), vanrednosti bliskosti (kurbet), nepomućenost vremena 
(vakt) i druge koje nisu u mogućnosti opisati oni koji opisuju. Na svakoj njegovoj grančici su 
raznovrsni plodovi čiji ni boja ni ukus ne liče jedno drugom. Ispod njega su Svjetla uspjeha koja 
potiču iz Izvora potpomoći i dobrote. Na osnovu njega ljudi su na različitim stepenima (deredžama) 
i drugačijim stanjima (halovima), pa neki uzimaju stablo, a zaboravljaju korijen, uskraćeni su od 
njegovih grana i sakrivena im je slast njihovih plodova. Neko se veže samo za grane, neko uzima 
korijen, a neko ga uzima cjelovitog, a uprkos tome ne obazire se ni na njegovu cjelovitost radi svoje 
Osamljenosti sa njegovim Vlasnikom i Stvoriteljem. Ko ne bude imao Svjetlo (nur) iz svjetiljke 
(siradž) Allahove potpomoći (teufik), makar sakupio sve knjige, predaje i govore u cjelosti, to će 
mu povećati samo udaljenost i otpadništvo, i on je kao magarac koji nosi knjige. 


Kaže se da je neki čovjek došao Imamu Aliju r.a. i rekao mu: 
- Poduči me skrivenim rijetkostima znanja (garaibi ilm)! 

- A šta si uradio sa Glavnicom znanja? — upita ga hazreti Ali. 
- Šta je Glavnica znanja? 

- Jesi li spoznao svog Gospodara? 

- Jesam. 

- Pa šta si uradio da bi to potvrdio? 

- Ono što je Allah htio. 


$ Gazali: Ihja 
86 Sufjan b. Seid iz plemena Sevr u Misru (97-161. h.g.) 

- Hajde idi i dobro to shvati i primijeni, pa kad to uradiš, onda dođi kod mene da te 
podučim Skrivenim rijetkostima znanja. 


Rečeno je: , Razlika između Znanja spoznaje (ilmi marifet) i drugih znanja je kao razlika 
između živog i mrtvog." 

Jedanaesti hadis 


NA KIJAMETSKOM DANU VJERNIK ĆE SE ZAKLONITI POD 
SJENKOM SVOJE SADAKE 


Pripovijedao nam je naš šejh, imam Ebul-Fadl Ali Kari el-Vasiti, Allah učinio njegov Ruh svetim, a 
njemu Ebul Kasim Abdulmelik b. Muhammed el-Va'iz, a njemu Ebu Hafs Omer b. Muhammed b. 
Abdurrahman el-Džumehi, a njemu Ali b. Abdulaziz, a njemu Ibnul-Mubarek, a njemu Harmele b. 
Imran, a njemu Jezid b. Ebu Džundub, a njemu Ebul-Hajr, a njemu Ukbe b. Amir r.a. da je Allahov 
Poslanik s.a.v.s. rekao: 


, ČOVJEK JE POD SJENKOM SVOJE SADAKE SVE DOK SE NE PRESUDI MEĐU 
LJUDIMA ili je rekao: ,DOK SE NE UTVRDI ISTINA MEĐU LJUDIMA. 697 


Ovo je nagrada za onoga ko ostavi mali dio onoga što voli njegov nefs radi svoga 
Gospodara, a kako li je tek za onoga ko se potpuno odrekne svog nefsa. 

Prenosi se da je Uzvišeni Allah objavio Davudu a.s.: ,Obraduj griješnike time da Ja volim 
opraštati, a upozori iskrene i vjerne Allahove robove (siddike) da sam Ja ljubomoran." 

Pripovijeda se da je Jusuf a.s., kada je bio bačen u jamu, govorio: ,,Ko se igra sa hizmetom 
svome Gospodaru, samoća jame mu je svršetak." 


Izreke arifa 


Sada ćemo navesti neke jezgrovite izreke koje potiču težnje onih koji traže uspjeh. Rekli su 
arifi, Allah zadovoljan s njima: 

Dužnost onoga ko je spoznao Gospodara je da se ne žali pri belajima. 

Kada rob ne poznaje Gospodara, svim jezicima izriče zahtjeve. 

Arif nema zahtjeva, niti Zaljubljenik prigovora. 

Kada dođe Potpora ('inajet) od Gospodara, od roba bježe prijestupi. 

Kada dođe Potpora ('inajet), obavezno je sa Allahom Prijateljstvo (velajet). 

S Potporom se postiže Prijateljstvo, a Prijateljstvom se ruše grijesi. 

Nije stvar u Prijateljstvu, već u Potpori. 

Neće postići Prijateljstvo onaj kojeg mimoiđe Potpora. 

Odlučan je onaj koji sačuva Tajnu (sirr). 

Odbacivanje stvorenja (halka) je prisustvo Hakka. 

Odbaci zahtijevanje, pronaći ćeš Suštinu. 

Ko ima batin ispravan (sahih), njegov cjelokupan govor je oštrouman (melih). 

Ne zanosi se ugodnošću proteklih vremena, jer su pod njima nebrojene nesreće. 

Ne zanosi se ispravnošću Ubudijeta (Obožavanja), jer je u njemu zaborav Rububijeta. 

Ostavi Oba svijeta onima koji ih traže, a traži Prisnost sa Gospodarom svjetova. 

Uputi se za Allahom, jer je on najbolji Vodič (Delil) i pouzdaj se u Njega, jer je on najbolji 
Zaštitnik (Vekil). 

Dokle god je robovsko srce za nekog drugog mimo Allaha privezano, Vrata čistoće su mu 
zatvorena. 

Prisnost sa Allahom je Blistavo svjetlo, a prisnost sa stvorenjima je stalna briga. 

Rudnici tajni su Srca dobročinitelja (kulubul-ebrar). 


87 Ibnul-Mubarek, Ahmed, Hakim, Sehavi, Ed-durr el-mensur 

Srca dobročinitelja su Tvrđave tajni. 

Koje Srce zatraži nešto od roba, biće smijenjeno sa mjesta Prijateljstva Voljenog (vilajetul- 
mahbub). 

Najbolja opskrba (rizk) je ona koja je dovoljna; a najbolji zikir je Tajni Zikir. 

Pouzdaj se u Allaha, bićeš zadovoljan; traži i daće ti se. 

Nije razborit onaj koji nekome daje prednost nad Voljenim (Habib). 

Onoliko koliko se trudiš, postići ćeš ono što želiš. 

Kada se na roba rasrdi njegov Gospodar, sve ostalo se na njega rasrdi, a kada je zadovoljan 
sa njim njegov Gospodar, sve ostalo je zadovoljno sa njim. 

Pravdanje voljenog kod voljenog je prihvaćeno (mebrur), a grijeh voljenog kod voljenog je 
oprošten (magfur). 

Ko želi Gospodara (Allaha), neka se pripremi na belaje. 


Cijeli dunjaluk i na njemu što je, 
Ništavni su znaj; 

Ti se tuge drži, eto to je, 

To tako smatraj! 


Smrt je jezivi most, ali on spaja voljenog s Voljenim. 
Rob se mora zaposliti onim za što će sutra biti pitan. 
Učini takvaluk svojim sabesjednikom, a dovu prisnim prijateljem. 


Zar nije sve, sem Allaha, ništavno; 
"= PRINC 88 
I zar nije svako uživanje prolazno. 


Ljubav spaljuje, a Žudnja uznemirava. 

Kad je radost pri nagovještaju (haber), a kakva li je tek radost gledanja (nazar)? 

Svaka dunjalučka blagodat pored Dženneta je prolazna, a svaki dunjalučki belaj pored Vatre 
je užitak. 

Pokajanje (teuba) čisti grijehe. 

Poniznost ruši činjenje grijeha. 

Pretpostavi da Allah 1 oprosti griješnicima, ali zar ih već nije mimoišla nagrada posjednika 
Ihsana (muhsinin). 

Pripremi odgovor za Pitanje o Istini. 

Traži ono što te interesuje ostavljanjem onog što te ne interesuje. 

Opskrba (rizk) je razdijeljena, pa su pohlepni oštećeni (mahrum). 

Izbaci požudu iz svog Srca, oslobodi svoju nogu od okova, pripremi opskrbu za Oživljenje i 
Allahu se vrati. 

Dunjaluk je sramota, a voljeti ga grehota. 

Dunjaluk je trenutak, a sav Ahiret je radost. 

Dunjaluk je Rudnik grješaka, a Ahiret je rudnik poklona. 

Dunjaluk je Izvor otuđenosti, a Ahiret je Izvor vjernosti. 

Osnova takvaluka je ostavljanje dunjaluka. 

Ljudi koji se najviše boje su najsigurniji. 

Šta te je učinilo nemarnim spram onoga za što si stvoren, i šta te sprječava da radiš ono što ti 
je naređeno? 

Dugo nadanje te spriječava od sjećanja na kraj života (edžefl). 

Ne budi neposlušan prema svom Gospodaru poslušnošću svojoj požudi. 

Glava vjernosti je ostavljanje surovosti. 

Ako želiš plemenitost, izbjegavaj zabrane. 


88 Ebu Hurejre kaže da je Allahov Poslanik rekao: ,,Najistinitije riječi nekog pjesnika su Lebid-ovi stihovi: 'Zar nije sve 
sem Allaha ništavno..."' (Buhari) 

Mu'min puno radi, a malo priča; dok munafik malo radi, a puno priča. 

Budi poslušan Allahu u osami (halvet), odazvaće ti se na tvoje dove. 

Allahova srdžba je teža od Njegove vatre, a Njegovo zadovoljstvo je veće od Njegovog 
Dženneta. 

Planiranje prepusti Vladaru, Obaviještenom o svemu. 

Traženje halala je teže od pomjeranja planina. 

Svaka težnja i pominjanje nekog mimo Allaha je zastor (hidžab) između tebe i Allaha. 

Neće se ostvariti prisnost između roba (abd) i Gospodara (Rabb), sve dok se ne postigne 
otuđenost između roba 1 Njegovih stvorenja. 

Rob neće stići do Hakka, sve dok se ne izdvoji od druženja sa stvorenjima (halka). 

Dovoljno mi je za ispit to, što On zna moj hal. 


Sve što se voli sem Allaha je greška 
Težnje, žaljenje i tuga teška, 
Uznemirenost, nevolje — sve će propasti, 
Osim Milostivog, to će ostati! 


Ništa nisam vidio kao Džennet, 

I da spavaju oni koji ga traže; 
Ništa nisam vidio kao Džehennem, 
I da spavaju oni što od njeg bježe. 


Prošao sam Dva istoka i Dva zapada, 

I vidjeh, Vladaru Sekalejna sve pripada, 
Njegova ljubav je želja Srca moga, 
Spominjanje Njega zjenica oka moga. 

Dvanaesti hadis 


MILOSTIVIMA ĆE SE SMILOVATI MILOSTIVI 


Pripovijedao nam je veliki šejh, arif, moj daidža Ebu Bekr el-Ensari el-Vasiti, a njemu Ebu 
Abdullah Muhammed b. Ebu Nasr el-Humejdi, a njemu Ebul-Kasim Mensur b. En-Nuami, a njemu 
Ebu Nasr Abdullah b. Se'id b. Hatim el-Vaili, a njemu Ebu Ja'la Hamza b. Abdulaziz el-Mehlebi, a 
njemu Ebu Hamid Ahmed b. Muhammed b. Bilal el-Bezzar, a njemu Abdurrahman b. Bišr b. El- 
Hakem, a njemu Sufjan b. Ujejne, a njemu Amr b. Dinar, a njemu Ebu Kabus, a njemu Abdullah b. 
Amr b. El-As r.a. da je Allahov Poslanik s.a.v.s. rekao: 


, MILOSTIVIMA ĆE SE SMILOVATI MILOSTIVI. SMILUJTE SE ONOME KOJI JE 
NA ZEMLJI, SMILOVAĆE VAM SE ONAJ KOJI JE NA NEBU. ?? 


U ovom se hadisu nalaze začudne Tajne znanja o Allahu. Odabranik s.a.v.s. je naredio 
milost prema stvorenjima na Zemlji, da bi time rob zadobio milost od svih onih koji su na Nebu, od 
Uzvišenih nebeskih stanovnika. Nebo je put kojim se spuštaju Rabbanijske milosti, mjesto 
izlijevanja Svevišnje milosti i Boravište meleka koje je Allah učinio posrednicima (vesait) Njegovih 
tajni između Njega 1 stvorenja Njegovih. Tako, kada On stavi Milost u Tajnu meleka opskrbe, 
popravi se opskrba; kada stavi Milost u Tajnu meleka koji piše dijela (katibul-amal), on zanemari 
loša djela; kada stavi Milost u tajnu meleka Nadzornika (rekib), on se sažali i potpomogne. Milost 
je hal Arifa, Miradž njegovog Srca njegovom Gospodaru. Allahovi robovi — arifi su manifestacije 
Milosti Gospodara svjetova među stvorenjima. On, Slavljeni je od milostivih Najmilostiviji. 

Sine moj! Ako ostvariš milost prema stvorenjima, biće ti se smilovano; ako budeš sjedio sa 
arifima, uspjećeš; ako budeš pitao Rabbanijske mudrace, naučićeš i okoristićeš se njihovim znanjem 
i ostvarenjem njihovih nagovještaja i preciznošću njihovih išareta. Odlično, odlično! Čast 
Rabbanijskih učenjaka je veća nego što to može iko, osim Allaha 1 znati, jer su oni Allahovi voljeni, 
oni su čuvari Njegove tajne. Zato se mora iskoristiti njihova svetost (hurmet) i pokrenuti njihova 
nadahnuća (havatir) sa lijepim pitanjem, jer talasi nadahnuća arifa ne prestaju sa čudesima 
('adžaib). Dovoljno je čovjeku neznanja to da odustane od učenja i zadovolji se onim što ima. 
Uzvišeni Allah je rekao: ,PITAJTE LJUDE ZIKRA AKO NE ZNATE!€?"",\a Vjerovjesnik 
s.a.v.s. je rekao: ,,Sjedite sa starijima i pitajte učenjake."! 


Adab traženja znanja 


Zunnun je rekao: ,,Opisan mi je neki čovjek na Magribu, pa sam otišao kod njega. Boravih 
kod njega četrdeset jutara, ali ne nađoh vremena da se imalo okoristim njegovim znanjem, jer je 
njegova zauzetost Gospodarom bila potpuna i ja nisam htio da narušim tu svetost (hurmet). Jednog 
dana on pogleda u mene i upita: 

- Odakle je putnik? — pa ga ja obavijestih o nekim svojim halovima. 

- Zašto si došao? — upita on. 

- Da se okoristim tvojim znanjem (ilm) — rekoh ja. 

- Budi poslušan Allahu, traži pomoć samo od Njega i pouzdaj se u Njega, jer je On Zaštitnik 
i Hvaljeni — reče i zašuti. 


89 Ahmed, Ebu Davud, Tirmizi, El-Hakim 

- Reci mi još nešto, Allah ti se smilovao! Ja sam osamljenik koji je došao iz daleke zemlje 
da bih te upitao o stvarima koje su se zbrkale u mom razumu. 

- Jesi li učenik, učenjak ili hoćeš raspravu? 

- Samo učenik sa potrebom (muhtađž). 

- Onda ostani na stepenu učenika, čuvaj adab (sunet) i ne pretjeruj, jer ako budeš pretjerivao, 
nećeš se okoristiti. Razumni su od učenjaka ('ulema), a arifi su od Čistih (asfija) koji su se zaputili 
Stazom iskrenosti, prevalili Doline tuge i otišli u Najbolji svijet. 

- Allah ti se smilovao, kako će rob dosegnuti to što si opisao? 

- Kada bude napustio uzroke (sebebe). 

- A kada će rob biti takav? 

- Kada napusti svoje pokretanje (hav!) i snagu (kuvvet). 

- Kakav je svršetak Arifa? 

- Da u potpunosti postane ništavan pri postojanju. 

- Kada će postići pozornost Iskrenih (sadikin)? 

- Kada spozna svog nefsa. 

- A kada će spoznati svog nefsa? 

- Kada postane utopljen u Moru blagodarne milosti (minnet), napusti Doline enanijeta i stane 
na Jasinske"? noge (kadem jasinijje). 

- A kada će rob postići to što si opisao? 

- Kada sjedne u Vozilo ferdanijeta. 

- A šta ti je Vozilo ferdanijeta? 

- Ustrajnost na Iskrenosti robovanja (sadik'ul-ubudijje). 

- Šta ti je Iskrenost robovanja? 

- Znanje (ilm) o Allahu Uzvišenom i Zadovoljstvo (rida) sa Određenjem (kada). 

- Preporuči mi nešto! 

- Preporučujem ti Allaha. 

- De mi još nešto reci! 

- Dosta ti je. 


Abdulvahid b. Zejd je rekao: ,,Na jednom svom putovanju sam vidio čovjeka obučenog u 
krzno. Poselamih ga i rekoh mu: 

- Allah ti se smilovao, pitaću te nešto! 

- Samo skrati, jer dani prolaze, uzdisaji su prebrojani i ograničeni, a Gospodar o svemu 
obaviješteni čuje 1 vidi — odgovori on. 

- Šta je glava takvaluka? 

- Strpljenje sa Uzvišenim Allahom. 

- Šta je glava sabura? 

- Pouzdanje u Allaha. 

- Šta je glava tevekkula? 

- Druženje samo sa Allahom. 

- Šta je glava sohbeta sa Allahom? 

- Osamljenost sa Allahom. 

- Šta je glava halveta? 

- Okaniti se svega mimo Allaha. 

- Šta je najslađe? 

- Prisnost sa spominjanjem Allaha. 

- Šta je najbolje? 

- Život sa Allahom. 

- Koja je blizina najbliža? 

- Tvoja smrt. 


92 Jasinske — Muhammedanske 

- Šta je najužasnije za Srce? 

- Razdvojenost od Allaha. 

- Šta je arifova težnja? 

- Sastanak sa Allahom. 

- Šta je Znak zaljubljenika? 

- Ljubav spominjanja Allaha. 

- Šta je Prisnost sa Allahom? 

- Ustrajnost tajne sa Allahom. 

- Šta je glava Prepuštanja (tefvid)? 

- Pokoriti se (teslim) Allahovoj odredbi. 

- Šta je glava tog teslimijeta? 

- Prisjećanje na Ispit kod Allaha. 

- Koja je najveća radost? 

- Lijepo mišljenje (husni zan) o Allahu. 

- Ko je najveći čovjek? 

- Onaj koji se zadovolji sa Allahom. 

- Ko je najjači čovjek? 

- Onaj ko je poslušan Allahu. 

- Ko je blentav? 

- Onaj koji je zadovoljan nečim drugim osim Allaha. 

- Šta je čovječnost? 

- Ostavljanje traženja ičega osim Allaha. 

- Kada je čovjek udaljen od Allaha? 

- Onda kada je pokriven (mahdžub) od Allaha. 

- A kada je pokriven od Allaha? 

- Kada mu u Srcu bude ikakva želja osim Allaha. 

- Ko je neznalica? 

- Onaj koji utroši život u nešto drugo osim pokornosti (ta'at) Allahu. 

- Šta je zuhd prema dunjaluku? 

- Ostavljanje svega što zaokuplja od Allaha. 

- Ko je sretan? 

- Onaj koji se posveti Allahu. 

- Ko je bjegunac? 

- Onaj koji bježi od Allaha. 

- Šta je Zdravo srce (kalbi selim)? 

- Ono u kojem nema ništa osim Allaha. 

- Reci mi odakle jedeš! 

- Iz Allahovih riznica. 

- Šta si poželio? 

- Ono što je Allah odredio. 

- Preporuči mi nešto! 

- Radi na pokornosti Allahu, budi zadovoljan Allahovom odredbom, nađi sreću u 
spominjanju Allaha, postaćeš jedan od Allahovih čistih prijatelja (asfija'). 


Onaj koji poznaje Allaha ne griješi Mu 


Zunnun el-Misri je rekao: ,,Na jednom od svojih putovanja sam naišao na šejha na kojem je 
bio znak arifa, pa ga upitah: 

- Allah ti se smilovao, koji je Put (tarik) k Njemu? 

- Da si Ga spoznao, našao bi Put k Njemu — odgovori on. 

- Da li Mu robuje onaj koji Ga ne poznaje? — rekoh. 

- A da li Mu griješi onaj koji Ga poznaje? — odgovori. 

- Zar nije Adem zgriješio pri Savršenstvu spoznaje Njega? 

- Jer zaboravi i ne imade namjeru! — a zatim reče: - Čovječe, pusti se razilaženja (ihtilaf) i 
različitosti (hilaf)! 

- Zar nije u razmimoilaženju učenjaka milost? 

- Naravno, osim u Apsolutnosti Tevhida. 

- A šta je Apsolutnost Tevhida? 

- Da se ništa ne vidi osim Njega, zbog Njegovog vahdanijeta. 

- Dali je Arif sretan? — upitah. 

- A dalije Arif tužan? — on odgovori. 

- Zar se onome koji spozna Allaha ne odulji težnja? 

- Naprotiv, onome ko spozna Allaha nestane težnje. 

- Da li Dunjaluk mijenja Srca arifa? — upitah. 

- A da li Ahiret mijenja njihova Srca? — on odgovori. 

- Pa zar nije onaj koji je spoznao Allaha otuđen od stvorenja? 

- Ne dao Allah da Arif bude otuđen. On je samo muhadžir i osamljenik. 

- Da li Ga iko poznaje? — upitah. 

- A da li Ga iko ne poznaje? — odgovori on. 

- Da li Arif žali i za čim mimo Allaha? — upitah. 

- A da li poznaje išta mimo Allaha, pa da žali za tim? — on odgovori. 

- Da li Arif čezne za svojim Gospodarom? — upitah. 

- A da li je On odsutan (gaib) od Arifa, pa da on čezne za Njim? — odgovori. 

- Koje je Najveće Allahovo ime (ismul-a'zam)? 

- Da kažeš ,,Allah". 

- Mnogo puta sam to rekao, ali me nije obuzelo strahopoštovanje (hejbet). 

- Zato jer si to rekao kao ,,ti'" (ente), a ne kao ,,On" (Hu). 

- Posavjetuj me! 

- Dovoljan ti je savjet to što znaš da te On vidi. 

Zatim ustadoh i rekoh: - Šta mi naređuješ? 

- Dosta ti je to što te On nadgleda u svim tvojim halovima." 


Jahja b. Muaz er-Razi je upitan: - Šta je znak Ispravnog srca (kalbi sahih)? 
- Da bude rahat od dunjalučkih briga — odgovori on. 
- Šta je hrana? 

- Sjećanje na Živog, koji ne umire. 

- Šta je Iskrenost volje (sadikul-iradet)? 

- Ostavljanje uobičajenog (adet). 

- Šta je Žudnja (ševk)? 

- Obaziranje na ono što je Iznad. 

- Kada će se okončati robov posao? 

- Onda kada se smiri sa Allahom bez ikakve brige. 
- Koji je znak murida? 

- Da se ne zaokuplja robovima (abid). 

- Šta je glava Upute (huda)? 

- Iskrenost u takvaluku. 

- Šta je slast (lezzet). 

- Saglasnost. 

- Ko je tuđinac (garib)? 

- Onaj koji nema udjela u Njegovoj ljubavi. 

- Kada će rob postići prijateljstvo sa Gospodarom? 
- Onda kada iz svog srca odstrani sve osim Njega. 
- Šta je najveći rahatluk (rahati kubra)? 

- Prepuštanje (teslim) Gospodaru. 

- Koje je najbolje djelo (efdalul-a'mal)? 

- Spominjanje Allaha u svakom halu (Zikrullahi ala kulli hal). 
- Šta je najveća potreba? 

- Stalna prisnost sa Gospodarom. 

- Šta je Zastor srca (hidžabul-kulub)? 

- Zadovoljstvo sa onim čime se gospodari (merbub). 
- Šta je lijep život ('ajšul-džemil)? 

- Život sa Veličanstvenim (El-Dželi!). 

- Šta je Suština vjernosti (vefa)? 

- Istinoljubivost (sidk) i nepomućenost (safa). 

- Ko su voljeni (muhibbin)? 

- Arifi. 

- Ko je moćan (aziz)? 

- Onaj koji se osnaži sa Moćnim (El-Aziz). 

- Ko je častan (šerif)? 

- Onaj koji se zbliži (uns) sa Blagonaklonim (El-Latif). 
- Ko je neznalica? 

- Onaj koji proćerda život. 

- Šta je Dunjaluk? 

- Sve ono što te zaokuplja od Gospodara. 


Znaj, Izvorište spoznaje (marifet) je Srce (kalb), jer Uzvišeni kaže: 

ONA JE OD POSLUŠNOSTI SRCA;"?? 

Izvorište posmatranja (mušaheđa) je Srž srca (fuad), jer Uzvišeni kaže: 

A SRŽ SRCA NE POREČE ONO ŠTO JE VIDJELO;"? 

Izvorište svjetla (nur) su Prsa (sadr), jer Uzvišeni kaže: 

ONAJ KOME ALLAH RAŠIRI PRSA PREMA ISLAMU, TAJ JE SA 
SVJETLOŠĆU SVOG GOSPODARA." 

Ljubav prema Allahu Uzvišenom će se povećati samo kod onoga koji poveća ljubav prema 
Njegovom Poslaniku s.a.v.s. i Njegovim prijateljima (evlijama). 


% El-Hadždž, 32 
24 En-Nedžm, 11 
% Ez-Zumer 

Trinaesti hadis 


ČOVJEK JE SA ONIM KOGA VOLI 


Pripovijedao nam je veliki šejh, evlija, velikan u vremenu, plemeniti, Sivi soko"", moj daidža i sejjid 
Mensur er-Rabbani el-Ensari el-Betajihi (r.a.) u svojoj tekiji na rijeci Dekla, a njemu Ebu Tahir 
Ahmed b. El-Husejn b. Ahmed el-Bakilani, a njemu Ebu Bekr Ahmed b. Sulejman, a njemu Jahja b. 
Džafer b. Ebu Talib, a njemu Muhammed b. Ubejd b. El-A'meš, a njemu njegov brat, a njemu Ebu 
Musa r.a. slijedeće: 


Neki čovjek je došao kod Vjerovjesnika s.a.v.s. i rekao: ,,0, Allahov Poslaniče, čovjek voli 
neke ljude, ali nije uz njih. %, pa mu on reče: , ČOVJEK JE SA ONIM KOGA VOLI. ake 


Ovaj hadis stavlja u dužnost ljubav prema arifima i nagovještava priključivanje njima ako 
ljubav bude ispravna. Zar nije Din samo ljubav radi Allaha i mržnja radi Allaha. Jedna od tajni 
Iskrene ljubavi je to da se Arif podiže do položaja radosti i nečujne molitve pri razgovoru sa 
drugima. 

Sine moj! Znaj da Onaj koji poznaje tajne murida, također nadgleda težnje arifa. Zadužio je 
robove vjernošću u iskrenosti robovanja, a zatim im razjasnio ostvarenje njegovih uslova, da ne bi 
prestupali sa granice Ubudijeta na granicu Rububijeta, sa granice siromaštva na granicu bogatstva. 
Uzvišeni kaže: ,O, LJUDI, VI STE SIROMAŠNI I OVISNI O ALLAHU, A ALLAH JE 
BOGAT I HVALJENI." On je svakoj stvari dao uzrok, pa je tako učinio da je uzrok izlaska iz 
robovanja stvorenjima ustrajnost u iskrenosti robovanja (Allahu). Uzvišeni kaže: ,KO BUDE 
POSLUŠAN ALLAHU, ON ĆE MU PRONAĆI IZLAZE iz robovanja nekome mimo Njega. ,,I 
OPSKRBIĆE GA" prisnošću, ljubavlju i žudnjom prema Njemu , ODAKLE SE I NE NADA." 
Drugo značenje ovog ajeta je: ,KO BUDE POSLUŠAN ALLAHU", očuvanjem tajne pri 
nedaćama okretanja drugome mimo Njega, ,ON ĆE MU PRONAĆI IZLAZE iz zastora 
udaljenosti. ,I OPSKRBIĆE GA" Posmatranjem (mušaheda) i Povezivanjem (vuslet) ,ODAKLE 
SE I NE NADA." Tako je isto učinio da uzrok robove Spoznaje svoga Gospodara bude robova 
Spoznaja sebe, na osnovu dokaza: ,,Ko spozna sebe'"", sa robovanjem (ubudijet), ,spoznaće svoga 
Gospodara", sa Gospodarenjem (rububijet). Ko spozna sebe sa prolaznošću (fena), spoznaće svog 
Gospodara sa Vječnošću (beka). Ko spozna sebe sa surovošću i greškama, spoznaće svog 
Gospodara sa vjernošću i darovanjem. Ko spozna sebe sa ovisnošću, ustaće prema Allahu Nogama 
potrebnosti, a ko spozna sebe kao Zaljubljenika u svog Gospodara, smanjiće se njegove potrebe 
prema ikome mimo Njega. 

Prenosi se da je Vjerovjesnik s.a.v.s. rekao: ,,Ko spozna Allaha, ispuniće obavezu prema 
Njemu!" tj. ko spozna Allaha sa Uputom (hidajet), predaće svoj nefs Njemu. Ko spozna Allaha 
sa Rububijetom (gospodarenjem), pristupiće Mu sa poniznostima Ubudijeta (robovanja). Ko spozna 
Allaha djelimično, staviće svoj nefs u poteškoće. A ko upotpuni svoju Spoznaju Allaha, zadovoljiće 
se sa Njim mimo svega drugog. 

Pripovijeda se da je Uzvišeni Allah objavio Ademu a.s.: ,, Svako ko Me poznaje, traži Me i 
želi! Onaj koji Me traži — nađe Me, a ko Me nađe — ne bira sebi drugog voljenog osim Mene." 

Šejh Ebu Bekr el-Vasiti je rekao: ,,Ko spozna Allaha, zavoli Ga, a onaj koji Ga zavoli, 
pokoran Mu je, a ko Mu je pokoran, iščupa iz Srca sve mimo Njega. A onaj kome je uskraćena 


% Sivi soko — el-baz el-ešheb, nadimak evlija velikog stepena. 
77 Buhari, Muslim 

"8 Fatir, 15 

9 Et-Talak, 2 

100 Košful-hafa 

Spoznaja, uskraćena mu je Slast pokornosti, a onaj kome je uskraćena Slast pokornosti, uskraćena 
mu je Prisnost u osami, tako da neće u svome djelovanju naći Viđenje dobročinstva, neće znati 
Allahovu moć nad Hakikatom, biće prevladan u svojim halovima i pašće sa Mekama ispravnosti 
Tajne sa Hakkom. 

Jusuf b. Esbat'"! (r.a.) je rekao: ,,Ko spozna Allaha, a u Srcu mu bude ikakva briga mimo 
Allaha, ni jednu sedždu ne učini Allahu iskreno. Ko spozna Allaha, a ujedno ne bude zadovoljan 
Allahom, Allah ga neće zadovoljiti. Ko kaže: ,,Allah'', a u Srcu mu bude išta mimo Allaha, nije 
rekao ,,Allah'. Doista, ko se boji Allaha u svemu, Allah će ga osigurati od svega. Ko bude Prisan sa 
svojim Gospodarom, otuđiće se od svega mimo Njega. Ko se osnaži sa Vlasnikom moći, postaće 
moćan, a ko se osnaži sa nekim osim Njega, za njega nema ni ponosa ni moći. Ko prekine uzroke 
Zauzetosti od Allaha, povezaće se sa uzrocima Zauzetosti Allahom. Ko ostavi vezu povezanosti (sa 
stvorenjima, o.p.) postaće Prisan sa Njim u svakom trenutku. Ko okusi Slast spominjanja svog 
Gospodara, objelodaniće mu se Tajne skrivenosti. Ko svoje brige pretvori u Jednu brigu, Allah će 
ga riješiti briga. Ko traži zadovoljstvo svog Gospodara, ne mari za srdžbu drugih. Ko je 
samozadovoljan svojim položajem (mekam), zaklonjen je od svog Imama. Ko je blizak (karib) 
Allahu, od svega drugog je udaljen (garib). Ko želi moć ('izzet) Oba svijeta, neka se usmjeri samo 
na Onog čije su vlasništvo (mulk) Oba svijeta. Ko napusti najbolju Podršku, skliznuće sa staze 
Upute. Ko želi da popije gutljaj Allahove ljubavi (mehabbetullah), neka se napije, punih usta, 
srdžbe (gadab) onih mimo Njega. Ko se zbliži sa svim, otuđiće se od svega. Čije se Srce smiri uz 
bilo šta, on nema sa Allahom ništa." 

Alejhisselam je rekao: ,,Ko osvane, a briga mu bude nešto drugo osim Allaha, on nema 
sa Allahom ništa.+!%2 


Ko voli Nas i Mi volimo njega 


Uzvišeni Allah je u jednoj od Knjiga rekao: ,,Ko želi Nas i Mi njega želimo, ko želi nešto od 
Nas, daćemo mu to, ko voli Nas i Mi njega volimo, ko se zadovolji sa Nama, a ne onim što nam 
pripada, i Mi i ono što je Naše ćemo biti njegovi. Zaista, onaj koji Me traži i nađe Me, a onaj koji 
traži nešto osim Mene, neće Me naći." 

Rečeno je: ,,Zaista, onaj koji Me traži pokajanjem (teuba), oprostiću mu; onaj ko Me traži sa 
zahvalom (šukr) na blagodatima, povećaću mu ih; ko Me traži sa dovom, odazvaću mu se; ko me 
traži sa oslanjanjem (tevekku!l), biću mu dovoljan; ko Me traži sa bliskošću (kurbet), naći će prisnost 
(uns) sa Mnom; ko Me traži sa ljubavlju (mehabbet), postići će Vezu (vuslet); ko Me traži sa 
čežnjom (ištijak), susrešće Me (lika") i vidjeće Me (ru'ja). 

Neki su rekli: ,,Ko bude Allahov, Allah će biti njegov.", što znači: ko bude u Allahovom 
djelovanju (emrullah), Allah će biti u njegovom djelovanju; ko bude spominjao Allaha (zikrullah), 
Allah će spominjati njega; ko bude volio Allaha (hubbillah), Allah će voljeti njega; ko bude 
zadovoljan Allahom (merdatillah), Allah će biti zadovoljan njime, ,A KO SE DRŽI UZ 
ALLAHA, ON JE UPUĆEN NA PRAVI PUT.'? 

Alejhisselam je rekao: ,,Ko voli susret sa Allahom i Allah voli susret sa Njim, a ko 
prezire susret sa Allahom i Allah prezire susret s njim. +! 


101 Jusuf b. Esbat, umro sto devedeset i neke po h. 
102? Hakim, Zubejdi 

103 Ali Imran, 101 

ME Buhari, Muslim 

Neke od mudrosti arifa 


Jedna od mudrosti arifa su riječi: ,,Ko bude iskušan poslovanjem sa ljudima, neka obuče 
željezne oklope. Ko se zadovolji od dunjaluka sa malim, oslobodio se od stalnog napora. Ko osvane 
pohlepan za dunjalukom, osvanuo je daleko od Allaha. Ko sa sebe strgne zastor takvaluka, ne mogu 
ga zagrnuti ni najviša Nebesa. Ko sagleda posljedice djela, sačuvaće se od udaraca sudbine. Ko se 
ne zasiti sa malim, upašće u dugo tugovanje. Ko isuče sablju takvaluka, udariće njome po vratu 
prekomjernosti. Ko bude veseljak, neprestano će biti ponižavan. Ko ne bude čuvao jezik, propašće 
mu djelo. Ko ne poznaje odakle mu dolazi šteta, ne zna ni odakle mu dolazi korist. Ko odustane od 
druženja sa griješnicima (fudždžar), Allah će mu to nadomjestiti druženjem sa Odabranicima 
(ebrar). Ko bespravno uzme vlast, Allah će mu s pravom dati poniženje. Ko proćerda dane sjetve, 
kajaće se u danima žetve. Ko se pouzdaje u nešto mimo Allaha, Allah će ga time kazniti. Ko se 
zadovolji sa Allahom kao pomagačem, On će mu biti Vodič u svakom dobru i pronalaziće mu put 
ka svakom dobru. Ko spozna slast halveta i Tajne molitve (nedžva), neće osjetiti gorčinu belaja. 
..KO JE OVDJE BIO SLIJEP, I NA AHIRETU ĆE BITI SLIJEP.=!% 


Neke od oporuka arifa 


Rečeno je: ,,Tri su rečenice Odabrani prethodnici (ahjar) oporučivali jedni drugima: 

- Ko radi za svoj Ahiret, Allah će mu podmiriti njegov dunjaluk. 

- Ko popravi svoju Tajnost, Allah će mu popraviti njegovu spoljašnost. 

- Ko popravi ono što je između njega i Allaha, Allah će popraviti ono što je između njega i 
ljudi. 


Kada se batin i zahir kod vjernika izjednače 

On pohvalu zasluži i sagleda moć u Obje kuće; 

Ali ako se zahir svog batina plaši, onda mu neće 
Od truda njegovog ostati ništa, sem muke i teškoće. 


Ko se osnaži sa Gospodarom, to je veličanstveno — dželil, 
A ko traži moć sa nečim mimo Njega, to je jadno — zelil, 
Jer je nefs, još prije nego što ga njegov vlasnik zadobio 
Sve svoje namjere, sa sedždom, sveo na malo — kalil. 


105 EJ-Isra, 72 
46 


Četrnaesti hadis 


DJELA SE CIJENE PO NAMJERAMA 


Pripovijedao nam je veliki šejh Ebul-Fadl Ali Kari el-Kurejši el-Vasiti (r.a.), a njemu Ebul-Hasan 
Abdurrahman b. Muhammed b. El-Muzaffer ed-Davudi, a njemu Ebu Muhammed Abdullah b. 
Ahmed b. Hamvijje es-Serhasi, a njemu Ebu Abdullah Muhammed b. Jusuf el-Ferberi, a njemu Ebu 
Abdullah Muhammed b. Ismail el-Buhari, a njemu Jahja b. Kaze'a, a njemu Malik, a njemu Jahja b. 
Seid, a njemu Muhammed b. Ibrahim b. El-Haris, a njemu Alkame b. Vekkas, a njemu Omer b. El- 
Hattab r.a. da je Vjerovjesnik s.a.v.s. rekao: 


DJELO SE CIJENI PO NAMJERI, I ČOVJEKU PRIPADA ONO ŠTO JE 
NAMJERAVAO. TAKO ONAJ KOJI SE ISELIO ALLAHU I POSLANIKU, NJEGOVA 
HIDŽRA JE ALLAHU I POSLANIKU. A ONAJ KOJI SE ISELIO DA BI ZARADIO 
DUNJALUK ILI OŽENIO ŽENU, NJEGOVA HIDŽRA JE KA ONOME RADI ČEGA SE 
ISELIO.' 

A u drugoj verziji hadisa stoji: 

DJELA SE CIJENE PO NAMJERAMA, PA SVAKOM ČOVJEKU PRIPADA ONO 
ŠTO JE NAMJERAVAO.,, % 


Ovaj hadis je stožer Dina, u njemu su sadržani propisi Znanja (ilm), Spoznaje (irfan) i 
Ubjeđenja (jekin). Sa njim putuju Srca arifa ka Prisutnosti Svetosti (hadreti kuds) Gospodara 
svjetova. 


Bez straha, Allahu se ponovo zaputi, 
Ne namjeravaj nikom sem Allahu ići; 
Sve drugo što očekuješ — rasputi, 

Pa ćeš Hidžrom srca Allahu stići. 


Sine moj, Ljudi zaklonjenosti (Ehli hidžab) se čude govoru Ulil-elbaba, pa se možda to 
čuđenje završi u negiranju, jer Uzvišeni kaže: , ZAR SE OVOM GOVORU ČUDITE?"'Y y,. 
negirate njihovo djelovanje. 

Prenosi se da je Enes b. Malik (r.a.) rekao: ,,Ispod zida, o kojem je Uzvišeni Allah govorio u 
ajetu A ISPOD NJEGA JE BILA NJIHOVA RIZNICA='"8, se nalazila ploča od zlata na kojoj 
je bilo napisano: ,,Sa Imenom Allaha, Milostivog, Samilosnog. Čudim se onome ko je uvjeren u 
smrt, da se može tugovati. Čudim se onome ko je uvjeren u Vatru, da se može smijati. Čudim se 
onome ko je uvjeren u prolaznost Dunjaluka i prevrtljivost njega 1 njegovih pripadnika, da se može 
uz njega smiriti. Nema boga osim Allaha, a Muhammed je Njegov Poslanik." 


Čuđenje onome ko traži za Allaha zamjenu 
Vehb'? (1.a.) je rekao: ,,Dok sam putovao po Bizantiji, čuh glas sa vrha brda koji je govorio: 


- Bože moj! Cudim se onome koji Te poznaje kako se izlaže Tvojoj srdžbi radi potreba 
drugom. Bože moj! Cudim se onome koji Te poznaje kako se nada nešto od drugog. 


1066 Buhari, Ebu Davud, Tergib ve terhib 

107 En-Nedžm, 59 

108 E)-Kehf, 82 

109 Ebu Abdullah b. Vehb b. Munebbeh, umro 124. h.g. 

Ja pođoh prema glasu i vidjeh starca na sedždi kako govori: 

- Slava Tebi! Slava Tebi! Čudno je kako stvorenja žele umjesto Tebe zamjenu. Slava Tebi! 
Čudno je kako su zauzeti služenjem drugoga. Slava Tebi! Čudno je kako stvorenja čeznu za drugim 
mimo Tebe! Slava Tebi! Kako se naslađuju mimo Tebe i sa stvarima osim Tebe! 

Prođoh pokraj njega jer ga nisam želio ometati nakon što sam ga vidio." 

Ebu Jezid Bistami r.a. je rekao: ,Čudim se dženetlijama kako se naslađuju sa nečim pored 
Njega, ili kako se zbližuju s nekim osim Njega. I čudim se onome ko se smiri sa halom, a ne 
Davaocem halova. Čudno je kako se neko okreće stvorenjima, a Hakk govori: ,,Meni! Meni! (/lejje! 
Ilejje!)" 

Ebu Abdullah b. Mukafil r.a. je rekao: ,Čudim se Ademovom sinu, Allah ga je izabrao za 
sebe, a nije mu potreban, a on se odmeće od Njega, mada je bespomoćan bez Njega! I čudim se 
onome ko se opterećuje nečim, a zna da će ostati bez toga. I čudim se onome ko drugima naređuje 
ono što sam ne radi, a ljudi se na drugog radi onoga što 1 sam radi, i onome ko prezire griješenje, a i 
sam griješi, i koji voli pokornost, a on sam nije pokoran svome Gospodaru, i onome koji krivi druge 
na osnovu mišljenja, a ne ponižava svoj nefs, a to je nužno na osnovu Ubjeđenja." 

Hatim el-Esamm"''" 1.a. je rekao: .Čudim se onome ko se stidi stvorenja, kako se ne stidi 
Stvoritelja; i onome koji traži zadovoljstvo robova, kako ne traži zadovoljstvo Gospodara; i onome 
koji voli pokorne, a sam se okreće nepokornosti; i onome koji je spoznao Allahovu Veličanstvenost, 
kako se odmeće od Njega; i onome ko jede opskrbu svoga Gospodara, kako može zahvaljivati 
drugome; i onome koji kupuje roblje svojim novcem, kako ne kupuje slobodne ljude dobrim 
djelima i lijepim govorom." 

Hunejs b. Abdullah r.a. je rekao: ,Čudim se čovjeku koji noći provodi u namazu, dane u 
postu, izbjegava zabrane, a možeš ga sresti uplakanog i tužnog, i drugog koji noći provodi 
spavajući, dane igrajući se, čini grijehe, a stalno ćeš ga naći radosnog i nasmijanog." 

Jahja b. Muaz'"! r.a. je rekao: ,,Čudim se onome ko nalazi zadovoljstvo sa robovima, a kod 
svog Sejjida će naći šta god želi. Čudim se onome koji jede somun, a neposlušan je Gospodaru 
Blagom. Čudim se onome koji se boji smrti nefsa, a ne boji se smrti Srca; i onome ko se plaši da mu 
ne mine dunjaluk, a ne plaši se da mu ne mine njegov Din." Neko od njih je rekao: 

Ilahi! Čudim se ,, Tebi" i , Meni", 

, Mene" si ,,Sobom" poništio, 

I tako si ,,Me" približio ,,Sebi"%, 

s Ti" si , Ja" — bio sam pomislio. 


Jahja b. Muaz je rekao: ,,Allahu moj! Prisjećanje na Džennet je smrt, a i prisjećanje na Vatru 
je smrt. Čudno! Kako će moj nefs živjeti između dvije smrti. Ne može se strpiti do Dženneta, a ne 
može se strpiti u Vatri." 

Rečeno je: ,,Prisjećanje na Sastanak (visa!l) je smrt, a prisjećanje na rastanak je smrt, pa kako 
će srce živjeti između dvije smrti." 

Čudna je smrt arifa; jer je Arif između Radosti spoznaje i Straha od rastanka. Pa kakva je 
smrt sa Radošću spoznaje i kakav je život sa Strahom od rastanka? 


Sa smrću oživljavam, sa čežnjom umirem, 

Koliko puta s Tobom sam umro i oživio? 

Čašu iza čaše ljubavi pijem, 

Nit piće presahnu, nit sam žed ugasio. 

O čuda! 

Otuđih se svojim stanjem među otuđenima 
Začudih se , čudnim — čudom među začuđenima... 


110 Hatim b. Unvan el-Esamm, zahid iz Belha, umro 237. h.g. 
MI Jahja b. Muaz er-Razi, Ebu Zekerijja, živio u Belhu, a umro u Samarkandu 258. h.g. 

Petnaesti hadis 


MERHABA" PO OPORUCI ALLAHOVOG POSLANIKA S.A.V.S. 


Pripovijedao nam je kadija, imam, šejh Ali Kari Ebul-Fadl el-Kurejši el-Vasiti u svojoj kući u 
Vasitu, a njemu Ebu Ismail Abdullah b. Muhammed el-Ensari, a njemu Ebu Jakub, a njemu Zahid 
b. Ahmed, a njemu Muhammed b. Ibrahim b. Nejzur, a njemu el-Mutallib b. Šuajb b. Abdullah b. 
Salih, a njemu el-Hekil b. Zijad, a njemu Bekr b. Hunejs, a njemu Asim b. Abdullah en-Nah'i, a 
njemu Ebu Harun el-Abdi da je pitao Ebu Seida el-Hudrija o Poslanikovim s.a.v.s. hadisima, pa mu 
on reče: ,, Merhaba" po oporuci Allahova Poslanika s.a.v.s., jer je on rekao: 


. POSLIJE MENE ĆE VAM DOLAZITI LJUDI IZ DALEKIH KRAJEVA, I PITAĆE 
VAS O MOJIM HADISIMA I MOM SUNNETU, PA LJUBAZNO POSTUPITE SA NJIMA. "2? 


Ovaj hadis privlači Arifa traženju Mustafinog s.a.v.s. hadisa 1 Sunneta, da bi postao mjesto 
njegovog Vjerovjesničkog pogleda. Arif prodire u glavni dio sveobuhvatne oporuke u svjetovima 
Allaha Uzvišenog. Pa zar nije Srž spoznaje Allaha uzimanje hadisa Allahovog Poslanika s.a.v.s. 1 
rad po njegovom Uzvišenom sunnetu koji obuzdaje nefs?!! 

Sine moj! Znaj da je Spoznaja nefsa jedna od osnova robovanja, a malo je onih koji ga 
poznaju i prorijedilo se postojanje onih koji se nadaju njegovom poznavanju. Allah Uzvišeni nije u 
Oba svijeta stvorio za Arifa tjesnijeg, usamljenijeg i smrdljivijeg zatvora od nefsa; pa ko ga detaljno 
spozna i suprotstavi mu se , svaka će zemlja za njega biti tvrđava i Tarsus.{'% A onaj ko zanemari 
njegovu spoznaju on je u velikoj opasnosti 1 neće se obezbijediti od njegovog Zla, jer kako će mu se 
onaj koji ga ne poznaje suprotstaviti. 

Ahmed b. Harb je rekao: ,, Želim da ne umrem sve dok ne spoznam nefsa i ne suprotstavim 
mu se." 

Muhammed b. El-Fadl1''? je rekao: ,,Ko spozna svog nefsa neće udahnuti ni jednog udisaja 
osim u stalnom trudu, u mnogom ibadetu, neće se zanositi ispravnošću vremena, lijepim halovima, 
prijatnim nahođenjima 1 iskrenim djelovanjima, zbog toga što poznaje provalije nedaća nefsa, 
njegove spletke, lošu narav 1 savršenstvo njegovog Zla. Ja sam čitav život razmišljao i pogledao sam 
u stanje mog nefsa, tako da u svom životu nisam bio zadovoljan sa njim niti tren oka." 

El-Antaki je rekao: ,,Ko poznaje svog nefsa, on je sretan." 

Ibrahim b. Edhem r.a. je rekao: ,,Boravio sam među ljudima sedamdeset godina, a nisam 
našao čovjeka koji ne slijedi svoju strast, tako da kada pogriješi, volio bi da su svi drugi ljudi 
pogriješili, a ne on. A meni je draže da me bičem udaraju po leđima, nego da se kaže da je neko od 
muslimana pogriješio." 

Ibrahim et-Tejmi'" je rekao: ,,Kad god sam progovorio o nekom svom djelu, našao sam taj 
govor lažnim." 

Omer b. El-Hattab je govorio: ,,Allahu, utičem Ti se od zla mog nefsa." 

Zunnun je rekao: ,,Ko pogleda Okom spoznaje u Vladavinu svoga Gospodara, izgubiće se 
vladavina njegovog nefsa; a ko pogleda u Moć svog Gospodara, umanjiće se kod njega moć nefsa i 
potčiniće se pod Veličanstvenošću Njegovog dostojanstva." 

Maliku b. Dinaru je nakon što mu je umrla supruga Ummu Jahja predloženo da se ponovo 
oženi, pa on reče: ,,Da mogu, razveo bih se i od svog nefsa, jer da neko na vratima džamije zovne 


12 Tirmizi, Ibn Madže, Bejheki 

113 Tarsus — grad-utvrda između Antakije i Halepa, hoće da se kaže: biće siguran u bilo kojoj zemlji (0.p.) 
114 Muhammed b. Fadl el-Belhi es-Samarkandi, umro 319. h.g. 

115 EL-A'meš kaže da mu je Ibrahim et-Tejmi rekao: ,,Četrdeset noći nisam ništa osim jednog zrna grožđa." 

da izađe najgori čovjek od nas, Allaha mi, ne bi me prestigao niko osim onoga koji je brži od 
mene." 

Ebu Jezid Bistami je rekao: ,,O, Gospodaru! Kako ću stići do Tebe?"', pa mu On reče: ,,0, 
Ebu Jezide, ostavi svoj nefs pa dođi!" 

Mudrac (hakim) je sreo mudraca (hakima) 1 rekao mu: ,,Ja te zaista volim radi Allaha, brate 
moj'', pa mu ovaj reče: ,,E, moj brate, da ti znaš ono što ja znam o sebi, Allaha mi, istog trenutka bi 
me zamrzio." 

Bekr b. Abdullah el-Muzeni''$ i Muttarif b. Abdullah!!! su bili na nekom skupu, pa Muttarif 
reče: ,,Allahu! Nemoj odbiti ove ljude zbog mene"', a Bekr reče: ,,Kako bi ovo mjesto 1 ovi ljudi bili 
časni, samo da ja nisam među njima. Allahu! Nemoj im uskratiti Svoj oprost zbog mog Zla i nemoj 
ih odbiti zbog mene." 

Musa b. El-Kasim'" je rekao: ,Jednom nas je pogodio zemljotres i žestoki vjetar, pa sam 
otišao Muhammedu b. Mukatilu i rekao mu: 

- O, Ebu Abdullah, moli Allaha za nas, jer ti si naš predvodnik (imam). 

- Molim Allaha da ja ne budem uzrok vaše propasti. — odgovori on. 

Te noći sam vidio u snu Vjerovjesnika s.a.v.s. koji mi reče: 

- Allah je otklonio od vas belaj sa dovom Ibn Mukatila." 

Ata' es-Sulemi je plakao kada god bi puhnuo žestoki vjetar i govorio: ,Ovo je zbog mene da 
se stvorenja ovime kažnjavaju. Da hoće Ata' umrijeti, pa da se stvorenja odmore od belaja koje im 
donosi." On je mnogo plakao nad sobom i govorio: ,,0, Ata', možda si ti prvi koji će biti bačen u 
Vatru, a ti si nemaran." 

El-Fad1""? je stajao na Arefatu i gledajući u veliku skupinu ljudi rekao: ,,O, kako bi ovaj 
skup bio plemenit da ja nisam među njima." Zatim je zaplakao i zgrabio rukama bradu govoreći: ,,O0 
sramote, kakav je moj nefs. U zabludi je 1 sretan je kada ga hvale. Krajnja nesreća nefsa je to da 
kada bi jedna njegova polovica umrla, druga se ni tad ne bi popravila." 

Priča se da je Ebu Jezid Bistami rekao: ,,Pogledao sam u stanje svog robovanja i vidio sam 
ga izmiješanog. Zatim sam pogledao u svoj nefs i njegova nastojanja i vidio sam da je sklon 
svakom belaju i da se ne može osloboditi širka, a znao sam da Uzvišeni Allah ne prima širk. Rekao 
sam tada nefsu: 

- O, utočište svakog Zla! Koliko te je Allah pozivao na Tevhid, a ti ne htjede pogledati u 
Njega. 

Povećala se u mom srcu briga zbog ovog širka, pa sam odlučio da primijenim na njemu 
Zakone oblikovanja, te zapalih Vatru istine, puhnuh iz Mijeha negiranja, postavih Nakovanj 
vahdanijeta i zatim udarih nefsa Čekićom naređenja i zabrane. Ali ostadoh u teškoćama, i opet kada 
pogledah u njega vidjeh da je još uvijek mušrik, pa rekoh: 

- Mi smo Allahovi i Njemu ćemo se vratiti. Ako se ne može očistiti surovošću, možda će se 
očistiti blagošću, nježnošću i ljubaznošću. 

Tada sam ga vratio u Vrt prisjećanja na Dobročinstvo, postavio pred njega Cvjetove viđenja 
brižnosti i počasti 1 rashlađivao ga Lepezom blagodarnosti, dobročinstva i lijepog ophođenja. Ali i 
dalje ostadoh u teškoćama, pa istražih svoj nefs i vidjeh da je još uvijek mušrik. Tada mu rekoh: 

- O, utočište svakog Zla i belaja! Ne popravlja te ni surovost ni blagost. 

Zatim sam ga vratio na Potoke poniznosti, bacio ga na Kamen ferdanijeta, oprao Vodom 
bistrine samedanijeta i ne prestadoh ga udarati nadajući se da ću ga očistiti od mnogoboštva. Ali 1 
tada ostadoh u teškoćama, pa pogledah u njega i vidjeh da je ostao mušrik. Tada rekoh: 

- Mi smo Allahovi! Možda ima neki drugi način da se popravi? 

Zatim sam spustio nefsa na stepen žene u menstruaciji, neprestano gledao na njega kao 
zbunjenog i jadnog i gledao u njegove belaje dok nisam izgubio nadu u njega. Saznao sam da sa 


116 Bekr b. Abdullah el-Muzeni, umro 108. h.g. 

17 Muttarif b. Abdullah eš-Šuhajr, umro 107. h.g. 

118 Ebu Abbas Musa b. El-Kasim b. Mehdi, umro 342. h.g. 
19 El-Fadl b. Ahmed el-Mehini, umro 440. h.g. 

njim neću postići svoje htijenje, pa sam se razveo od njega sa tri talaka, napustio ga i krenuo sam 
svome Gospodaru zovući Ga: 

- O, moj Dragi! Molim ti se dovom onoga kojem nije ostao niko osim Tebe, onoga koji se 
oslobodio robovanja ikome osim Tebi. 

Pa kada je Allah saznao iskrenost moje dove 1 izgubljene nade u nefsa, prvo čime mi se 
odazvao na moju dovu J e da je učinio da u potpunosti zaboravim svog nefsa." 

Ebu Sulejman""" je rekao: ,Da se sva stvorenja okupe da me osramote, ne mogu me 
osramotiti kao što to uradi moj vlastiti nefs. Blago li se robu kojem Allah otkrije zlo nefsa, pa on 
spozna osnovu njegove ćudi, vrste njegovih potreba, prema čemu osjeća odvratnost, šta voli, šta ga 
tišti, šta prezire, pa ga zatim taj rob optuži i odbaci." 


20 Ebu Sulejman ed-Darani, porijeklom iz Darijje kod Damaska, umro 215. h.g. 

Šesnaesti hadis 


VRIJEDNOST ASHABA R.A. 


Pripovijedao nam je naš sejjid, velikan u vremenu, časni šejh, Sivi soko Mensur er-Rabbani el- 
Bataihi el-Ensari u svojoj tekiji u selu Nehr Dakla u Vasitu, a njemu Ebu Abdullah Malik b. Ahmed 
b. Ali el-Ferra, čitajući pred njim, a njemu Ebul-Hasan Ahmed b. Musa b. Es-Salet, a njemu Ebu 
Ishak Ibrahim b. Abdussamed el-Hašimi, a njemu Ibu Esbat, a njemu Ebu Sufjan, a njemu 
Abdulmelik b. Umejr, a njemu Rib'i, a njemu Huzejfe r.a. da je Allahov Poslanik s.a.v.s. rekao: 


SLIJEDITE ONE KOJI ĆE DOĆI POSLIJE MENE: EBU BEKRA I OMERA, 
UPUTITE SE AMMAROVOM UPUTOM I DRŽITE SE UGOVORA IBN UMMI ABDA""!, +4?2 


Ovime je Alejhisselam naredio ispravno slijeđenje Dva velika šejha, Sejjida Ebu Bekra es- 
Siddika i Sejjida Omera el-Faruka r.a.; ubjeđenje u ispravnost upute Ammara r.a., koji je umro sa 
ljubavlju prema Sejjidu Aliju r.a., i time potvrdio nužnost držanja ugovora ('ahd), kako je to radio i 
Ibn Ummi Abd r.a. Uvome je mudrost objedinjenja ljubavi prema ashabima i ljubavi prema 
Poslanikovoj Porodici, što je Tajna koju su dosegli samo Upućeni arifi. 

Poslanik s.a.v.s. je uslovio Ispravnost slijeđenja njega slijeđenjem Dva šejha (Ebu Bekra i 
Omera) r.a., ostvarenje Ispravnog upućenja prijateljstvom sa Emirom mu'mina (Alijom) r.a., a 
razumijevanje svega držanjem ugovora. Kada rob slijedi, biva upućen, a kada bude upućen, 
pridržavaće se Allahovog ugovora i tada je Spoznao. Zar je Spoznaja Allaha nešto drugo, osim 
ovo!? Onaj koji se uputi Muhammedovom s.a.v.s. uputom, slijedi ga i drži se njegovog ugovora, taj 
se okrenuo Allahu 1 odbacio sve drugo. 

U jednom se haberu kaže da je Allah Uzvišeni rekao: ,,O, Dunjaluče! Ko Meni služi, služi 
ti njemu! A onog ko tebi služi, potpuno podjarmi!" 

U Veličanstvene težnje ne spada zaokupljanje nečim u čemu je radost nefsa. Uzvišena težnja 
Poslanika s.a.v.s. je opisana ajetom: ,I POGLED NIJE SKRENUO, NITI POREKAO.'"? Rob 
neće dospjeti do Uzvišenog Allaha dok se ne odrekne dunjalučkih utočišta i onoga što je na njemu, 
njegovih ljepota, užitaka, rahatluka 1 strasti; dok ne prođe pored dolina stvorenja i onoga što je 
njihovo, od privlačnog druženja s njima, njihovih hvala i pohvala. Uzvišeni Allah je sve ovo stvorio 
kao iskušenje za onoga ko želi postati oslobođen, pa ako se okrene i prema čemu ovome, postaće 
osramoćen u svom traženju, utopljen u močvaru nesreće 1 gubitaka. Koliko je onih zabluđenih 
blagodatima, zakrivenih stvorenjima, nemarnih prema iskrenosti, onih koji ne poznaju nefsa, koji 
osvanjuju i zanoćivaju u nesrećama, pa će im se od Vlasnika Arša ukazati ono što nisu očekivali. 
Uzvišeni Allah kaže: ,UKAZAĆE IM SE OD ALLAHA ONO ŠTO NISU OČEKIVALI.!% 

Uzvišena težnja je sadržana u riječima Ebu Abdullaha kada mu je rečeno: 

- Da ti Allah dadne čitav Dunjaluk i sve što je na njemu, šta bi uradio sa njime? 

- Da mogu da ga učinim jednim zalogajem pa da ga stavim nevjerniku u usta, to bih učinio — 
odgovori on. 

- A zašto? 

- Jer Uzvišeni Allah mrzi i nevjernika i Dunjaluk, pa bih to učinio da omraženo dadnem 
omraženom. 


RI Ibn Ummi Abd je Abdullah b. Mesud r.a. 

22 Ahmed, Hakim, Sujuti, Ibn Madže, Taberani 
23 En-Nedžm, 17 

ne Ez-Zumer, 47 

Sa njim je povezan i događaj kada mu je vladar Herata poslao sedam tovara pšenice, u 
vrijeme dok je Šejh bio u Heratu sa svojim sljedbenicima da to hizmećar podijeli njegovim 
sljedbenicima. Nakon što je podmirio svoje potrebe, Ebu Abdullah reče: 

- Podijeli ostalo siromasima. 

- Ne mogu, jer su sada vrata pozatvarana — odgovori hizmećar. 

- Onda idi kod Medžusija koji su nam u susjedstvu. 

Hizmećar je kasnije govorio: - Pobojao sam se Allahove kazne ako ga ne poslušam, pa sam 
hranu podijelio, mada mi nije bilo drago. 

Sutradan su mu došli Medžusije i pitali ga: 

- Zašto si nam podijelio hranu, a mi ti se suprotstavljamo? 

- Dunjaluk je Allahov neprijatelj i nevjernik je Allahov neprijatelj, a voljeni se neće približiti 
Voljenom dok se ne udalji od Njegovog neprijatelja. 

Tada su svi oni primili Islam pred njim. 

Pripovijeda se da je jedan murid hodao po pustinji, pa mu njegov nefs poče zanovijetati o 
nekim svojim potrebama. Tada dođe do ivice bunara 1 baci svoju kofu u bunar da izvuče vode, ali 
umjesto vode izvuče kofu punu Zlata. On je baci nazad u bunar i reče: 

- O, moj Dragi! Ne želim ništa osim Tebe! 

Ammar el-Kurejši je rekao: ,,Dok sam jednom bio na putu na hadždž, nađoh se u pustinji. 
Želeći telbiju, uzeh šejhov saruk i prepolovih ga na dva dijela, pa se jednim dijelom obavih oko 
pasa, a drugim se zagrnuh. U svemu tome moj nefs nije prestao da me nagovara na neke potrebe, 
istom se čitava pustinja pretvori u srebro. Ja rekoh: 

- Iahi, utičem Ti se od svakog htijenja osim Tebe. 

Isa a.s. je rekao: ,,Blago li se čovjeku koji spominje Allaha i nikoga osim Allaha. Blago li se 
čovjeku koji se boji Allaha i nikoga osim Allaha. Blago li se čovjeku koji traži od Allaha i od nikog 
drugog osim Allaha." 

Priča se da je Sejjid, Imam sin Imama, Zejnul-abidin Ali sin el-Husejna r.a. rekao: ,,Dok sam 
jednom bio kod Ebu Abdullaha el-Husejna r.a., čitao sam neku knjigu i naiđoh na pogrešno 
napisano slovo. Vidjevši u njegovoj ruci nož, rekoh: 

- Dodaj mi nož da ispravim ovu grešku! — pa mi on dodade, te mu ga ja vratih kada sam 
završio. On mi tada reče: 

- O, Ali, nemoj da bi ovo uradio drugi put, pa da padneš u poniženje traženja i niskost 
težnje." 

Prenosi se da je Vjerovjesnik s.a.v.s. jednog dana rekao Seubanu r.a.: ,,O0, Seubane, ne traži 
od ljudi!%!?, pa, kasnije, kada bi Seubanu ispao bič iz ruke, nikom ne bi rekao da ga dohvati, već bi 
sišao sa jahalice i uzeo ga. 

Neki čovjek je tražio Sufjanu es-Sevriju r.a. komadić hljeba, pa mu on dade zlatni dinar. 
Kada je kasnije upitan za to, on reče: ,,Ako on ne zna vrijednost svog nefsa, ja neću da napustim 
počast za svog nefsa. Ako je on napustio svoju težnju, ja neću ostaviti svoju darežljivost." 


Težnje arifa 


Težnje arifa su povezane sa ljubavlju Milostivog, njihova Srca gledaju u Mjesta moći 
Moćnog, njihova udobnost na dunjaluku je odlazak sa njega. 

Habib el-Adžemi je viđan na dan napajanja hadžija — u Basri, a na dan Arefata — na Arefatu, 
pa je upitan o tome, te reče: ,,T'o je ništa prema letu Težnje (himmet) Posjednika težnje, ka Njemu." 

Ali r.a. je jednom ušao u Poslanikovu s.a.v.s. džamiju i vidio nekog beduina koji je od 
Allaha tražio nešto zanemarljivo. A s druge strane se prenosi od Ebu Bekra es-Sidika da je rekao: 
,Ilahi, hoću Tebe!" Kakve li razlike između te dvije težnje! Svako leti po svojoj težnji, pa kada 


25 Ahmed, Ibn Madže, Tergib ve terhib 

njegov let dođe do cilja, zaustavi se i ne prelazi ga. Uzvišeni Allah kaže: ,, RECI: 'SVAKO RADI 
NA SVOJ NAČIN.'26, g;. po svojoj namjeri i težnji. 

Rečeno je Ebu Jezid Bistamiju: ,,Čuli smo da ti hodaš po vodi i da letiš po zraku.", pa on 
reče: ,,Mu'min je veći kod Allaha od Sedam nebesa, pa šta je čudno ako dosegne mjesto ribe ili 
ptice?" 

Pred Ibn Mubarekom je proučen ajet: ,ONI SE NATJEČU U DOBRIMA '?? pa on reče: 
,Nije u pitanju tjelesno natjecanje, niti natjecanje u djelima, već se natječu težnja sa težnjom u svim 
dobrima i htijenjima." 

Neki Arif je rekao: ,,Siromasi (miskini) su Ljudi nemarnosti (ehli gaflet). Oni su opčinjeni 
velikim imetkom drugih, veličaju ga i zanose se njime. A Ljudi spoznaje (ehli marifet), kada bi 
uradili sva djela stanovnika Nebesa i Zemlje, od Praiskona do Vječnosti, za njih bi to bilo manje i 
ništavnije u njihovim očima od zrna gorušice naspram Neba i Zemlje." 

Vjerovjesnik s.a.v.s. je rekao: ,,Ne smatrajte velikom svoju pokornost (fa'at), niti 
smatrajte malim svoje grijehe. 23 

Prenosi se da je Musa a.s. hodao po obali mora, pa reče: 

- Allahu moj, klecaju mi koljena i leđa su mi se iskrivila. Voljeni moj, šta mi to radiš? 

Allah Uzvišeni je tada naredio žabi da mu odgovori, pa reče: 

- O, sine Imranov! Zar prigovaraš svome Gospodaru radi svog robovanja, a On te je odabrao 
i govorio s tobom, približio te Sebi i Tajne ti došaptavao. Tako mi Onog koji me je stvorio i Koji 
me vidi, ja sam na ovoj stijeni tristo šezdeset godina, slavim Ga danonoćno i ne popuštam ni 
trenutka. Već tri dana ništa nisam jela, a tresu mi se kraci svakog časa od strahopoštovanja prema 
Njemu. 

Ebu Seid Ebul-Hajr je rekao: , Jednom sam bio u pustinji i zadesi me žestoka glad. Moj nefs 
zatraži od mene da molim Allaha za hranu, pa On reče: 

- Ovo nije ustrajnost onih koji se pouzdaju! 

Zatim moj nefs zatraži da molim za sabur, pa kada to zaželih, čuh unutarnji glas (hatif): 

Hoće Ebu Seid da moli za sabur i spas 

Kao da Mi njega ne vidimo, niti on vidi Nas. 

Zar ne zna da smo mu blizu svaki tren i čas 

I da Mi ne uništavamo onog ko dođe do Nas. 


126 EJ. Isra, 84 
127 El-Mu'minun, 61 
28 Bejheki 

Sedamnaesti hadis 


ONI ĆE UĆI U DŽENNET BEZ POLAGANJA RAČUNA 


Pripovijedao nam je naš šejh, pravedni kadija, imam Ali Ebul-Fadl el-Kurejši el-Vasiti r.a., a 
njemu Ebu Talib Muhammed b. Ali b. El-Feth el-Ašari, a njemu Ebu Tahir Muhammed b. 
Abdurrahman el-Muhlis, a njemu Ebu Muhammed Jahja b. Muhammed b. Said, a njemu Malik b. 
El-Halil Ebu Gasan, a njemu Ibn Adi, a njemu Eš'as, a njemu el-Husejn, a njemu Imran b. Husejn 
da je Allahov Poslanik s.a.v.s. rekao: 


IZ MOG UMMETA ĆE U DŽENNET UĆI SEDAMDESET HILJADA BEZ 
POLAGANJA RAČUNA. ONI SE NISU HVALISALI, NISU TRAŽILI DA IM SE UČI RUKJA, 
NISU ZLOSLUTNI BILI (PESIMISTI), VEĆ SU SE U SVOG GOSPODARA 
POUZDAVALI. 7? 


Allahov Poslanik s.a.v.s. je postavio napuštanje zloslutnje na treće mjesto, nakon napuštanja 
hvalisanja i dove (rukje), jer je ovo stepen (merteba) oslobođenih od ovih propasti i od njihovog 
udjela u Allahovom htijenju. Allah im se smilovao, kako ih je malo u svakom vremenu. Njihov 
položaj je ostvarenje pouzdanja (tevekkul) u Uzvišenog Allaha, pouzdanja koje prožima sve uzroke 
i htijenja. Oni su arifi, Istinski poznavaoci Allaha, Allah zadovoljan njima. 

Čovječe! Da se čitav svijet podijeli na dvije skupine, pa da me jedna namirisava mirisima 
mošusa, a da mi druga užarenim kliještima kida meso, to kod mene ne bi uvećalo vrijednost jednih 
niti umanjilo vrijednost drugih. Znaj da se kod onog koji spozna Allaha Istinskom spoznajom 
obezvrijedi njegova težnja, pred radošću Njegovog vahdanijeta, jer nema ništa većeg od Arša do 
Zemlje kao radosti arifa pred svojim Gospodarom. I Džennet 1 sve što je u njemu u odnosu na 
njegovu radost sa svojim Gospodarom je manje od zrna gorušice, jer je spoznao da je On Veći od 
svega velikog i Moćniji od svega moćnog. Pa onaj koji je Njega pronašao, šta to drugo nije našao? 
Sa čime da se zanima nakon Njega? Zar viđenje drugog nije samo niskoća nefsa, bezvrijedna težnja, 
nedostatak spoznaje Njega?! Zar postoji odjeća ljepša od Odjeće Islama, kruna uzvišenija od Krune 
spoznaje ili ćilim skupocjeniji od Ćilima pokornosti. 

Uzvišeni Allah kaže: , RECI: 'RADI ALLAHOVE BLAGODATI I NJEGOVE 
MILOSTI NEKA SE RADUJU',?9 

Ibrahim b. Edhem je rekao u jednom od svojih Sašaptavanja (munadžata): ,,Allahu moj! Ti 
znaš da Džennet i sve što je u njemu kod mene nije teže od krila muhe, nakon što si mi podario 
Spoznaju Tebe, učinio da s Tobom zaboravim sebe, nagnao me na razmišljanje o Tvojoj moći i 
obećao mi gledanje u Tvoje lice." 

Tako je, najmanji stepen Spoznaje kod Arifa je to, da kada bi ga Allah Uzvišeni bacio u 
Vatru i opkružio ga kaznama, to bi kod njega samo povećalo u njegovom Srcu ljubav (hubb), 
prisnost (uns) 1 čežnju (ševk) prema Njemu. 

Ibn Sirin'?! je rekao: ,,)Da mi je dato da biram između Dženneta i Dva rekata, izabrao bih 
Dva rekata, jer su u Dva rekata zadovoljstvo (rida) Uzvišenog Allaha 1 blizina (kurb) Njemu, a za 
Džennetom je nefsova požuda (heva) i ljudska ljubav (mehabbetun-nas)." 

Kaže se, da kada je Prijatelj Ibrahim a.s. bačen u vatru i ,REKOŠE: 'SPALITE GA I 
POMOZITE VAŠE BOGOVE!'$"??, on je samo rekao: ,,Dovoljan mi je moj Gospodar, divan je 


= Muslim, Taberani, Ahmed 

130 Junus, 58 

131! Muhammed b. Sirin el-Basri (33-110. h.g.) 
22 El-Enbija, 68 

On Zaštitnik, divan Gospodar i divan Pomagač"', pa je Uzvišeni rekao: ,,O0, VATRO, BUDI 
HLADNA I SPASONOSNA ZA IBRAHIMA!'? 


Prepuštanje svega Allahu 


Prenosi se da mu je Uzvišeni Allah objavio: ,,Ibrahime, ti si Moj prijatelj, a Ja sam tvoj 
prijatelj, pa se nemoj zaokupljati nečim osim Mene, pa da se prekine prijateljstvo između Mene i 
tebe. Onaj koji tvrdi prijateljstvo sa Mnom, ako bude spaljen u Vatri, neće mu se Srce okrenuti od 
Mene prema drugom, veličajući Moju svetost." To je Uzvišeni Allah pomenuo u Svojim riječima: 
KADA MU REČE NJEGOV GOSPODAR: 'PREPUSTI SE!', REČE: 'PREPUŠTAM SE 
GOSPODARU SVJETOVA!'+P4 pa On znade iskrenost njegovog prepuštanja (teslimijeta) kada 
bi bačen u Vatru. 

Ebu Abdullah b. Mukatil je rekao u svom Sašaptavanju (munadžat): ,,Allahu moj, nemoj me 
uvesti u Vatru, jer će ona postati hladna za mene od Ljubavi prema Tebi!" 

Ejjub es-Sahtijani?" je rekao: ,,Vatre se boje samo oni koji su zaboravili svog Gospodara, pa 
će im biti rečeno: ,PA OKUSITE TO, JER STE ZABORAVILI SASTANAK U OVOM 
VAŠEM DANU%126, zajedno sa nadoknadom Za njihova djela. 

Ebu Hafs"" je rekao: ,Bojim se za Spoznaju ljudi na čijim će čelima pisati: 'Allahovi 
oslobođenici', nakon što budu izvedeni iz Vatre, pa će moliti Allaha da ukloni taj znak sa Njih. A na 
njihovom mjestu ja bih tražio da to napiše na svim mojim organima, jer bi mi bio dovoljan ponos da 
budem jedan od 'Njegovih oslobođenika'." 

A ja kažem (Sejjid Ahmed Rifai): Glavna zarada murida u Džennetu je Gospodar Uzvišeni 
(Rabb), Njegova blizina (kurb), gledanje u Njega (nazar) i slušanje (sem') Njegovog govora 
(kelam). Zar ne znaš da je Firaunova žena rekla: GOSPODARU, IZGRADI MI KOD SEBE 
KUĆU U DŽENNETU"? kao što je rečeno: ,,Komišija je prije kuće." 

Ibrahim b. Edhem je rekao: ,,Stidim se da moja krajnja težnja bude nešto stvoreno, a 
Uzvišeni Allah je nekom od Svojih vjerovjesnika rekao: - Ko hoće Nas, neće ništa drugo mimo Nas. 

Jedan šejh je pričao: ,,Vidio sam u Mesdžidi haramu mladića na kojem su se vidjeli tragovi 
muke 1 gladi, pa me dotače milost prema njemu. Kod mene bijaše stotinu zlatnih dinara u 
zavežljaju, pa mu to pružih i rekoh: 

- Dragi moj, potroši ovo za svoje potrebe! — a on se i ne osvrnu na mene. Ja bijah uporan, pa 
mi onda reče: 

- Šejhu, ovo stanje ne bih prodao ni za Džennet i sve što je u njemu, jer je ono Kuća 
veličanstvenosti 1 Rudnik sigurnosti 1 vječnosti, pa zašto bih ga prodao za nisku cijenu." 

Ebu Musa ed-Dubejli, hizmećar Ebu Jezid Bistamijev, je rekao: ,,Čuo sam u Bistamu šejha 
da govori: 'Vidio sam u snu Allaha Uzvišenog da govori: 

- Svi vi tražite nešto od Mene. A samo Ebu Jezid traži Mene i hoće Mene, pa i Ja hoću 
njega'." 

Ebu Abdullah je rekao: ,,Uzmi Allaha za Sabesjednika i Prisnog prijatelja, prihvati se 
hizmeta svom Gospodaru, doći će ti Dunjaluk primoran i pokunjenog nosa, a Ahiret će te tražiti 
zaljubljen u tebe.'"! Također je rekao: ,,0O, ti koji tražiš Dunjaluk, ostavi ga i on će tebe tražiti. A ti 
što tražiš Ahiret, zar nije dovoljno to što je On nad svakom stvari Moćan." 

Ebu Seid el-Harraz"?? je rekao: ,,Na jednom mjestu sam poželio da zatražim nešto od Allaha, 
pa mi se javi unutrašnji glas: - Zar poslije Allaha tražiš nešto mimo Allaha." 


23 El-Enbija, 69 

24 R}-Bekare, 131 

25 Bjjub b. Kejsan es-Sahtijani el-Basri, Ebu Bekr, umro 131. h.g. 

126 Es-Sedžde, 14 

27 Ebu Hafs Omer b. Mesleme el-Haddad, umro dvjesto šezdeset i neke po h. 
128 Et-Tahrim, 11 

199 Ebu Seid Ahmed b. Isa el-Harraz, umro 277. h.g. 

Neki čovjek je napisao svome bratu: ,Udari Dunjalukom lica njegovih zaljubljenika, a 
Ahiretom lica njegovih tražitelja, a ti se zbliži sa Gospodarom svjetova. Ves-selam." 

Ebu Abdullah en-Nessadž je rekao: ,,Vjernik ne smatra Džennet velikim, jer je njega 
Uzvišeni Allah obdario nečim što je vrijednije od Dženneta — Spoznajom (marifet)." 

Jedan od arifa je klanjao dženazu i donio pet tekbira, te mu je zbog toga prigovoreno, pa on 
reče: ,,Donio sam četiri tekbira za mrtvaca, a jedan za Oba svijeta (Dunjaluk 1 Ahiret)." 

Pripovijeda se da je pred Ebu Jezid Bistamijom proučen ajet: ,NEKI OD VAS HOĆE 
DUNJALUK, A NEKI HOĆE AHIRET!" pa on reče: ,,A gdje su oni što hoće Gospodara?" 

Vođa vjernika Ali b. Ebu Talib je upitao Ebu Bekra es-Siddika r.a.: 

- O, halifo Allahovog Poslanika s.a.v.s., čime si postigao taj status (menzil) kojim si nas sve 
prestigao? 

- Sa pet stvari: - prvo, vidio sam da ljudi ima dvije vrste, oni koji traže Dunjaluk 1 oni koji 
traže Ahiret, a ja sam tražio Gospodara; - drugo: otkako sam ušao u Islam nisam se Zasitio 
dunjalučkom hranom; - treće: nisam ugasio žeđ dunjalučkim pićem; - četvrto: kada bih došao pred 
dva posla: dunjalučki 1 ahiretski, ja bih izabrao ahiretski; - 1 peto: družio sam se sa Vjerovjesnikom 
s.a.v.s. i to na najbolji mogući način. 

- Neka ti je prijatno, Ebu Bekre! — reče mu Ali. 


140 Ali Imran, 152 

Osamnaesti hadis 


ODGAJAO ME JE MOJ GOSPODAR 


Pripovijedao nam je dobri evlija, sejjid Sejfuddin Osman, a njemu moj otac sejjid Ali b. Jahja er- 
Rifai u Bagdadu, a njemu njegov amidžić sejjid Hasan b. Asele, a njemu veliki poglavar sejjid Jahja 
b. Sabit, a njemu njegov otac sejjid Sabit, a njemu njegov otac sejjid Ali el-Hazim Ebul-Fevaris, a 
njemu njegov otac sejjid Ali el-Hazim Ebul-Fevaris, a njemu njegov otac sejjid Ahmed b. Ali Ebul- 
Fadail, a njemu njegov otac sejjid Rifaa el-Hasan el-Mekki, stanovnik Išbilije, a njemu njegov otac 
sejjid Ebul-Kasim Muhammed el-Bagdadi, stanovnik Mekke, a njemu njegov otac sejjid el-Hasan 
el-Kasim Ebu Musa er-Reis, a njemu njegov otac sejjid el-Husejn Abdurrahman er-Rida, a njemu 
njegov otac sejjid Ahmed el-Ekber, a njemu njegov otac sejjid Musa, a njemu njegov otac sejjid, 
veliki vođa, sejjid Ibrahim el-Murteda, a njemu njegov brat, Najveći imam, kibla batinskih ljudi Ali 
er-Rida, stanovnik Tusa, a njemu njegov otac Imam, šehid Musa el-Kazim, a njemu njegov otac, 
Sretni imam Džafer es-Sadik, a njemu njegov otac Imam Muhammed el-Bakir, a njemu njegov otac 
Imam Zejnul-abidin Ali es-Sedždžad, a njemu njegov otac Imam, mazlum, sretni šehid el-Husejn, sa 
Kerbele, a njemu njegov otac Vođa vjernika, matica svih muvehiddina Imam Ali, Allah učinio 
njegovo lice plemenitim, da je njegov amidžić, Sejjid svih stvorenja, Miljenik Gospodara svjetova, 
naš Poslanik i naš Vjerovjesnik Muhammed s.a.v.s. rekao: 


ODGAJAO ME MOJ GOSPODAR, PA JE UPOTPUNIO MOJ ODGOJ. + 


Ovaj hadis nas obavezuje na realizaciju Vjerovjesnikovog s.a.v.s. odgoja, jer onaj ko ga 
izbjegava, srušiće se, a onaj koji ga potpuno napusti zalutaće i propašće. Sa tim odgojem se uzdižu 
težnje Allahu bliskih robova (mukarrebin) i blistaju Tajne arifa, jer ne postoji drugi način već da se 
Arif priključi svome Gospodaru osim putem Muhammedanskog odgoja (edebi Muhammedijja), a 
sredstvo (tarik) za sve to je neprestani Zikir (zikri mutevasil). 

Sine moj, spominji Uzvišenog Allaha i znaj da je Allah uzvisio položaj Zikira, uveličao 
njegov stepen, podigao njegovu važnost, oplemenio ga 1 učinio ga dostojanstvenim. Zatim ga je 
podijelio jeziku (lisan), udovima (erkan) i unutrašnjosti (dženan). Zakir mora da bude na oprezu 
kada se okrene Zikiru, da bude plemenite težnje 1 htijenja, precizne dovitljivosti u išaretima, 
ispravne namjere i htijenja. Ne smije spominjanjem Njega htjeti drugog, ne smije tražiti od Njega 
odvajanje od Njega — radi drugoga, jer je postizanje svega sa zadovoljenjem s Njime, a ne s 
drugima, a gubljenje svega sa zaokupljanjem nečim mimo Njega. 


Ihsan 


Obavezno je da Zakir spominje Njega sa krajnjim poštovanjem (ta'zim) i svetošću (hurmet), 
a ne radi navike (adet) ili sa nemarnošću (gaflet), pa da mu to bude zastor (hidžab) od Spominjanog 
1 kazna ('ukubet) zbog napuštanja poštovanja 1 svetosti. To je zbog toga što je čuvanje Svetosti zikru 
bolje od Zikra. Svaki rob koji upotpuni Zikr će uz Zikr zaboraviti sve mimo Njega, pa će mu Allah 
biti nadoknada za sve. Može se desiti da Arif hoće da spominje Njega, pa ga zapljusnu u njegovoj 
Tajni Talasi poštovanja (ta'zim) i dostojanstvenosti (hejbet), pa njegovo Unutarnje srce poleti zbog 
Veličanstvenosti vahdanijeta, te mu se ukažu Zraci žudnje (ševk) i ljubavi (hubb) kroz Zastore srca i 
privrženosti, pa se njegova Težnja stani na Čadorima uluhijeta i Poljima rububijeta, sa Allahovom 
dozvolom. Pa kada mu se otkrije ono što je drugima sakriveno, od čudesa Njegovog gajba i 


MH Ševkani: El-fevaid el-nedžmua, Adžluni Kešful-Hafa, Sujuti, Ibn Asakir 

savršenstva Njegovog stvaranja, potpunosti Njegove moći (kudreta) 1 svjetlosti Njegove svetosti 
(kudsijeta), tada će rob saznati da Allah Uzvišeni radi šta hoće, sa kim hoće, onome kome hoće, 
kada hoće i kako hoće. U Njegovoj ruci je Dobročinstvo, Darovanje i Htijenje, niko ne može 
osporiti Njegovu blagodat, niti nadmašiti Njegovu odredbu, tako da će se rob zaokupiti Njime, 
postaće poništen pod Njegovom vječnošću. To je značenje onoga što je rečeno u nekim predajama 
da je Uzvišeni Allah rekao u jednoj od Svojih knjiga: ,,Ko Me spominje i ne zaboravlja Me, 
pokrenuću njegovo Srce prema Mojoj ljubavi, pa kada govori — govori radi Mene, a kada šuti 
— šuti radi Mene.!? 

Uzvišeni Allah kaže: ,ONI KOJI VJERUJU I ČIJA SE SRCA SMIRUJU SA 
SPOMINJANJEM ALLAHA.Y'? 

Jahja b. Muaz je rekao: ,,Zikr je veći od Dženneta, jer zikir pripada Allahu, a Džennet 
pripada robu, jer je u zikru Allahovo zadovoljstvo, a u Džennetu zadovoljstvo robova." 

Ali b. Ebu Talib r.a. je rekao: ,,Allah se očituje (tedžella) na zakirima prilikom zikra i 
prilikom učenja Kur'ana, ali Ga oni ne vide, jer je On Uzvišen od toga da se vidi, toliko Očigledan 
da se ne vidi, pa se oni osame (ferd) sa Allahom, slava Njemu, i raduju se spominjanju Njega. 
Nikoga ne zadesi neki slučaj ili nesreća, a da za njega u Allahovoj knjizi ne postoji dokaz (deli!) za 
uputu (huda) i razjašnjenje (bejan)." 


Prisnost sa Allahom 


Ebu Abdullah en-Nessadž je rekao: ,,Uzvišeni Allah na Dunjaluku ima Džennet, pa ko uđe u 
njega biće siguran: , BLAGO NJIMA, NJIH ČEKA DIVNO PREBIVALIŠTE!" pa ga upitaše 
gdje je to, te on reče: ,,Prisnost (uns) u Zikrullahu." 

Uzvišeni Allah je rekao u jednoj od Svojih knjiga: ,,Moji prijatelji i Moji miljenici se raduju 
spominjanjem Mene, prisni su sa Mnom, a Ja sam vam Divan Gospodar na Dunjaluku i Ahiretu." 

Ebu Bekr El-Vasiti je upitan: 

- Da li poželiš hranu? 

- Da! — odgovori on. 

- Koju? 

- Zalogaj (lokma) spominjanja Allaha sa Bistrinom ubjeđenja (safai jekin), sa Trpeze 
spoznaje (maideti marifet), uzet Vrhovima prstiju Lijepog mišljenja (husni zann) o Allahu iz 
Posude zadovoljstva (rida) sa Slavljenim Allahom. 

Prenosi se da je Uzvišeni Allah rekao Prij atelju'9 a.S.! 

- Znaš li zašto sam te uzeo za prijatelja (halila)? 

- Ne— odgovori Ibrahim a.s. 

- Jer tvoje Srce nije nemarno prema Meni, i ni u jednom te trenutku nisam vidio da si Me 
zaboravio. 

Da nam Ti nisi naredio da Te spominjemo, ko bi se usudio da Te spomene zbog našeg 
strahopoštovanja i Veličanstvenosti Tvoje? Čudno je to kod zakira — kako im srca ne iskoče iz tijela 
prilikom pomena Tvoje veličine (azamet). 

Prenosi se da je Uzvišeni Allah rekao Musa a.s.: ,,O, Musa, Ja ne primam salat niti zikr osim 
od onoga ko se ponizi pred Mojom veličinom, čije se srce obaveže na strah od Mene i koji provede 
život u spominjanju Mene. O, Musa, primjer takvog čovjeka među ljudima je primjer Firdeusa 
među Džennetima, u kojem se ne mijenja ukus i čije lišće ne opada. Njemu ću Ja dati prilikom 
straha sigurnost, u tminama ću mu dati svjetlost, odazvaću mu se prije nego Me zovne i daću mu 


12 Darekutni 

18 Er-Ra'd, 28 

14 Er-Ra'd, 29 

16 Prijatelj (Halil) — Ibrahim a.s. 

prije nego što zatraži." Ka'b b. Ahbar''" prenosi da je Uzvišeni Allah rekao: ,,Koga zaokupi 
spominjanje Mene od traženja od Mene, daću mu bolje od onog što dajem onome ko Mi zatraži. +"? 

Isa b. Merjem je rekao: ,,Blago li onom ko spominje Allaha i ne spominje ništa osim Njega. 
Blago li onom ko se boji Allaha i ne boji se nikog osim Njega." 

Pripovijeda se, kada je Jakub a.s. rekao: ,O ŽALOSTI ZA JUSUFOM "'%8_ Allah Uzvišeni 
mu je tada objavio: ,,Do kad ćeš više spominjati Jusufa?! Je li te on stvorio? Je li te on opskrbljava i 
je li ti on dao poslanstvo? Tako mi Moje veličine, da si Mene spominjao i zaokupio se sa Mnom od 
spominjanja drugog, istog bih časa otklonio tugu 1 belaje od tebe.", pa je Jakub uvidio da je 
pogriješio jer je spominjao Jusufa, i ustegnuo je svoj jezik od spominjanja njega. 

Rabija el-Basrija je rekla: ,,Kako su pusti trenuci u kojima Te ne spominjem." 

Jednog dana je Musa a.s. rekao: ,,Allahu moj, jesi li blizu pa da Ti se šapatom obraćam, ili si 
daleko, pa da Te dozivam?"', pa mu Uzvišeni Allah odgovori: ,,Ja sjedim sa onim koji Me spominje 
i blizak sam onome ko je prisan sa Mnom, bliži Sam od vratne žile njegove." 

Zunnun je upitan kada će kod roba spominjanje Allaha biti pročišćeno, pa on reče: ,,Kada 
Ga bude spoznao 1 odrekao se od svega mimo Njega." 

Ali b. Ebu Talib r.a. je rekao: ,,Spominjanje Allaha je hrana za Ruh, slavljenje Njega je piće 
za Ruh, a stid je odjeća za Ruh. Sladokusci se ne mogu osladiti ničim kao spominjanjem Njega, niti 
bogataši raskošno živjeti u nečemu kao u prisnosti sa Njim." 

Uzvišeni Allah je rekao u jednoj Svojoj knjizi: ,,Ko Me spomene u sebi i Ja ću njega 
spomenuti u Sebi. Ko Mene spomene u skupu, i Ja ću njega spomenuti u skupu. Ko Mene spomene 
kao On (Hu), Ja ću njega spomenuti kao Ja (Ene)." 

Stvorenja galame na Iblisa, a Iblis galami na zakire. ,ONI KOJI SU MUTEKIJE, KADA 
IH DOTAKNE SKUPINA ŠEJTANA, PRISJETE SE I TADA PROGLEDAJU.'? 

Ibn Abbas r.a. je rekao: ,,U srcu svakog vjernika je šejtan, pa kada on spomene Allaha, 
šejtan pobjegne, a kada Ga zaboravi on mu došaptava vesvese." 

Spominjanje Allaha je lijek (šifa), pored kojeg nijedna bolest ne može naškoditi, a 
spominjanje ljudi je bolest za koju ni jedan lijek ne koristi. Zato učini da spominjanje Allaha bude 
kibla tvog interesovanja, osvjetljenje u mesdžidu tvog razmišljanja i znaj, da je Suština vezanosti za 
spominjanje Voljenog zaborav svega drugog. 

Koga zaokupi spominjanje Allaha, nestane kod njega spominjanje drugog, postane 
oduševljen pred profinjenostima Njegovog stvaranja, sve njegovo postane ništavno pred Ljepotom 
divnog cilja i utopi se u Moru sjećanja na Njegova dobročinstva: 

Ljudi bajram u godini slave dvaput, 

A za murida je Bajram trajno — noć i dan, 

Zikr mu je adet, a Hamd mu je rahatluk 

Za kraljevstvo Rabba srcem je vezan. 


146 Ka'b b. Mati' el-Himjeri, tabiin, preselio 32. h.g. u sto četvrtoj godini, primio islam u vremenu Ebu Bekra r.a. 
14 Buhari, Tergib ve terhib 

128 Jusuf, 84 

'9 EL-A'raf, 201 

Devetnaesti hadis 


DOVOLJNO TI JE DA U SVAKOM MJESECU POSTIŠ TRI DANA 


Pripovijedao nam je dobri fakih Bendar b. Bahtijar el-Vasiti, a njemu Ebu Džafer Muhammed b. 
Ahmed el-Mehdi el-Hašimi, a njemu Ebu Osman Ismail b. Muhammed, a njemu Ebu Bekr 
Muhammed b. Abdullah ed-Dabbi, a njemu Sulejman b. Ahmed, a njemu Idriz b. Džafer el-Attar, a 
njemu Jezid b. Harun b. Muhammed, a njemu Amr b. Alkame, a njemu Ebu Seleme b. 
Abdurrahman, da je Abdullah b. Amr rekao: 


, DOŠAO JE KOD MENE ALLAHOV POSLANIK S.A.V.S. I PITAO ME: 
, ABDULLAHU, SINE AMROV, OBAVIJEŠTEN SAM DA SI SE OBAVEZAO DA KLANJAŠ 
PO NOĆI, A POSTIŠ PO DANU?", , JESAM", REKOH. , DOVOLJNO TI JE DA U SVAKOM 
MJESECU POSTIŠ TRI DANA, JER SE DOBRO DJELO VRIJEDNUJE KAO DESET 
TAKVIH DJELA, PA TAKO DOĐE DA SI POSTIO ČITAVO VRIJEME. +?" 


U ovom hadisu su Tajne (esrar). Jedna od njih je Radosna vijest o stalnosti Svjetla djela i o 
Svjetlosti djela bez prekidanja, čak iako su vremena njihovog činjenja udaljena. Od Tajni je i 
umnogostručavanje nagrade za djela ovog Ummeta, tj. za jedno djelo slijedi desetorostruka nagrada 
i sa time se potiču Srca na činjenje dobra. Od njih je i naredba da se rob ne opterećuje onime što će 
prerasti u dosadu i zamor. Od njih je i obavezivanje na stalno prisjećanje (tezekkur), da se Srca ne bi 
preplavila nemarnošću (gaflet). Od njih je i odlučno vjerovanje (/man) u Allahovo obećanje 1 lijepu 
Njegovu plemenitost. Sve ove osobine su osobine arifa koji su odbacili sve dunjalučke 1 ahiretske 
brige. Njihova briga je njihov Gospodar, a onaj čija je briga njegov Gospodar, on i nema briga. 

Jahja b. Muaz je rekao u svojim Sašaptavanjima (munadžat): ,,Allahu moj, ako sam Te 
spoznao to je zato što si me Ti uputio. Ako Te tražim, to je zato što si me Ti na to potakao. Ako sam 
Ti se odazvao, to je zato što si me Ti odabrao. Ako sam Ti pokoran, to je zato što si me Ti za to 
prilagodio. Ako sam Ti se vratio, to je zato što si me Ti privukao." 

Uzvišeni Allah ne prepušta arife njihovim nefsovima, niti im dopušta da se pouzdaju u svoju 
pokornost niti u svoj zikr, zbog Njegove dobrote (fadl) i samilosti (rahmet), već ih čuva Krunama 
Svoje brižnosti i zapljuskuje ih Kišama Svoje milosti iz Oblaka Svoje dobrote i podrške ('inajet). 

Prenosi se da je Musa a.s. rekao: 

- O, Gospodaru! Kako da ostvarim zahvalu za Tvoje blagodati, kad je na svaku moju dlaku 
po dvije blagodati? 

- O, Musa, kada spoznaš da si nemoćan da Mi zahvališ, tada si Mi se zahvalio — reče mu On. 

Uzvišeni Allah je objavio Davudu a.s.: 

- Budi zahvalan na Mojoj blagodati prema tebi! 

- Allahu moj, kako da Ti se zahvalim, a moja zahvala Tebi na blagodatima je najveća 
blagodat za mene? — upita Davud. 

- Ako to znaš, tada si najzahvalniji rob Meni. 

Muhammed b. Semmak""! je rekao: ,,Spominji Onog čije je Spominjanje tebe bilo prije tvog 
spominjanja, i čija je Ljubav bila prije tvoje ljubavi; ti Ga ne možeš spomenuti ako On tebe ne 
Spomene, niti Ga možeš voljeti ako On tebe ne Zavoli." 

Ebu Bekr el-Vasiti je rekao: ,Onaj koji zaboravi spominjanje Uzvišenog Allaha je 
obmanjen." 


20 Ahmed, Buhari, Muslim 
151 Ebul-Abbas Muhammed b. Es-Semmak, umro u Kufi 183. h.g. 

Znaj da je najmanja karakteristika Arifa, Život srca sa Allahom bez smrti, a to je zbog 
Allahovog spominjanja njega. To je jasno iz riječi Uzvišenog Allaha: ,,A SPOMINJANJE 
ALLAHA JE NAJVEĆE. ?? 

Rečeno je za Njegove riječi: ,A MALO JE MOJIH ZAHVALNIH ROBOVA"'"?, y;. 
malo je onih koji vide Moje dobročinstvo (minnet) prema njima u tome što Mi zahvaljuju. 


Sa Allahom zahvaljujemo Allahu 


Prenosi se da je Musa a.s. rekao: 

- Allahu moj, kako je Adem bio u mogućnosti da Ti zahvaljuje na Tvojim blagodatima, jer 
Si ga Ti stvorio Svojom rukom, udahnuo Si u njega Svoj ruh, nastanio ga u Svoj Džennet, i naredio 
melekima da mu učine sedždu? 

- Adem je znao da je to od Mene pa Me je hvalio zbog toga — reče mu Allah dž.š. 

Onaj ko Mu je pokoran, pokoran Mu je zbog toga što ga je On prilagodio pokornosti, pa 
Njemu pripada ta blagodat. A onaj ko Mu je nepokoran, to je zbog toga što je On predodredio 
njegovu nepokornost, pa mu pripada dokaz protiv samog sebe. Tako da Njegova dobrota (fadl) 
prethodi pokornosti (ta'at) onog ko Mu je pokoran, a Njegova pravda ('adl) prethodi nepokornosti 
onog ko Mu je nepokoran, a to je zato što On radi šta hoće. 

Prenosi se da je Ibrahim a.s. rekao: ,, Allahu moj, da nije Tebe, kako bih spoznao ko si Ti?" 

Ebu Abdullah je upitan: - Zbog čega volimo pohvale 1 hvaljenje sebe? — pa on reče: - Zbog 
toga što zaboravljate Allahovo dobročinstvo prema vama i dobru podršku Njegovu kojom vas je 
pretekao. Pa ko zaboravi dobročinstvo (minnet) i poriče blagodat (ni'met), ta blagodat će mu se 
preokrenuti u patnju (nakmet). 

Sine moj! Allah Uzvišeni ti je podario Spoznaju i prilagodio te na pokornost Njemu, i to ne 
zbog toga što su od tebe potekla neka dobra djela i ne zbog toga što se neko zauzimao za tebe. Zbog 
toga se moraš zaokupiti spominjanjem Njega i hizmetom Njemu, bez da tražiš neku nadoknadu ili 
nagradu za to od Njega. Pripadnika zikra ima raznih vrsta. Neki Ga spominju radi blagodati Islama. 
Neki Ga spominju radi blagodati Sunneta i Džemata. Neki Ga, pak, spominju radi blagodati 
spominjanja Njega sve dok im Srca ne postanu Zaprepaštena, jezici nijemi, umovi ('akl) ludo 
zaljubljeni 1 smeteni pred Njegovom veličinom, oduševljeni Njegovom ljubavlju i izgubljeni u 
Njegovoj plemenitosti, jer su saznali da djela ne opstaju bez Njega. Zikr ima dva usmjerenja: Zikr iz 
kojeg se rađa strah (hauf) i bojazan (hašjet) i zikr iz kojeg se rađa žudnja (ševk) i ljubav (mehabbet). 
Onaj iz kojeg proističe strah 1 bojazan je zikr onog koji spominje Allaha sa svojim nefsom i on vidi 
Allahovo spominjanje njega uzrokom njegovog spominjanja Uzvišenog Allaha 1 da će svojim 
spominjanjem Allaha dosegnuti Njegovo spominjanje njega. Drugim zikrom se čovjek prisjeća 
Allahovog spominjanja njega u Praiskonu (ezelu), onda kada nije postojao, dok nije postao na 
Dunjaluku izgubljen, a zatim prešao u Vječnost. Tada uvidi da je Allahovo spominjanje njega 
prethodilo i da je Bespočetno, Vječno i Beskrajno, a njegov zikr je pomućen sa strastima (šehvet) i 
pomiješan sa nemarnostima (gaflet). Kolika je razlika između onog ko dođe kod Allaha sa viđenjem 
svog Zikra i onog ko dođe kod Allaha sa viđenjem Njegove dobrote 1 blagodati! 

Znaj da je robovo spominjanje Allaha Uzvišenog u odnosu na Allahovo spominjanje roba 
kao prašina pod kišom. 

Pomenom Tebe oživi moja nutrina, o Nado moja, 

A Tvoj pomen mene, prije mog pomena je još veći, 

Pa kako da zahvalim na velika djelovanja Tvoja, 

Dao si mi tu čast za koju pohvalu ne mogu izreći. 


152 EJ-Ankebut, 45 
153 Sebe', 13 

Dvadeseti hadis 


PRITVRĐENI SUNNETI 


Pripovijedao nam je naš šejh, Hudždžet, arif Ebu Bekr b. Jahja en-Nedžari el-Ensari el-Vasiti, a 
njemu Ebul-Kasem Talha el-Kettani, a njemu Ebul-Husejn Ahmed b. Osman el-Ademi, a njemu 
Ahmed b. Mahan es-Semsari, a njemu Abdurrahman b. Mehdi, a njemu Šu'be, a njemu en-Nu'man 
b. Salim, a njemu Omer b. Evs, a njemu Ummi Habibe r.a. da je Allahov Poslanik s.a.v.s. rekao: 


KO KLANJA DVANAEST DOBROVOLJIH REKJATA, MIMO FARZOVA, SVAKOG 
DANA, ALLAH ĆE MU IZGRADITI KUĆU U DŽENNETU. 457 


Ovaj hadis potiče na obavezivanje na nafile, jer se njima približuje Uzvišenom Allahu, one 
su arifova opskrba na putu prema Njemu Slavljenom i njih posjeduju oni koji su se potpuno 
posvetili Njegovom Visočanstvu, uzvišena je Njegova moć. 

Sine moj! Znaj da će se onome ko se sa svojom Tajnom oslobodi od svega i osami se sa 
Jedinstvenom Tajnom tajne (sirri sirri ferd), otkriti (kešf) Zastor i ukazaće mu se Dokazi pri 
Posmatranju (mušaheda) Svjetlosti Hakka Uzvišenog. Tu će ga On napojiti čašom Svoje ljubavi, 
dok ga ne napije i on u tom stanju zanemari sve drugo, otkloni od njega umor i napor, pa njegova 
šutnja postane zikir, njegovi udisaji tesbih, njegov govor svetinja, a njegov san salat. Arif stalno 
putuje svojom Tajnom Putem spoznaje dok ne dođe do Onog koji se spoznaje, a kada dođe do 
Spoznatog, sa Njim ostaje vječno, bez da se okreće drugom. Znaj da je Srce (kalb) kao dvorac, 
Spoznaja (marifet) u njemu je kao sultan, Um ('akl) je zapovjednik udovima i on ima sljedbenike i 
pomagače, jezik (lisan) je kao tumač, a Tajna (sirr) je u riznicama Milostivog, pa tako da svaki od 
ovih mora biti ustrajan na svome mjestu. Čitav poredak kruži oko ustrajnosti (istikamet) Tajne sa 
Hakkom, pa ako je ustrajna Tajna, ustrajna je i Spoznaja, a sa njom i Um. Ako je Um ustrajan, 
ustrajno je i Srce. Ako je ustrajno Srce, ustrajan je i nefs. A ako je ustrajan nefs, ustrajni su i halovi. 
Tajna je osvijetljena Svjetlom Ljepote i Uzvišenosti, Um je osvijetljen Svjetlom budnosti i 
zapažanja, Srce je osvijetljeno Svjetlom straha 1 razmišljanja, a nefs je osvijetljen Svjetlom rijazata i 
prijekora. Tajna je More u okeanima darovanja. Talasi težnje se u njemu ne mogu prebrojati, niti se 
njihova snaga može prekinuti. Ustrajnost Tajne sa Hakkom je stalni boravak na Prostoru 
posmatranja i gubljenje Viđenja ustrajnosti. Znaj, da je Most ustrajnosti nadgradnja na Ahiretskom 
mostu, 1 da je prelazak preko tog ,,mosta na mostu" teži od prelaska samog mosta za Ahiret. Znaj, i 
da je Onaj koji poznaje tajne ljubomoran i da On ne voli da u srcu roba bude ikakva ljubav ili 
spominjanje drugoga. 


Oni ne žele od Allaha ništa osim Allaha 


Uzvišeni Allah je u jednoj Svojoj knjizi rekao: ,,Ako kod mog roba bude preovladavala 
zaokupljenost sa Mnom, učiniću njegovu slast 1 težnju u Mojoj ljubavi 1 podići ću zastor koji je 
između njega i Mene." 

Neki čovjek je došao kod Sirrija es-Sekatija r.a. i pitao ga: 

- Šta je najbliže Allahu čime se rob može približiti Njemu? 

Tada Sirri zaplaka i reče: - Zar me to pitaš? Najbolje čime se rob može približiti Allahu je da 
Allah iznenada uđe u tvoje Srce, a da ti ne želiš od Oba svijeta ništa osim Njega. 


154 Ahmed, Muslim, Nesai, Tirmizi, Ibn Madže, Hajsemi, Hakim 

Ibrahim b. Edhem je rekao: ,,Krajnja moja težnja 1 želja koju želim od Uzvišenog Allaha je 
da mi podari sklonost prema Njemu, pa da ne vidim ništa osim Njega i ne budem zaokupljen i sa 
kim osim sa Njim. Poslije me nije briga hoće li me u prašinu (turab) pretvoriti ili u Nepostojanje 
('adem) vratiti." 

Ibrahim a.s. je upitan: 

- Sa čime si našao Prijateljstvo? — pa reče: 

- Raskinuo sam sa svime radi mog Gospodara, izabrao sam Njega pored svega drugog i 
nikada nisam jeo osim sa gostom. 

Rabija el-Basrija je rekla: ,Allahu moj, moja težnja (himmet) i htijenje (murad) na 
Dunjaluku od dunjaluka je spominjanje Tebe (zikr), a na Ahiretu od ahireta viđenje Tebe (ru'jet). 
Poslije toga radi šta hoćeš!" 

Ebu Jezid Bistami je rekao: ,,Tajna se podigla ka prijateljskoj vezi sa Hakkom, pa poletila 
Krilima spoznaje, osvijetljena oštroumnošću po Zraku vahdanijeta, pa je presrete nefs i reče: 

- Gdje ćeš? Ja sam tvoj nefs, ti moraš biti sa mnom — ali se ona ne obazre na njega, pa je 
zatim presretoše stvorenja (halk) i rekoše: 

- Gdje ćeš? Mi smo tvoji prijatelji i jarani! Ti moraš biti sa nama jer ti trebaš našu pomoć! — 
ali se ona ni na njih ne obazre, te je susrete Džennet 1 sve što je u njemu, pa reče: 

- Gdje ćeš? Ja sam tvoj i moraš biti sa mnom! — ali se ni na njega ne osvrnu. Zatim je 
susretoše darovi, davanja i kerameti, ali ona se ne osvrnu i pređe Kraljevstvo dok ne dođe do 
Čadora ferdanijeta, a zatim pređe sve stvoreno i enanijet, dok ne dospjede do Hakka, Onog što je 
tražila." 

Prenosi se da je Musa a.s. rekao u jednom svom Sašaptavanju (munadžatu): ,,Gospodaru, 
čudim se onom ko Te nađe, kako se može vratiti od Tebe!", pa mu Allah Uzvišeni reče: ,,Onaj ko 
Me nađe, ne vraća se od Mene. Oni koji se vraćaju, vraćaju se samo sa Puta (tarik)." 

Ebul-Abbas b. Ata' je rekao: ,,Kada se robu otkrije (ozuhuri) Ahiret, pored njega nestane 
Dunjaluk 1 rob ostane sa Kućom vječnosti (darul-beka). A kada se robu otkrije (ozuhuri) 
posmatranje (mušaheda) Hakka Uzvišenog, kod njega nestane sve osim Hakka i rob ostane sa 
Hakkom." 


Ispražnjenost srca od svega osim Allaha 


Neki čovjek je rekao Ebu Jezid Bistamiju: 

- Čuo sam da ti znaš Najveće Allahovo ime. Volio bih da me podučiš njemu. 

- Allahovo Ime nema određenu granicu, već je ono spremnost srca za Vahdanijet i okretanje 
Njemu od svega drugog. Pa kada ti postaneš takav, uzmi koje hoćeš Ime i sa njime ćeš prelaziti od 
istoka do zapada u jednom času. E, tada dođi kod mene. 

Zunnun je rekao: , Jednom sam bio na hadžu i čuh nekog mladića kako govori: 

- Allahu moj, okupila se Tvoja skupina, a Ti najbolje znaš. Pa šta ćeš uraditi sa njima? 

Tada začuh glas: - Moje skupine je puno, ali je onih koji me traže (taleba) malo!" 

Neki od velikana je upitan kolika je razdaljina između Hakka i roba, pa on reče: ,,Četiri 
koraka. Jednim prekoračuje Dunjaluk, drugim stvorenja (halk), trećim nefs, četvrtim Ahiret i eto ga 
kod Njega." 

Es-Sirri je rekao: ,,Ko ustraje na pokornosti Allahu bez primjesa, Allah će ga napojiti Pićem 
(šerbet) sa Izvora Njegove ljubavi ('ajni mehabbet) i dovesti ga do Sjedišta iskrenosti (mak'adi 
sidk). 

Ali r.a. je rekao: - Kada Arif ode sa Dunjaluka, neće ga naći ni Vodič ni Svjedok (Saik ve 
Šehid)!? na Kijametu, ni Ridvan u Džennetu, a niti Malik u Džehennemu. 

- Pa gdje je? — upita neko. 


155 Dva meleka koji će doći sa čovjekom na Kijametskom danu, o čemu govori Kur'an u suri Kaf, ajet 21. 

- Na Sjedištu iskrenosti kod Svemogućeg Vladara. Kada ustane iz svog kabura on ne govori: 
Gdje mi je porodica (ehl)? Gdje su mi djeca (evlad)? Gdje su Džibril i Mikail? Gdje je Džennet i 
sevapi?", već govori: , Gdje je moj Voljeni i moj Prijatelj?" 

Srca arifa skrivene oči imaju 

A samo oni vide, što i drugi gledaju. 

I jezike koji šapuću Skrivene tajne 

Nečujne i za meleke, Plemenite pisare. 

I krila, bez perja, kojima smiju 

Kod Gospodara svjetova da se sviju. 

Čas se na Livadama svetosti kriju 

Čas iz Poslaničkih mora piju. 

Oni su robovi koji samo Njemu hoće 

Pa i ako ih udalji, ponovo Njemu kroče. 

Dvadeset prvi hadis 


ČINJENJE DOBRA 


Pripovijedao nam je šejh, arif Abdulmelik b. El-Husejn b. Mejmun b. El-Husejn el-Harbuni el- 
Vasiti (k.s.), a njemu šejh Abdulhakk b. Abdulhalik b. Ahmed, a njemu pismenim putem halifa, 
Oživljavatelj sunneta i farza Ebul-Abbas en-Nasir lid-din el-Abbasi i Ebul-Hasan Muhammed b. 
Merzuk b. Abdurrezak čitanjem, a njemu Ali Ebu Nasr Muhammed b. Selman, a njemu Zunnun 
Muhammed b. Amir, a njemu Ebu Ahmed el-Hasan b. Abdullah b. Seid, a njemu Muhammed b. 
Harun, a njemu Sadeka, a njemu el-Asbig, a njemu Ibn Hakim, a njemu njegov otac, a njemu njegov 
otac da je Vjerovjesnik s.a.v.s. rekao: 


, ČINJENJE DOBRA POPRAVLJA POGUBNOSTI LOŠIH DJELA, TAJNA SADAKA 
GASI SRDŽBU GOSPODARA, A ODRŽAVANJE RODBINSKIH VEZA PRODUŽAVA ŽIVOT 
I SPRJEČAVA SIROMAŠTVO. "9 


U ovom hadisu se nalazi časni ahlak (mekarimul-ahlak) koji uzdiže Arifovu težnju (himmet) 
do Prisutnosti (hadret) s Gospodarom i koji je osnova Spoznaje Allaha Uzvišenog (marifet). Loš 
ahlak je, s druge strane, pokrivenost tajne od Allaha Uzvišenog, utječemo se Allahu od toga! 

Sine moj! Znaj da je najveća nesreća za Tajnu njena pokrivenost od Allaha Uzvišenog, pa 
svako ko se riješi ove nesreće, za njega sve ostale nesreće nestanu. Zaljubljenik je poput pijanca, a 
pijanica u tom svom stanju ne osjeća patnju nesreće, već ga zaboli tek onda kada se otrijezni. 
Nesreća pokrivenog od Allaha se nikad neće poboljšati, osim ako on svoju Tajnu ne očisti od svega 
mimo Allaha. Nema teže prijetnje u Kur'anu od riječi Uzvišenog: ,NE! NJIHOVA SRCA JE 
OBUZELO ONO ŠTO SU RADILI. NE! ONI ĆE TOG DANA, OD SVOG GOSPODARA 
BITI ZAKRIVENI."'!"" Pa koliko je Pokornih koji su zakriveni od Onog kome se pokorno i koliko 
blagodati odvaja njihovog nosioca od Davaoca blagodati. Može se desiti da onaj koji spava bude 
opskrbljen pokornošću, a Budni da zaspe nakon duge pozornosti. Može se desiti da griješnik bude 
opskrbljen Prijateljstvom i da dostigne stepen Odabranih, a može Ravnodušni prema ovom svijetu 
(zahid) pasti sa stepena Prijateljstva i prihvatiti se ponašanja griješnika. 


,Zastor" je kazna udaljenosti od Allaha 


Koliko je Dobročinitelja pokrivenih viđenjem svojih djela od viđenja dobrote Njihovog 
Gospodara, pa tako izgube vid i postanu udaljeni, a oni misle da su stigli! Nema veće nesreće za 
Arifa od zastora, pa bilo to i za tren oka. Najveća kazna za roba od Allaha je udaljenost i zastor. 

Pripovijeda se da je neki pobožnjak rekao: 

- Allahu moj, koliko Ti griješim, a Ti me ne kažnjavaš! 

Pa Allah objavi Vjerovjesniku tog vremena da mu kaže: - Koliko sam te kaznio, a ti to i ne 
znaš! Zar te nisam zaklonio od Finoće prisnosti sa Mnom? Zar nisam iz tvog Srca izvadio Slast 
šaputanja sa Mnom? 

Ebu Jezid Bistamijev hizmećar Ebu Musa je rekao: ,,Jednom je moj šejh ušao u grad, a za 
njim pođe ogromna svjetina, pa kada je Ebu Jezid pogledao u njih i njihovo tiskanje prema njemu, 
reče: 


= Muslim, Taberani, Ahmed 
157 El-Mutaffifin, 14 

- Allahu! Utičem Ti se od toga da me zakloniš od Sebe sa njima i utičem Ti se da njih 
zakloniš od Sebe sa mnom!" 

Allah mu se smilovao, koliko je bio pravedan, iskren prema svom Gospodaru i brižan za 
svoju braću muslimane. Želio je njima dobro i ispravnost pogleda, kao što je želio i za sebe. Pripazi 
se ti koji želiš da se ljudi okupljaju oko tebe i da se vežu za tebe: koliko je klepetanje nanula oko 
ljudi odrubilo glava, a koliko ih je bez vjere ostavilo!!! Allahu, sačuvaj nas! Allahu, sačuvaj nas! 

Znaj da ljudi ima četiri vrste: čovjek kome je Allah podario Srce koje vidi, pa on gleda 
Svjetlom ubjeđenja (nuri jekin) u Savršenstva Njegovog djelovanja i Potpunost Njegove moći; 
čovjek kome je Allah podario Um koji vidi, pa on gleda Svjetlom oštroumnosti (nuri fetane) u 
obećanje nagrade 1 kazne; čovjek kome je Allah podario Tajnu koja vidi, pa on gleda u svakom 
trenutku Svjetlom spoznaje (nuri marifet) u Allaha Uzvišenog; 1 čovjek koga je Allah učinio 
Slijepim i on ništa ne vidi, i to je onaj o kome govori Uzvišeni: ,ONAJ KO JE OVDJE BIO 
SLIJEP, ON ĆE I NA AHIRETU BITI SLIJEP I NAJVIŠE JE ZALUTAO.+93 

Znaj da su nevjernici (kjafiri) zastrti tminom zablude (dalalet) od Svjetla hidajeta, griješnici 
(ehli ma'sije) su zastrti tmtinom nemarnosti (gaflet) od svjetala takvaluka, a pokorni (ehli ta'at) su 
zastrti tminom Viđenja pokornosti od Svjetala viđenja podrške i potpomoći Gospodara. Pa kada 
Allah podigne sa njih ove Zastore, oni pogledaju Okom svjetla u Svjetlo i pri tome su zastrti od 
svega mimo Njega — sa Njim. Svako ko gleda u svoje pokrete i djela pri pokornosti Allahu, postaće 
bijedan i zakriven od Vlasnika te pokornosti, a ko gleda u njenog Vlasnika, postaće zakriven sa 
Njim od njenog viđenja, jer kada shvati svoju nesposobnost za njeno ostvarenje i upotpunjenje, 
postaće utopljen u Njegovo dobročinstvo. Može se desiti da bude zakriven viđenjem robova od 
Spoznaje slasti pokornosti, može biti zakriven Viđenjem spoznaje slasti od Ispravnog nahođenja, a 
može biti zakriven viđenjem dobročinstva od Dobročinitelja Slavljenog. 

En-Nessadž je rekao: ,,Ko vidi sebe pri Pokornosti, neće se osloboditi samodopadanja. Ko 
vidi stvorenja, neće se osloboditi pretvaranja (rijaluka). Ko vidi Pokornost, neće se osloboditi 
pretvaranja (rijaluka). Ko vidi Pokornost, neće se osloboditi obmane. Ko vidi sevap, neće se 
osloboditi Zastora (hidžab). A ko vidi Gospodara, on je na Sjedištu iskrenosti kod Svemogućeg 
Vladara. 

Bekr b. Abdullah""? je rekao: ,,Ko se zaokuplja neobičnim svojstvima i detaljima neke 
mudrosti (hikmet), biće zakriven od njenih suština (hakikat). Ne znam ni jednu veću nesreću za 
čovjeka od zaborava Gospodara i od vezanosti Srca za nekog mimo Njega." Rekao je također: 
Svaka briga i spomen nekog mimo Allaha Uzvišenog je zastor između tebe i Allaha." 

U haberu se navodi: ,,Može se desiti da čovjek učini dobro od kojeg nema štetnijeg 
nedjela za njega, a može čovjek počiniti nedjelo od kojeg nema korisnijeg dobrog djela za 
njega.", što znači: dobro djelo je pohvaljeno, a loše djelo je pokuđeno. Pa kada čovjek čini dobro sa 
Viđenjem tog dobra, on je na polju hvalisanja i ponosa, a kada čovjek počini nedjelo sa Viđenjem 
tog nedjela, on je na polju slomljenosti i potištenosti. A stanje roba u trenutku potištenosti je 
vrijednije. 

Imam Ebu Bekr es-Sidik r.a. je rekao: ,,Allahu, ja ti se utičem od Skrivenog širka!" 

Rabija r.a. je rekla: ,,Dunjaluk je zamračio Srca svojih sljedbenika od Allaha, a da ga ostave, 
on bi se izdigao do Njegovog melekuta, a zatim bi im se vratio sa korisnim i čudesnim novostima." 

Moj sejjid Mensur er-Rabbani r.a. je upitan sa čime rob zna da nije Zakriven od svog 
Gospodara, pa reče: ,,Kada traži Njega, a ne traži od Njega. Kada hoće Njega, a neće od Njega. 
Kada ne bira mimo onog što je On izabrao za njega, pa i ako mu je izabrao Vatru. Svako ko nema u 
svom Srcu Vladavinu dostojanstva (hejbet), Vatru ljubavi (mehabbet) 1 Prisnost druženja (sohbet) je 
Zakriven (mahdžub).'" Također je rekao: ,Od Spoznaje ti je dovoljno da znaš da te Allah nadgleda. 
Od Ibadeta ti je dovoljno da znaš da je Allah neovisan od tebe. Od Ljubavi ti je dovoljno da znaš da 
je Njegova ljubav bila prije tvoje ljubavi. Od Zikra ti je dovoljno da znaš da je Njegov zikr 
prethodio tvom zikru. Kada Srca sjednu na Ćilim dostojanstva (hejbet), kod njih nestanu strasti 


158 

El-Isra, 72 
199 Bekr b. Abdullah el-Muzeni je govorio: ,Najpouzdanije moje djelo je moja ljubav prema dobrom čovjeku. '', umro 
108. h.g. 

(šehvet); kada sjednu na Ćilim spoznaje (marifet), kod njih nestanu nemarnosti (gaflet); a kada 
sjednu na Iskrenost ferdanijeta sa Osamljenim (El-Ferd), radi Osamljenog, e to je Sjedište 
iskrenosti (mak'adi sidk). 

Dvadeset drugi hadis 


NEMOJTE ZAVIDJETI 


Pripovijedao nam je šejh, arif Abdulmelik b. El-Husejn el-Harbuni (k.s.), a njemu Ebu Muti' 
Muhammed b. Abdulvahid el-Edib, a njemu Ebu Bekr Abdullah b. Ahmed b. El-Abbas el-Batrikani, 
a njemu Abdurrezak, a njemu Muammer, a njemu ez-Zukri, a njemu Enes b. Malik r.a. da je Allahov 
Poslanik s.a.v.s. rekao: 


s NEMOJTE ZAVIDJETI JEDNI DRUGIMA, NEMOJTE SE MRZITI, NE UHODITE 
JEDNI DRUGE, VEĆ BUDITE BRAĆA, KAO ŠTO VAM JE UZVIŠENI ALLAH 
NAREDIO. (24% 


Ovaj hadis obuhvata neke Čudnovate tajne Spoznaje Allaha. Alejhisselam nam je naredio 
ostavljanje Ibliske osobine — zavisti (hased), oslobađanje od nefsanske osobine — mržnje (bugd), 
osim radi Allaha, i uzdizanje od niskih osobina požude (heva) — uhođenja i špijuniranja. Zatim, 
nakon što se upotpune Stepeni pročišćavanja, naredio je viđenje nepostojanja različitosti između 
čovjeka 1 njegovog brata, što je naredba Uzvišenog Allaha. Kada se kod roba upotpune ove osobine, 
učvrstio je svoju Spoznaju Allaha (marifetullah). O ovoj Tajni govori i naš sejjid Ali, Allah učinio 
plemenitim njegovo lice: ,,Ko spozna sebe, spoznaće svoga Gospodara." 


Nije Naš onaj koji se okreće od Nas 


Sine moj! Znaj da se rob nalazi između Allaha i Njegovih stvorenja. Ako se okrene od Njega 
ka stvorenjima, biće odstranjen od Hakka 1 postaće odbačen, bijedan 1 jadan, a ako se okrene od 
stvorenja ka Allahu, Allah će ga približiti, privući 1 dovesti do Svoje blizine (kurb). Kada Allah 
Uzvišeni voli roba, ljubomoran je zavisno od blizine njemu i ljubavi za njim, te mu ne dopušta 
okretanje ičemu mimo Njega. Ako taj rob i pogleda u nešto mimo Njega, Allah će ga tom stvari 
kazniti i dati da u njoj bude nesreća za njega. Zar ne vidiš kako je Iblis, Allah ga prokleo, pogledao 
na sebe i rekao za Adema: ,,Ja sam bolji od njega! (Ene hajrun minhu)', pa ga je On prokleo i 
protjerao. Tako je i Faraon pogledao u svoje kraljevstvo i rekao: ,,Ja posjedujem vlast u Egiptu!"', pa 
ga je On potopio. I Karun je pogledao u svoj imetak 1 rekao: ,Ovo sam svojim znanjem stekao!"', pa 
je Allah njega i njegov dvorac u zemlju satjerao. Tako su i meleci pogledali u svoje slavljenje 
(tesbih) i obožavanje (takdis) Allaha, 1 rekli: ,,A mi Te slavimo i kako Tebi dolikuje obožavamo!", 
pa ih je Allah iskušao sedždom Ademu. Tako da svakom onome koji kaže: ,Ja (ene)", Allah 
Uzvišeni kaže: ,,Nije, nego Ja! (La, bel Ene)'', a zatim ga baci u Najniže nizine (esfeles-safilin), a 

Okretanje od Allaha ima dva oblika: okretanje okom ('ajn) i okretanje Srcem (kalb). Primjer 
okretanja okom su riječi Uzvišenog Allaha Muhammedu, Svom voljenom s.a.v.s.: , NIPOŠTO NE 
GLEDAJ SVOJIM OČIMA U ONO ŠTO SMO PODARILI RAZNIM VRSTAMA 
(DUNJALUČARA), UKRASE DUNJALUČKOG ŽIVOTA, DA BI IH TIME MI ISKUŠALI. 
A OPSKRBA TVOGA GOSPODARA JE BOLJA I TRAJNIJA."!"!, zatim ga je obdario time 
što ga je učinio neporočnim ('ismet), rekavši: ,A DA TE NISMO UČVRSTILI, MALO BI SE 
NJIMA NAKLONIO"!%, potom ga je pohvalio ostavljanjem svega mimo Njega, u ajetu: _,,A 


160 Buhari, Muslim 
161 Taha, 131 
162 EJ. Isra, 74 

POGLED NIJE SKRENUO, NITI POREKAO"'", da bi ga, najposlije, nagradio dizanjem 
Zastora, pa je on vidio ono što je vidio: ,I VIDIO GA JE DRUGI PUT. 94 

A Musa a.s. , REČE: 'GOSPODARU MOJ, POKAŽI MI SE, DA TE VIDIM!'='$, pa 
On reče: ,,Pogledaj u brdo, a ne možeš Me vidjeti nakon što pogledaš u drugog osim Mene!" 

Jedan od arifa je tavafio oko Kabe, pa ga neko zovnu, te on pomisli da li bi se okrenuo, 
istom začu unutrašnji glas: ,,Nije od Nas onaj koji se okreće prema drugima." 

Pripovijeda se da je neki drugi Arif tavafio oko Kabe, te pogleda u jednu ženu, pa se iz zraka 
pojavi ruka i žestoko ga udari po oku, zatim začu glas: ,,Pogledao si svojim okom u drugog mimo 
Nas, pa smo te Mi udarili po njemu, a da si pogledao Srcem, zapečatili bismo ga!" 

Zunnun je rekao: ,,Ko skrene pogled sa Tevhida na svoj nefs, Tevhid ga neće spasiti od 
Vatre; ko se okrene sa Salata ka nečemu drugom, pao je sa stepena Musallija; a ko se okrene od 
vremena ka vremenu proći će mu vrijeme, a on neće ni osjetiti." 

U haberu se navodi: ,,Kada se rob okrene u namazu, Allah kaže: ,,Robe moj, zar si se 
okrenuo nekome ko je bolji od Mene za tebe? Priđi i ne okreći svoje lice od Mene, inače ću se 
Ja okrenuti od tebe!" 

Vjerovjesnik s.a.v.s. je rekao: ,,Džibril mi je donio ključeve dunjalučkih riznica, a ja se 
nisam osvrnuo na njih, niti ih prihvatio.+!$6 

Jedan od velikana je upitan kako je osvanuo, pa odgovori: ,Osvanuo sam, a On mi je 
zabranio Oba svijeta i zabranio mi da i pogledam u njih." 

Arif es-Sekati r.a. je rekao: ,, Tražio sam prijatelja za sebe trideset godina, ali ne ostvarih tu 
želju, pa jednom, dok sam hodao po nekim brdima, vidjeh ga kako stoji na stijeni, pa mu priđoh i 
uhvatih se za njegov ogrtač, te on reče: 

- Bježi od mene, Sirri! Hakk je ljubomoran, pa nemoj da te vidi da se zbližiš sa nekim 
drugim, te da izgubiš ugled u Njegovim očima! 

Pripovijeda se da je Rabija jednom putovala u Mekku, pa joj priđe neki čovjek i reče: 

- O ti, sve moje je, svim tvojim, zaokupljeno! 

- Ako si iskren (sadik), onda ću sve svoje, svemu tvome pružiti. Samo, ja imam sestru koja 
je bolja od mene. Eto je iza tebe! — odgovori Rabija, a čovjek se okrenu, istom mu Rabija udari 
šamar po licu i reče: 

- Bježi od mene, ološu! Tvrdiš da Nas voliš, a okrećeš se od Nas. Izdaleka sam te vidjela i 
pomislih da sam našla arifa, kad si progovorio, pomislih da sam našla Arifa; a kada te isprobah, 
vidjeh da si lažljivac. Ne vidim kod tebe bistrinu arifa (safavet) i njihovu čovječnost, niti Puta ašika 
(tarikati 'ašikin) i njihovu neporočnost (sijanet). 

Čovjek tada zaplaka i poče bacati prašinu po glavi, govoreći: 

- Tvrdio sam da volim stvorenje, pa se okrenuh od njega, te me zadesi šamar po licu. Bojim 
se, sada, tvrditi da volim Stvoritelja, pa ako okrenem srce od Njega, da ne dobijem šamar po srcu. 

A što se tiče okretanja Srcem, za to svjedoči događaj sa Feth el-Mosulijem'"", koji je jednog 
dana zagrlio i poljubio svog malog sina, pa začu glas sa nebesa: ,,0, Feth! Tvrdiš da Nas voliš, a u 
Srcu ti ljubav za drugim!", pa on zaplaka, vrisnu i pade u bandak. 

Rabija el-Basrija je pogledala u Rebaha el-Kajsija koji je ljubio malo dijete, pa ga upita: 

- Voliš li ga? 

- Da— odgovori Rebah. 

- Nisam mislila da u tvom Srcu ima praznine Za ljubav prema drugom osim Njega. 

Tada se el-Kajsi uplaši žestokim strahom koji ga je onesvijestio, pa kada je došao sebi, 
brisao je Znoj sa lica. 

Alejhisselam je rekao: ,,Da mogu uzeti prijatelja (halil), uzeo bih Ebu Bekra, ali moj je 
prijatelj Allah.+168 


163 En-Nedžm, 17 

164 En-Nedžm, 13 

19 EL-A'raf, 143 

160 Buhari, Muslim 

197 Feth b. Seid el-Mosuli, jedan od velikih evlija, imao je od javnih kerameta hodanje po vodi, umro je 320. h.g. 

Priča se da je Davuda a.s. susreo neki čovjek na njegovim putovanjima i upitao ga: 

- Gdje ideš? 

- Hoću da se otuđim od ljudi i zbližim sa Allahom! — reče Davud a.s. 

- A je li ti to došlo od tebe ili od Allaha? — upita ga čovjek, a Davud se onesvijesti, pa kada 
dođe sebi, reče: 

- Allah te osvijestio, kao što si ti osvijestio mene! 

Neki arifi su rekli da je Uzvišeni Allah naredio da se u Musaovom a.s. narodu poodsijecaju 
glave onih koji su učinili sedždu teletu i rekao: ,Glava koja učini sedždu Meni, a zatim nekom 
drugom, za Mene ništa ne vrijedi." Tako je 1 sa srcem. 

Doprlo je do nas da je Davud a.s. rekao: ,,Dato mi je ono što je dato ljudima i ono što im nije 
dato. Želio sam ono što žele ljudi i ono što ne žele. I spoznao sam da sve stvari pripadaju Allahu, da 
su sva događanja u Allahovoj ruci 1 da je konačni ishod Oba svijeta i onoga što je među njima — 
Allah, tako da u Srcu onog koji tvrdi da Njega voli ne smije biti ljubavi prema drugom." 

Oprosti mi, o Voljeni, nikog nemam osim Tebe! 

Griješnik sam Što ti dođoh, radi sebe! 

,Srećo moja, moja tugo!$ — Srce kaže, 

Pored Tebe voli drugog — Srce laže. 

Željo moja, nado moja!" — Srce čežnjom istopi se, 

Čas sastanka zaljubljenih približi se. 


168 , , + 
Muslim, Tirmizi 


71 


Dvadeset treći hadis 


NAJBOLJI OD VAS JE ONAJ KOJI SE UČI I PODUČAVA DRUGE 
KUR'ANU 


Pripovijedao nam je naš veliki šejh, arif, kadija Ebul-Fadl Ali el-Vasiti r.a., a njemu Ebul-Husejn 
Asim b. El-Hasan b. El-Mukri, a njemu Ebu Omer Abdulvahid b. Muhammed, a njemu Mehdi b. 
Ismail b. Muhammed es-Safar, a njemu Muhammed b. Ubejdullah el-Menari, a njemu Šebabe Ibn 
Sevar, a njemu Šu'be b. Alkame b. Mezid, a njemu Seid b. Ubejde, a njemu Ebu Abdurrahman es- 
Sulemi, a njemu Osman b. Affan r.a. da je Vjerovjesnik s.a.v.s. rekao: 


. NAJBOLJI OD VAS JE ONAJ KOJI SE UČI I PODUČAVA DRUGE KUR'ANU, +? 


Ovaj hadis ističe da je titula ,,najbolji'" ispravan kod onog koji izučava Kur'an i podučava 
druge Kur'anu, zbog toga što su u Kur'ani kerimu dalekosežne mudrosti, duboke tajne i vrlo 
značajne stvari. On je najčvršće Allahovo uže, s njim se upućuju Upućeni (muhtedin) i stižu oni koji 
dolaze (vasilin), on je ahlak Allahovog Poslanika s.a.v.s., Allahova vrata (babullah), Trajna 
mudžiza 1 Svjetlo koje ne jenjava. Iz njega Ruhovi arifa crpe Tajne spoznaje, jer ona spoznaja koja 
se ne obraća na Kur'an, nije ništa drugo do neistina i zabluda. Onda kada rob dosegne znanje o 
Kur'ani Kerimu, postao je Arif 1 otkriju mu se Tajne rabbanijeta, mulkijeta i melekutijeta, pa kad je 
postao Arif, raznježi se 1 zajeca, te potraži povećanje Znanja o Allahu na svaki način i u svakoj 
oblasti, a svi putevi i sve naučne oblasti su u Kur'anu. Arifi su: ,ONI KOJI SU DUBOKO 
PRODRLI U NAUKU (ILM) I ONI GOVORE: 'MI VJERUJEMO U NJEGA'.£""__ ; kod 
Allaha je konačno odredište putovanja njihovih težnji, od Njega su potekli, u Njega su se žestoko 
zaljubili i od Njega uzimaju. Zbog toga se za njih kaže da su Hakkovi jarani (nudema'ul-Hakk), i po 
ovoj Tajni oni razlučuju neistinu (batil) od istine (hakk). 


Allahova obmana i spletka 


Sine moj! Znaj da Allah može Svoje neprijatelje ukrasiti odjećom Svojih prijatelja (evlija) i 
odabranika (asfija), pa oni budu zaneseni nepomućenošću vremena, te pomisle da su oni Istinski 
Njegovi Prijatelji, a to im je od Allaha obmana (istidradž). 

Može ih ukrasiti moći ('izzet), ugledom (džah), vođstvom (rijaset) i položajem (menzilet) 
kod ljudi, pa ih zanesu ljudske hvale i pohvale, te pomisle da su dostojanstvenici (ehli fadl), a to im 
je od Allaha obmana (istidrađž). 

Također ih može ukrasiti raznim prefinjenim mudrostima (hikmet), pa ih zanese njihova 
rječitost (belaga), savršeno razumijevanje (fehm) i oštroumnost (fetanet), te pomisle da su saznali 
cjelokupnu istinu (hakikat), a to im je od Allaha obmana (istidradž). 

Može ih i ukrasiti odjećom blagodati (ni'mef) i uklopiti ih u razne blagodati, pa ih zanese 
njihova raskoš 1 lijep život, te pomisle da su oni neko i nešto kod Allaha, a to im je od Allaha 
obmana (istidradž). 

On sve ove drži u ovom i ovakvom stanju, sve dok ih ne povrati u njihovu vlastitu stvarnost. 

Slavljeni kaže: ,MI ĆEMO IH OBMANJIVATI ODAKLE I NE ZNAJU."!" To je ono 
što zagorčava život murida na Dunjaluku, pa im se žalost oduži, lica im požute, nefsovi se istope, 


169 Ahmed, Buhari 
170 Ali Imran, 7 
11 EJ-Kalem, 44 

umovi im se zaprepaste, Srca im odlete, žučevi im naprsnu, pa se izgube od stvorenja. Onaj koji ima 
pameti ('akl) i Spoznaje (marifet) mora u svakoj situaciji biti oprezan naspram svog Gospodara, kao 
što On upozorava na Sebe u ajetu: ,A ALLAH VAS UPOZORAVA SOBOM!'''??_ ; kao što je 
rekao: ,ZNAJTE DA ALLAH ZNA ŠTA JE U VAŠIM NEFSOVIMA, PA GA SE 
PRIČUVAJTE!? 

Alejhisselam je rekao: , Vjernikov nemir se ne smiruje, niti strah prestaje, sve dok ne 
pređe džehennemski most." 

To je zbog toga što je Allah sakrio Svoju spletku (mekr) u blagosti, Svoju prevaru u 
nježnosti, Svoju pravdu u počasti, Svoje ostavljanje bez pomoći u raznovrsnim blagodatima, Svoj 
bijes u lijepom zaklanjanju, Svoje prekidanje odnosa u odgađanju, pa se rob ne smije osloniti na 
ispravnost raspoloživog vremena, niti na mnoštvo dobrih djela. 

Koliko je onih po čijoj se spoljašnosti misli da su muridi, a oni su po Allahovom znanju 
odbačeni (matrudin). I ne primjećuje se kako Allah može Svoga neprijatelja ('aduvv) _ukrasiti 
odjećom Svojih prijatelja (evlija), a zatim ga, naposljetku, vratiti u udaljenost od Sebe, a može i 
Svome prijatelju odjenuti odjeću Svojih neprijatelja, a zatim ga, naposljetku, vratiti u Stvarnost 
(hakikat) Svoje počasti. Ovo je zbog toga što je On, Onaj koji počinje (el-mubdi') i koji vraća (el- 
mu'id); što znači da počne, tj. prvo učini da na Njegovim prijateljjma budu osobine Njegovih 
neprijatelja, a na neprijateljima osobine Prijatelja, a zatim ih vraća u poznatu njihovu stvarnost, jer 
On radi šta hoće, sa pojavom Njegove dobrote na ljudima Njegove pravde i pojavom Njegove 
pravde na ljudima Njegove dobrote. 

Zar ne vidiš kako je Allah bio ukrasio Iblisa ukrasom bezgrješnosti, a on je bio u Njegovom 
prethodnom znanju prokletnik, i sakrio od njega ono što mu je prethodilo, sve dok se u kasnijim 
događajima otkrila njegova sudbina. Slično je bilo i sa Bel'amom"", koga je On ukrasio 
svjetlostima Svog prijateljstva, a kod Allaha je on bio od ljudi Njegove srdžbe. Karuna je utopio u 
mora blagodati, a kod Allaha je bio od ljudi Njegove srdžbe. 

Neka te od Allaha ne zavedu četiri stvari: ako ti otkriva ono što saznaješ, ako ti zakriva ono 
što si uradio, ako ti povećava mada ne zahvaljuješ i ako ti daje ono što ne tražiš, jer On možda želi 
da te upozori (tenbih), ili da te obmane (istidradž). 

Jusuf b. Husejn'"" je rekao: ,,Ko vidi djelovanje Rububijeta pri vršenju Ubudijeta, on se 
odvojio od svog nefsa, vezao se za svog Gospodara, prepustio svoj posao Njemu i tada se 
obezbijedio od nesreća obmane." 


Vrste obmana 


Jahja b. Muaz je govorio: ,,O skupino zakrivena sa blagodatima 1 zaštitama, nemojte se 
zanositi, jer su pod njima nedaće kazni. Ne zanosite se napretkom u vremenu, jer je pod njim 
skrivenost nesreća. Ne zanosi se osobinama Ubudijeta, jer je u njima zaborav Rububijeta." 

Onako je kao što se kaže: ,,Mnogo je obmanutih dobrotom prema njima, mnogo je zanešenih 
pohvalom prema njima, mnogo je zavedenih dobročinstvima prema njima i mnogo je upropaštenih 
svojom pokrivenošću." 

Onaj čija Unutrašnjost (batin) ne bude posvećena Hakku Uzvišenom, Bit njegove 
spoljašnosti (zahir) će više biti u sumnji nego u uvjerenju, pa čak i ako njegova spoljašnjost ukazuje 
na osobine Uvjerenih (mukinin). Gubljenje Svjetla Batina je zbog viđenja vlastitih zahirskih 
aktivnosti 1 djelovanja; a nemarnost spram skrivenih nedaća istidradža, zbog viđenja ,,čistoće" 
Ubudijeta. Onaj koji je uspješan ne smije se osjećati siguran, a onaj koji je bespomoćan, ne smije 
očajavati. Obmana griješnika je osjećaj sigurnosti pri činjenju grijeha i ustrajnost u suprotstavljanju 


72 Ali Imran, 30 

9 El-Bekare, 235 

174 Ebu Davud 

175 Bel'am Baura je bio učenjak Beni Israila, pa se pomiješao sa nevjernicima i propao 
176 Ebu Jakub er-Razi Jusuf b. Husejn, šejh Rejja i Džibala, umro 305. h.g. 

Allahu dž.š., obmana učenjaka ('ulema) je traženje ugleda i položaja kod stvorenja, obmana 
trudbenika je preuveličavanje i zanos, obmana murida je izloženost darovima 1 počastima i smirenje 
pri njima, obmana arifa je zadovoljenje Spoznajom, a ne Onim koji se spoznaje, tako da joj odrede 
granicu, cilj i kraj, pa tako pomisle da su je upotpunili. Svako čiji J Je položaj (menzil) viši i njegova 
obmana (istidradž) je veća i preciznija. Koliko je onih koji spominju Allaha, a zaboravljaju Ga; 
koliko je onih koji se boje Allaha, a drski su prema Njemu; koliko je onih koji pozivaju Allahu, a 
oni su daleko od Njega, i koliko je onih koji uče Allahovu Knjigu, a udaljeni su od Allahovih ajeta. 

Ebu Seid el-Haraz je rekao: ,,Da napustiš dunjaluk, a zatim budeš ponosan time, pa taj ponos 
ti je veći (grijeh) nego da uživaš u dunjaluku. Da napustiš nefsanske sramote, a zatim se zadiviš s 
time, pa to divljenje je najveća sramota. Da se trudiš, a zatim se vežeš za to, pa taj trud je uzaludniji 
nego da si se odmarao. Da se bojiš (Allaha), a zatim budeš siguran u taj strah, ta sigurnost je gora 
od straha.", zatim je rekao: ,, Viđenje bliskosti pri Bliskosti (kurb) je najbliže udaljenosti, viđenje 
prisnosti kod Prisnosti (uns) je najveća otuđenost, viđenje zikra pri Zikru je najteži zaborav, a 
viđenje spoznaje pri Spoznaji (marifet) je najveće poricanje." 

Neki Ljudi spoznaje su rekli: ,,Kada god sam mislio da sam našao (sigurnost), tada sam je 
izgubio, a kada sam mislio da sam je izgubio, našao sam. Allahu moj, ako sam Te napustio, Ti si 
mene tražio, a ako sam Te tražio, otjerao Si me. Sa Tobom nema ustaljenosti, niti sa drugim osim 
Tebe prisnosti. Tražim pomoć od Tebe radi Tebe!" 

Ebu Jakub je rekao: ,,Rob ima najveće neznanje o Allahu onda kada misli da se Spoznajom 
učinio neovisnim od dunjaluka." 

Jahja b. Muaz je rekao: ,,Grijeh koji te čini poniženim pred Njim je bolji od pokornosti koja 
te čini ponosnim spram Njega." 

Fudajl je , puno plakao, ponavljao ajet: ,, ALLAH ĆE IM PRIKAZIVATI ONO ŠTO NISU 
OČEKIVALI"!!! ; govorio: , Radiće djela za koja će misliti da su dobra (hasenat), a ona su loša 
(sejjiat), zato što će im Allah prikazivati ono što nisu očekivali." 

Sine moj! Spoznaja može biti ili stalna, ili privremena. Ona je stalna u Srcima evlija, a 
privremena u srcima neprijatelja, a zatim je na kraju od njih otrgnuta. Uspješni ne treba da se osloni 
na Njegovu podršku, i bude siguran od Njegove spletke, niti bespomoćni treba da izgubi nadu u 
olakšanje od svog Gospodara. Može se desiti da čovjek za drugog čovjeka vidi dobar san, a to bude 
obmana od Uzvišenog Allaha. 

Tako se pripovijeda da je neki čovjek iz Šama došao Ala' b. Zijadu 

- U snu sam vidio da si ti jedan od Džennetlija. 

On tada ode sa sijela i poče plakati govoreći: - Allah nešto hoće sa ovim! 


178; rekao mu: 


Osnova obmane je zaboravljanje Allaha 


Kaže se da je osnova obmane (istidadž) zaboravljanje Hakka, zadovoljenje sa onim što je 
mimo Njega, vezivanje za nekog drugog i okretanje od Njega ka drugom. Nije ostvario Spoznaju 
onaj ko se zanese mnoštvom znanja 1 djela, kao što je 1 Iblis bio melekski hodža, pa je na kraju 
pogledao u sebe 1 svoj ibadet 1 napustio jedno od Allahovih naređenja, pa postade Prokletnik 
(Mel'un) 1 Protjerani zauvijek. 

Nemoj da bi se zanio napretkom u vremenu i čistoćom halova, jer su Bersis'"? ; Bel'am bili 
najpobožniji ljudi u svom vremenu i imali su najbolje halove, ali su na poslijetku priklonili ka nefsu 
i strastima (heva), pa postadoše obeščašćeni i na Dunjaluku i na Ahiretu. Nemoj da te zanese i da te 


77 Ez-Zumer, 47 

78 BI-Ala b. Zijad je plakao dok nije izgubio vid, umro je za vladavine Hadždžadža 

19 Bersis je Allahu robovao šezdeset godina i Šejtan je pokušavao da ga obmane, ali nije uspio. Onda je navalio na 
jednu ženu i ona poludi, te reče njenoj braći: - Morate otići do ovog isposnika, on će je izliječiti! — te je oni odvedoše do 
njega, pa ona ostade kod njega da je liječi. Jednog dna ona mu se svidje i on imade odnos sa njom, te ona zatrudni. 
Bersis, saznavši to, ubi ženu, pa kada dođoše njena braća, Iblis mu reče: - Pokori mi se i ja ću te spasiti, učini mi 
sedždu! — pa on učini sedždu, na što Iblis reče: ,Ja nemam ništa s tobom, ja se bojim Allaha, Gospodara svjetova." (El- 
Bidaje ven-nihaje, Ibn Kesir, 136) 

obmane druženje sa salihinima i zahidima bez da ih poštuješ i pokoravaš im se; jer druženje ništa 
nije koristilo Nuhovoj i Lutovoj ženi. Pazi se, jer je zanošenje jedno od stepeni obmane (istidradž). 

Uzvišeni Allah kaže: ,NEKA VAS NE ZANESE DUNJALUČKI ŽIVOT?" ; kaže: ,,0, 
ČOVJEČE, ŠTA TE JE NAVELO DA SE DRZNEŠ NA SVOG PLEMENITOG 
GOSPODARA?+"?!_ 4 to je zbog toga što Šejtan može doći kod zahida i zavaravati ga govoreći: 
,,0, Allahov prijatelju, o najbolje Allahovo stvorenje, zar ne vidiš od svog Gospodara ove počasti, 
darove, bliskost i prisnost? Zar ne primjećuješ kako te je Allah nadahnuo govorom Ljudi spoznaje i 
suštinama raznih išareta? Zar to nije samo zbog toga što te On voli? Zar ne vidiš svoje stanje 
bliskosti sa Njim 1 potpunost Njegove pažnje prema tebi? Da ti zakuneš Allaha nečim, sigurno bi to 
izvršio! Nema sumnje u to da meleci gledaju u tvoje pokrete i mirovanja 1 ljepotu tvojih halova. 
Svojom si vrijednošću nadmašio sve svoje savremenike, a kako ljudi ne znaju ono pri čemu si ti?!"', 
i tako će ga zavaravati raznim svojim obmanama i prevarama. Jedino ako mu Allah ukaže Svoju 
milost i dobrotu, otvori mu oči da vidi spletke svog neprijatelja, pa on pobjegne svojom Tajnom 
pod čadore Njegove moći, tada će se spasiti od tih stepena nesreće obmane. 

Znaj, da se Srca Pripadnika ljubavi (ehli mehabbet) neprestano talasaju zbog straha od 
obmane, kao što se talasaju mora, dok sve što je u njima ne postane Allahovo — sa Allahom. Vidio 
sam napisano na jednom štapu: 

O voljeni, 

Sve sam ti grijehe već oprostio 

Osim, što si se od Mene odmetao. 


Pa rekoh: 

Mada sam se odmetao, oprošteno mi je, 
Uspostavih stare veze, kao što je bilo prije. 

Bez grijeha sam, al' već kažnjen ja sam bio, 

Jer u Ljubav pogled'o sam, a izgleda nisam smio. 


180 Fatir, 5 
181 EL Infitar, 6 

Dvadeset četvrti hadis 


VOLITE ALLAHA! 


Pripovijedao nam je imam, šejh, Sivi soko, moj daidža Ebul-Mekarim Mensur el-Bataim er-Rabbani 
r.a., a njemu kadija Ebul-Husejn Muhammed b. Ali b. El-Muhtedi, a njemu Ebul-Hasan Ali b. 
Hibbetullah b. Abdusselam, a njemu Ebul-Husejn Ahmed b. Muhammed, a njemu Ebul-Hasan Ali b. 
Muhammed el-Harbi, a njemu Ebu Abdullah Ahmed b. Ali, a njemu Abdullah b. Abbas r.a. da je 
Allahov Poslanik s.a.v.s. rekao: 


, VOLITE ALLAHA RADI TOGA ŠTO VAS HRANI OD SVOJIH BLAGODATI, 
VOLITE MENE RADI ALLAHOVE LJUBAVI, A VOLITE MOJ EHLI BEJT RADI MOJE 
LJUBAVI! 492 


U ovom hadisu se nalazi Poredak pročišćavanja (tesfijjet), pa ko ga dosegne, dosegao je 
Čistoću (safa') i dostigao je Odabranike (ehli istifa'). 

Sine moj! Znaj da Čistoća (safa') može biti vanjska i Unutrašnja. Vanjska je da se potpuno 
pročistiš od prljavština nefsa, stvorenja 1 dunjaluka, a Unutrašnja je da se potpuno pročistiš od 
viđenja svojih djela, traženja nadoknade za djela i okretanja od Njega ka drugome. 

Prenosi se da je Vjerovjesnik s.a.v.s. rekao: ,Zatajite! Zatajite! Jer to je kod Allaha 
pokazano. 

Kaže se: ,Tvoje novo odijelo od Allaha nemoj pohabati sa ljudima. Tvoju Čistotu sa 
Allahom nemoj prljati sa ljudima. 8! 

Jahja b. Ebu Kesir! je rekao: , Jednom sam ušao u Mekku, gdje me dočekao Ata' b. Ebu 
Rebah'?, pa me poselamio, a zatim se okrenuo ljudima 1 rekao: - Zar ćete mene pitati o nauci (ilm), 
a među vama je Jahja b. Ebu Kesir?! — a ja sam četrdeset dana iza toga skrušeno molio Allaha da 
odstrani slatkoću tog govora iz mog Srca." 

Prenosi se da je Vjerovjesnik s.a.v.s. rekao: , Allahove posude na zemlji su Srca, a 
najdraže Posude Uzvišenom Allahu su najčistije, najtvrđe i najnježnije"?", što znači: Srca 
najčistija prema Allahu su prilikom Posmatranja (murakaba), najtvrđa u Allahovom Dinu prilikom 
govora i najnježnija prema braći prilikom potpomaganja. 

Jusuf b. El-Husejn je rekao: ,,Kada se Merjemino srce zaokupilo ljubavlju prema sinu, čula 
je glas: - Kada je tvoja Tajna bila čista prema Nama, opskrbljivali smo te 1 ljeti i zimi, bez 
posredstva i bez teškoća i neprijatnosti, a kada se Tvoja tajna nagela od Mene, opskrba ti dolazi 
samo sa poteškoćama. O tome govore riječi Uzvišenog: , ZATRESI STABLO PALME, PAŠĆE 
TI ZRELI I SVJEŽI PLODOVI.+!?? 

Ebu Muhammed el-Džeriri'?? je rekao: ,,Znaj da ako rob ne očisti svoje vrijeme za Allaha 
Uzvišenog pri vršenju robovanja (ubudijet), otrgnuće se od Allaha, a da neće ni osjetiti. Ko se trudi 
u pročišćavanju vanjskih djelovanja, Allah će mu podariti čistoću unutrašnjih djelovanja." 


182 Tirmizi, Hakim: El-Mustedrek 

183 U ovom hadisu Alejhisselam potiče na tajna dobra djela 

184 Ova izreka je u kontekstu navedenog hadisa, a znači da ono što je između čovjeka i Allaha treba sakrivati (0.p.) 
185 Jahja b. Ebu Kesir, jedan od tabiina učenjaka i starih sufija 

186 Ata' b. Eslem b. Safran (27-114. h.g.) 

O značenju riječi ,,otrgnuće se od Allaha, a da neće ni osjetiti", govori Ebu Jezid Bistami: 
,Ko misli da će sa halom Dostići, sa halom će se otrgnuti, a ko traži Prisnost halom, halom će se 
otuđiti." 

Ebu Muhammed el-Džeriri je rekao: , Uzvišeni Allah je odredio (hukm) Svojim Čistim 
prijateljima (asfija) i miljenicima (ahbab) da ne napuštaju Dunjaluk bez Sindžira ubudijeta na 
svojim vratovima." 

S pravom kažem: Niko se ne zaokupi drugim mimo Njega, a da uzalud ne potroši svoj život; 
napusti ga Čistina vremena. Pa ko hoće Čistinu vremena, neka dadne Allahu prednost nad svojom 
strašću (šehvet). 

Neko je upitan šta je suština Čistine vremena (safaveti vakt), pa reče: ,,Pročišćenje svega za 
Stvoritelja stvorenja, sa vjernošću Iskrenog robovanja (sadikul-ubudije)." 

El-Antaki je rekao: ,,Ako nađeš nečistoću u Srcu, prihvati se stalnog posta; ako nađeš 
nečistoću, umanji govor; ako nađeš nečistoću, napusti griješenje; ako nađeš nečistoću, povećaj plač 
i ponizi se pred Vladarom koji sve zna." 

Kaže se: ,Cjelokupno neznanje je smrt, osim kod onog koga Allah opskrbi Znanjem (ilm); 
Cjelokupno znanje je dokaz protiv čovjeka, osim kod onog koga Allah potpomogne na rad po 
njemu; cjelokupna djela su rasuta prašina, osim onih djela koja su čista prema Allahu." 

Ljudi pročišćenosti su u velikoj opasnosti, osim kod onih koji se predaju (teslim) Uzvišenom 
Allahu bez nedostataka. Neophodno je da rob gleda u stanje svog jela, pića, odjeće, govora, pokreta 
i htijenja, te da odstrani od njih ono što je prljavo, a uzme ono što je čisto, jer Nepomućenost 
vremena Zavisi od čistoće stanja. 

Uzvišeni Allah je u priči o Ibrahimu a.s. rekao: ,U DANU KADA NEĆE KORISTITI 
IMETAK, NITI SINOVI. KORISTIĆE SAMO ONOM KO DOĐE ALLAHU ČISTOG 
SRCA. 

Zunnun je rekao: ,,Allah ima robove koji su došli u stepenu pročišćenosti (deredžeti safa') do 
položaja (mekam) u kojima njihova pronicljivost (firaset) može doprijeti do ljudskih tajni (sirrun- 
nas), pa mogu raspoznavati Sretne od Nesretnih. On Svojom milošću odlikuje koga hoće od svojih 
robova." 

Ebu Abdullah je upitan čime se odlikuju Ljudi pročišćenosti nad drugima, pa reče: ,,Podiže 
se zastor sa njih, optužuju ih klevetnici i otkrivaju im se Tajne"', upitan je i da li Ljudi pročišćenosti 
imaju Slast robovanja, pa reče: ,,Pri viđenju Milosti darovanja — imaju; a pri viđenju svog robovanja 
— nemaju, bez sumnje." 

Neko od njih je upitan kada će čovjek znati da je on Pripadnik pročišćenosti (ehli safa), pa 
reče: ,,Kada pokrije sve grijehe pokrivkom pokajanja (tevba), kada pokrije sva dobra djela 
pokrivkom prisjećanja na Allahovo dobročinstvo, 1 kada pokrije sve, mimo Allaha, Pokrivkom 
Uzvišenog Allaha." 


Stanje Ljudi pročišćenosti 


Pripovijeda se da Behlul'?! nije uzimao niotkog ništa, pa čak i ako bi neko bio uporan, te mu 
je zbog toga prigovoreno, i on reče: 

- Naređeno nam je da ne uzimamo od posrednika, jer je u tome gubljenje pročišćenosti 
(safa"). 

- A šta je pročišćenost? 

- Let srca Krilima žudnje ka Gospodaru svjetova. 

Kaže se: ,,Najmanja osobina Ljudi pročišćenosti je Život srca sa Allahom bez smrti; a onaj 
ko ne spozna svoj nefs sa siromaštvom, potrebom, nemoći 1 slabošću neće dostići Jezgro ubjeđenja. 
Kada rob bude Allahov kao da ga nema (roba), Allah će biti njegov neprestalno." 


190 Eg-Šu'ara, 88 i 89 
PI Behlul b. Amr es-Sajrefi, Ebu Vehib, umro 119. h.g. 


77 


Ebu Sulejman je rekao: ,,Blago onome ko učini jedan ispravan korak kojim ne želi ništa 
osim Uzvišenog Allaha." 

Imam Maruf el-Kerhi'?? r.a. je rekao: ,,Dok sam jednom hodao sam po pustinji, odjednom se 
spusti (nezele) osoba sa neba i upita me šta je Čistota (safa"). 

- Iskrena vjernost 1 ispunjenje (Sidkul-vefa). — odgovorih. 

- Istinu si rekao! — reče i poče se uspinjati ('aredže) govoreći: ,ISPUNJAVAJU ZAVJET I 
BOJE SE... 

Zar ne vidiš da je Ibrahim a.s. stao nogom sa Iskrenom vjernošću na tvrdu stijenu, pa je 
Uzvišeni Allah naredio da se to Ibrahimovo mjesto (mekami Ibrahim) uzme kao musalla. 


Suština pročišćenosti 


Suština pročišćenosti je ponašanje po Odabranikovom s.a.v.s. ahlaku i slijeđenje njegovih 
ashaba, koji su bili najveći u iskrenosti 1 vjernosti; i potpuno okretanje Najuzvišenijem Vladaru. 

Rečeno je: ,, Suština pročišćenosti je zakoračenje Srca na Ćilim milosti darivanja i ustrajnost 
Tajne sa Vladarom, kojem se polažu računi." Rečeno je i: , Čišćenje Srca za Onog koji najbolje zna 
Skriveno."" Rečeno je i: ,Iskrenost ovisnosti sa Stalnom neophodnosti i ostavljanje izabiranja sa 
Ispravnim iščekivanjem."' Rečeno je 1: ,,Nestanak (fena) u potpunosti pod Savršenstvom Moći i Let 
težnje Krilima žudnje ka Gospodaru Uzvišenosti." Rečeno je 1: ,,Hidžra Tajne — od merteba i 
deredža — ka Allahu 1 bijeg Allahu od menzila i mekama."' Rečeno je 1: ,Odstranjivanje zahtjeva 
nefsa, a slijeđenje zahtjeva Ruha i umirivanje ljudskih osobina (sifati bešerijje) pod Osobinama 
božanstvenosti (sifati rububijje)." 


192 Ma'ruf b. Fejruz el-Kerhi, Ebu Mahfuz, umro 200. h.g. 
93 Ed-Dehr, 7 

Dvadeset peti hadis 


KO PODIJELI SADAKU IZ DOZVOLJENOG IMETKA 


Pripovijedao nam je naš šejh, pravedni kadija Ebul-Fadl Ali Kari el-Vasiti r.a., a njemu Ebul- 
Kasim Hibbetullah b. Muhammed el-Katib, a njemu Ebu Talib Muhammed b. Muhammed el- 
Gejlani, a njemu Ebu Bekr Muhammed b. Abdullah eš-Šafi'i, a njemu Muhammed b. Galib, a njemu 
Abdussamed b. Verka, a njemu Abdullah b. Dinar, a njemu Seid, a njemu Ebu Hurejre r.a. da je 
Vjerovjesnik s.a.v.s. rekao: 


KO PODIJELI KAO SADAKU OSTATAK DATULA IZ DOZVOLJENOG IMETKA, 
DIJELEĆI IH SAMO RADI ALLAHA, ALLAH ĆE TO PRIHVATITI SVOJOM DESNICOM I 
UZGAJAĆE IH ZA NJIHOVOG VLASNIKA, KAO ŠTO IH UZGAJA SVAKO OD VAS, SVE 
DOK IH NE BUDE KAO BRDO. +"? 


Ovaj hadis potiče na dijeljenje dobara i upozorava na obavezu iskrenosti u tome, a nakon 
iskrenosti obveseljava povećanjem i primanjem. Sve ovo je sadržano u Iskrenosti (ihlas), koja je 
Svjetlo arifa, onih koji su spoznali Allaha. Djela bez Iskrenosti su u potpunosti tmina, sa Njim se 
osvjetljavaju 1 time se uzdižu težnje arifa u djelima do iskrenosti; ,,ALLAHU PRIPADA 
ISKRENA VJERA.Y'? 

Kod onih koji su ostvarili Tesavvuf su Tajne pročišćene, njihovi osjećaji su lijepi, njihova 
briga je njihov Gospodar, a njihovo ponašanje je Sunnet njihovog Vjerovjesnika, za razliku od 
otpadnika koji se pretvaraju. 

Sine moj! Ako danas pogledaš u ljude koji svojataju Tesavvuf, vidjećeš da su većina 
otpadnici (zindik), harurije!?" i novatori (mubtedi) i vidjećeš da su oni među ljudima najviši džahili 
i ahmaci, najviše je kod njih spletki 1 prevara, najviše su samodopadljivi i oholi, najgore misle o 
ljudima zuhda 1 takvaluka, o ljudima iskrenosti 1 čistote. A odlike Ljudi pročišćenosti su tanahnije 
više što se to može opisati i uzvišenije nego što se može zamisliti. 


Znakovi pročišćenosti Sufije 


Odlike Sufije su: pročistio je svoje riječi, djela i aktivnosti od prljavština i nesreća nefsa, 
stvorenja i dunjaluka. Pročistio je svoje misli od ljage odmetanja od Njega Uzvišenog 1 gledanja u 
nešto mimo Njega. On je sa nefsom bez nefsa, sa stvorenjima bez stvorenja, sa Srcem bez srca, sa 
Halom bez hala, sa Vremenom bez vremena. Uspravan je na Ćilimu Allahove naredbe (emrullah), 
ponizan pod Veličanstvom Allahove veličine (azametillah). Allah mu je dovoljan i ne treba mu niko 
drugi osim Njega. Srce mu je udareno Bičevima straha od otrgnuća i odlaska, a Tajna Bičevima 
udaljenosti i zabrane. Njegov nefs je osvijetljen Svjetlom hizmeta, Srce Svjetlom ljubavi, a Tajna 
Svjetlom spoznaje. Srž srca mu leti Krilima žudnje, udovi su ustrajni na Hakkovom putu (tarikul- 
Hakk), sa Hakkom, za Hakka, sa Ustrajnim iščekivanjem i sa Potpunom slomljenošću. Svim svojim 
je usmjeren ka svome Vladaru bez da se osvrće na ono čime On vlada, sa bježanjem od stvorenja, 
zbog Jačine spoznaje Slasti prisnosti sa Gospodarom svjetova. Vraća se Hakku, oslanja se na 
Hakka, njegove odluke su sa Hakkom, bez da se okreće od Njega ka stvorenjima. Njegovo srce je 
Otuđeno, govor mu je semavijsko, znanje mu je rabbanijsko, težnja mu je ferdanijetska, život mu je 


92% Ahmed, Buhari, Muslim 

o Ez-Zumer, 3 

1% Grupa haridžija naseljenih u Hurrvera, mjestu blizu Kufe, u kojem je bilo prvo mjesto okupljanja nakon odvajanja od 
Alije r.a. 

ruhanijetski, određenje mu je nuranijsko, a suština mu je vahdanijetska. Sva njegova htijenja su pod 
htijenjem Obožavanog (El-Ma'bud). Zahvaljuje Allahu u tajnosti i javnosti, kako ne bi pao u Mora 
poricanja. Spominje Allaha i Srcem 1 jezikom, u svim trenucima i stanjima, kako ne bi zalutao u 
Doline zaborava. Zna da ga Gospodar vidi i iznad najvećih visina ga čuva. On je ništavan pod 
Veličinom Njegovog pogleda. U potpunosti poništen pod Savršenstvom Njegove moći. Utopljen u 
nepomućenim trenucima u Mora Njegove milosti darivanja. Od njega je otišla svaka slast, osim 
Slasti ljubavi prema svome Gospodaru. Ustrajan (mustekim) je pri Iskrenom robovanju, bez viđenja 
svoga robovanja. Srce mu je Očišćeno od zauzetosti nečim osim Allaha. Srcem se prepušta Allahu. 
Ponizan je pred Ljudima Imana (ehli iman). Stoji na Ćilimu tugovanja (ahzan), sve dok mu ne dođe 
Uvjerenje — smrt sa oprostom i zadovoljstvom. Njegov jezik je kao njegovo Srce, iskreno u svim 
riječima i djelima, a nije kao što kaže Uzvišeni Allah: , ZAŠTO GOVORITE ONO ŠTO NE 
RADITE?!" Zahvalan je na malim blagodatima, strpljiv pri velikim nesrećama. Zadovoljan je 
Odredbom Gospodara Uzvišenosti. Njegovo Srce je stalno zbog dokaza oprezno spram Allaha. Ne 
boji se nikog osim Allaha, ne nada se ni od koga osim Allaha, neće ništa osim Allaha, jer je saznao 
da nema nikog ko koristi, nikog ko šteti, nikog ko uzdiže, nikog ko spušta, nikog ko uzvisuje i 
nikog ko ponižava osim Allaha Jedinog, Koji nema sudruga. On slijedi Mustafin s.a.v.s. sunnet i 
njegov ahlak, slijedi uputu njegovih ashaba. Boji se lošeg završetka. Zaokupljen je Odrediteljem 
(el-Mukaddir) onda kada su ljudi zaokupljeni određivanjem (takdir), i sa Planerom (El-Mudebbir) 
kada su oni zaokupljeni planiranjem (tedbir). Sjedi na Ćilimu hizmeta sa stidom (hija'). Leži na 
Krevetu siromaštva i ovisnosti. On je nadzornik (mešerrif) u Dvorcu bliskosti (kurb) i posmatranja 
(mušaheda). Pije iz Čaše prisnosti (uns) i ljubavi (mehabbet). Dugo šuti, suzdržava svoj bijes. 
Nadvladava svoju strast (šehvet). Odustaje od rahatluka. Ne osvrće se na postupke svog Srca. Ne 
interesuje ga lična korist. Ostavio je svoje rahatluke 1 šehvete. Boji se otuđenosti između njega i 
njegovog Voljenog. Među ljudima je najbolji 1 najposlušniji, najistinoljubiviji i najpročišćeniji, 
najpametniji i najpobožniji čovjek. Gleda u dunjaluk okom pouke, u nefs okom preziranja, u Ahiret 
okom obveseljenja, a u svog Gospodara okom ponosa. U ustrajnosti je kao planina Rasi. Ne 
pomjeraju ga Žestoki vjetrovi. Ne traži ono što nije njegovo, ne žali se na ono što mu je dodijeljeno. 
Ne služi stvorenjima, već je zauzet služenjem Gospodaru svjetova. Ne odmeće se od Njega, pri 
Njegovim iskušenjima. Ne želi voljenog osim Njega. Njegov nefs je čist od svake grješke i 
poskliznuća. Njegovo Srce je mirno od svakog zaborava i nemarnosti. Njegova Tajna nije 
zadovoljna ni sa kakvom moći 1 pokretanjem, osim Allahovom. Njegovo jelo je jelo bolesnika. 
Njegov plač je kao plač onog kome je umrlo dijete. Njegovo Srce se ne pouzdaje osim u Allaha, ne 
predaje se nikome osim Njemu, na blagodatima ne zahvaljuje nikome osim Njemu, niti svoje 
potrebe traži ni od koga osim od Allaha. On je prisan sa Allahom u svim halovima, opredijeljen 
samo Njemu u svim djelima, a spominjanje Allaha je njegov govor u svim razgovorima. Ostavlja 
svoj izbor za Veličanstvenog. Malo spava. Tuga mu je trajna! Tijelo mu je mršavo. Njegov prisni 
prijatelj je Veličanstveni Vladar. Dovoljan nam je Allah 1 divan je On zaštitnik. 


197 Es-Saff, 2 

Dvadeset šesti hadis 


KO POSTI RAMAZAN, A ZATIM ŠEST DANA ŠEVVALA... 


Pripovijedao nam je naš šejh, arif, moj daidža Ebu Bekr b. Jahja en-Nedžari el-Ensari el-Vasiti, a 
njemu ustaz Ebul-Kasim Ali b. Ahmed el-Busri, a njemu Ebu Omer Abdulvahid b. Muhammed b. Ali 
b. Halef, a njemu Amr b. Abdulgaffar, a njemu Hasan b. Hujjej i Sufjan es-Sevri, a njima Sa'd b. 
Seid, a njemu njegov brat Jahja b. Seid, a njemu Omer b. Ejjub da je Allahov Poslanik s.a.v.s. 
rekao: 


KO POSTI RAMAZAN, A ZATIM ŠEST DANA ŠEVVALA, KAO DA JE POSTIO 
ČITAVO VRIJEME. +? 


Tajna ovoga je utapanje roba u obavljanje farza 1 zaranjanje u Muhammedanski sunnet, jer 
je taj Sunnet Bereket vremena, a za Arifa nema ništa važnije od postizanja Bereketa vremena, sa 
farzom, sunnetom ili sa obadvoje. Muhammedanski sunnet je Arifov ruh, sa njim stoji i sa njim 
sjedi, on je Svjetionik Vrata arifa, jer njegov utemeljitelj i graditelj njegove građevine s.a.v.s. ne 
govori po hiru, već je to Grmljavina, , A POGLED NIJE SKRENUO, NITI POREKAO.+"? 
Muhammedovi nasljednici su arifi čiji je dio bereket slijeđenja njega s.a.v.s., neka su mu naši 
Ruhovi i Ruhovi svjetova otkupnina (fidja). 

Sine moj! Znaj da su Srca pripadnika spoznaje Allahove riznice na Njegovoj zemlji i On u 
njih stavlja zaloge Svoje tajne (sirr), finoće Svoje mudrosti (hikmet), suštine Svoje ljubavi 
(mehabbet) 1 svjetlosti Svog znanja (ilm) i znake Svoje spoznaje (marifet), koje ne posjeduje ni 
Bliski melek, ni Poslanik vjerovjesnik, niti bilo ko mimo Allaha bez Njegove dozvole. Neophodno 
je da Arif zna što mu koristi, a šta šteti; da bude ustrajan u svome djelovanju, da poznaje šta će 
zaraditi, a šta će izgubiti, da bude oprezan od napada svog neprijatelja, da traži pomoć od Allaha u 
svemu tome, da ne ostavlja u svom Srcu mjesta za nešto mimo Njega, jer kada Allah nadgleda Srce 
i vidi u njemu nešto osim Njega, zamrzi ga i napusti ga, te učini da njime zavlada neprijatelj. Srčano 
djelovanje je isključivo za Allaha, a tjelesno djelovanje je pomiješano. Srčano djelovanje se prima 
bez tijela, dok se tjelesno djelovanje ne prima bez Srca i ne zaslužuje nagradu; tako da ako rob u 
Srčanom djelovanju bude suzdržan, a tjelesna djela mu budu upotpunjena, sudiće mu se Oo 
potpunosti vanjskih propisa na osnovu nepotpunosti Srca, a ako mu tjelesno djelovanje bude 
suzdržano, a upotpuni Srčano djelovanje, sudiće mu se o nepotpunosti tjelesnih djela na osnovu 
Potpunosti srca. 

Prenosi se da je Musa a.s. prošao pored skupine Izraelićana koji su nosili poderanu odjeću, 
bacili su prašinu na svoje glave, a suze su im tekle niz obraze, pa i on zaplaka iz samilosti prema 
njima govoreći: 

- Allahu moj! Zar se nećeš smilovati svojim robovima? Zar ne vidiš u kakvom su stanju? — 
pa mu Allah objavi: 

- 0, Musa! Pogledaj jesu li Moje riznice presahnule? Nikako! Zar Ja nisam od milostivih 
Najmilostiviji? Ali, obavijesti ti njih da sam Ja obaviješten o onome šta je u prsima (sudur)! Zovu 
me srcima u kojima nema Mene, a koja naginju dunjaluku. 

Takođe se prenosi da je Musa a.s. prolazio pored čovjeka koji je činio sedždu trista godina 
na stijeni, plakao i suze su mu se slijevale na zemlju, pa Musa a.s. zastade i zaplaka zbog njegovog 
plača govoreći: 

- Allahu moj, zar se nećeš smilovati svome robu?! 


198 Muslim, Tirmizi, Ebu Davud, Ibn Madže, Hejsemi, Ahmed 
199 En-Nedžm, 17 

- Neću mu se smilovati! — reče Uzvišeni Allah. 

- A zašto, ja Ilahi? 

- Jer je njegovo Srce zadovoljno sa nečim drugim mimo Mene, i to ogrtačem kojim se 
pokriva od vrućine i hladnoće. 

Vjerovjesnik s.a.v.s. je rekao: ,Djelo roba neće biti ustrajno sve dok mu ne bude Srce 
ustrajno, a Srce mu neće biti ustrajno sve dok mu jezik ne bude ustrajan.?9 

Također je rekao s.a.V.s.: ,,U tijelu postoji komad mesa koji, ako je ispravan, svi drugi 
dijelovi tijela su ispravni. Zaista, to je Srce!" 

Uzvišeni Allah je rekao Musau a.s.: ,,O, Musa, reci Izraelićanima da ne ulaze u Moje kuće 
osim Bojažljivih srca, poniznih pogleda, čistih tijela i sa iskrenom namjerom." 

Jahja b. Muaz je rekao: ,Vjernikovo srce je šuplji komad mesa, u njemu je Rabbanijski 
dragulj suštine, oko njega je Ferdanijski vrt, a ispod njega Nuranijska ravnica. Uzvišeni Allah u 
svakom trenutku gleda u njega milošću 1 sažaljenjem i onemogućava ga da se zaokupi nečim 
drugim osim Njega." 

Uzvišeni Allah kaže: ,, A KO BOLJE OD ALLAHA ISPUNJAVA SVOJ ZAVJET?+?% 

Rečeno je: ,,Srčano djelovanje je naporan posao, a ustrajnost u njemu je još teža i 
napornija." 

Jedan od Ljudi spoznaje je upitan: 

- Kada će rob naći Srce koje je izgubio? 

- Onda kada se Hakk spusti u njega — odgovori on. 

- A kada će se spustiti? 

- Kada ga napusti sve ono što je mimo Hakka. 


Srčano djelovanje (mu'ameletul-kulub) ima deset stupnjeva (deredža): pomisao, govor nefsa, 
zabrinutost, razmišljanje, htijenje, zadovoljstvo, odabir, namjera, odluka i naum, sve dok se ne 
dopre do vanjskog djelovanja. 

Ko pristupi Allahu i očuva Djelovanje srca prilikom pomisli, on je na stepenu Istinoljubivih 
(siddikin). 

Ko pristupi Allahu i očuva Djelovanje srca prilikom nefsanskog govora, on je na stepenu 
Bliskih (mukarrebin). 

Ko pristupi Allahu i očuva Djelovanje srca prilikom zabrinutosti, on je na stepenu Pokajnika 
(evvabin). 

Ko pristupi Allahu i očuva Djelovanje srca prilikom razmišljanja, on je na stepenu Iskrenih 
(muhlisin). 

Ko pristupi Allahu 1 očuva Djelovanje srca prilikom htijenja, on je na stepenu murida. 

Ko pristupi Allahu 1 očuva Djelovanje srca prilikom odabira, on je na stepenu mutekija. 

Ko pristupi Allahu i očuva Djelovanje srca prilikom namjere, on je na stepenu zahida. 

Ko pristupi Allahu i očuva Djelovanje srca prilikom odluke, on je stepenu povratnika Allahu 
(munibin). 

Ko pristupi Allahu i očuva Djelovanje srca prilikom nauma, on je na stepenu pregalaca 
(mudžtehidin). 

A onaj ko pristupi Allahu i očuva Djelovanje srca u vanjskom djelu, on je na stepenu 
pobožnjaka (abidin) među ostalim monoteistima (muvehhidin). 

Ishak b. Ibrahim je rekao: ,,Da tvoje Srce bude sa Allahom i jedan trenutak, bolje ti je od 
svega što je Sunce ogrijalo. Ko god je prečistio Srce od prljavština strasti (šehvef), očistio ga od 
prašine nemarnosti (gaflet) i odstranio sa njega blato zablude (gavajat), Allah ga je doveo do Kraja 
krajeva (gajetul-gajat)." 


290 Ahmed, Ibn Ebu Dunja, Tergib ve terhib, Hejsemi 
zo) Buhari, Muslim 
297 Bt-Tevbe, 3 

Bekr b. Abdullah je upitan o značenju riječi Uzvišenog: ,I DOŠAO SA POKAJNIČKIM 
SRCEM '?", pa reče: ,,To je onaj koji hoda sa svojim tijelom po zemlji, a Srce mu je vezano sa 
Uzvišenim Allahom." 

Ebu Abdullah je upitan šta je Zdravo srce (kalbi selim), pa reče: ,,Srce koje je presjeklo sve 
dunjalučke veze, ispunjeno Ljubavlju za Gospodarom, koje se ne žali pri teškoćama i belajima i 
srce koje ne skida Zastore čistoće i takvaluka sa sebe." 

Rečeno je: ,,Ko ne vidi da Oba svijeta, sa svime što je na njima, teku pod Njegovom moći 
(kudret) i da su pod Njegovim nadzorom, taj nije postigao Djelovanje srca." 

Ebu Seid el-Harraz je rekao: ,Znaj da je Djelovanje srca Obnavljanje tajne sa 
Osamljivanjem sa Njim, Opreznost srca sa stalnim Čuvanjem vremena i Iskrenošću hala, bez da se 
okrene od Njega ka vremenu ili halu." 

Ebu Derda r.a. je rekao: ,,Uzvišeni Allah ima robove čija Srca sa čežnjom lete Allahu, i ne 
može ih dostići ni svjetlica groma (berk)." 

Prenosi se da je Vjerovjesnik s.a.v.s. rekao: ,,Ebu Bekr vas nije prestigao zbog puno 
namaza i posta, već je Istinski bio Uvjeren u svome Srcu.4?% 

Uzvišeni Allah ne odbija malo djelo zbog toga što je malo, niti prima veliko djelo zato što je 
veliko, već , ALLAH PRIMA OD MUTEKIJA."% 

Kaže se: ,,Nije na položaju Iskrenosti (sidka) onaj čije je Srce vezano za Položaj (mekam), 
već je Iskren onaj čije se Srce veže samo za Gospodara položaja (Rabbul-mekam), sve dok ne bude 
pored Allaha vidio nikoga." 

Kaže se: ,,Kada Srca počnu djelovati, tijela se odmore." 

Kaže se: ,,Djelovanje srca će imati samo onaj čije je Srce pročišćeno (safi), a ne zaboravno 
(sahi); Zdravo (sahih), a ne bolesno (džerih); Koje vidi (besir), a ne slijepo (darir); Jedinstveno 
(ferid), a ne bijedno (tarid); Koje traži (talib), a ne Koje bježi (harib); Blisko (karib), a ne odvojeno 
(garib); Pametno ('akil), a ne nemarno (gafil); Nebesko (semavi), a ne zemaljsko (erdi); Koje ima 
osobine Arša (Arši), a ne koje je otuđeno (vahši)." 


Oslobađanje Srca za Allaha 


Sabit en-Nessadž je rekao: ,Godinama sam učio Kur'an sa strahom (hauf) i nisam našao 
Srce, zatim sam ga učio u nadi (redža) i nisam našao Srce, pa sam ga onda učio sa Srcem 
oslobođenim (tedžrid) do svega osim Uzvišenog Allaha i onda sam ga našao; i vidio sam sa njim 
najveće prijateljstvo (vilajet), najveću moć ('izzet) 1 najuzvišenije položaje (mertebe)." 

Uzvišeni Allah je rekao u jednoj od Knjiga: ,,Srca su u Mojoj ruci, a Ljubav je u Mojim 
riznicama. Tako da nije Moje ljubavi za Mojim robom, on ne bi mogao da Me voli; da nije Mog 
spominjanja njega u Praiskonu (ezzelu), on ne bi mogao da Me spominje; a da nije Moje želje za 
njim u Bespočetnosti (kidem), on ne bi mogao da Mene želi." 

Priča se da je Arif vidio čovjeka kako kruži po džamiji, pa ga upita: 

- Šta tražiš, čovječe? 

- Tražim slobodno mjesto da klanjam — reče on. 

- Oslobodi ti svoje Srce od svega mimo Allaha, pa klanjaj gdje hoćeš! 

Kaže se: ,Onoliko koliko se uputiš Allahu, tolika je Bliskost srca s Njim. Allah neće 
pogledati ni u jedno Srce ako vidi u njemu nešto drugo osim Njega, i On će ga kazniti i učiniti ga 
ovisnim o tome." 

Jahja b. Muaz je rekao: ,,Kada staviš Srce u Dunjaluk, ono se sasuši, kada ga staviš u Ahiret, 
istopi se, a kada ga staviš kod Gospodara, ozdravi." I rekao je: ,, Dunjaluk je ruševina, a najruševnije 
na njemu je Srce koje ga voli. A Ahiret je građevina, a najizgrađenije na njemu je srce koje ga 


10 Kaf, 33 
204 Ali el-Kari: El-Esrar el-merfu'a 
205 E1-Maide, 27 

traži." I rekao je: ,Dunjalučke razdaljine se prelaze koracima, a ahiretske Srcima!" I rekao je: 
, Rušenje nefsa je Građenje Srca, a Građenje nefsa je rušenje Srca." 

Jedan od Sinova srca (ebnai kulub) je upitan: 

- Zašto ne govoriš? 

- Moje Srce govori — odgovori on. 

- Sa kim? 

- Sa Onim koji preokreće Srca. 

Dvadeset sedmi hadis 


ČOVJEK JE SA ONIM KOGA VOLI 


Pripovijedao nam je veliki šejh, arif Ebul-Fadl Ali Kari el-Vasiti el-Kurejši, a njemu Ebul-Hasan 
Abdurrahman b. Muhammed el-Muzaffer ed-Davudi, a njemu Ebu Muhammed Abdullah b. Ahmed 
b. Hamenijeh es-Serhasi, a njemu Ebu Abdullah b. Jusuf el-Ferberi, a njemu Ebu Abdullah 
Muhammed b. Ismail el-Buhari, a njemu Bišr b. Halid, a njemu Muhammed b. Džafer, a njemu 
Šu'be, a njemu Sulejman, a njemu Ebu Vail, a njemu Abdullah da je Vjerovjesnik s.a.v.s. rekao: 


, ČOVJEK JE SA ONIM KOGA VOLI. 2% 


U ovom hadisu je naredba da se vole Allahovi i Poslanikovi s.a.v.s. miljenici (ahbab) što je 
dostignuće Ubijeđenih (mukinin), uputa Poslušnih (muttekin) 1 svjetlo za arife. Onaj ko dokuči 
Tajnu pripadnosti onome koga voli, koju je objelodanio ovaj hadis, odbaciće svaku ljubav osim 
prema Allahu Uzvišenom i prema onome koga Allah voli i ko voli Allaha. Takvi su arifi r.a., a 
njima pripadaju oni koji imaju Osvijetljena srca i Pročišćenu tajnost i oni su primjer i oslonac za 
Srca. 

Sine moj! Znaj da je Allah u Svojoj Jasnoj Knjizi za robove spomenuo Svoje naredbe i 
zabrane, obećanja i prijetnje, poticanje i zastrašivanje, Odredbu (kada") 1 Određenje (kader). Svoje 
htijenje među Svojim stvorenjima, naveo primjere, pomenuo blagodeti i darove, finoće Svog 
stvaranja, savršenstvo Svoje moći i veličinu Svog rububijeta. A zatim je rekao: ,U SVEMU 
OVOME JE OPOMENA ZA ONOG KO IMA SRCE.=?Y" U ovom ajetu je sve robove uzeo za 
svjedoke (šehid), uzvisio položaje Sinova srca i razjasnio njihovu prednost nad ostalima. 

Neki su mufessiri rekli o značenju Njegovih riječi: ZA ONOG KO IMA SRCE..." tj. 
Srce (kalb) uvjereno u sve što je Allah spomenuo u Svojoj Knjizi od obećanja, prijetnje i ostalog." 
Neki su rekli: ,,Za onog ko ima Razuma ('akl) koji će ga spriječiti od svih zabluda i stranputica u 
svim halovima." Neki su rekli: ,,Za onog ko ima Pamet (zihn) sa kojom će pobjeći od svakog širka i 
sumnje." Neki su rekli: ,,Za onog ko ima Uvjerenje (jekin) koje obara vezivanje za obmane u svim 
poslovima, dok ne dođe do Vladara, Koji oprašta."? Neki su rekli: ,Za onog ko ima Tajnu (sirr) 
kojom poništava sve osobine Ubudijeta, pod ukazivanjem išareta Rububijeta, prilikom Posmatranja 
(mušaheda) Hakka."' Neki su rekli: ,,Za onog ko posjeduje Ustrajnost (istikamet) Tajne sa Hakkom, 
bez da se okreće od Njega ka drugome." A neki su rekli: ,,Za onog ko ima Osamljeno srce (kalbi 
muferrid) kojim će se osamiti sa Osamljenim (El-Ferd)." 

Uzvišeni Allah je ukrasio Srca arifa Ukrasom spoznaje iz počasti 1 milosti darivanja prema 
njima, ukrasio je Srca murida snagom i dostojanstvom iz milosti i dobrote prema njima, zaklonio je 
Srca nemarnih sa neznanjem i nemarnošću kao kaznu i napuštanje njih, a zapečatio je Srca kafira 
udaljavanjem i odbacivanjem kao progon i zabranu Za njih. 


Srca stvorenja 


Srca ima tri vrste: Srce koje leti na Dunjaluku oko strasti (šehevat), Srce koje leti na Ahiretu 
oko počasti (kerameta) 1 Srce koje leti ka Lotosu krajnje granice (sidretul-munteha) oko Prisnosti 
(uns) i Sašaptavanja (munadžat). Tako da ima Srce vezano za Dunjaluk, Srce vezano za Ahiret i 
Srce vezano za Gospodara. Srce spaljeno (harik), Srce utopljeno (garik) i Srce zdrobljeno (sehik). 


206 Buhari, Muslim 
297 Kaf, 37 

Srce koje očekuje Sastanak. Srce rašireno (mešruh), Srce ranjeno (medžruh) i srce odbačeno 
(matruh). Ovisno srce (kalbi munib) — Srce Adema a.s., Zdravo srce (kalbi selim) — Srce Ibrahima 
a.s. 1 Srce koje osvjetljava (kalbi munir) — Srce Muhammeda s.a.v.s. 

Dvadeset osmi hadis 


VJEROVJESNIKOVA S.A.V.S. DOVA 


Pripovijedao nam je naš šejh, kadija Ebul-Fadl Ali Kari el-Vasiti el-Kurejši, a njemu Ebul-Hasan 
Abdurrahman b. Muhammed ed-Davudi, a njemu Abdullah Ahmed es-Serhasi, a njemu Ebu 
Abdullah Muhammed el-Ferberi, a njemu Ebu Abdullah Muhammed b. Ismail el-Buhari, a njemu 
Ishak b. Ibrahim, a njemu el-Husejn, a njemu Zaide, a njemu Abdulmelik, a njemu Mus'ab b. Sad, a 
njemu njegov otac — da se uticao Allahu onako kako je to radio Allahov Poslanik s.a.v.s.: 


ALLAHU, UTIČEM TI SE OD KUKAVIČLUKA, UTIČEM TI SE OD ŠKRTOSTI, 
UTIČEM TI SE OD TOGA DA SE SVEDEM NA PONIŽENOST, DUGOG ŽIVOTA I UTIČEM 
TI SE OD DUNJALUČKE SMUTNJE I KABURSKE PATNJE. +" 


Alejhisselam se uticao (tražio zaštitu) od onoga što odvaja od Uzvišenog Allaha, jer 
kukavičluk zaustavlja govor o Istini, šrktost sprječava traženje Istine, poniženje traženja dugog 
života, odstranjuje sprovođenje težnje ka Istini, dunjalučke smutnje odvode od Istine, a kaburska 
patnja je posljedica svega ovoga. Utičemo se Allahu! 

U ovome časnom Muhammedanskom utjecanju je Uputa (iršad) za uzvisivanje težnje sa 
kukavičluka i škrtosti, i Poticanje na potpuno posvećivanje Uzvišenom Allahu, što je želja arifa. 

Allahu, potpomozi nas da dosegnemo ono što Ti voliš i čime Si zadovoljan! O, Ti koji dobre 
činiš Dobrima (salihin)! O, Zaštitniče Poslušnih (muttekin)! O, Uputitelju zbunjenih! O, Prisni 
prijatelju arifa! O, Najmilostiviji među milostivima! 


Zadovoljstvo sa Allahom 


Sine moj! Znaj da kada rob sazna da je Uzvišeni 1 Slavljeni Allah Mudar u onome što 
propiše i Moćan i Sveznajući u onome što propiše i isplanira, i spozna da on ne zna šta je dobro, a 
šta loše, tada je zadovoljan Allahom u Njegovoj mudrosti i određenju. Zadovoljstvo je Smirenje 
srca sa Mudrim i ostavljanje svog odabira i prepuštanja. Nema ništa teže za nefsa od zadovoljenja 
sa Odredbom (kada), jer je zadovoljenje Odredbom suprotstavljanje zadovoljenju nefsom i 
njegovom strašću (heva); i blago robu koji zadovoljstvo Uzvišenim Allahom stavi ispred 
zadovoljenja nefsom. 

Prenosi se da je Musa a.s. rekao u svom Sašaptavanju: 

- Allahu moj, počastio Si me Govorom s Tobom, a nisi govorio ni sa jednim robom prije 
mene, pa me uputi na djelo kojim ću postići Tvoje zadovoljstvo — pa mu Uzvišeni Allah reče: 

- 0, Musa, Moje zadovoljstvo s tobom je tvoje zadovoljstvo Mojom odredbom. 

Ed-Darani"? je rekao: ,,Želio bih da mi bude dato samo malo Zadovoljstva, a to je da budem 
zadovoljan i time kada bi me Uzvišeni Allah bacio u Vatru. Najpreči Zadovoljstvu jesu Ljudi 
spoznaje, jer je ono najveća Allahova kapija." 

Prenosi se u jednoj knjizi da se Džibril a.s. spustio na Zemlju i vidio čovjeka na kojem se 
očitovala Smirenost (sekinet), pa reče: 

- O, Gospodaru, kako je dobar ovaj čovjek. — pa mu Uzvišeni Allah reče: 

- Džibrile, pogledaj da je na Ploči njegovo ime među stanovnicima Vatre! 

- Allahu moj, a zašto? 


208 Buhari, Tirmizi, Nesai, Ahmed 
29 Ebu Sulejman ed-Darani, Abdurrahman b. Alijje, umro 215. h.g. 

- Džibrile, Ja Se ne pitam za ono što radim i niko od Mojih stvorenja ne dopire do Mog 
znanja, osim onoga što Ja hoću! 

- Gospodaru, dozvoljavaš li mi da ga obavijestim o onome što sam vidio? 

- Dozvoljavam! 

Tada se Džibril opet spusti na Zemlju i obavijesti ga o njegovom stanju, pa čovjek pade na 
sedždu govoreći: 

- Tebi hvala, o moj Gospodaru, na Tvojoj dobroti 1 određenju, Hvalom koja nadvisuje hvalu 
Onih koji hvale 1 prelazi zahvalu Onih koji zahvaljuju — i neprestano je hvalio Allaha dok Džibril ne 
pomisli da nije čuo, pa reče: 

- Allahov robe, jesi li ti čuo šta sam ti rekao? 

- Obavijestio si me da si našao moje ime među stanovnicima Vatre u Čuvanoj ploči. 

- Pa zašto onda ova hvala i zahvala? 

- Slava Allahu, Džibrile! Uzvišeni Allah je to odredio sa Svojim Savršenim znanjem, 
Svojom Sveobuhvatnom milošću i Blagošću, finoćama Svog rububijeta i Istinama Svoje mudrosti, 
pa ko sam ja da ne budem Zadovoljan? Slavljen je Allah, moj Gospodar! — reče 1 pade na sedždu i 
poče slaviti i hvaliti Allaha. Džibril se vrati Allahu 1 On mu reče: 

- Vrati se kod Čuvane ploče i vidi šta piše! 

Džibril se vrati i vidje da je njegovo ime među stanovnicima Dženneta, pa Allah reče: 

- Džibrile, tako je kao što vidiš. Ja Se ne pitam za ono što radim. — pa Džibril reče: 

- Allahu moj, dozvoli mi da ga obavijestim o onome što sam vidio! 

- Dozvoljeno ti je! 

Džibril se ponovo spusti na zemlju i kaza mu šta je vidio, pa čovjek reče: 

- Tebi hvala, o moj Gospodaru na Tvojoj odredbi i određenju, Hvalom koja nadvisuje hvalu 
Onih koji hvale i prelazi Zahvalu Onih koji zahvaljuju. 

I Džibril se vrati začuđen zbog njegovog Savršenog zadovoljstva Allahom u svemu što mu 
je propisao. 

Takođe se prenosi da je Uzvišeni Allah objavio jednom Svom vjerovjesniku da ode jednom 
Njegovom robu i kaže mu da je on od stanovnika Vatre, pa kada mu je prenio poruku, ovaj zahvali 
Allahu i reče: 

- Hvala pripada Allahu na onome što je odredio, Naredba (emr) je Njegova naredba, a 
Odredba (hukm) je Njegova odredba! 

Uzvišeni Allah zatim reče Svom vjerovjesniku: 

- Idi mu po drugi put i obavijesti ga da Sam mu oprostio, zato što je zadovoljan Mojom 
odredbom. 

Vjerovjesnik mu prenese poruku, a čovjek zahropta i pade mrtav. 

Allahova odredba (kada) dolazi u tri vida: - prva je Odredba blagodati (kadai ni'met), i rob 
mora njom biti zadovoljan i zahvaljivati; - druga je Odredba nesreće (kadai šiddet) i rob mora njom 
biti zadovoljan, spominjati Milost darivanja i ustrajati u obavezama sve do smrti; - treća je Odredba 
grijeha (kadai ma'sijet) i rob mora biti zadovoljan Allahom i pokajati se. 

Ali b. Ebu Talib r.a. je upitan o Odredbi (kada) i Određenju (kader), pa reče: ,,To je Tamna 
noć, Duboko more 1 najveća Allahova tajna, pa ko je sa Njime zadovoljan, zaslužio je Zadovoljstvo, 
a ko se na Njega srdi, zaslužio je Srdžbu." 

Prenosi se da je Zekerijja a.s., kada mu je stavljena testera na glavu, poželio da zatraži 
pomoć od Allaha Uzvišenog, pa mu On objavi: 

- O, Zekerijja! Ili ćeš se zadovoljiti onim što Sam ti propisao, ili ću opustošiti zemlju i 
uništiti sve što je na njoj — pa Zekerijja zašuti sve dok ga nisu prepolovili. 

Priča se da se Rabija el-Basrija razboljela, pa joj rekoše: 

- Hoćeš li da ti dovedemo ljekara? 

- A ko mi je ovo odredio? — upita ona. 

- Uzvišeni Allah! 

- Pa ko sam ja da se suprotstavljam Odredbi svog Gospodara?! 

Ebu Bekr es-Sidik r.a. se razbolio, pa ga upitaše: 
- Hoćeš li da ti dovedemo ljekara? 

- Već me vidio — odgovori on. 

- I šta je rekao? 

- Ja radim ono što Ja hoću (/nni fe'aal lima urid)! 


Jedan se vjerovjesnik požalio na neke teškoće koje su ga snašle, pa mu Allah objavi: 
Koliko se žališ na Mene, a Ja nemam ni mahana ni nedostataka, i kako to misliš o Mom 
djelovanju!? Zašto se srdiš? Da ne bi možda želio da ponovo stvorim Dunjaluk samo radi tebe, ili 
da promijenim Ploču (levhi mahfuz) zbog tebe, pa da odredim stvari koje će tebe usrećiti 1 biti 
onakve kako ti hoćeš, a ne kako Ja hoću; kako ti voliš, a ne kako Ja volim? Kunem se Svojom moći, 
ako se to još jednom pojavi u tvojim grudima, strgnuću sa tebe Odjeću vjerovjesništva i baciću te u 
Vatru i nije Me briga." 

Neki mudrac (hakim) je rekao: ,,Nije čudno ako se onaj koji bude iskušan strpi, već je čudno 
ako onaj koji bude iskušan, bude time zadovoljan." 

Abdulvahid b. Zejd je upitan: 

- Koji je čovjek bolji: onaj koji voli da izađe (u borbu) žudeći za Njim, ili onaj koji voli da 
ostane (kod kuće) i posveti se pokornosti? 

- Ni jedan ni drugi. Najbolji je onaj koji svoje stanje prepusti Allahu i stane Stopalima 
iskrenosti na Zadovoljstvo, pa ako ga On ostavi da ostane — on to voli, a ako ga izvede — on i to 
voli, Ovo je Stepen zadovoljstva Njime i odnos arifa sa Njim. 

Omer b. Abdulaziz je upitan šta je poželio, pa reče: ,,Ono što je Allah odredio." 

Ebu Abdullah en-Nessadž je rekao: ,,Allah ima robove koji se stide Strpljenja (sabur), već 
su se zaputili putem Zadovoljstva (rida), i On ima robove koji, da znaju iz kojeg pravca dolazi 
Određenje, tamo bi mu se zaputili sa Ljubavlju i Zadovoljstvom." 

U haberu se navodi: ,,Prvo što je Uzvišeni i Slavljeni Allah zapisao u Čuvanoj ploči 
(levhi mahfuz) je: ,Nema boga osim Allaha, Muhammed je Allahov Poslanik. Ko se prepusti 
Mom određenju, strpi se na Mojim belajima, zahvaljuje na Mojim blagodatima, zapisaću ga 
kao Iskrenog (siddik) i proživjeću ga na Kijametskom danu sa Iskrenima. A ko ne bude 
zadovoljan Mojom odredbom, ne strpi se na Mojim belajima, ne zahvaljuje na Mojim 
blagodatima, neka sebi traži drugog gospodara." 

Neki od arifa je rekao: ,,O nefsu, predao sam te tvome Gospodaru, 1 ako On hoće 
izgladnjivaće te, ako hoće zasitiće te, ako hoće uzvisiće te, ako hoće poniziće te, ako hoće oživjeće 
te, ako hoće umrtviće te. On je bogatiji i preči tebi od tebe, ti si u potpunosti Njegov. Šta ti imaš sa 
Propisivanjem, a Njemu pripada Propisivanje (hukm), Stvaranje (halk) i Djelovanje (emr)." 

Jahja b. Muaz er-Razi je upitan: 

- Kada će život mu'mina biti dobar? 

- Onda kada bude zadovoljan Allahom u svemu što je On odredio i sprovodi; što je propisao 
i planirao. — odgovori on. 

- A kada će rob biti zadovoljan Njime? 

- Kada kaže svom Gospodaru: Allahu moj! Ako mi daš, zahvaljivaću, ako mi uskratiš, biću 
zadovoljan, ako me pozoveš, odazvaću se, a ako me ostaviš, ja ću Ti robovati! 

Odricanje (zuhd) ima deset dijelova, a najveći stepen Odricanja je najmanji stepen 
Suzdržljivosti (vera'). Suzdržljivost ima deset dijelova, a najveći stepen Suzdržljivosti je najmanji 
stepen Ubjeđenja (jekin). Ubjeđenje ima deset dijelova, a najveći stepen Ubjeđenja je najmanji 
stepen Zadovoljstva (rida), jer je Zadovoljstvo najveći stepen Robovanja (ubudijet) i Allah je učinio 
odmor 1 rahatluk u zadovoljstvu, a brigu u srdžbi. 

Pripovijeda se da je 'Atijje el-Himsi?'" rekao: ,,Moj otac jednom reče Ibrahimu b. Edhemu: 

- O, Ebu Ishak, zašto 1 ti ne pišeš ovu nauku, kao što mi pišemo? 

- Sada sam zauzet sa tri posla, pa kada završim, radiću to što kažeš — odgovori on. 


210 Atijje b. Kajs el-Himsi, tabiin, živio je 104. godine i umro 121. h.g. 

- A koji su to poslovi? 

- Pouzdanje (tevekkul) u Allaha u onome u čemu se On obavezao da će me opskrbiti, 
Iskrenost (ihlas) u djelima radi Allaha i Zadovoljstvo (rida) Allahovim određenjem. Što se tiče 
Pouzdanja i Iskrenosti, upotpunio sam ih sa Allahovom pomoći, a što se tiče Zadovoljstva 
Allahovom odredbom, oko toga sam vrlo zaposlen. 

Tada moj otac jako zaplaka i reče: 

- Koliko si nas samo time prestigao! Zar iznad Zadovoljstva ima status (menzil) o kojem 
smo u stanju nešto reći?! 

Muhammed b. Vasi" je rekao: ,,Ne zavidim nikome osim onome ko osvane, a nema ni ručka 
ni večere, pa je opet Uzvišenim Allahom zadovoljan." 

Sufjan es-Sevri je upitan kada će rob biti Allahom zadovoljan, pa reče: ,,Onda kada ga 
obraduje iskušenje (musibet), isto kao što ga obraduje blagodat (ni'met)." 

Neki čovjek je pred Imami Husejnom r.a. rekao: 

- Ebu Zerr je govorio: ,,Siromaštvo mi je draže od bogatstva, a bolest mi je draža od 
zdravlja", pa Imami Husejn reče: 

- Allah se smilovao Ebu Zerru! A ja kažem: ko je zadovoljan sa onim što je Allah Uzvišeni 
odabrao, neće poželiti drugo mimo onog što je Allah za njega odabrao. 

Jahja b. Muaz je rekao: ,,Tražio sam znanje (ilm), pa se nisam zadovoljio; zatim sam tražio 
djelo ('amel), pa se nisam zadovoljio; a potom sam se zadovoljio Allahom i bio sam utopljen u 
rahatluk." 

Ebu Derda r.a. je rekao: ,,Nije stvar u jedenju ječmenog hljeba, niti u oblačenju vune, već je 
stvar u zadovoljstvu Allahom Uzvišenim." 

Određeno što je, ono mora biti 

Da li to rob mrzi ili zadovoljan bio, 

Da je ,odužilo može ti se učiniti, 

Ipak sve svršetak ima, On je tako htio! 


Na sablji Omera b. Hattaba r.a. je bilo napisano: 
Odredba je Njegova propisana tebi, 

Ono što On hoće, sve će ispuniti; 

Ti nešto ne želiš i volio ne bi, 

Ipak kako On odredi, tako mora biti. 


Na sablji Alije b. Ebu Taliba r.a. je bilo napisano: 
Kako da izbjegnem Dva dana do smrti, 

Još neodređeni il' određen prije? 

Dan neodređeni nikad neće biti, 

A od određenog, nikad niko pobjegao nije. 

Dvadeset deveti hadis 


LA ILAHE ILLALLAH 


Pripovijedao mi je moj sejjid i daidža Ebul-Mekarim, Mensur er-Rabbani el-Bataihi el-Ensari el- 
Vasiti r.a., a njemu sejjid Hasan b. Asele er-Rifai u tekiji njegovog oca u Ummu Ubejdi, a njemu 
sejjid Jahja er-Rifai, a njemu njegov otac sejjid Sabit, a njemu njegov otac sejjid Ali el-Hazim er- 
Rifai, a njemu njegov otac sejjid Ali Ebul-Fadail, a njemu njegov otac sejjid Rifa'a el-Hasan el- 
Mekki el-Husejni, naseljenik Išbilije, a njemu njegov otac sejjid Muhammed Ebul-Kasim, a njemu 
njegov otac sejjid el-Hasan el-Kasim, a njemu njegov otac sejjid Husejn Abdurrahman er-Radi, a 
njemu njegov otac Ahmed el-Ekber, a njemu njegov otac sejjid Musa, a njegov otac sejjid Ibrahim 
el-Murteda, a njemu njegov brat Imam Ali er-Rida, a njemu njegov otac Imam, Musa el-Kazim, a 
njemu njegov otac Imam Džafer es-Sadik, a njemu njegov otac Imam Muhamed el-Bakir, a njegov 
otac Imam Ali Zejnul-abidin, a njemu njegov otac Imam el-Husejn šehid sa Kerbele, a njemu njegov 
otac Zapovjednik vjernika Ali el-Murteda, a njemu njegov amidžić Predvodnik poslanika, 
Najčasnije stvorenje, naš Vjerovjesnik Muhammed el-Mustafa s.a.v.S.: 


PRENIO MI JE DŽIBRIL A.S. DA JE GOSPODAR MOĆI, SLAVLJENI I UZVIŠENI 
REKAO: ,LA ILAHE ILLALLAH JE MOJA TVRĐAVA, PA KO TO IZGOVORI, UŠAO JE U 
MOJU TVRĐAVU, A KO UĐE U MOJU TVRĐAVU, SIGURAN JE OD MOJE KAZNE! 2! 


U ovom Hadisi kudsiji koji nam je došao Vjerovjesničkim putem je veličanje važnosti 
Izreke tevhida, što kod roba povećava Iman, puni ga Spoznajom i obavezuje ga na stalno 
spominjanje ove izreke koja je Ruh tevhida. Onome ko je izrekne, nakon vjerovanja u njenog 
Dostavljača s.a.v.s., ništa ne može štetiti. Njeno postojanje kod roba ga dovodi u potpunu Ovisnost 
o Allahu i Ništavnost pod veličinom Njegovog ferdanijeta, i zato će postati Tvrđava za tog roba, sa 
Allahovom dozvolom. 


Bogatstvo pripada jedino Allahu 


Sine moj! Znaj da su siromaštvo (fakr) i bogatstvo (gina') dvije oprečne osobine (sifat): 
jedna pripada robu, a druga Allahu. Osobina siromaštva pripada robu 1 ona je za njega pohvalna 
osobina jer je nespojiva sa bogatstvom; isto kao što je bogatstvo hvaljena Gospodareva osobina jer 
je nespojiva sa siromaštvom. Najčasnija osobina roba je ovisnost (iftikar) o Allahu u svemu, kao što 
je najčasnija osobina Gospodara neovisnost (istigna') o robu u svemu. Uzvišeni Allah kaže: 
ALLAH JE BOGAT, A VI STE SIROMAŠNI""? ; 0, LJUDI, VI STE SIROMAŠNI I 
OVISNI O ALLAHU, A ALLAH JE BOGAT I HVALJEN.?P? 

Znaj da je ovisnost o Allahu podijeljena na nefs, Srce, Ruh i Tajnu. 

Ovisnost nefsa o Allahu je putem Bliskosti (kurb) i Zadovoljstva (rida), a ovisnost Tajne 
(sirr) o Allahu je putem Posmatranja (mušaheda) 1 Susreta (lika'). Kada rob vidi svog nefsa 
zaprepaštenog pred Vratima Njegovog obećanja ('ahd) 1 vjernosti (vefa') vrati se sa ovisnošću na 
Vrata Njegovog oprosta ('afv), a kada vidi svog Ruha zaprepaštenog pred Vratima Njegove ljubavi 
(vudd) 1 miljeništva (mehabbet), vrati se sa ovisnošću na Vrata Njegove pomoći ('inajet). 


21 Tbn Asakir, Gazali: Ihja 
212? Muhammed, 38 
2 Fatir, 15 

Suština ovisnosti je zadovoljenje sa Dovoljnim (el-Kafi) i dovođenje bolesnog nefsa kod 
Ljekara (el-Mu'afi). Njena suština je i očekivanje uzroka od Uzročnika sa viđenjem uzroka i 
zauzetost Uzročnikom sa zaboravom uzroka. Njena suština je i stalno pogledanje i izvinjavanje 
jezikom Iskrene ovisnosti djela i ostavljanje oslanjanja na ljepotu hala. Njena suština je 1 da rob ne 
napušta Njega zbog Njegovog stvorenja i onog čime On vlada. 

Ebu Abdullah b. Mukatil je upitan: 

- Kada će rob biti bogat 1 ovisan, a da bude i u bogatstvu i ovisnosti pohvaljen? — pa reče: 

- Onda kada bude bogat i neovisan sa Allahom od Njegovih stvorenja, a Ovisan o svom 
Gospodaru. 

Šejh Ebu Bekr el-Vasiti je rekao: 

- Rob ne poznaje Allaha Istinskom spoznajom dok ne bude znao svoju najveću potrebu. 

- A šta je najveća potreba (fakatul-kubra)? — bijaše pitan. 

- Da zna da se ne može uputiti svom Gospodaru osim sa Njim i da se ne može sačuvati od 
Njegove srdžbe osim sa Njim. 

Rečeno je: ,,Ovisnost je bajrak ljudi prijateljstva (ehli vilajet)" 1 rečeno je: ,Ovisnost je 
stavljanje nefsa u Ruke Gospodara, da bude kao dojenče u rukama majke." 

Rečeno je: , Ovisnost (iftikar), to je Ispražnjenost (feragat) koja je u Podršci (ri'ajet), 
podrška je u Prijateljstvu (vilajet), prijateljstvo je u Pomoći ('inajet), pomoć je u Uputi (hidajet); pa 
ko nema ispražnjenosti nema ni Podrške, ko nema podrške nema ni Prijateljstva, ko nema 
prijateljstva nema ni Pomoći, a ko nema pomoći nema ni Upute." 

Sine moj! Znaj da stvorenja zbog svoje nemoći siromašna su i ovisna (muhtadž) o 
Uzvišenom Allahu, zarobljenici su pod Njegovim htijenjem, slabi su pod Njegovim znanjem i moći, 
i ne posjeduju za sebe ni za druge ni korist niti štetu, ni poniženje ni uzvisivanje, ni život ni smrt. 
Gađaju ih strijele blagodati i izobilja, bespomoćno stoje kod nemoći i bijede. Pokrivena su im 
njihova ishodišta, imaju samo strah 1 nadu, siromaštvo i dovu, poniženost i plač. Najsiromašniji je 
onaj koji ima ova svojstva, a najslabiji je onaj čiji je ovo hal. 

Znaj da je Ovisnost najuzvišeniji Stepen zaljubljenika (mertebeti muhibbin), najviši Status 
ovisnika (menazili munibin), najbliži Hal murida (halati muridin), najveće Sredstvo povratnika 
(Alati evvabin), najuzvišeniji Položaj pokajnika (mekami taibin), najveličanstvenija Veza bliskih 
(vesaili mukarrebin). 

Ovisnost je Osnov robovanja (asli ubudijet), Izvorište iskrenosti (sadri ihlas), Glava 
takvaluka (re'si takva), Srž istinoljubivosti (muhhi sidk), Temelj upute (esasi huda), pa ko hoće da 
uđe u Porodicu ljudi ovisnosti, mora prestati brinuti o svom interesu 1 interesu svoje porodice, i da 
se pusti da bude uglačan u rukama Uzvišenog Allaha; poput čovjeka koji se nalazi u tminama 
bunara čiji je vrh zatvoren i svjetlost pokrivena, u njemu nema prijatelja, niko od stvorenja ne 
prolazi pored bunara. Pa zar se može nadati 1 biti ovisan i o kome osim o svome Gospodaru!? 

Pripovijeda se da je jedan od Dobrih upao u pustinjski bunar i povrijedio se, pa pored bunara 
prođe karavana, a čovjek povika iz dubine bunara. Tada mu se javi unutrašnji glas: 

- Zar pored Mene od drugog tražiš pomoć, a Ja sam Pomagač onih koji zovu u pomoć?! 

Čovjek tada zašuti, a ljudi iz karavane zatvoriše otvor bunara kako neko ne bi upao u njega. 
Čovjek izgubi nadu i u sebe i prekide mu se nada u stvorenja i reče: 

- Allahu moj, sad mi niko nije ostao osim Tebe, a ja sam siromah i ovisan o Tebi! — pa Allah 
naredi lavu da otvori otvor bunara i on se spusti u bunar, te se čovjek uhvati za lavov rep i on ga 
izvuče van. Tada ču glas iznad sebe: 

- Ne prekidaj Vezu srca sa Onim koji te sa propašću spasio od propasti! 

Znaj da je Allah ispod svojih riječi: , SAMO TEBE OBOŽAVAMO"?" stavio Savršenstvo 
vjernosti Iskrenog robovanja, i rob sazna potpunost svoje slabosti i nemoći, a zatim mu je dao drugu 
rečenicu u kojoj je sakupio za njega dobro Oba svijeta, a to su riječi Uzvišenog: ,I1 SAMO OD 
TEBE POMOĆ TRAŽIMO."?" Tako sva robova prava pripadaju Allahu sa riječima , SAMO 


214 Fatiha, 5 
215 Fatiha, 5 

TEBE OBOŽAVAMO", a sva potrebnost i ovisnost o Allahu pripadaju robu, sa riječima ,,I 
SAMO OD TEBE POMOĆ TRAŽIMO. 

Govori se da je neki beduin stajao na Arefatu 1 rekao: ,,Allahu moj, izašao sam Tebi, a Ti si 
me izveo; stojim radi Tebe, a Ti si me postavio da stojim; ogriješio sam se o Tvoju naredbu, a Ti si 
me prepustio sumnjama. I pored toga za mene nema opravdanja 1 izvinjenja. Pa ako mi oprostiš i 
smiluješ mi se, Ti si Dobročinitelj, a od mene nema većeg siromaha i ovisnika o Tebi, o Gospodaru 
i Predvodniče moj." 

Znaj da je Uzvišeni Allah zadužio robove Istinskom ovisnošću, kako ne bi prelazili granicu 
Ubudijeta ka granici Rububijeta; od Umskih ('aklijje) htijenja ka Strastvenim (hevaijje) htijenjima; 
od Duhovne (ruhijje) čistoće ka duševnoj (nefsijje) prljavštini; od Uzvišenih ('ulvijje) htijenja ka 
niskim (suflijje) htijenjima. 

Uzvišeni Allah je rekao Svom najvećem Vjerovjesniku s.a.v.s.: ,TI NEMAŠ NIŠTA SA 
ČINJENJEM (EMR).+""" { rekao je: ,SVO ČINJENJE PRIPADA ALLAHU'?"", ; rekao je: ,,A 
CJELOKUPNO ČINJENJE JE ALLAHOVO'?P, ; rekao je: ,ZAR NJEMU NE PRIPADA 
STVARANJE I ČINJENJE??P? 

Da, Ispravnost roba je sa Ovisnošću! 

Da, traženje pomoći je od Pomagača! 

Da, uslov izlaska na stazu Upute (tariki hidajet) i dostizanja Ljudi prijateljstva (ehli vilajet) 
— je Ovisnost. 


216 Ali Imran, 128 
217 Ali Imran, 154 
218 Er-Ra'd, 31 
29 BLA'raf, 34 

Trideseti hadis 


KADA NEKO OD VAS POĐE NA DŽUMU, NEKA SE OKUPA 


Pripovijedao nam je naš šejh, arif, moj dajdža Ebu Bekr b. Jahja en-Nedžari el-Ensari el-Vasiti 
r.a., a njemu Ebu Galib Muhammed b. Abdulvahid el-Kazzaz, a njemu Ebu Ishak Ibrahim b. Omer 
b. Ahmed el-Beremki, a njemu Ishak b. Seid, a njemu Muhammed b. Harun, a njemu Ebu Amina 
Muhammed b. Ibrahim, a njemu Muhammed b. Sabik, a njemu Ibrahim b. Tahman, a njemu 
Mensur, a njemu Nafi', a njemu Ibn Omer r.a. da je Allahov Poslanik s.a.v.s. rekao: 


KADA NEKO OD VAS POĐE NA DŽUMU, NEKA SE OKUPA. "2?" 


U ovom hadisu je veličanje Vrhunskog sašaptavanja (munadžat) sa Allahom, jer rob kad 
obavlja salat sašaptava se sa svojim Gospodarom, naročito na dan Džume i sastajalištu tog dana, a 
najveće Sastajalište (mešhed) je Prisutnost (hadret). 


Suština Kupanja 


Kupanje se odnosi na pranje Srca (kalb) i Tijela (kalib — kalup) od Postojanja (vudžud), 
naravno, ne umanjujući od onoga što je šerijatska korist od čišćenja. Ovo je Tajna (sirr) među 
Tajnama kupanja i čišćenja, jer među šerijatskim propisima nema ni jednog koji nema u sebi 
Vanjske (zahir) i Unutrašnje (batin) tajne, od kojih se zadivljuju Umovi. 


Prepuštanje svega Allahu 


Sine moj! Znaj da onaj koji pogleda u Lijepo Allahovo planiranje (tedbir), Finoće Njegovog 
stvaranja i Potpunost Njegove moći, znaće da je On, Uzvišeni Samoopstojeći, kako to Njemu i 
dolikuje 1 da su perčini robova u Njegovoj ruci, te ih On okreće kako hoće. Njegova sreća 1 nesreća 
su u Iskonu Njegovog propisivanja, niko ne mijenja Njegovu odredbu (kada) niti odgađa Ono što je 
propisao (hukm). Kada rob ovo vjerovanje upotpuni osloniće se na Allaha, predaće Mu se, sve će 
prepustiti Njemu, staće Stopalima neophodnosti pred Njega, ostaće bez ikakve moći i pokretanja, 
bez ikakvog izabiranja i vezivanja, bez planiranja i pitanja. Rahatluk i sreća Oba svijeta je u 
Oslanjanju na Allaha, a briga na Oba svijeta je oslanjanje na drugog mimo Allaha i viđenje snage i 
pokretanja u sebi. 

Zar ne vidiš riječi Uzvišenog Allaha Svom Vjerovjesniku s.a.V.s.!_ , RECI: 'JA NE 
POSJEDUJEM ZA SEBE NI KORIST NI ŠTETU, OSIM ONOG ŠTO ALLAH HOĆE. +"! 
Njegov postupak sa Musa a.s. u pustinji radi njegovih riječi: JA IMAM VLAST SAMO NAD 
SOBOM I SVOJIM BRATOM. "2? 

Rečeno je o značenju Njegovih riječi: ,IZUJ SVOJE PAPUČE!"??, tj. ,,Izuj sa svog Srca 
svoju porodicu, dijete i sve mimo Allaha!" 

Zatim je Uzvišeni rekao: ŠTA TI JE TO U RUCI, O MUSA?", REČE: OVO JE MOJ 
ŠTAP.=??24, odnoseći se na njegov nefs, pa ga On upita: ,,Šta radiš sa njim?", te Musa reče: 


o Ahmed, Nesai, Buhari, Muslim 
21 EI-A'raf, 188 

=? Maide, 25 

24 Taha 171 18 


94 


,OSLANJAM SE NA NJEGA "??" On mu tada reče: ,BACI GA, O MUSA! I ON GA BACI, 
KAD ON ZMIJA KOJA PUŽE.=""" Uzvišeni Allah mu kaza: ,,O, Musa, eto to što reče da se 
oslanjaš na njega, postade ti neprijatelj, radi vezivanja tvog Srca za nešto mimo Mene"', pa se Musa 
vrati svojim Srcem Uzvišenom Allahu, pa kada je On to vidio, REČE: 'UZMI GA I NE BOJ 
SE!'42%7 On, Uzvišeni je rekao Svom Vjerovjesniku s.a.v.s.; , RECI: 'NEĆE NAS ZADESITI 
NIŠTA, OSIM ONOGA ŠTO NAM JE ALLAH PROPISAO. '?? 


Oslanjanje na Allaha 


Uzvišeni Allah kaže: ,, Svakom robu na kojeg se spusti belaj i on se osloni na neko Moje 
stvorenje, mimo Mene, ja ću istrgnuti veze sa Nebom iz njegovih ruku 1 prepustiću ga samom sebi. 
A svakom robu na kojeg se spusti belaj i on se osloni na Mene, a ne na Moja stvorenja, Ja ću mu 
dati prije nego što zatraži i odazvaću mu Se prije nego Me zamoli." 

Došlo je do nas da je Uzvišeni Allah objavio Davudu a.s.: ,,Tako mi Moje veličine ('izzef) i 
Moje moći ('azamet), Moje veličanstvenosti (dželal) i Moje uzvišenosti nad Mojim stvorenjima, 
kada se Moj rob osloni na Mene mimo Mojih stvorenja, a Ja to znam iz njegovog Srca, pa da ga 
napadnu Sedam nebesa 1 svi što su na njima i Sedam zemalja i svi što su na njima, Ja ću mu naći 
izlaz iz toga. A tako mi Moje veličine i Moje moći, Moje veličanstvenosti i Moje uzvišenosti nad 
Mojim stvorenjima, kada se Moj rob osloni na neko od Mojih stvorenja, mimo Mene, a Ja to znam 
iz njegovog Srca, Ja ću prekinuti sa njim odnose, a zatim Me nije briga u kojoj ću ga dolini 
upropastiti, ispuniću mu Srce zauzetošću, pohlepom i nadom koju neće dosegnuti nikada." 

U haberu se navodi: ,,Ko se oslanja na Allaha i traži pomoć od Njega, Allah će učiniti da 
bude potreban ljudima, učiniće da govori Mudrosti i učiniće ga jednim od Kraljeva oba 
svijeta. A ko se oslanja na Njegovo stvorenje, mimo Njega, za to stvorenje On će vezati 
njegovo Srce, kazniće ga i prekinuće od njega dunjalučke i ahiretske veze." 

Prenosi se također: ,Oslobodite se dunjalučkih briga koliko god možete, usmjerite se 
Njemu vašim Srcima i u svim vašim djelovanjima se oslonite na Njega. Jer kada se rob 
usmjeri Njemu svojim Srcem, Allah Srca drugih robova usmjeri ka tom robu; a kada se 
osloni na Allaha, Allah zadovolji sve njegove potrebe.?? 

Jahja b. Muaz je upitan kada će se čovjek osloniti na Allaha, pa reče: ,Onda kada prekine od 
Srca sve veze, prisutne i izgubljene i zadovolji se Allahom kao Zaštitnikom." 

Prenosi se da je Uzvišeni Allah rekao Davudu a.s.: ,,Ničim Me ne mogu obožavati 
Obožavatelji (mete'abbidin), niti približiti Oni koji mi se približuju (metekarribin), a da je to veće 
kod Mene kao Oslanjanje (i'tisam) i Prepuštanje (teslim)." 

Amir b. Kajs je rekao jednom Arifu: 

- Moli Allaha za mene! — pa on reče: 

- Tražiš pomoć od onoga koji je nemoćniji od tebe. Pokoravaj se Allahu i uzdaj se u Njega, 
daće ti više od onoga što daje onima koji traže. 

I rekao je da je objavljeno Musau a.s.: ,,Ako želiš da budeš Vođa (kaid) stanovnicima 
dunjaluka i Predvodnik (sejjid) sa najvećim ugledom, prepusti se Meni i budi zadovoljan onim što 
Sam propisao." 

Fudajl b. Ijad je rekao: ,,Stidim se Allaha da kažem da se oslanjam na Njega, jer onaj koji se 
oslanja na Allaha se ne boji nikog osim Njega, ne nada se nikom do Njemu i prekinuo je sve veze 
svog Srca sa Oba svijeta." 


25 Taha, 18 

26 Taha, 19-20 

27 Taha, 21 

28 Et-Teube, 51 

29 Tergib ve terhib, Taberani 

Rečeno je o značenju Njegovih riječi: ,MI SMO ALLAHOVI'??", tj. mi smo Njegovi 
robovi i robinje, okrećemo se u Njegovoj volji i određenju, perčini robova su u Njegovoj ruci; ,,I 
MI SE NJEMU VRAĆAMO."""! sa Zadovoljstvom sa Njim, Prepuštanjem i Oslanjanjem na 
Njega i Predavanjem Njemu. 

Prenosi se da kada je Uzvišeni Allah rekao Musa a.s.: ,IDI FARAONU, JER SE ON 
OSILIO=???_ on reče: ,Gospodaru, a šta ću sa porodicom i ovcama?"', pa mu Uzvišeni Allah reče: 
,Kada si Mene našao, šta ima da radiš sa drugima? O, Musa, idi, osloni se (i'tesim) na Mene i 
predaj se (isteslim) Meni i prepusti (fevvid) sve Meni. Učiniću vuka pastirom za tvoje ovce, a 
meleke čuvarima tvoje porodice. O, Musa, ko te je izbavio iz rijeke u koju te majka bacila? Ko te je 
vratio tvojoj majci kasnije? Ko te je izbavio od tvog neprijatelja Faraona kad si ubio čovjeka? Ko te 
je spasio u bezvodnoj pustinji nakon što si pobjegao od Faraona?"', a Musa je na sve to odgovarao: 
, 11, Ti... (Ente, Ente...) 

Znaj da je onaj koji se osloni na nekog ili nešto mimo Njega, odbačen i da je van granice 
Ubudijeta, jer je granica Ubudijeta prepuštanje izbora Silnom (el-Džebbar). 

Uzvišeni Allah kaže: ,A GOSPODAR TVOJ STVARA ŠTA HOĆE I ODABIRE ONO 
ŠTO JE ZA NJIH DOBRO", i kaže ,ONO ŠTO ALLAH LJUDIMA OTVARA OD 
MILOSTI NE MOŽE NIKO ZATVORITI"? ; kaže: ,AKO TE POGODI NEVOLJA OD 
ALLAHA, NIKO JE NE MOŽE OTKLONITI OSIM NJEGA"? ; kaže Uzvišeni: ,, RECI: 
'NEĆE NAS ZADESITI NIŠTA, OSIM ONOGA ŠTO NAM JE ALLAH PROPISAO'+??"; 
kaže Uzvišeni: , KO SE POUZDA U ALLAHA, PA ON MU JE DOVOLJAN. 2?" 


Stubovi Ubudijeta 


Znaj da je robovanje (ubudijet) građevina sa deset osnova: Oslanjanje (i'tisam) na Allaha u 
svemu, Zadovoljstvo (rida) sa Allahom u svemu, Vraćanje (redž') Njemu u svemu, Siromaštvo i 
Ovisnost (fakr) o Allahu u svemu, Pribjegavanje (inabet) Allahu u svemu, Strpljenje (sabur) sa 
Allahom u svemu, Odvajanje (inkita') ka Allahu u svemu, Ustrajnost (istikamet) sa Allahom u 
svemu, Prepuštanje (tefvid) Allahu u svemu i Predavanje (feslim) Njemu u svemu. 

Znaj da su Predavanje (teslim) i Prepuštanje (istislam) dva ogranka Vjerovanja (imana) i 
Spoznaje (marifet). Teslimijet je predavanje u potpunosti Onome koji daje mir (Es-Selam) sa 
Ispravnošću bez primjesa, a Istislam je da se čovjek u svemu prepusti zadovoljan sa onim što mu se 
spustilo od Njega. 


20 EJ-Bekare, 156 
21 El-Bekare, 156 
232 Taha, 24 

23 E1-Kasas, 68 
234 Fatir, 2 

235 EJ-En'am, 17 
236 Et-Teube, 51 
237 Et-Talak, 3 

Trideset prvi hadis 


ZAR DA NE BUDEM ZAHVALAN ROB? 


Pripovijedao nam je naš veliki šejh Ebul-Fadl Ali el-Kari el-Kurejši el-Vasiti, a njemu Ebul-Hasan 
Abdurrahman b. Muhammed el-Muzaffer ed-Davudi, a njemu Ebu Muhammed Abdullah b. Ahmed 
es-Serhasi, a njemu Ebu Abdullah Muhammed b. Jusuf el-Ferberi, a njemu Ebu Abdullah 
Muhammed b. Ismail el-Buhari, a njemu Sadeka b. El-fadl, a njemu Ibn Ujejne, a njemu Zijad b. 
Alaka da je el-Mugire r.a. rekao: 


, VJEROVJESNIK S.A.V.S. JE STAJAO NA NAMAZU, DOK MU NE BI NOGE 
OTEKLE, PA MU REKOŠE: ,PA ALLAH TI JE OPROSTIO I BIVŠE I BUDUĆE 
GRIJEHE! ", TE ON REČE: , ZAR DA NE BUDEM ZAHVALNI ROB??? 


U ovom hadisu je objašnjeno da je obavezivanje na izvršenje obaveze Ubudijeta, Cilj ciljeva 
kod onog ko ima pameti; jer je Najveći sejjid, Neiscrpna riznica Ahmed Muhammed Mustafa 
s.a.v.s., mada je on Tajna i Povod postojanja, Spona između stvorenja i Stvoritelja, istrajavao u 
izvršavanju robovanja, pa čak i onog od čega su mu njegova časna stopala oticala. A gdje smo mi? 
O, Arife, natjeraj svoj Um da slijedi ovog Najvećeg Poslanika s.a.v.s., pa i ako poništiš, sve svoje 
(kull) hiljadu puta u noći i danu, opet ćeš 1 pored toga biti manjkav (nakis). Robovanje (ubudijet) je 
svojstvo samo Pravog arifa. 

Sine moj! Uzvišeni Allah je u Knjigama objavljenim Vjerovjesnicima spomenuo osobine 
Pročišćenih. Uzvišeni Allah kaže: ,,Robe moj, sa Mnom si Me našao, sa Mnom se između Mene i 
tebe dogodio Ugovor ljubavi, sa Mnom si postao jedan od Mojih hizmećara, sa Mnom si Me 
spoznao i sa Mnom Me spominješ i slaviš, sa Mnom nalaziš slast u spominjanju Mene, sa Mnom si 
odlučio da se sa Mnom družiš, sa Mnom si u mogućnosti da na Ahiretu gledaš u Moje lice. Robe 
moj, tvoj nefs pripada Meni, tvoj Ruh pripada Meni, tvoje Srce pripada Meni, sve tvoje je Moje. 
Ako Mi daš sve, daću ti sve i biću tvoj sa svime." 

U haberu se navodi da je Uzvišeni Allah objavio Davudu a.s.: ,,0, Davude, ko je taj koji Me 
je nešto molio, a da sam mu Ja nadu prekinuo? Ko je pokucao na Moja vrata, a da mu nisam 
otvorio? Ja sam učinio nade Svojih stvorenja vezane i kod Mene sačuvane. O Davude, šta je robu 
koji se odmeće od Mene, a Ja ga zovem Sebi! O Davude, Ja sam Mjesto nadanja, Ja sam učinio da 
lete Srca onih koji žude ka Meni 1 učinio sam ta Srca na zemlji mjestom Mog pogleda, potjerao sam 
ih Sebi da im se poveća žudnja prema Meni i bliskost sa Mnom. O Davude, obraduj Moje prijatelje 
(evlije) i Moje miljenike (ahbabe) da im Ja svaki čas ukazujem Svoje počasti (keramete) 1 finoće 
Svog stvaranja i ljepotu Moje milosti darivanja, da Me ne bi zaboravili i da ne bi naginjali nekom 
mimo Mene, i da bi učinio da žude za Mnom sve dok ne mognu izdržati bez Mene, da bi im otvorio 
vrata Moje prisnosti 1 odazvao im se prije nego što Me zamole, dao im prije nego zatraže. O 
Davude, tako Mi Moje veličine 1 moći, Ja ću ih postaviti u Firdeus i omogućiti im da Me gledaju 
sve dok ne budem zadovoljan sa njima i oni sa Mnom. 

O Davude, obavijesti stanovnike zemlje da sam Ja Miljenik onog ko Me voli, Sabesjednik 
onome ko sa Mnom sjedi, Prisni prijatelj onoga ko se zbliži sa Mnom, Drug onoga ko se druži sa 
Mnom, Pomagač onoga ko Mi je pokoran, Odabranik za onoga ko Me odabere 1 reci Mojim 
robovima: - Brzo dođite u Druženje (sohbet) 1 Prisnost (uns) sa Mnom i požurite ka Mojoj ljubavi 
(mehabbet) i Mojoj blizini (kurbet). 

Znaj, o Davude, da sam Ja stvorio narav Svojih miljenika (ahbab) od naravi Mog prijatelja 
(halila) Ibrahima, Mog čistog (zekijj) roba Jahja i Mog miljenika (habib) Muhammeda. O Davude, 

jesi li ikad vidio da je voljeni škrt prema svom voljenom. O Davude, ako se oduži Cežnja 
odabranika za Susretom sa Mnom, Moja čežnja za njima je još žešća. Onaj koji Me traži naći će 
Me, a onaj koji traži drugog, Mene neće naći. 


Osobina Odabranika (ebrar) 


O Davude, kada kod Mog roba bude preovladavala Čežnja za Mnom i Zauzetost sa Mnom, 
učiniću da mu rahatluk 1 slast bude u spominjanju (zikru) Mene i jako ću ga zavoljeti ('ašk), 
podignuću Zastor između Mene i njega, Ja ću njega voljeti kao i on Mene. Neće biti nemaran kada 
ljudi budu nemarni, neće zaboravljati kada ljudi budu zaboravljali, neće se zabavljati kada se ljudi 
budu zabavljali. Takvi su Istinski odabranici (ebrar). O Davude, ako Me budeš tražio, naći ćeš Me, 
oslobodiću te od potreba i neću od tebe zahtijevati obaveze. A ako budeš tražio nešto osim Mene, 
zaokupiću te potrebama i zahtijevaću od tebe obaveze. O Davude, Ja sam dao Svoju ljubav onome 
koji Me ne zaboravlja, ni jezikom ni srcem, jer nema ni jedne stvari manjkavije kod Mene od 
nemarnosti i zaborava. 

O Davude, ako budeš zadovoljan sa Mnom i Ja ću biti zadovoljan s tobom, ako isključivo od 
Mene tražiš potrebu 1 Ja ću isključivo tebi dati uspjeh, ako mi budeš zahvaljivao učiniću te Kraljem 
na Oba svijeta. O Davude, ko se ne strpi na Našim belajima, neće se uspeti k Nama. O Davude, 
kada Ja zavolim Svog roba ispunim mu Srce strahom od Mene, žudnjom za sastanak sa Mnom i 
pohlepom za pokornošću Meni. 

O Davude, Moji prijatelji (evlije) su pod Mojim kubetima i ne poznaje ih niko osim Mojih 
prijatelja (evlija), blago li se Mojim prijateljima i blago li se Mojim miljenicima. O Davude, Ja ne 
zaboravljam onog ko Mene zaboravlja, pa kako da zaboravim onog ko Me spominje i ko Me se 
sjeća. O Davude, Ja sam Darežljiv prema onome ko je škrt prema Meni, pa kako da budem škrt 
prema onom ko je darežljiv radi Mene. O Davude, Ja volim onog ko se srdi na Mene, pa kako da se 
srdim na onog ko Me voli. O Davude, obraduj Moje robove koji traže, da sam Ja prema njima 
Sažaljiv i Samilostan. O Davude, svaki voljeni voli osamu (halvet) sa svojim voljenim, a Ja 
nadzirem Srca Svojih miljenika. Reci onima koji se naslađuju spominjanjem Mene: ,,Jeste li našli 
gospodara dobrotvornijeg od Mene?" O Davude, ko Mi se pokorava i voli Me, nastaniću ga u Svoj 
Džennet i pokazaću mu Svoje lice (vedžh), a ko Mi griješi 1 ne voli Me, baciću ga u Svoju vatru i 
prepustiću ga Svojoj srdžbi. O Davude, tako Mi Moje veličine i moći, neće biti u Mom susjedstvu 
osim onog koji traži Moje susjedstvo. 

O Davude, laže onaj koji tvrdi da Me voli, a kada ga prekrije noć, on spava, zaboravivši 
Mene. O Davude, ko Me spozna, hoće Mene; ko hoće Mene, traži Me; ko Mene traži i nađe Me, a 
ko Me nađe ne bira drugog voljenog osim Mene. O Davude, ko Me traži usmrtiću ga, ko Me voli 
iskušaću ga, a ko bježi od Mene spaliću ga. O Davude, obraduj griješnike time da Ja opraštam i 
upozori Iskrene da sam Ja ljubomoran. O Davude, ko Me susretne, a boji Me se, neću ga kazniti 
Svojom vatrom; ko Me susretne, a voli Me, neću ga rastužiti rastankom sa Sobom, ko Me susretne, 
a stidi Me se, neću ga postidjeti na dan kada Me susretne. O Davude, Moj Džennet je za onog ko ne 
gubi nadu u Moju milost, a Moja srdžba je za onoga ko počini grijeh i sa njime se oholi naspram 
Mog praštanja. Kada bih požurio sa kažnjavanjem, kaznio bih one što gube nadu u Moju milost, ali 
žurba nije Moja osobina. Pa evo Mene, nadzirem Srca Svojih miljenika, kada ih prekrije noć, 
dadnem Vid njihovim Srcima, pa Mi se usnama obraćaju i govore Mi u Prisutnosti (hudur). 

O Davude, da nisam ruhove Svojih miljenika vezao za njihova tijela, iščupali bi se iz tijela 
zbog žudnje za Sastankom sa Mnom. O Davude, Ja imam robove koje sam učinio činiteljima dobra 
i sklonima za Prisnost. Blago li se njima i divan je njihov svršetak." 

Prenosi se da je Uzvišeni Allah objavio Jahja, sinu Zekerijja: 

- Ja sam propisao Sebi, kada u Srcu svog roba vidim da Me je zavolio, onda ću biti njegov 
sluh, njegov vid i njegov jezik i omrznuću mu svaku stvar, zabraniću mu svaku strast 1 užitak 
dunjaluka, kao i udoban život i nadziraću ga svakoga dana sedamdeset hiljada puta. Povećavaću mu 
svakog časa užitke Moje ljubavi 1 slast prisnosti sa Mnom, ispuniću mu Srce Svjetlošću od Mene, 

tako da svakog časa gleda u Mene, a Ja ću ga gladiti po glavi i staviti Svoju ruku na bol njegovog 
Srca, da se ne bi žalio na njega. Ja ću čuti udaranje njegovog Srca od žudnje za sastankom sa Mnom 
i straha od rastanka. 

Jahja reče: - Istina je da se moje Srce ne smiruje dok ne dođe do Tebe, Gospodaru moj! 

- O, Jahja, kako će se smiriti Srce onog koji čezne, a Ja sam njegova Krajnja želja; Ishodište 
njegove nade? On Mi se u svakom času približava, a 1 Ja se približavam njemu, čujem njegov 
govor, znam za njegovu tugu i volim njegov glas. Tako Mi Moje moći 1 veličine, Ja ću njega na 
Kijametskom danu proglasiti starješinom, na čemu će mu zavidjeti i prethodnici (evvelin) i 
sljedbenici (ahirin), zatim ću narediti Glasniku da vikne ispod Arša: ,,Ovo je taj i taj, sin tog i tog, 
Allahov prijatelj i prisni drug, Allah ga zove da ga razveseli!"', pa ću narediti da se podigne Zastor 
da bi moj voljeni pogledao u Mene i reći ću mu: ,,Esselamu alejk, robe Moj i prijatelju Moj, raduj 
se!" 

Tada se Jahja onesvijesti 1 nije došao sebi tri dana, a kada se osvijestio reče: 

- Slava Tebi, slava Tebi! Kolika je samo Tvoja ljubav prema Svojim prijateljima i prisnim 
drugovima. Za Tobom se ne prekida nada, o Najbolji druže 1 prijatelju, Najbolji Gospodaru i 
Najbolji Pomagaču. 

Prenosi se da je Uzvišeni Allah rekao u jednoj od Svojih knjiga: ,,Ako u Srcu Moga roba 
preovladava Zauzetost i Prisnost sa Mnom, podići ću Zastor između Sebe i njega u Batinu, tako da 
će biti kao da gleda u Mene." 

Prenosi se da je Uzvišeni Allah rekao u jednoj od Knjiga: ,,Tako Mi Moje moći i veličine, 
prekinuću nadu svakog ko se nada od drugog mimo Mene sa razočarenjem. Moj rob se nada od 
drugog, a svo dobro je u Mojoj ruci. Ko se to nadao od Mene, pa da sam mu prekinuo nadu? Ko je 
to očekivao od Mene, pa da sam mu iznevjerio očekivanje? Ko je to pokucao na Moja vrata 
molbom, pa da mu nisam otvorio? Robe moj, neka ti je prijatno spominjanje Mene, jer Sam ti Ja 
Najbolji voljeni i na Dunjaluku i na Ahiretu. Robe moj, sjetićeš se ti Mene kada isprobaš druge i 
uvidiš da sam Ja bolji za tebe od svega mimo Mene. Robe moj, zar se ne stidiš da okreneš lice od 
Mene i usmjeriš se ka drugom? Robe moj, gdje to ideš, a put ide prema Meni, a ne prema drugom? 
Robe moj, gdje je taj što Me je zamolio, a da mu se nisam odazvao, gdje je taj što Mi je nešto tražio, 
a da mu nisam dao? Robe moj Moja vrata su za tebe otvorenja, Moj poklon je tebi dat, a Ja sam od 
milostivih Najmilostiviji." 

Prenosi se da je Uzvišeni Allah rekao Musau a.s.: ,,Sigurna je Moja ljubav za one koj se vole 
radi Mene. Sigurna je Moja ljubav za one koji se sastaju radi Mene. Sigurna je Moja ljubav za one 
koji se posjećuju radi Mene. O Musa, ako Me spomeneš i Ja ću tebe spomenuti, ako budeš 
zadovoljan sa Mnom i Ja ću biti Zadovoljan s tobom, ako budeš isključivo Moj i Ja ću biti 
isključivo tvoj, ako se ne budeš opirao onome što Sam propisao, odabraću te i uzeti za Prijatelja i 
približiću tvoje sjedište Sebi. O Musa, kada se bojiš — boj se Mene, da bih te osigurao; kada voliš — 
voli Mene, da bih te zavolio 1 učinio da te zavole srca Dobrih; a kada gledaš — gledaj u Mene, da bih 
Ja pogledao na tebe sa Svog Arša." 

Prenosi se u nekim haberima da će Uzvišeni Allah na Kijametskom danu reći Svojim 
prijateljima: ,,O, Moji Prijatelji, već dugo vas posmatram i vidio sam da su vam na dunjaluku vaše 
oči upale, usne vam se istanjile i smanjili vam se stomaci, pa jedite i pijte prijatno radi onog što ste 
u prošlim danima zaradili. Prijatelji i miljenici Moji, nadoknada Moja za vas je najizvrsnija, Moja 
počast vama je najobilatija, Moj postupak sa vama je najljepši, Moje interesovanje Za vas je najjače. 
Ja sam Miljenik Srca i Ja najbolje poznajem skriveno." 

Trideset drugi hadis 


EL-MUTEVEKKIL S.A.V.S. (ONAJ KOJI SE POUZDAJE) 


Pripovijedao nam je naš veliki šejh Ebul-Fadl Ali el-Vasiti, a njemu Ebul-Hasan Abdurrahman ed- 
Davudi, a njemu Ebu Muhammed Abdullah es-Serhasi, a njemu Ebu Abdullah Muhammed b. Ismail 
el-Buhari, a njemu Abdullah b. Mesleme, a njemu Abdulaziz b. Ebu Seleme, a njemu Hilal b. Ebu 
Hilal, a njemu Ata b. Jesar da je Abdullah b. Amr b. As r.a. rekao: 


Kur'anski ajet: ,O VJEROVJESNIČE, MI SMO TE POSLALI KAO SVJEDOKA, DA 
OBRADUJEŠ I DA UPOZORIŠ, ??? Ove riječi se nalaze i u Tevratu u ovom obliku: ,,O0 
VJEROVJESNIČE, MI SMO TE POSLALI KAO SVJEDOKA, DA OBRADUJEŠ I UPOZORIŠ 
NEUKE. TI SI MOJ ROB I MOJ POSLANIK I NAZVAO SAM TE MUTEVEKKILOM (KOJI 
SE POUZDAJE). ON (POSLANIK) NIJE OSORAN NITI GRUB, NE GALAMI PO ULICAMA, 
NA LOŠE NE UZVRAĆA LOŠIM, VEĆ OPRAŠTA I POKRIVA. ALLAH GA NEĆE UZETI 
SEBI SVE DOK NE OBAVI ZADATAK SA ZABLUDJELIM NARODOM, DOK NE 
IZGOVORE 'LA ILAHE ILLALILAH', I DOK IM NE OTVORI SLIJEPE OČI, GLUHE UŠI I 
ZAPEČAĆENA SRCA, 240 


Sa ovim senedom od el-Buharija se prenosi da mu je pripovijedao Halid b. El-Muhallid, a njemu 
Sulejman, a njemu Abdullah b. Dinar, a njemu Ebu Salih, a njemu Ebu Hurejre r.a. da je Allahov 
Poslanik s.a.v.s. rekao: 


 RODBINSKA VEZA JE VEZA OD MILOSTIVOG, PA ALLAH KAŽE: KO 
RODBINSKU VEZU SPAJA, I JA ĆU NJEGA SPOJITI, A KO JE PREKIDA, I JA ĆU NJEGA 
PREKINUTI. "4 


U prvom dijelu se ističe da će Allah potpomoći Svog Vjerovjesnika s.a.v.s. da ispravi 
zabludjele riječima: ,,Nema boga osim Allaha", a slijedeći dio ističe da je rodbinska veza Zraka 
svjetlosti Milostivog, pa ko je spaja biće spojen, a ko je prekida biće otkinut. Spoj Tajni u ova dva 
govora je Otvaranje srca, oka i uha sa Iskrenim tevhidom i Spajanje srca stvorenja sa Milostivim 
putem Užeta milosti i saosjećanja rodbinskom vezom od najbližeg ka daljnjem. Ovo Arif razumije. 
Izreka Tevhida potiče na vjerovanje u Allaha, a spajanje rodbinske veze potiče na ponašanje na 
osnovu Allahovog običaja, a to je Milostivi. Njemu se vraća i obraća u skrivenom i očitom, od 
Njega se pomoć traži i u Njega se pouzdaje. Ovo se postiže samo veličanjem Allahovog djelovanja 
(emrullah), a to i jeste veličanje Allaha. 

Jahja b. Muaz je rekao: ,,Spoznaj Onog od kojeg jedino znaš počasti, ne nadaj se rahatluku 
osim od Njega, stidi se Njega istinskim stidom i sjeti se Njegove milosti darivanja kada te je 
stvorio, a bio si ništa. On te je okitio Svjetlom spoznaje, tako da ti se čini da si Ga uvijek poznavao. 
Da nije Njegove počasti i milosti prema tebi, kako bi saznao da ti je On Gospodar, a da Ga ne vidiš 
svojim očima? Zatim je očistio tvoju Tajnu i razum od sumnje (šekk), kolebanja (šubhet) i 
licemjerstva (nifak), obukao ti je najljepše Svoje odijelo, krunisao te Svojom krunom, a da te nije ni 
pitao, a zatim te pozvao u Kuću Mira (Darus-Selam).'" Kaže se: ,,Mu'min će biti veliki sve dok 
veliča Allaha i Njegovo djelovanje, sve dok veliča Njegove prijatelje i zna njihovu vrijednost 
(kudret) 1 svetost (hurmet)." 


29 BI-Ahzab, 45 
240 Buhari 
= Buhari, Ahmed 

Stid je ogranak Imana 


Pripovijeda se da je jedan od dunjalučkih kraljeva pitao Šekika?"? ima li kakvih potreba, pa 
on reče: ,,Ja se stidim od svog Gospodara da što tražim od tebe, jer moj me Gospodar gleda i govori: 
- Traži od Mene sve svoje potrebe bez sustezanja jer Sam zadovoljan sa tobom, ali ne traži od 
drugih da te ne bih zamrzio." 

Kod Rabije el-Basrije je došla skupina zahida, među kojima je bio i Sufjan es-Sevri, pa kada 
vidješe kod nje stare i ofucane stvari, upitaše: 

- Zašto ne odeš do ovdašnjih kraljeva da ti dadnu šta? 

- Allaha mi, ja se stidim da tražim dunjaluk od Onog ko ga posjeduje, pa kako ću tražiti od 
onog ko ga ne posjeduje — odgovori ona. 

Ebu Abdullah je upitan šta je osobina murida, pa reče: ,,Da svojim tijelima budu sa ljudima, 
a da su im Srca ispod Arša, kao da vide svog Gospodara na Aršu i stide se da traže od Njega išta 
osim Njega." 

U haberu se navodi: , Vidite li šta je sve Sulejmanu dato od vlasti (mulk), a on nije 
nijednom digao glavu prema nebu iz poniznosti (hušu") i stida (hija') od Allaha, sve dok ga 
Allah nije usmrtio??? 

Amir b. Abdu Kajs je rekao: ,,Nisam pogledao ni u jednu stvar, a da nisam vidio da je Allah 
meni bliži od nje i da je Njegov pogled u mene prethodio u moj pogled na tu stvar." 

Jahja b. Muaz r.a. je kada bi učio ajet ,A MI SMO NJEMU BLIŽI OD NJEGOVE 
VRATNE ŽILE KUCAVICE. 2, govorio: ,,Allahu moj, ovo je Tvoja blizina Tvome neprijatelju, 
a kakva li je Tvoja blizina Tvojim prijateljima?" 

Šuhr b. Haušeb?" je rekao: ,Nikad nisam vidio da je Ibrahim et-Tejmi"'" podigao svoju 
glavu ili pogled prema nebu iz stida od Allaha, sve dok ga On nije usmrtio." 

Arif Davud et-Tai''! se razbolio i ležao kod svoje kuće, pa mu rekoše da izađe makar na 
balkon da ga zapahne čist zrak, te on reče: ,,Stidim se Allaha da me vidi da tražim rahatluk za svoj 
nefs na dunjaluku." 

Kaže se da je u Egiptu bio neki lud čovjek za koga se govorilo da zna najveće Allahovo ime 
(ismi a'zam), pa mu rekoše: 

- Zašto ne moliš Allaha Njegovim najvećim imenom da otkloni od tebe taj belaj? 

- Stidim se Njega da moje htijenje (murad) bude u suprotnosti Njegovom htijenju (murad). — 
odgovori on. 


Salat je Mi'radž arifa 


Naš sejjid Imam Husejn sin Imama Alija r.a. je, kada bi uzeo abdest da klanja, iznenada 
promijenio boju lica i noge bi mu se počele tresti, pa ga upitaše o tome 1 on reče: ,,Dužnost onome 
koji stane ispred Gospodara Arša je da mu se promijeni boja lica od stida prema Njegovom 
veličanstvu." 

Muslim b. Jesar""? je klanjao, pa se dio džamije srušio, a on to nije ni osjetio. 

Imam Aliju b. Ebu Talibu r.a. su se tresle noge kada bi obavljao Salat — Emanet koji nisu 
mogli podnijeti ni Nebo ni Zemlja. 

A neku ženu je zmija ujela na četrdeset mjesta, a ona to nije osjetila od slasti namaza. 


22 Šekik b. Ibrahim, el-Erdi el-Belhi, umro 194. h.g. 

$ Ibn Asakir 

Kaf, 16 

245 Šuhr b. Haušeb el-Eš'ari (20-100. h.g.) 

46 Ibrahim et-Tejmi, umro u Hadždžadžovom zatvoru 92. h.g. 
7 Davud et-Tai, umro 165. h.g. 

$ Muslim b. Jesar, muftija Basre, umro 108. h.g. 


(SC) 


4 

Muslim b. Jesar je jednom klanjao, a požar je izbio u njegovoj kući, pa su ljudi požurili 
prema njoj i ugasili vatru, a on to nije ni osjetio. 

El-Džesiri je rekao: ,,Ja se stidim Allaha da spavam udobno namješten, sve dok me san ne 
savlada." 

Pripovijeda se da Muaza b. Abdullah" " nije podigla pogled prema nebu četrdeset godina, a 
znala je govoriti: ,Čudim se kako oko može spavati, a Voljeni u njega gleda. Da je razmišljalo o 
Njegovoj veličanstvenosti i veličini, ne bi se oko sklopilo." 

Davud a.s. nije dizao glavu prema nebu iz poštovanja prema Njegovoj Veličanstvenosti. 

Ibn Sinan""" je rekao: ,,Allah nije uzeo Ibrahima za Prijatelja sve dok nije stavio u njegovo 
Srce strahopoštovanje prema Njemu, tako da se moglo čuti udaranje Srca, kao što se čuju ptice u 
zraku." 

Tri su znaka Sretnih: pridržavanje Sunneta Odabranog Vjerovjesnika s.a.v.s., druženje sa 
Dobrim Allahovim prijateljima i stid od Vladara Silnog. 

U Zeburu je napisano: ,,O Davude, Ja se stidim da odbijem svog roba kada Me zovne, a Moj 
rob se ne stidi kada ga zovnem da Mi se ne odazove." 

Vjerovjesnik s.a.v.s. je rekao: ,Ihsan je da robuješ Allahu kao da Ga vidiš, jer ako ti 
Njega ne vidiš, On tebe vidi.?"! 

Fudajl b. Ijad je rekao: ,, Allahu moj, smiluj se onome koji, da ima pameti, ne bi progovorio 
od stida." 

Pripovijeda se da je Amir b. Kajs klanjao kada su ga okružili lavovi, pa kada je završio sa 
namazom, pogladio ih je po leđima rukom i rekao: 

- Vi ste Allahovi psi, a ja sam Allahov rob. 

- Da li si ih se uplašio? — bio je kasnije upitan. 

- Stidim se svog Gospodara da se bojim nečega osim Njega. 

Salih el-Murri""? je rekao: ,, Vidio sam svoga Gospodara u snu i rekoh: 

- Odazivam Ti se. Odazivam Ti se... — i postadoh kao mušica pred Njegovom 
veličanstvenošću, pa on reče: 

- O Salih, Ja sam obaviješten o muridima i čujem njihove jecaje i vidim njihove pokrete i 
nadzirem njihove Tajne i njihove umove, - i tada se moj um ('akl) zaprepasti od stida od Njega." 

Pripovijeda se da se Hasan el-Basri popeo na minaret da uči ezan, pa kada je proučio: 
Ešhedu en la ilahe illallah, pao je u nesvijest zbog Njegove veličanstvenosti. 

Aiša r.a. je rekla: ,Allahov Poslanik s.a.v.s. je razgovarao sa nama, a mi smo 
razgovarali sa njim, ali kada nastupi vrijeme salata (ponašao bi se) kao da nas ne poznaje, niti 
mi njega poznajemo." 

Neki od Ljudi spoznaje su rekli da značenje riječi Alejhisselama: ,,Učinjeno je da je Salat 
zjenica mog oka"254 ne treba shvatati doslovno, već da je, kada bi stajao na salatu, vidio ono što bi 
mu razveselilo njegovo oko, na osnovu njegovih riječi: ,Ihsan je da robuješ Allahu kao da Ga 
vidiš. 

Fudajl b. Ijad je rekao: ,,Klanjao sam sa Zunnunom ikindiju, pa kada je htio da izrekne 
početni tekbir, podiže ruke i reče ,,Allah'', a zatim se Zaprepasti 1 ostade kao da je tijelo bez duše, 
usljed Njegove veličanstvenosti, a zatim dovrši ,,ekber"', a ja sam pomislio da će mi srce iskočiti od 
silnog strahopoštovanja." 


bh? 


29 Muaza b. Abdullah el-Adevija, jedna od tabiina i muhadisa, umrla 83. h.g. 
250 Ebu Džafer Ahmed b. Hamdan b. Ali, umro 311. h.g. 

21 Buhari, Muslim 

757 Ebu Bišr Salih el-Murri 

7593 Gazali: Ihja 

294 Ahmed, Nesai 


102 


Ljudima se stid umanji prema Gospodaru, 
Takvaluk će se svačiji pokazati jednom; 

Ne brinu se o grijesima i u kakvom su stanju, 
Već se brinu o ovome Dunjaluku jadnom. 
Ljubav svoje porodice nastoje da dostignu 

A o mržnji svoga Rabba ne haju i ne brinu. 

Trideset treći hadis 


ALLAHU, BLAGOSLOVI NAS U REDŽEBU I ŠA'BANU... 


Pripovijedao nam je naš šejh, kadija Ebul-Fadl Ali el-Vasiti, a njemu Ebu Ali el-Hasan b. Ali, a 
njemu Omer b. Ahmed i Šahin, a njima Abdullah el-Begavi, a njemu Abdullah b. Omer el-Kavariri, 
a njemu Zaide b. Ebur-Rekad, a njemu Zijad en-Nemiri, a njemu Enes b. Malik da je Vjerovjesnik 
S.a.V.s. kada bi nastupio Redžeb govorio: 


ALLAHU, BLAGOSLOVI NAS U REDŽEBU I ŠA'BANU I PRIPREMI NAS ZA 
RAMAZAN!" 


U ovom hadisu se nalazi mnogo značenja, a jedno od njih je traženje slobodnog vremena za 
dobra djela, da bi život bio radi Allaha, a i rad u njemu za Allaha. Takve su težnje onih koji su 
spoznali (arifin) Allaha, nasljednika (varisin) Allahovog Poslanika s.a.v.s. i ovo je hal ljudi 
poslušnosti (takvaluka). 

Sine moj, znaj da Takvaluk ima dva vida: posebni i opći. Posebni takvaluk je Očuvanje tajne 
od svake težnje i želje za čime drugim osim Allahovog bića (Zat), jer Allah kaže: , BUDITE 
POSLUŠNI ALLAHU ISTINSKOM POSLUŠNOŠĆU."9" Opći takvaluk je Očuvanje 
spoljašnjosti od svega što prezire Uzvišeni Allah, a On kaže: ,, KO JE POSLUŠAN ALLAHU, ON 
ĆE MU POKRITI NJEGOVA NEDJELA."?" Uzvišeni Allah je dao oslobađanje i izlaz iz briga, 
olakšanje i udobnost u Takvaluku, jer Uzvišeni Allah kaže: ,, KO JE POSLUŠAN ALLAHU, ON 
ĆE MU U NJEGOVOM DJELOVANJU DATI OLAKŠANJE""9 ;j kaže: ,KO JE 
POSLUŠAN ALLAHU, ON ĆE MU DATI IZLAZ I OPSKRBIĆE GA ODAKLE SE I NE 
NADA. 


Takvaluk je put prema Sreći 


Rečeno je o značenju ovog ajeta: - ,,Ko bude poslušan Allahu u izvršavanju pokornosti, On 
će mu dati izlaz iz prljavština grijeha i poskliznuća i opskrbiće ga uspješnim rezultatima, odakle se i 
ne nada." — Drugo značenje: ,,Ko bude poslušan Allahu pri uzimanju u obzir dokaza, On će mu dati 
izlaz iz žestine polaganja računa i opskrbiće ga smirajem na Oba svijeta odakle se i ne nada", ili 
,On će mu dati izlaz iz svih zaokupljenosti nečim mimo Allaha i opskrbiće ga lijepim životom 
odakle se i ne nada." 

Slijedeća značenja: - Ko bude poslušan Allahu u ostavljanju zabrana i sumnjivih stvari, On 
će mu dati izlaz iz htijenja 1 strasti i opskrbiće ga slašću pokornosti odakle se i ne nada. — Ko bude 
poslušan Allahu pri istinitom govoru i ne bude se bojao prijekora u tome, On će mu dati izlaz iz 
ljudskih spletki i varki i opskrbiće ga uspjehom odakle se i ne nada. — Ko bude poslušan Allahu u 
ostavljanju vezivanja za nešto mimo Allaha, On će mu dati izlaz iz robovanja nečemu osim Allaha i 
opskrbiće ga Istinoljubivošću (sidk) 1 Iskrenošću (ihlas) odakle se i ne nada. 

Prenosi se od Ebu Hurejre r.a. da je Vjerovjesnik s.a.v.s. rekao: ,,Kada bude Kijametski 
dan, Uzvišeni Allah će reći: - O ljudi, Ja sam postavio Svoja mjerila, a vi ste postavili svoja 
mjerila. Ja sam postavio da je najplemenitiji među vama onaj koji je najposlušniji Meni, a vi 


Sa Ahmed, Hejsemi, Taberani 
256 Ali Imran, 102 

257 Et-Talak, 5 

258 Et-Talak, 4 

2599 Et-Talak, 2 

ste postavili da su najčasniji među vama oni koji su najbogatiji. Ja ću danas uzdići svoja 
mjerila, a poništiti vaša. Pa gdje ste Mutekije, za vas danas nema straha i vi nećete biti tužni!" 

I rekao je Alejhisselam: ,,Halal je jasan i Haram je jasan, a između njih su Sumnjive 
stvari (mutešabihat) koje većina ljudi ne poznaje, pa ko se čuva od tih Sumnjivih stvari, 
sačuvaće svoj Din, a ko uđe u te Sumnjive stvari, ušao je u Haram.+?$" 1 rekao je: , Ostavi ono 
što te zbunjuje, a prihvati ono što te ne zbunjuje. +?! 

Isa a.s. je rekao: ,,Da postite dok ne budete kao strune mršavi 1 klanjate dok ne budete 
povijeni kao lukovi, post i namaz neće biti primljeno od vas bez Istinske pobožnosti (ver'i sadik)." 

Vehb b. Munebbeh je rekao: ,,Ko baci svoje požude (šehvef) pod noge, Šejtan pobjegne iz 
njegove sjenke, a čiji razum (ak!) nadvlada njegovu strast (heva), taj je Strpljivi pobjednik." 

Jedan Mutekija je upitan: 

- Odakle si došao? 

- Ostavi pitanja o onome o čemu ti znanje neće koristiti, niti neznanje o tome štetiti, već se 
zaokupi onim što te se tiče, a ne onim što te se ne tiče. 

Upitaše ga: - Šta je Glava takvaluka? 

- Da čuvaš svoj nefs od požuda (šehvet), svoja usta od užitaka (lezzet), a Srce od nemarnosti 
(gaflet) — i rekao je: - Budi poslušan Allahu, koji je prekorio Adema zbog jednog zalogaja, Musaa 
zbog jednog udarca, Davuda zbog jednog pogleda, Jusufa zbog jedne želje, Nuha zbog jedne dove, 
a Muhammeda zbog jedne pomisli, Allahov je salavat na svima njima. 

Ubejd b. Umejr"" je rekao: ,Ne smije onaj koji je obukao odjeću Odricanja (ver'a) i 
Poslušnosti (takva) da gleda u dunjalučke ukrase i da govori o onome što ga se ne tiče." 

Džafer el-Huldi je rekao: ,Jednom sam se pomokrio na dno nekog zida, pa mi se javi 
Unutrašnji glas: - Tvrdiš da imaš Takvaluk, a mokriš se na tuđi zid!" 

Pripovijeda se da je Ibn el-Mubarek putovao iz Merva do Šama da bi olovku koju je posudio 
vratio njenom vlasniku. 

U haberu se navodi: ,Niko od vas nema prednost nad drugim, osim u Suzdržljivosti 
(ver'a) i poslušnosti (takva), jer su to najbolja djela (efdalul-a 'mal)." 

Ubejj b. Ka'b" r.a. je rekao: ,,Niko ne ostavi nešto radi Allaha, a da mu Allah umjesto toga 
ne dadne bolje od toga odakle se i ne nada." 

Ibn Sirin je rekao: ,,Zabranjeno je za svako srce u kojem ima ljubavi za dunjalukom, da se 
nastani Takvaluk." 

Omer b. Abdulaziz?"" r.a. je rekao: ,,Malo Suzdržljivosti (ver'a) je bolje od namaza svih 
stanovnika dunjaluka." 

Prenosi se da je Musa a.s. rekao: 

- Allahu moj, stvorio si Adema Svojom rukom, uveo si ga u Džennet, dao si mu blagodati 
koliko si htio, a zatim si ga izveo iz njega radi jednog posrtaja?! — pa on reče: 

- O Musa, zar ne znaš da je strogost prema voljenom žestoka u onome što se kod neprijatelja 
toleriše? 


Da bi sretan bio 
Imetak sam skupljao, 
I to nisam krio! 

Na kraju sam spoznao 
Da je sretan postao, 
Mutekija ko je bio! 


280 Buhari, Muslim 

261 Tirmizi, Nesai, Ahmed 

297 Ubejd b. Umejr el-Mekki, tabiin, umro 68. h.g. 

2683 Ubejj b. Ka'b el-Ensari el-Hazredži, ashab učenjak i mudžtehid, umro 21. h.g. 
264 Vođa vjernika Omer b. Abdulaziz b. Mervan, dobri halifa (61-99. h.g.) 

Trideset četvrti hadis 


KO DOBIJE SINA I DA MU IME MUHAMMED 


Pripovijedao nam je naš šejh, kadija Ebul-Fadl Ali el-Vasiti, a njemu Ebul-Hasan Muhammed b. 
Ahmed, a njemu Ebu Abdullah el-Husejn, a njemu Ahmed b. Bekir b. Hamid, a njemu Hammad el- 
Askeri, a njemu Ishak b. Sejjar, a njemu Hadždžadž b. Minhal, a njemu Hammad b. Seleme, a 
njemu Berd b. Sinan, a njemu Mekhul, a njemu Ebu Umame el-Bahili da je Allahov Poslanik s.a.v.s. 
rekao: 


KO DOBIJE SINA I DA MU IME MUHAMMED, ŽELEĆI TIME BEREKET, I ON I 
NJEGOV SIN ĆE U DŽENNET, "% 


U ovom hadisu je Tajna ljubavi prema Alejhisselamu koju razumiju samo Odabranici. Kod 
njih se spomenom njegovog Mubarek imena nadahnjuju težnje za preuzimanjem njegovog Čistog 
ahlaka i za kačenjem za njegove skute. Vidiš kako njihove težnje na putu slijeđenja njega ne zastaju 
radi zauzetosti dunjalukom, već oni obraćaju pažnju i skrušeni su, Allaha se boje, svog 
Vjerovjesnika slijede i po njegovom Sunnetu rade. Oni su istinski arifi. 

Sine moj, znaj da Ljudi spoznaje plaču onda kada se nemarni smiju, a tuguju kad se 
obmanuti raduju. Uzvišeni Allah kaže: ,,TOGA DANA ĆE LICA BITI SVIJETLA, U SVOG 
GOSPODARA ĆE GLEDATI""; kaže: , TOGA DANA ĆE LICA BLISTATI, NASMIJANA 
I OBRADOVANA 29, spomenuo je kao Dokaz spoznaje i Znakove arifa puno plakanja i lijenja 
suza, rekavši: ,PLAČUĆI SVOJE BRADE SUZAMA NATAPAJU"?"), a prekorio je zbog 
smijeha i napuštanja plača rekavši: , ZAR SE OVOME GOVORU ČUDE. I SMIJU SE, A NE 
PLAČU. 29? 


Vrste plača 


Znaj da plača ima tri vida: Plač oka (bukai 'ajn), Plač srca (bukai kalb) 1 Plač tajne (bukai 
sirr). Plač oka je za Pokajnike (munibin) među Ljudima spoznaje; Plač srca je za Muride među 
Ljudima spoznaje; a Plač tajne je za Zaljubljenike (muhibbin) među Ljudima spoznaje. 

I znaj da su kod ljudi spoznaje težnje sakrivene pod njihovim Tajnama i zaklonjene od 
njihovih misli; pa kada god iz njihovih Tajni puhne Vjetar bojazni i strahopoštovanja, iz njihovih 
Srca plane Vatra tuge i spali svu Suhovinu nemarnosti i zaborava. 

Plača ima pet vrsta: Plač stida (bukai hija'), kao Ademov plač; Plač grješke (bukai hatie), 
kao Davudov plač; Plač straha (bukai hauf), kao plač Jahja sina Zekerijja; Plač izgubljenosti (bukai 
fakd), kao Jakubov plač i Plač strahopoštovanja (bukai hejbet), što je plač ostalih Vjerovjesnika, a o 
njemu govore riječi Uzvišenog Allaha: ,A KADA IM SE ČITAJU AJETI MILOSTIVOG 
PADAJU NA SEDŽDU PLAČUĆI.?"" 

Šesta vrsta je plač Šuajba i to je Plač žudnje i ljubavi (bukai ševk ve mehabbet). Naime, 
Šuajb je plakao dok nije izgubio vid, zatim mu se vratio i on je plakao dok ga ponovo nije izgubio, i 
tako tri puta, pa mu Uzvišeni Allah objavi: 


265 Adželani Kešful-hafa, Ibn Asakir, Sujuti 
266 R|-Kijame, 22 i 23 

267 Abese, 38 i 39 

268 RJ_Isra, 109 

269 Ep-Nedžm, 59 

779 Merjem, 58 

- Šuajbe, ako plačeš zbog straha od Vatre, pa Ja ću te od Vatre sačuvati, a ako plačeš radi 
Dženneta, pa uvešću te u Džennet!? 

- Ne, Gospodaru! Ja plačem zbog Žudnje (ševk) za sastankom s Tobom — reče Šuajb. 

- O Šuajbe, onaj koji Me hoće mora i plakati iz Žudnje za Mnom, a za takvog nema lijeka 
osim sastanka sa Mnom. 

Prenosi se da je Vjerovjesnik s.a.v.s. rekao: ,,Da u nekom narodu postoji rob koji plače iz 
Bojazni od Allaha, Allah bi se tom narodu smilovao radi njegovog plača. 2"! 

Rabija je rekla: ,,Plakala sam deset godina radi Allaha ('anillah), deset godina za Allahom 
(billah), a deset godina ka Allahu (ilallah). Taj plač za Allahom je bio radi Nadanja (redža) za 
Njim, radi Allaha je bio iz Straha (hauf) radi Njega, a ka Allahu je bio iz Žudnje (ševk) ka Njemu." 

Jedan od arifa je rekao: ,,Došao sam kod Rabije el-Basrije, a ona je bila na sedždi, pa sjedoh 
kod nje dok se ne diže, a na mjestu sedžde je bila lokva od njenih suza. Ja je poselamih i ona mi 
uzvrati, pa reče: 

- Šta si trebao? 

- Došao sam da te posjetim — rekoh, a ona okrenu lice od mene i reče plačući: 

- O, Zjenico moga oka, moram biti s Tobom! Čudno je za onog ko Te spozna, kako se 
zaokuplja drugime, i čudno je za onog ko Tebe želi, kako želi drugoga." 

'Ata es-Sulemi je često govorio u svom plaču: ,,Allahu, smiluj se mome usmjerenju Tebi, 
mom okretanju od svega mimo Tebe, mojoj usamljenosti na Tvojoj zemlji, mojoj otuđenosti među 
Tvojim robovima i mome stajanju pred Tobom!" 

Fudajl b. Ijad je rekao: ,Jednom sam bio u tavafu 1 vidjeh čovjeka čija boja se bila 
promijenila i koji je nešto mrmljao sam sa sobom, priđoh mu i čuh da govori: 

- Allahu moj, s Tobom su bliska Srca zaljubljenika (muhibbin), kod Tebe se odmaraju Srca 
arifa, pa nemoj prekidati nade Onih koji žude (muštekin). 

Tada čuh unutrašnji glas da govori: 

- O Allahov prijatelju, rasplakao si Sedam nebesa. Šuti, imaš ono što tražiš." 

Pripovijeda se da je Adem a.s., kada je spušten iz Dženneta, toliko plakao da su biljke 
počele rasti od njegovih suza, pa mu Allah objavi: ,,Taj plač je zbog toga što si izgubio Džennet, a 
gdje je plač zbog toga što si ostavio hizmet Meni?"', pa Adem potraži utočište u Riječima iskrenosti 
i reče: ,Nema boga osim Tebe, Slavljen si Ti! (La ilahe illa ente, subhaneke)' Allah je rekao: ,, PA 
ADEM PRIMI RIJEČI OD SVOG GOSPODARA I ON MU OPROSTI. ??? 

Zunnun je rekao: ,,Vidio sam u Mekki čovjeka koji je plakao Plačem arifa, pa mu priđoh i 
rekoh: 

- Imaš li Voljenog? 

- Imam — odgovori on. 

- Paje li tvoj Voljeni blizu ili daleko? 

- Blizu. 

- Slaže li se s tobom ili suprotstavlja? 

- Slaže se sa mnom. 

- Slavljen je Allah, pa zašto onda plačeš? 

- Zar nisi znao da je Kazna bliskosti i slaganja, žešća od Kazne udaljenosti 1 
suprotstavljanja? 

Priča se da je Rabija prolazila kroz ulice Basre, pa na nju pade kap iz stana sa sprata kuće, te 
upita: 

- Šta je ovo? 

- Ta kap je suza od Hasanovog plača. — rekoše joj. 

- Recite Hasanu: ,,Da povećaš plač i suze ti dopru do Arša, to bi bilo nedovoljno." 

Ubade b. Šemit b. Adželan je upitan da li munafik plače, pa on odgovori: ,,Iz glave plače, a 
iz Srca ne." 


271 Ed-Durr el-Mensur 

El-Fudajl je rekao: ,,Kada vidite čovjeka da plače, a Srce mu je zaboravno, znajte da je to 
plač munafika, jer je Istinski plač, Plač srca." 

Maliku b. Dinaru je rečeno: 

- Hoćeš li da ti dovedemo učača Kur'ana da ti šta prouči? 

- Onoj ženi kojoj je umrlo dijete ne treba narikača. — reče on. 

Ka'b el-Ahbar je rekao: ,,Da pustim samo jednu suzu zbog straha od Allaha, draže mi je 
nego da podijelim kao sadaku brdo zlata." 

Malik b. Dinar je često plakao i govorio: ,,O nefsu, želiš da se nastaniš kod Silnog i 
posmatraš Odabranog, a koju si to požudu napustio, sa koje si se udaljenosti približio Allahu, kojeg 
si Evliju zavolio radi Allaha, kojeg si neprijatelja zamrzio radi Allaha i koju si srdžbu svladao radi 
Allaha?! Nijednu, Allaha mi! Da nije Allahovog oprosta i Njegove milosti...", a zatim bi se 
onesvijestio. 

Prenosi se da je Uzvišeni Allah objavio Musau a.s.: ,,Ničim Mi se više ne mogu približiti 
Bliski (mukarrebin) kao sa plačem zbog straha od Mene." 

Sabit en-Nessadž je rekao: ,,Davud a.s. nakon svog grijeha nije popio ni jedan gutljaj vode, a 
da pola nisu bile njegove suze, sve dok nije susreo Allaha dž.š. Jednog dana vidjevši koliko lije 
suza, reče: 

- Allahu moj, zar se nećeš smilovati mojim suzama? — pa glas sa Neba povika: 

- O Davude, spominješ svoje suze, a ne spominješ svoj grijeh!? 

On tada uze žar iz pepela i poče ga stavljati po glavi govoreći: 

- Izgubio sam obraz kod svog Gospodara! 

Kaže se da je u vremenu Hasana el-Basrija neki čovjek imao kćerku koja je toliko plakala da 
je oslijepila, pa taj čovjek ode do Hasana i zamoli ga da mu posavjetuje kćerku ne bi li bolje 
postupala prema sebi. Hasan je otišao do nje i kada joj je rekao da se sažali na sebe, ona reče: 

- O, Učitelju, moje oko nema dva vida, ili će se popraviti pa da vidi mog Gospodara, ili 
neće. Ako se ne popravi, pa i zaslužuje da bude slijepo, a ako se popravi, pa hiljade ovakvih očiju 
dajem za viđenje Njega. 

- Došao sam da liječim, a postao sam Izliječen. Došao sam da izliječim i našao sam 
Liječnika. — rekao je Hasan. 

Selma b. Halid el-Mahzumi r.a. je rekla: ,Jedna žena iz Šama je bila kod Bejtullaha. Zvali 
su je Tužna (Hazine) jer je stalno plakala od silne žudnje (ševk), i kada god bi pogledala u vrata 
Kabe, rekla bi: - Kuća moga Gospodara, Kuća moga Gospodara. — 1 jednog dana se otvoriše vrata 
Kabe i ona vidje u njoj One koji obilaze kako plaču i govore: - Naš Vladaru, Zjenico naših očiju, 
oduži se naša Čežnja za našim sastankom. Čuvši to, žena vrisnu, te pade onesviješćena i nije se 
osvijestila sve dok nije umrla. 

Jahja b. Asfer je rekao: ,,Došla nas je velika skupina kod Ufejre el-Abida koja je oslijepila 
od silnog plača, pa jedan od nas reče: 

- Kako je teška sljepoća nakon vida! — a ona, kada je to čula, kaza: 

- O Ebu Abdullah, Sljepoća srca koje ne vidi Allaha je teža od Sljepoće oka. Ja bih voljela 
da mi Allah podari Vrhunac Njegove ljubavi, pa neka mi oduzme sve organe. 


Noć je pala, griješnici spavaju, 
Arifi su ustali na Kijam, ja Dželil, 
Kur'an uče, namaz klanjaju 
Potoke suza liju, kao Selsebil. 
Svaki trenutak Njega spominju, 
Oni što čeznu, i ne spavaju! 

Trideset peti hadis 


KO DOSTAVI HADIS... 


Pripovijedao nam je naš šejh, moj daidža Ebul-Mekarim Mensur Sivi soko el-Bataihi r.a., a njemu 
Ebu Ali el-Hasan b. Šazan, a njemu Ebu Nasr Ahmed b. Muhammed b. Eškab en-Nedžari, a njemu 
el-Hasan b. Muhammed b. Musa el-Kummi, a njemu Abdurrahim b. Džundub, a njemu Ismail b. 
Jahja b. Ubejdullah, a njemu Sufjan, a njemu Lejs, a njemu Tavus, a njemu Ibn Abbas r.a. da je 
Allahov Poslanik s.a.v.s. rekao: 


KO DOSTAVI HADIS MOME UMMETU DA BI USPOSTAVIO SUNNET I SRUŠIO 
NOVOTARIJU, ZA NJEGA JE DŽENNET. "? 


U ovom hadisu je objavljeno da su stanovnici Dženneta oni koji su ustrajni u uspostavljanju 
Sunneta 1 rušenju novotarija (bid'at) 1 koji to rade isključivo radi Allaha, oslanjajući se na Njega, 
vjerujući i voleći Njega. 

Sine moj! Znaj da Miljenik srca, Slavljen je On, kada zavoli roba izloži njegovu Tajnu 
Veličanstvenosti Svoje moći, pokrene njegovo Srce Povjetarcem spominjanja Njegove milosti 
darivanja, napoji ga Pićem iz Čaše Njegove ljubavi, dok ga ne opije i on zaboravi sve drugo sem 
Njega; učini ga jednim od Ljudi prisnosti (uns), bliskosti (kurb) i druženja (sohbet) sa Njim. Rob 
tada neće moći izdržati da ne spominje svog Gospodara, neće nikog pretpostaviti Njemu 1 neće se 
zaokupljati ničim mimo Njegove naredbe. 

Šejh Ebu Bekr el-Vasiti je rekao: ,,Stepen ljubavi je ispred Stepena straha, pa ko hoće da uđe 
u porodicu Ljudi zaljubljenosti neka uljepša mišljenje o Allahu i nek veliča Njegovu svetost 
(hurmet). 

Prenosi se da je Uzvišeni Allah objavio Davudu a.s.: 

- O Davude, voli Mene, voli Moje voljene i omiljavaj Me Mojim robovima! 

- Allahu moj, ja Tebe volim i volim Tvoje voljene, ali kako ću Te omiljavati Tvojim 
robovima? — upita Davud. 

- Spominji im Moje blagodati i Moje nježnosti. 

U haberu se navodi: ,,Kada Allah zavoli roba, Džibril a.s. poviče: 

- O stanovnici Nebesa i Zemlje, o Allahove evlije i Njegovi bliski prijatelji (asfija'), 
Allah voli tog čovjeka, pa ga i vi volite!"?"4 

Ebu Abdullah en-Nessadž je rekao: ,,Svako djelo u kojem nema Ljubavi za Allahom se neće 
primiti", 1 rekao je: ,,Koga Allah zavoli iskuša ga sa nevoljama, pa ko se okrene od Njega ka 
drugom postane zakriven od Njega i padne sa Ćilima ljudi zaljubljenosti. (ehli mehabbet)" 

Abdullah b. Jezid je rekao: , Jednom prođoh pored čovjeka koji je spavao u snijegu, a na 
čelu su mu bile kapi znoja, pa ga upitah: 

- 0, Allahov robe, zar ti nije hladno? 

- Ko je zaokupljen Ljubavlju svoga Gospodara ne osjeća hladnoću. — reče on. 

- A šta je znak Zaljubljenika? 

- Smatranje malim — svojih velikih djela, a smatranje velikim — malih djela Voljenog. 

- Preporuči mi nešto! 

- Budi Allahov, Allah će biti tvoj! 

Muhammed b. El-Husejn"? je rekao: ,Jednom sam otišao na pijacu roblja, da kupim sebi 
robinju i vidjeh jednu zavezanu robinju na čijem je čelu bio povez na kojem je pisalo: ,,Ko hoće 

nas, osiromašićemo ga. A ko pobjegne od nas, opsjednućemo ga.'', pa rekoh: - Tako i Allah 
Uzvišeni kaže Svojim robovima: ,,Ako Me budete tražili, učiniću da sa Mnom zaboravite sve drugo 
i učiniću da sa Mnom nestanete od sebe, tako da nećete vidjeti ništa osim Mene!" 


Jednom je neko pokucao na vrata svog voljenog, pa ovaj iznutra upita: 
- Ko si ti (Men ente)? 

- Ja sam ti (Ene ente). — odgovori ovaj. 

- O, ja, uđi (Ja ene udhul)! 


Ilahi! Čudim se ,, Tebi" i , Meni", 
, Mene" si ,,Sobom" poništio, 

I tako si ,, Me" približio ,,Sebi%, 

s Ti" si , Ja" — bio sam pomislio. 


75 Muhammed Ebu Abdullah b. El-Husejn, poznat kao ez-Za'ferani, prijatelj imama Šafije 

Trideset šesti hadis 


ALLAH ČUJE ONOG KO GA HVALI 


Pripovijedao nam je naš šejha arif Ali el-Kari el-Vasiti, a njemu Ebu Bekr el-Verak, a njemu Ebu 
Muhammed Jahja b. Said, a njemu Ahmed b. Abdulmumin, a njemu Ali b. El-Hasan el-Merkezi, a 
njemu Ebu Hamza, a njemu Mensur, a njemu Ibrahim, a njemu Alkame, a njemu Abdullah r.a. 
slijedeće: 


ALLAHOV POSLANIK S.A.V.S. BI NAKON RIJEČI: ,ALLAH ČUJE ONOG KO GA 
HVALI" (SEMVALLAHU LI MEN HAMIDEH), REKAO: , GOSPODARU NAŠ, TEBI NEKA JE 
HVALA. " (RABBENA VE LEKEL-HAMD)'?"$ 


U ovom hadisu su Tajne podrške onom koji poziva Allaha, onome koji poriče svoje 
djelovanje na sve načine, a to razumiju samo Posjednici ljubavi koji su okusili njenu Slast. 

Sine moj! Neko je upitan šta je Suština ljubavi (hakikati mehabbet), pa on reče: 
,,Potpomaganje (muvafeka)." 

Vjerovjesnik s.a.v.s. je rekao: ,,Allahu, opskrbi me Ljubavlju za Tobom i Ljubavlju za 
onim koga Ti voliš, djelom koje će me dovesti do Tvoje ljubavi i učini da Tvoja ljubav bude 
Meni najdraža!?" 

Imam Ebu Bekr es-Siddik r.a. je rekao: ,,Ko okusi Iskrenu ljubav prema Allahu, otuđiće se 
od svega mimo Njega i ostaviće radi Njega svaku svoju strast." 

Kaže se: ,,Surovost neprijatelja je stalna briga, a surovost voljenog je otrov koji ubija." 

Zunnun el-Misri je puno učio Kur'an, a zatim se nakon toga zaokupio hadisom, pa je čuo u 
SNU: 

Stalno tvrdiš da Me voliš 

A Knjigu si napustio; 

O prijekoru i o kazni, 

Kako nisi razmislio! 

I on ostavi hadis i prihvati se ponovo učenja Kur'ana. 

Prenosi se da je Uzvišeni Allah objavio Davudu a.s.: ,,Ne stavljaj između Mene 1 sebe alima 
pokvarenog dunjalukom i njegovim sljedbenicima, pa da te odvrate od Moje ljubavi, jer su takvi 
alimi razbojnici na putevima Mojih robova." 


Vrste Brisanja (mahv) 


Kaže se da je Osnova ljubavi (asli mehabbet) Brisanje (mahv), a ono se dijeli na tri vrste: 
opće, posebno 1 elitno. Opće brisanje je brisanje iz Srca ljubavi za griješenjem i neposlušnošću, 
posebno je brisanje iz Srca ljubavi za dunjalukom i njegovim sljedbenicima i elitno je brisanje iz 
Srca ljubavi za bilo čime osim Uzvišenog Allaha. 

Jahja b. Muaz je rekao u jednom svom Sašaptavanju (munadžat): ,,Allahu moj, ne kazni Srce 
čiji si Ti voljeni. Allahu moj, ako me kazniš, kaznio Si onog ko Te voli, ako me poniziš, ponizio Si 
onog ko Te voli, a ako me počastiš, počastio Si onog ko Te voli." 


20 Buhari, Muslim 

Pripovijeda se da je Ebu Jezid Bistami jednog dana govorio govorom Sljedbenika ljubavi 
(ehli mehabbet), kad dođe neka ptica 1 približi se njemu sve dok ne sjede pred njega, a zatim udari 
kljunom u zemlju iz kojeg poteče krv i tako izdahnu. 

Priča se da je neki Arif prolazio pored nekog bogataša, koji je udarao svog roba štapom, a 
rob se na to samo smijao. Tada ga upitaše: 

- Šta ti je, čovječe? Gospodar tvoj te udara bičem, a ti se smiješ? 

- Od slasti ljubavi prema njemu ne osjećam bol udarca — reče rob; a Arif, čuvši to, vrisnu i 
pade onesviješćen. 

Jahja je rekao: ,,Nije iskren u ljubavi prema Njemu onaj koji ne čuva Njegove granice, ko ne 
veliča Njegovu svetost i ko nije spoznao Njegovu milost darivanja (minnet)." 

Prenosi se da je neki čovjek došao kod Abdulvahida b. Zejda i rekao: 

- Reci mi koje je djelo najbliže Allahu i kod Njega ima najveći ugled. 

- Da voliš ono što Allah voli — reče on. 

- Objasni mi osobinu Zaljubljenosti. — pa Abdulvahid zaplaka i upita: 

- A možeš li to podnijeti? 

- Ono što Allah bude htio. 

Tada mu Abdulvahid opisa nešto od Zaljubljenosti i njenih Suština, pa se čovjek onesvijesti, 
a kada dođe sebi, reče: 

- Slavljen je Allah! Ko je dostojan ovoga i ko može izdržati ustrajnost ostvarenja 
Zaljubljenosti? 

A ja kažem: Može se Srce zaputiti svome Voljenom korakom koji ne može dostići ni olujni 
vjetar, ni svjetlica munje, sve dok ne stigne svome Voljenom. 

Abdulvahid je također upitan ima li zaljubljenik neki znak, pa reče: ,,Kada vladari osvoje 
neko mjesto, unište ga. Tako i Ljubav, kada uđe u Srce uništi nefs i sve u njemu od ljudskih 
osobina, pod Njegovim zapovjedništvom, i spali u Srcu sve što je mimo Allaha, svojom Vatrom." 

Neko je upitan zašto su Zaljubljenici kao izbezumljeni, pa reče: ,,Zato što su okusili Slast 
ljubavi za Njim 1 čuli glasove lijepog Njegovog poziva, pa su njihovi umovi 1 Srca odletjeli Njemu i 
postaše zaprepašteni sa Njim." 

Koliko smo mi daleko od toga! Gdje je Ljubav? Gdje je Srž ljubavi? Gdje su Suštine 
ljubavi? Gdje je onaj što zaslužuje ljubav? Zar oni koji Njega vole mogu izdržati bez Njega i jedan 
treptaj? 

Otuđen je međ' ljudima, Zaljubljenik, 

I u masi robova, on je osamljenik; 

Susretu se s Rabbom nada 

Osim Njega nikog neće, 

Pod zastavom Muhammeda 

Povorka se, Jednom, kreće. 

Trideset sedmi hadis 


NEĆETE UĆI U DŽENNET DOK NE BUDETE VJEROVALI 


Pripovijedao nam je naš šejh, moj daidža Ebul-Mekarim Mensur el-Ensari el-Husejni u svojoj tekiji 
na rijeci Dakla, a njemu Ebul-Hasan Ahmed b. Es-Silet, a njemu Ebu Ishak Ibrahim b. Abdussamed 
el-Hašimi, a njemu el-Husejn b. El-Hasan el-Meruzi, a njemu Fudajl b. Musa el-A'meš, a njemu 
Ebu Salih, a njemu Ebu Hurejre da je Allahov Poslanik s.a.v.s. rekao: 


 NEĆETE UĆI U DŽENNET DOK NE BUDETE VJEROVALI, A NEĆETE 
VJEROVATI DOK SE NE BUDETE VOLJELI. HOĆETE LI DA VAM KAŽEM ŠTA ĆETE 
RADITI DA BISTE SE VOLJELI? ŠIRITE SELAM MEĐU SOBOM. +"? 


Alejhisselam je u ovom hadisu naredio potčinjavanje nefsa, prigušivanje njegovog bijesa i 
njegovo gniječenje Papučom težnje kada pređe svoju granicu, radi svoje braće muslimana. Također 
nas je obavezao na Iskrenu ljubav 1 učinio je stubom Imana, jer ona pripada Uzvišenom i 
Slavljeaom Allahu. Podučio nas je Iskusni Učitelj s.a.v.s. da širenje Selama potiče ljubav. 
Pripadnici Istine (ehli hakk) su iskušavani Pripadnicima laži (ehli batil), ali njihove težnje ne skreću 
od Hakka, oni su oslonjeni na Njega, Slavljenog i Uzvišenog. 

Sine moj! Znaj da je Uzvišeni Allah stvorio Dunjaluk i učinio ga Kućom iskušenja (dari 
mihnet), mjestom opasnosti i zala, a zatim na njemu pomiješao Odabranike (ebrar) i griješnike 
(fudždžar), pripadnike ljubavi (ehli mehabbet) sa pripadnicima pokvarenosti (ehli batalet), zatim ih 
preokrenuo iz Stanja blagodati (hali ni'met) u Stanje teškoće (hali šiddet), a iz Stanja teškoće u 
Stanje blagodati, da bi vidio ko će Mu robovati u nesreći, a ko u blagodati, i ko će Mu robovati 
viđenjem Davaoca (el-Mu'ti), a ko viđenjem davanja ('ita'). 

Uzvišeni Allah kaže: ,MEĐU LJUDIMA IMA ONIH KOJI ROBUJU ALLAHU U 
NEODLUČNOSTI, PA AKO GA ZADESI DOBRO, S TIME JE SMIREN, A AKO GA 
ZADESI NESREĆA, OKRENE SE NATRAG, GUBEĆI TIME I DUNJALUK I AHIRET, A 
TO JE JASNI GUBITAK.?? 

U haberu se kaže: ,,Zlato se oblikuje vatrom, a Dobri rob (Salih) belajima." 

Mudrost Allahovog ispitivanja Svojih dobrih robova je u tome što se time ispoljava ono što 
je u njihovim umovima i da li je ono što tvrde Istina ili laž, da li je značenje toga Istinito ili 
ništavno, da bi u tome bilo ostvarenje Položaja iskrenih (mertebeti siddikin) i osramoćenje ovih 
drugih. 

Zar ne vidiš da sudija neće presuditi nekom parničaru na osnovu širine njegovog znanja, ili 
istinitosti ili ništavnosti njegove tvrdnje, sve dok drugi parničar ne iznese svoje stanje. 

Uzvišeni kaže: ,ZAR LJUDI MISLE DA ĆE BITI OSTAVLJENI NA MIRU AKO 
KAŽU: ,,MI VJERUJEMO!€", A DA NEĆE BITI ISKUŠANI.=??" | kaže: ,STRPI SE KAO 
ŠTO SU TRPILI VELIKI POSLANICI.E?8!, ; kaže: ,DA BI ON OBISTINIO ISTINU I 
PONIŠTIO NEISTINU. +??? 

Učenjaci su se razišli po pitanju Položaja robovanja, pa jedni kažu da je onaj koji Mu robuje 
sa Položaja blagodati bolji od onog ko mu robuje sa Položaja iskušenja, jer je Stepen zahvale bolji 
od Stepena strpljenja, a to je zbog toga što je Zahvala na blagodatima Pokornost sa Položaja 

slobode, a Strpljenje na teškoćama je Pokornost sa Položaja zauzetosti, a onaj ko robuje Allahu 
slobodan, nije kao onaj koji Mu robuje zauzet. 

Drugi smatraju da je onaj ko Mu robuje sa Položaja iskušenja bolji, jer su Vjerovjesnici 
imali veći položaj od drugih, a Allah ih je većinu iskušavao raznim iskušenjima 1 belajima. 


,I obraduj Strpljive! 


Alejhisselam je rekao: ,, Najteže belaje među ljudima podnose vjerovjesnici"?"?, a većina 
nevjernika, mada su Allahu najprezrenija stvorenja, žive život pun raznih blagodati. Onaj koji traži 
bez Zastora, nije kao onaj koji traži iza Zastora, a Zahvalni (šakir) traži iza Zastora (hidžab), dok 
Strpljivi (sabir) traži bez Zastora, Zahvalni Njemu robuje zbog svog uspjeha, a Strpljivi Mu robuje 
zbog Ljubavi prema Njemu; Zahvalni je ponosan svojim vlasništvom, a Strpljivi je ponosan svojim 
Vlasnikom; Zahvalni je zarobio svoj nefs blagodatima, a Strpljivi je zarobio svoje Srce Davaocem 
blagodati; Zahvalni kaže: ,,Sve dok su blagodati uz mene, ne marim šta će mi se dogoditi", a 
Strpljivi kaže: ,,Sve dok je Davalac blagodati uz mene, ne marim šta će mi se dogoditi." Uzvišeni 
Allah kaže: ,ONI KOJI, KAD IH ZADESI NESREĆA, KAŽU: ,,MI SMO ALLAHOVI I 
NJEMU ĆEMO SE VRATITI.%2?84 ; On se obavezao Zahvalnima na povećanje, a nagradi 
Strpljivima je uklonio svršetak, rekavši: ,STRPLJIVI ĆE DOBITI SVOJU NAGRADU BEZ 
RAČUNA "95; rekavši: ,ALLAH VOLI STRPLJIVE.+?96 

Uzvišeni Allah je objavio jednom od vjerovjesnika: ,Ja sam odredio u Majci Knjige 
(Ummul-kitab), da ću, kada zavolim roba, učiniti ga Metom za belaje i obući ću mu Ogrtač 
siromaštva." 

U haberu se navodi da je Uzvišeni Allah objavio Davudu a.s.: ,Reci Mojim evlijama, 
Mojim iskrenim prijateljima (asfija') i pripadnicima Moje ljubavi (ehli mehabbet) da ne ulaze 
na ulaze Mojih neprijatelja, da ne stanuju u stanovima Mojih neprijatelja i da ne jedu ondje 
gdje jedu Moji neprijatelji, da ne bi postali Moji neprijatelji kao što su i ovi Moji 
neprijatelji." 

Vehb je rekao: ,,Nalazimo u Objavljenoj Allahovoj knjizi: ,,Moji iskreni robovi (muhlisin) bi 
se, kada se zapute putem teškoća i belaja, obradovali 1 razveselili govoreći: Sada nas je preuzeo naš 
Gospodar.''" 

U Hadisi kudsiji se navodi: ,,Belaji idu brže prema onome ko Mene voli nego što rijeka 
ide prema ušću." 

Priča se da je Zunnun čuo bolesnika kako govori: ,,Ah, ah!", pa reče: 

- Tako se ne ponaša onaj ko je iskren u Ljubavi prema Njemu! 

- Ovo je od osjećaja Užitka (lezzet), a ne od osjećaja Tegobe (šiddet). — odgovori bolesnik. 

Pripovijeda se da je Feth el-Mosulija zahvatila groznica, pa je on klanjao hiljadu rekjata iz 
zahvalnosti Allahu radi toga i rekao: ,,Zar da nekog poput mene Allah spomene iznad Arša, znajući 
da imam grijeha pa hoće da me očisti." 

Rabija je rekla: ,,Nisam upoznala belaj od kada sam spoznala Allaha." 

Sine moj! Stvorenja ima dvije vrste: prijatelji i neprijatelji, a stanja ima dvije vrste: teškoća i 
blagodat. Može se desiti da teškoća zadesi prijatelja iz počasti prema njemu, kao što je zadesila 
Poslanike i Vjerovjesnike, Allahov salat i selam je na njima, a može se desiti da užitak zadesi 
neprijatelja kao propast za njega, kao što Uzvišeni kaže: ,DAĆEMO IM DA UŽIVAJU BLAŽU, 
A NE VEĆU KAZNU."?"! Može biti i da blagodat zadesi prijatelja kao obmana i upozorenje 

njemu, a može blagodat zadesiti 1 neprijatelja, a On će ih dočekati na Ahiretu, kao što Uzvišeni 
Allah kaže: , RECI: ,UŽIVAJTE, ALI SKONČAĆETE U VATRI. 288 

Iskušenja ima dvije vrste: počast i poniženje. Tako da svaki belaj koji te približava 
Gospodaru, mada se zove belaj, on je u suštini počast, a svaki belaj koji te udaljava od Gospodara je 
u svojoj suštini belaj. Zar ne vidiš kako je Uzvišeni Allah iskušao Ibrahima a.s., a uzrok tome je bio 
Prijateljstvo i Bliskost, i kako je iskušao Iblisa, a uzrok je bilo prokletstvo i osramoćenje. Tako je 
Ibrahim pri belaju rekao: ,, Dovoljan mi je moj Gospodar (Hasbi Rabbi)", a Iblis je rekao: ,, Dovoljan 
sam sam sebi (Hasbi nefsi)"', pa je Ibrahim prozvan Prijateljem (hali!), a Iblis Prokletnikom (le'in). 

Trideset osmi hadis 


SPAJANJE RODBINSKE VEZE 


Pripovijedao nam je moj amidžić, Dobri rob, sejjid Sejfuddin Osman, a njemu njegov otac sejjid Ali 
b. Jahja er-Rifai iz Istočnog Bagdada, a njemu njegov amidžić Sejjid Hasan, a njemu sejjid Jahja, a 
njemu sejjid Sabit, a njemu njegov otac Sejjid Ali Hazim, a njemu njegov otac sejjid Ali, a njemu 
njegov otac sejjid Rifa'a el-Hasan el-Mekki, a njemu njegov otac sejjid Ebul-Kasim Muhammed, a 
njemu njegov otac sejjid el-Hasan er-Reis, a njemu njegov otac sejjid el-Husejn Abdurrahman er- 
Radijj, a njemu njegov otac sejjid Ahmed el-Ekber, a njemu njegov otac sejjid Musa, a njemu njego 
otac sejjid Ibrahim el-Murteda, a njemu njegov brat Imam Ali er-Rida iz Tusa, a njemu njegov otac 
Imam Musa el-Kazim, a njemu njegov otac Imam Džafer es-Sadik, a njemu njegov otac Imam 
Muhammed el-Bakir, a njemu njegov otac Imam Ali Zejnul-abidin, a njemu njegov otac Šehid, 
Mazlum Imam el-Husejn, a njemu njegov otac Vođa vjernika Ali el-Murteda r.a. da je Allahov 
Poslanik s.a.v.s. rekao: 


KADA SAM UZDIGNUT NA NEBO (MIRADŽ) VIDIO SAM RODBINSKU VEZU 
ZAKAČENU NA ARŠU KAKO SE ŽALI SVOME GOSPODARU KAKO JU JE NEKA DRUGA 
RODBINA NAPUSTILA, PA UPITAH: , KOLIKO JE IZMEĐU VAS KOLJENA?", A ONA 
REČE: ,SUSREĆEMO SE U ČETRDESETOM KOLJENU, 29? 


U ovom hadisu je obavezivanje roba na milost kojom će odvratiti svoj nefs od svojeglavosti, 
ako spozna i bude od Usmjerenih. 

Čuo sam da je jedan od arifa govorio u svom Sašaptavanju (munadžat): ,,Allahu moj, 
(molim Te) rodbinskim vezama kojima su ljudi povezani i Srcima Tobom zauzetim." 


,Odazivam Ti se, o Najbolji Druže i Sabesjedniče!" 


Sine moj! Znaj da se Zaljubljenici (muhibbin) na osnovu Načina robovanja (tarikati 
ubudijje) i Vremenima sašaptavanja (evkati munadžat) dijele na razne vrste. Neki šapuću sa Njim 
Jezikom izvinjavanja, neki šapuću sa Njim Jezikom zapanjenosti i potištenosti, a neki Jezikom 
razdraganosti i ponosa. Eee, da Pripadnici nemarnosti (ehli gaflet) znaju šta ih je prošlo u svakom 
udisaju... 

Vjerovjesnik s.a.v.s. je rekao u svom Sašaptavanju (munadžat): ,,Allahu moj, ako je radost 
oka dunjalučara u njihovom Dunjaluku, pa Ti razveseli moje oko s Tobom, razveseli moje 
oko Slastima bliskosti s Tobom i žudnjom za Sastankom sa Tobom.+?9 

Tako 1 onaj koji voli govori: ,,0, Najbolji prisni prijatelju i Voljeni, Najbolji sabesjedniče i 
Druže, blago onom ko se zadovolji od Tebe s Tobom. Allahu, odazivam Ti se, odazivam; Oo 
Miljeniče srca, odazivam Ti se; o Srećo srca, odazivam Ti se; o Željo srca, odazivam Ti se Allahu i 
tražim Pribježište od Tebe — kod Tebe, da me ne odvojiš sa Tobom od Tebe i da me ne zakriješ sa 
Tobom od Tebe. 

Allahu moj, da me pozoveš u Vatru, odazvao bih se i bio bih ponosan na Tebe, a kako i ne 
bih, kada me pozoveš Sebi? Allahu moj, ako me približiš Sebi, ko će me odaljiti, ako me Sobom 
uzvisiš, pa ko će me poniziti, ako me uzdigneš k Sebi, pa ko će me spustiti? Allahu moj, koga da se 
bojim, a Ti si moj Gospodar? Od koga da se nadam, a Ti si moja Želja? S kim da se zbližim, a Ti si 

moj Sabesjednik? S Tobom Ti upotpuni Svoju blagodat, o divni Gospodaru i divni Pomagaču. 
Allahu moj, moja Tajna je kod Tebe pokrivena, a ja sam pred Tobom bijedan. Ti si po Darežljivosti 
poznat i po Počasti opisan. 

Allahu moj, Ti si Prisni prijatelj onih koji traže Prisnost među Tvojim voljenim, Utočište 
obdarenih među tvojim Čistim prijateljima i Sabesjednik ožalošćenih među Tvojim evlijama. 
Allahu moj, kako je lijepa Spoznaja Tebe u Srcima arifa, kako je slatko spominjanje Tebe na 
usnama zakira i kako je slatka Ljubav prema Tebi u Tajnama ašika. Allahu moj, Ti ne iznevjeravaš 
nade onih koji se nadaju; Tebi nisu skriveni halovi murida 1 ne propada kod Tebe očekivanje 
pokajnika. 

Allahu moj, Ti si moja Sreća kada pogledam od Tebe u Tebe, Ti si mi Dovoljan, kada se 
zadovoljim s Tobom od Tebe, Ti si moj Prisni prijatelj kada siđem od Tebe s Tobom. Allahu, smiluj 
se mom usmjerenju samo prema Tebi, mom osamljenju sa Tobom, mom otuđenju od sviju mimo 
Tebe. O, Najbolji prisni prijatelju i voljeni, o Najbolji druže i sabesjedniče, budi mi Vodič od Tebe 
k Tebi. Allahu moj, učini da najuzvišeniji poklon mome Srcu bude stid od Tebe, najslađi govor na 
mome jeziku da bude slavljenje Tebe, a najdraži čas za mene da bude čas u kojem će biti sastanak s 
Tobom. 

Allahu moj, kako je pusto Srce u kojem nema spominjanja Tebe, kako je ruševno Srce u 
kome nema Straha od Tebe i kako je ništavna sreća u kojoj nema Ljubavi prema Tebi. Allahu moj, 
ja ne mogu izdržati na Dunjaluku da ne spominjem Tebe, pa kako da izdržim na Ahiretu bez 
gledanja u Tebe. 

Allahu moj, žalim se Tebi na izgubljenost moju u Tvojoj zemlji i moju otuđenost među 
Tvojim robovima. Allahu moj, nemamo Htijenja osim Tebe, nemamo Želje osim Tebe, niti imamo 
Potrebu osim Tebe. Allahu moj, ovo Sašaptavanje (munadžat) je slatko, a kako li je tek Sastanak 
sladak? Allahu moj, ovo je moja Zahvala i Zahvala moje Zahvale. Allahu moj, ovo je moja Sreća i 
Sreća moje Sreće. Allahu moj, ovo je moja Ljubav i Ljubav moje Ljubavi. Allahu moj, Prisnost sa 
Tobom me otuđila od Tvojih stvorenja, a moja Spoznaja Tebe je onemogućila Sašaptavanje s 
drugim. 

Allahu moj, kako ću zaokupiti svoj jezik spominjanjem drugog osim Tebe, ili zaokupiti vid 
viđenjem drugog, ili zaokupiti Srce ljubavlju prema drugom kada poznajem samo Tebe. Allahu 
moj, koga da slavim, a Ti si moj Gospodar, kome da se nadam, a Ti si moja želja? O Ti koji se 
spoznaješ 1 spominješ, uzvisio si me sa Prijateljima Tvoje spoznaje, pa me nemoj poniziti, 
Gospodaru, ničim osim Tebe. Allahu moj, čudim se onome ko Te poznaje, kako se ne zadovolji 
samo s Tobom i čudim se onom ko je Prisan sa Tobom, kako se ne otuđi od drugih. 

Allahu moj, čudim se onome ko hoće Tebe, kako želi i drugog. Allahu moj, ja sam Sretan sa 
Tobom u Kući prolaznosti (darul-fena), a kakva li je Sreća s Tobom u Kući vječnosti (darul-beka)? 
Allahu moj, ja sam sretan sa Tobom u gruboj Odjeći hizmeta, a kakva li je sreća s Tobom u nježnoj 
Odjeći blagodati. Allahu moj, ova Ljubav je slatka, a kako li je slatko Viđenje? Allahu moj, ova 
Prisnost je slatka, a kako li je slatka Posjeta? Allahu moj, ko nije Sretan sa Tobom, pa šta će ga 
učiniti sretnim? Allahu moj, pojio si me Čašom ljubavi dok me nisi napio, pa me Ljubav ubija, a 
Čežnja spaljuje. Allahu moj, pokazao si mi Ljubav prema Tebi, pa mi pokaži i Stizanje Tebi. Allahu 
moj, uvriježilo se o Tebi Lijepo mišljenje (husni zann) da me nećeš upropastiti, pa ne ništi moje 
mišljenje o Tebi. O Ti Poznati po Dobru! Allahu moj, bez Tebe ja nemam strpljenja, niti od Tebe 
izlaza, niti mimo Tebe mogućnosti, niti od Tebe mogu pobjeći, niti sa drugim prisnosti imam. 

Allahu moj, oživio si me Tvojom spoznajom, pa me nemoj umrtviti poricanjem Tebe. 
Allahu moj, pokazao si mi sastajanje s Tobom, pa mi nemoj pokazivati razdvajanje od Tebe. Allahu 
moj, ako ne uradiš ono što mi hoćemo, daj nam strpljenja na onome što Ti hoćeš. Allahu moj, 
isprazni moje Srce za spominjanje Tvoje veličine, odveži moj jezik za opisivanje Tvoje milosti 
darivanja, ojačaj me da zahvaljujem na Tvojoj blagodati. Allahu moj, smiluj mi se jer sam ja 
nesposoban spram Sudbine, ne poznajem uzroke (sebeb), zbunjen u traženju. Allahu moj, učinio si 
moju nadu povodom Tvog davanja, a povodom okupljanja Tvojih evlija, zbližavanje njihovih Srca. 

Allahu moj, daj mi ono čemu se nadam, kao što si mi podario nadu, sastavi me sa Tvojim 
evlijama, kao što Ti zbližavaš Srca. Kako da osiromaši onaj čija si Ti sreća, kako da se otuđi onaj 

čiji si Ti Prisni prijatelj, kako će biti ponižen onaj čiji si Ti Voljeni, kako će biti tužan onaj čija si Ti 
Sudbina? Allahu moj, briga za Tobom mi pokvari sve brige, a Tvoja ljubav je zapreka između mene 
i spavanja, Čežnja za Tobom mi zabrani sve užitke, a moja Prisnost s Tobom me otuđi od svih 
drugih. 

Allahu moj, Ti si Prijatelj onome ko Ti je neprijatelj, pa kako ćeš biti neprijatelj onome ko 
Ti je prijatelj? Allahu moj, moja Spoznaja Tebe je moj vodič Tebi, a moja Ljubav prema Tebi je 
moje sredstvo dolaska Tebi. Allahu moj, Zaljubljenici su spoznali Savršenstvo Tvog rububijeta, a 
griješnici su Tvoje djelo i Savršenstvo Tvoje moći, pa su se Zaljubljenici prepustili i predali Tebi. 
Allahu moj, učini me od onih koji ne uzimaju osim Tebe prijatelja, koji se ne upućuju, osim Tebi, 
nijednim putem, ne nadaju se od drugog Svjetlu. Allahu moj, ne učini me od onih od kojih si 
okrenuo Svoje lice i otklonio od njih Svoj oprost, kojima si zatvorio Svoja vrata, od kojih si 
prekinuo uzroke Svoje zaštite 1 koje si prepustio njima samima. Ti si u svakoj stvari Moćan." 

Malik b. Dinar je rekao: ,,Vidio sam robinju koja se zakačila za ogrtač Kabe i govorila: 

, Mi" smo došli! — vičemo u glas, 

A dobro znamo: ,, Ti" si doveo nas 

Od Tebe tražimo selamet i spas, 

Samo Ti Proživljavaš kada dođe Čas!" 

Trideset deveti hadis 


POGLED DJETETA U SVOJE RODITELJE 


Pripovijedao nam je naš šejh Mensur er-Rabbani r.a., a njemu njegov otac Jahja en-Nedžari, a 
njemu moj otac sejjid Ebu Muhammed eš-Šenbeki el-Ensari el-Hasani el-Husejni, a njemu šejh Ebu 
Bekr b. Hevar el-Bataihi, a njemu sejjid Sehl b. Abdullah et-Tusteri, a njemu šejh Zunnun el-Misri, 
a njemu šejh Israfil el-Magribi, a njemu Imam Musa el-Kazim, a njemu njegov otac Imam Džafer 
es-Sadik, a njemu njegov otac Imam Muhammed el-Bakir, a njemu njegov otac Ali Zejnul-abidin, a 
njemu njegov otac Imam Husejn, a njemu njegov otac Imam Ali el-Murteda r.a. da je Allahov 
Poslanik s.a.v.s. rekao: 


. POGLED DJETETA U SVOJE RODITELJE JE IBADET. +"! 


Ja kažem da je u ovom hadisu veličanje važnosti ljubavi radi Allaha i to je ono što uzdiže 
Težnje zaljubljenika do Allaha, tako je i pogled radi Allaha ibadet. Znaj, sine moj, da je Onaj koji 
zna Tajne zaljubljenika i koji nadgleda Težnju onih koji čeznu, uljepšao Dunjaluk arifima 
prisjećanjem na odlazak sa njega, kao što je uljepšao Džennet njegovim pripadnicima prisjećanjem 
na Vječnost u njemu. Nema ništa draže Zaljubljeniku od Sastanka sa svojim Voljenim, tako da nije 
rokova koje je Allah propisao onima koji čeznu, njihovi Ruhovi bi pomrli u njihovim tijelima od 
silne Žudnje za Njim. 

Enes je rekao: ,,Neko je upitao: 

- O Allahov Poslaniče, da Allah hoće, mogao bi boravak Svojih evlija na Dunjaluku 
produžiti? 

- Allah nije učinio boravak svojih evlija na dunjaluku vječnim, već je za Svoje evlije i 
čiste prijatelje odabrao ono što je kod Njega velika počast. Zar ne znate da voljeni čezne za 
svojim voljenim, pa blago onom čiji je rahatluk i okrepa u Sastanku sa Allahom, - reče 
Alejhisselam." 

Prenosi se da je Eu Hurejre upitao svog prijatelja: 

- Gdje ideš? 

- Da kupim nešto za porodicu — reče čovjek. 

- Ako možeš kupiti smrt za mene, - reče Ebu Hurejre — učini to, jer se odužila moja Čežnja 
za mojim Gospodarom, jer je smrt meni draža od gutljaja hladne vode za žednog i slađa od meda — 
zatim zaplaka žestokim plačem i reče: - O, Čežnjo moja, za Onim koji me vidi, a ja Njega ne vidim! 
— 1 pade u nesvijest. 

Uvejs Karani je upitan kako je osvanuo, pa reče: ,,Kako će osvanuti onaj koji kada osvane ne 
želi da zanoći, a kada zanoći ne želi da osvane, a čija se Čežnja za Željom njegovog srca odužila?" 


Neki od halova Onih koji čeznu 


Malik b. Dinar je rekao: ,,Dok sam jednom hodao po ulicama Basre, vidjeh mladića koji 
bijaše bolestan, raščupan i prašnjav, i koji je okrenut prema Kibli govorio: 

- Zjenico oka moga, odužila se Čežnja moja za Tobom, sada Te ne mogu susresti, pa do 
kada ćeš me spriječavati od Sebe? 

- Mladiću, ovo je vrijeme u kome Zaljubljenici traže svog Voljenog! 

- Voljeni je u svakom trenutku Prisutan (mevdžud), a nije odsutan, a u ovom vremenu se 
očituje Spaljenost zaljubljenika svojim Voljenim, otkrivaju se kod onih koji čeznu, pokrivke 
njihovih Tajni sa udarom Vatri čežnje za svojom Željom. 

Pripovijeda se da je neki čovjek iz Basre toliko plakao iz Čežnje za Njim da je oslijepio, a 
zatim rekao: ,,Allahu moj, do kad Te neću susresti? Tako mi Tvoje veličine, da je između mene i 
Tebe Vatra rasplamsana, ne bih se vratio od Tebe, sa Tvojom pomoći i podrškom, dok ne bih došao 
do Tebe, niti bih bio zadovoljan bez Tebe, već samo s Tobom." 

Kaže se da je Feth el-Mosuli imao dvije kćerke arife, pa su one otišle na hadždž i kada 
vidješe Kjabu, jedna reče drugoj: 

- Je li ovo Kuća mog Gospodara (bejtu rabbi)? 

- Jeste. — odgovori druga, a ova vrisnu i umrije u istom trenutku, te druga reče: 

- Allahu moj, žalim se Tebi na sebe, odužila se moja Čežnja za Tobom, ah, ah, ah... 1 
govoraše to dok ne izdahnu. 

Ebu Bekr el-Vasiti je upitan šta je Područje svetosti (hazireti kuds), pa reče: ,,To je područje 
koje je Allah dao za Slušanje Njegovog govora i Sašaptavanje sa Njim, Gledanje u Njegovo lice, 
kada oni hoće i kako hoće", a zatim prouči: ,A ZA VAS JE U NJEMU ŠTA GOD VAM DUŠE 
POŽELE.??? 

Ibrahim b. Edhem je rekao: ,,Došao sam jednom na Libansko brdo i vidjeh mladića koji je 
stajao i govorio: 

- O Ti kojeg moje Srce voli, kojem je moj nefs hizmećar i prema kome je moja Žudnja 
žestoka, kada ću Te sresti? 

- Allah ti se smilovao, šta je Znak ljubavi prema Allahu? — upitah ga. 

- Da voliš spominjanje Njega. 

- A šta je Znak onog koji čezne? 

- Da Ga ne zaboravlja u svim halovima." 

Jednom od Pripadnika spoznaje (ehli marifet) se približila smrt, pa je njegova žena plakala, 
te on upita: 

- Zašto plačeš? 

- Kako da ne plačem, a ostaću bez tebe, sama — reče mu žena. 

- E, ženo moja, ja već četrdeset godina plačem iz Žudnje za ovim danom, jer je on dan mog 
Stizanja (visal), Bliskosti (ulfet) i Odmora (rahat), pa neka je dobro došao! 

Pripovijeda se da, kada se Hasanu el-Basriju r.a. približila smrt, ljudi su se okupili oko njega 
izgovarajući talkin???, pa on otvori oči 1 reče: ,,Do kada ćete me pozivati Njemu, a ja sam sagorio sa 
Njim prije dvadeset godina." 

Sehl b. Ali je upitan o udarcima Srca Prijatelja i jecajima Srca Mustafe s.a.v.s., pa reče: 
, Udarci su od Straha (hauf), a jecaji su od Žudnje (ševk)." 

Prilikom smrti Rabija el-Adevija je plakala, a zatim se nasmijala, pa je upitaše o tome, i ona 
reče: ,Rasplakao me je rastanak sa danonoćnim zikrom, a nasmijala sam se zbog radosti Sastanka s 
Njim" i tog trenutka umrije. 

Ebud-Derda r.a. se razbolio, pa mu rekoše: 

- Hoćeš li da ti dovedemo ljekara da te liječi? 

- Ljekar me je razbolio. Odužila se moja Čežnja za mojim Gospodarom, za Zjenicom oka 
moga, Muhammedom s.a.v.s., i za mojom braćom koja su otišla prije mene i ja se bojim da se ne 
razdvojim od njih — reče Ebud-Derda. 

Zunnun je čitavu noć do jutra govorio: ,,Pomagaču, Pomagaču!", a zatim u njega ušlo 
smirenje, te ga upitaše o tome i on reče: ,,Pogledao sam u jučer Okom tajne primjećujući Hakka, 
dok mi se nije prostro Ćilim Njegove ljubavi i savladala me Čežnja za Njim, pa sam Ga zamolio da 
me izvede sa Dunjaluka, kao što pripadnici Vatre mole da se izvedu iz nje. Zatim sam pogledao u 


292 ie; 
Fusilet, 31 

793 Podsticanje na izgovor ,,La ilahe ilallah", koji se često praktikuje pored čovjeka koji je na samrti, ili koji je umro 

(o.p.) 

Radost trudbenika na Dunjaluku i Prisnost murida u tmini noći 1 njihovo okretanje čela prema 
Poznavaocu skrivenosti sa Čistoćom srca, pa uđe u mene Smiraj (sekinet)." 

Ukbe b. Seleme je rekao: ,Najbolji čas u kojem je rob najbliži Allahu je kada padne na 
sedždu, a najdraža robova osobina Allahu je Žudnja za sastankom sa Njim." 

U haberu se navodi: ,Divan li je poklon za mu'mina sastanak sa svojim 
Gospodarom.??? 

Muhammed b. Jusuf" je rekao: 

- Da mogu birati između života na Dunjaluku stotinu godina u kojem bih robovao 
Uzvišenom Allahu 1 ne bih mu griješio ni tren oka i između smrti, izabrao bih smrt. 

- A zašto? — upitaše ga. 

- Zbog silne Žudnje za Njim. 


f2%5 


74 Tergib ve terhib, Taberani, Ibn Ebu Dunja, Kešful-hafa, Ibn Mubarek, Dejlemi 
25 Muhammed b. Jusuf el-Esfahani, umro 184 

Četrdeseti hadis 


TESBIH""" JE ZA MUŠKARCE, A PLJESKANJE ZA ŽENE"" 


Pripovijedao nam je šejh, vođa, Ali el-Vasiti, a njemu Ebul-Fevaris Tarad b. Muhammed ez- 
Zejnebi, a njemu Ebul-Hasan Muhammed ez-Zerkavejh, a njemu Ebu Džafer Muhammed b. Jahja 
et-Tai, a njemu djed njegovog oca Ali b. Harb b. Muhammed et-Tai, a njemu Sufjan b. Ujejne, a 
njemu Zuhri, a njemu Ebu Seleme, a njemu Ebu Hurejre, da je Vjerovjesnik s.a.v.s. rekao: 


, TESBIH JE ZA MUŠKARCE, A PLJESKANJE ZA ŽENE. +? 


Ovaj hadis ukazuje na trud u djelima 1 trošenje sebe pokretima (harekat) i mirovanjima 
(sekinat) radi Uzvišenog Allaha. 

Vidiš da skupina arifa pokazuju išarete o Stanjima (halat) i Prisutnostima (hadarat) 
udarajući dlanom o dlan, pa teško tebi ako misliš da su ovi njihovi išareti samo pljeskanje, pa da se 
potsklizneš. Ne, nego su oni trošenje svakog pokreta radi Allaha. Oni su Umrli radi Allaha u stanju 
života, pa ih je Allah Proživio u stanju njihove smrti. 

Sine moj, znaj da Allah ima robove čija su Srca ispunjena Ljubavlju prema Njemu, koji 
gledaju u smrt žudeći za svojim Voljenim, preziru dugi boravak na Dunjaluku, oni nemaju rahatluka 
osim izlaska iz njega, oni su zabrinuti zbog dugog ostanka na njemu. Njihova Čežnja za odlaskom 
je veća od čežnje žednog za studenom vodom, a kada im se približi Edžel, dođe im Melek smrti sa 
sedamdeset hiljada meleka noseći im od Allaha pozdrav (fehijet) i selam, kao što kaže Uzvišeni: 
ONI KOJE MELECI BLAGO USMRTE GOVOREĆI: ,,SELAM ALEJKUM, UĐITE U 
DŽENNET RADI ONOG ŠTO STE RADILI. 42? 

Također će mu'minu doći melek sa Najljepšim mirisom i u Najljepšoj slici, pa će mu mu'min 
reći: 

- Merhaba, kojim si poslom došao? 

- Da uzmem tvoj Ruh. U kojem stanju voliš da ga uzmem? — reći će melek. 

- Kada budem na sedždi! — reći će, a melek će tako uraditi, pa će doći njegovi Čuvari 
(hafizan) 1 jedan od njih će reći drugom: 

- Bio nam je drug i brat i sad je došao rastanak. Neka ti Allah nadoknadi svakim dobrom i 
oprosti ti, divan si brat bio, bio si dobar vjernik i divno je to što si pripremio za svoju dušu: ,,0, 
SMIRENA DUŠO, VRATI SE SVOME GOSPODARU ZADOVOLJNA, A I ON S TOBOM 
ZADOVOLJAN. 29% imaćeš odmor i rahatluk. 

Ruh će reći svome tijelu (džesed): - Da ti Allah zbog mene nadoknadi svakim dobrom, volio 
si dobro i njegove pripadnike, a mrzio si Zlo i njegove pripadnike. Ostavljam te Allahu. 

Pored Vođe mu'mina Alije, Allah oplemenio njegovo lice, je prošla dženaza, pa reče: 
,Odmorio se ili se od njega odmorilo. Odmorio se od dunjalučkih teškoća i uznemiravanja od 
njegovih pripadnika, a ako je bio griješnik, od njega su se odmorili i ljudi 1 države (ibad ve bilad)." 

Medžmun es-Sulemi je rekao: ,,Kada je preselio Ebu Abdullah b. Mukatil, ogasulili smo ga, 
umotali u ćefine 1 ukopali ga, pa nam se javio Unutrašnji glas (hatif): 

,Hvala Allahu koji je voljenog doveo do Voljenog, zadovoljnog 1 sa kojim se zadovoljno." 

Jedan od drugova Ebu Abdullaha je rekao: ,,Vidio sam ga u snu nakon što je preselio kako 
se ponosno hodi po Prostranstvu svetosti, pa ga upitah: 


796 Tesbih — izgovor riječi ,Subhanallah" 

27 Tj. prilikom upozorenja na nešto kada je osoba na namazu (0.p.) 
2 Buhari, Muslim 

9 En-Nahl, 32 

300 E|_Fedžr, 27 

- Kakav je to ponosan hod, o Ebu Abdullah, zar nam to nisi zabranjivao? 

- Ovo je hod hizmećara u Kući spasa (Darus-selam), kod Vladara Koji sve zna — reče on." 

Zunnun je viđen u snu nakon što je preselio, pa ga upitaše: 

- Kako si? 

- Tražio sam od Allaha četiri stvari, pa mi je udovoljio dvjema, a dvije još čekam — reče on. 

- A šta si tražio? 

- Rekao sam: ,,Allahu moj, kada uzmeš moj Ruh nemoj me prepustiti Meleku smrti; kada me 
budeš ispitivao, nemoj me prepustiti Munkiru i Nekiru; ako me osramotiš, nemoj me prepustiti 
Maliku; a ako mi ukažeš počast, nemoj me prepustiti Ridvanu." 


Neke od hikjaja o Salihinima nakon njihove smrti 


Pripovijeda se da je, kada je Davud el-Adžemi nošen u kabur, ovaj bio obrastao cvijećem, pa 
je čovjek koji ga je sahranjivao ubrao jednu grančicu. Ljudi su se toj grančici čudili jer se 
sedamdeset dana nije promijenila, pa je tadašnji vladar uzeo tu grančicu od čovjeka i onda se 
izgubila 1 niko nije znao gdje je nestala. 

Amar b. Ibrahim je rekao: ,,Vidio sam u snu jednu izgladnjelu siroticu koja je voljela Sijela 
zikra (medžlisi zikr), pa joj rekoh: 

- Merhaba, sirotice. 

- Daleko od toga, Amare! Otišlo je siromaštvo, a došlo je blagostanje. — reče ona. 

- Neka ti je prijatno! 

- A ne znaš čime sam zaradila Džennet sa svime što je u njemu. 

- Čime? 

- Sijelima zikra. 

- A šta je Allah učinio sa Ali b. Zadanom? 

- Obukao mu je Ogrtač dostojanstva i rečeno mu je: ,,0O Karijo, uči Kur'an i uzdiži se." 

Ibn Ebu Havari""! je rekao: ,, Vidio sam u snu el-Vasitija nakon njegove smrti, kako stoji u 
zraku koji je bio ispunjen svojim Svjetlom, pa rekoh: 

- Šta je Allah učinio s tobom? 

- Divan li je gospodar naš Gospodar, oprostio nam je, počastio nas i učinio ono što Mu 
priliči. — reče on. 

- Posavjetuj me! 

- Drži se Sijela Zakira, jer su oni kod nas na Najvećem stepenu (deredžat)." 

Kada se Muazu približila smrt onesvijestio se, a zatim osvijestio 1 rekao: ,,Vodite me onima 
koje je Allah počastio među Vjerovjesnicima (nebijjin), Iskrenima (siddikin) i Šehidima", zatim 
izrekao: ,La ilahe illallah, Muhammed resulullah, vel-Hamdu lillah"', i izdahnuo. 

Priča se da je neka žena došla kod Aiše r.a. i klanjala kod kabura Vjerovjesnika S.a.v.S., 
zatim učinila sedždu neprestano govoreći: ,Čežnjo moja!", i nije dizala glavu dok nije umrla. 

Džafer ed-Dabbi je rekao: ,,Otišao sam na zijaret kaburu Malik b. Dinara i rekoh: 

- Da mi je znati šta je Allah učinio sa Malikom. — zatim začuh glas Malika da govori: 

- Malik se spasio od propasti i pogrešnih puteva 1 došao je u Kuću radosti, u Susjedstvo 
Gospodara Koji oprašta. 

- Hvala Allahu! — rekoh ja." 

Ibn Bekkar je rekao: ,,Klanjali smo podne jednog dana u el-Musajesi?", pa kada je imam 
preselamio, neki čovjek ustade 1 reče: ,,O ljudi, ja sam jedan od pripadnika Dženneta, umrijeću 
danas, pa ko ima kakvu potrebu, neka dođe!" — pa dok smo klanjali ikindiju, čovjek umrije na 
sedždi. 


201 Ahmed b. Ebu Harari ed-Dimeški, umro 230. h.g. 
202 Musajesa — utvrda kod Antakije 

Pripovijeda se da se Haris b. Amr et-Tai?? razbolio u Jermeniji jedno dana, pa se okrenuo 
PpOVIJ JIJ g Pp 


prema Kibli, klanjao dva rekata, te kada je bio na zadnjoj sedždi reče: ,,Allahu, ja Te molim Tvojim 
imenom kojim održavaš Vjeru, Kojim opskrbljavaš svjetove i Kojim oživljavaš kosti kada postanu 
prašina, ako je za mene bolje kod Tebe, pa uzmi me!"', zatim zašuti, a kada su ga pomjerili, vidješe 
da je mrtav. 

Malik b. Dinar je rekao: ,,Imao sam prijatelja koji je, Allaha mi, bio od arifa, i kada se 
razbolio, posjetio sam ga. Tada ga vidjeh kako je digao pogled prema nebu govoreći: ,,Allahu, ako 
znaš da Te volim, blagoslovi me sastankom s Tobom" 1 ne dobi odgovor, a umrije. 

Priča se da je neko vidio u snu Malika b. Dinara r.a. kako stoji u dvorcu koji je bio u zraku, 
lijep da se to ne može opisati, pa reče: 

- 0, Malik, šta je Allah učinio s tobom? 

- Moj Gospodar me je nastanio u ovom dvorcu, kao što vidiš, i dozvolio mi da gledam 
(nazar) u Njega kada god to poželim, bez ,,kako?" (bila kejfe) i bez upoređivanja (ve la šebih). I 
neka je hvala Allahu, Gospodaru svjetova. 

Kada se približila smrt mom Sejjidu Šejhu Mensuru, plakali smo oko njega, a on se probudi 
iz nesvijesti i reče: 

Smrt ili život, svejedno je, 

Za ašike, što su bili; 

Mada davno umrli su, 

Međ' ljudima još su živi. 

Zatim izgovori: ,Svjedočim da nema boga osim Allaha i svjedočim da je Muhammed 
Allahov Poslanik s.a.v.s." 1 okonča se patnja njegova, Allah zadovoljan s njim i svim dobrim 
Allahovim robovima. 


30 El Haris b. Amr et-Tai, umro 112. h.g. 

